
red că unii dintre cititorii mei au făcut de mult cunoştinţă cu 
„Aventurile lui Habarnam şi ale prietenilor săi”. Era vorba acolo despre o 
ţară din basme în care trăiau prichindei şi prichinduţe, adică fetiţe şi 
băieţaşi mărunţei de tot sau, cum li s-ar mai putea spune, pitici. Iaca un 
asemenea piticuţ-prichinduţ era şi Habarnam. 

Şi trăia el în Oraşul Florilor, pe strada Clopoţeilor, împreună cu 
prietenii lui Ştietot, Grăbilă, Pierdetot, meşterii Şurubel şi  Piuliţă, 
muzicantul Guslă, pictorul Tubuleţ, doctorul Pilulă şi mulţi alţii. In carte 
se povesteşte în ce fel Habarnam şi prietenii săi au săvirşit o călătorie cu 
balonul, cum au ajuns în Oraşul Verde şi în Oraşul Zmeilor, ce au văzut 
pe acolo şi ce au învăţat din cele văzute. Odată întorşi din călătorie, 
Ştietot şi prietenii lui se porniră pe lucru: se apucară să construiască un 
pod peste riul Castraveţilor, o conductă de apă din trestie şi fîntîni 
arteziene întocmai acelora pe care le văzuseră în Oraşul Verde. Piticii 
izbutiră să facă toate acestea, după ce traseră pe străzile oraşului lumină 
electrică şi-şi puseră telefon, pentru ca să poată discuta între ei fără să 
mai iasă din casă; iar Şurubel şi Piuliţă, sub îndrumarea lui Ştietot, 
instalară televizoare, ca fiecare să aibă spectacol de teatru şi cinema la el 
acasă. 


Precum aţi aflat, în urma călătoriei Habarnam căpătase mai multă 
minte, se apucase să înveţe a citi şi a scrie, parcursese în întregime 
gramatica şi mai toată aritmetica, ajunsese să dezlege probleme, ba vru 
chiar să se apuce de studiul fizicii, căreia îi zicea în glumă fizica-mizica, 
dar uite că tocmai atunci, nu se ştie din ce pricină, se răzgindi să mai 
înveţe. Aşa se întimplă adesea în ţara piticilor. Se nimereşte cine ştie ce 
pitic care făgăduieşte cite-n lună şi-n soare, se laudă c-o să facă şi-o să 
dreagă, c-o să urnească chiar munţii din loc şi-o să-i aşeze cu poalele în 
virf. Nu-i vorbă, două, trei zile se sili el pe cit îl ţinură puterile să mai 
lucreze cite ceva, dar pînă la urmă se lăsă iar pe tinjală.Desigur, nimeni 
nu spu ne că Habarnam era un leneş fără de leac. Ca să vorbim drept, el 
se rătăcise, pur şi simplu, de pe drumul cel bun. 

Fiindcă ajunsese în sfirşit şi el să cunoască slovele ca lumea, stătea 
acum zile întregi aplecat deasupra cărţilor şi le Erăsfoia de zor, numai că 
nu citea tot ce-ar fi trebuit, ci numai ce-i plăcea lui mai mult şi mai cu 
seamă basme. Citind într-una la basme, el încetă să mai înveţe şi, cum s- 
ar spune, capul i se umplu de visuri. 

Tot atunci se întîmplă să se împrietenească şi cu o prichinduţă, care 
se numea Bumbiţa şi căreia, nu mai puţin decit lui, îi mergea vestea că-i 
plac grozav basmele. Furişindu-se pe undeva, prin cite un locşor ascuns, 
Habarnam şi Bumbiţa prindeau să viseze la tot soiul de minuni: la tichia 
minunată ori la covorul zburător, la ciubotele fermecate ori la 
farfurioarele de argint şi la merele vrăjite, la baghetele magice, la 


zgripţuroaice şi la căpcăuni, la vrăjitorii şi vrăjitoarele cele rele şi la zinele 
cele bune. 


Uneori îşi povesteau unul altuia basme, dar cel mai mult le plăcea să 
se întrebe între ei ce e mai bine să ai: tichia minunată sau covorul 
zburător, fluierul vrăjit sau ciubotele fermecate. 

Şi aşa de aprins discutau între ei, că uneori ajungeau chiar la bătaie. 
Odată au discutat două zile în şir, şi Habarnam a izbutit să-i dovedească 
Bumbiţei că mai bine decit orice este să ai o baghetă magică, pentru că 
cine pune stăpinire pe ea poate să capete tot ce doreşte. N-are decit s-o 
învirtească cu degetele şi să spună.: „Vreau tichia minunată sau ciubotele 
fermecate”, şi toate astea vor apărea dintr-o dată. 

— Lucrul cel mai de seamă - spuse Habarnam - este că cel care are 
bagheta magică poate să înveţe de toate fără să muncească. Adică nici 
măcar nu are nevoie să înveţe; e de ajuns să învirtească bagheta şi să 
spună: „Vreau să ştiu, să zicem, aritmetica sau limba franceză” - şi 
deodată se pomeneşte ştiind aritmetica şi vorbind franţuzeşte. 

După asemenea discuţie, Habarnam umbla ca fermecat. Se trezea 
deseori în mijlocul nopţii, se rostogolea prin aşternut, bolborosea ceva 
neînțeles şi dădea din miini. Asta pentru că visa, pesemne, că învirteşte 
bagheta magică. Doctorul Pilulă băgă de seamă că se petrece ceva 
necurat cu Habarnam şi îi ceru să pună capăt spectacolelor lui nocturne, 
pentru că altfel are să fie nevoit să-l lege de pat cu o fringhie şi să-i dea 
înainte de culcare ricină. Habarnam se cam sperie de ricină şi se mai 
potoli. 

Odată, Habarnam sef întilni cu Bumbiţa pe malul riului.Se aşezară 
amindoi pe unul dintre nenumăraţii castraveți care crescuseră prin jur. 


Deşi soarele se afla sus pe cer şi încălzea pămintul în lege, lui 
Habarnam şi Bumbiţei nu le era prea cald, deoarece castravetele pe care 
şedeau, întocmai ca pe o laviţă, era destul de răcoros, iar deasupra lor se 
întindeau, ca nişte umbrele verzi, uriaşe, frunzele late ale castravetelui. 

Un vintuleţ liniştit adia prin iarbă şi ridica pe rîu unde uşoare, care 
scinteiau puternic în soare. Mii de raze, răsfrinte de oglinda apei, jucau 
pe frunzele castraveţilor, luminîndu-le de jos în sus cu un soi de lumină 
tainică. 

Din această pricină, ai fi zis că şi vintul ce trecea printre frunzele sub 
care şedeau Habarnam şi Bumbiţa nu era altceva decit zbaterea unor 
nenumărate aripioare nevăzute - şi totul părea atit de ciudat, de 
neobişnuit... 

Dar Habarnam şi Bumbiţa nu găseau nimic ciudat în jurul lor, fiindcă 
priveliştea le era mult prea cunoscută; şi apoi fiecare dintre ei era stăpinit 
de propriile lui gînduri. Tare mult ar fi dorit Bumbiţa să vorbească despre 
basme, dar, nu se ştie de ce, Habarnam tăcea cu încăpăţinare şi faţa îi 
era atit de acră şi de amărită, încît prichinduţa nici nu îndrăznea să-i 
vorbească. 

În cele din urmă nu se mai putu stăpîni şi întrebă: 

— Spune, Habarnam, ţi s-a înecat astăzi vreo corabie? De ce eşti atit 
de plictisit? 

— Nu mi s-a înecat nici un fel de corabie - răspunse Habarnam dar 
sint plictisit pentru că mă plictisesc. 

— Poftim răspuns, rise Bumbiţa. Eşti plictisit fiindcă te plictiseşti. 
Incearcă şi tu să vorbeşti puţin mai lămurit. 

— Păi, gîndeşte-te şi tu, spuse Habarnam, gesticulînd într-una. În 
oraşul nostru, toate sînt aşa, nu ştiu cum să-ţi explic, cum n-ar trebui să 
fie. Nu se întimplă nici o minune, nu se petrece nici un fel de vrăjitorie. 
Cu totul altceva era în vremurile străvechi! Pe atunci se întilneau la 
fiecare pas vrăjitori, zgripţuroaice, ba chiar căpcăuni. Nu degeaba se 
povesteşte despre ei prin basme. 


— Se înţelege, nu degeaba, încuviinţă Bumbiţa. Dar să ştii că nu 
numai în timpurile vechi au existat vrăjitori. Există şi astăzi, însă nu 
oricine poate să-i întilnească. 

— Dar cine ar putea să-i întilnească, mă rog? Te pomeneşti că tu! 
întrebă Habarnam batjocoritor. 

— Ce vorbeşti, ce vorbeşti! spuse Bumbiţa dind din miini. Tu doar mă 
ştii cît sînt de fricoasă. Dacă mi s-ar întimp la să mă întîlnesc cumva în 
clipa asta cu un vrăjitor, cred că de spaimă n-aş fi în stare să scot nici 
măcar un cuvint. Tu însă cred că ai putea să stai de vorbă cu un vrăjitor, 
pentru că eşti foarte curajos. 

— Cred şi eu că sînt curajos, întări Habarnam. Numai că nu pricep de 
ce nu m-am întîlnit pînă acum cu nici unul. 

— Fiindcă pentru aşa ceva nu ajunge numai curajul, spuse Bumbiţa. 
Am citit eu cîndva într-un basm că trebuie să săvirşeşti trei fapte bune la 
rind. Atunci, în faţa ta apare un vrăjitor şi îţi dă tot ce-i ceri. 

— Chiar şi bagheta magică? 

— Chiar şi bagheta magică! 

— Ia tă uită - se minună Habarnam - şi, după tine, care faptă se 
socoteşte bună? Dacă, de exemplu, am să mă scol de dimineaţă şi am să 
mă spăl cu apă rece şi cu săpun înseamnă că fac o faptă bună? 

— Bineînţeles, spuse Bumbiţa. Dacă are să-i fie cuiva greu şi tu ai să- 
i ajuţi, dacă cineva are să fie necăjit şi tu ai să-l mingii, tot fapte bune or 
să fie. Chiar şi atunci cînd ai spune mulţumesc cuiva care te-ar ajuta pe 
tine ar însemna că te-ai purtat frumos. Pentru că întotdeauna trebuie să 
fii recunoscător şi politicos. 

— Ei şi, eu nu găsesc că e greu să faci toate astea, zise Habarnam. 

— Ba e chiar foarte greu - îl contrazise Bumbiţa - pentru că cele trei 
fapte bune trebuie săvirşite la rind, iar dacă se nimereşte să pice printre 
ele o singură faptă rea, atunci nu mai iese nimic şi eşti nevoit să iei totul 
de la început. Încă un lucru să ştii: fapta bună e socotită bună atunci 
cindofaci fără să te gindeşti că ai să tragi de pe urma ei cine ştie ce 
foloase. 

— Cred şi eu, cred şi eu, încuviinţă Habarnam. Ce fel de faptă bună 
mai e şi aia pe care o faci din interes? Astăzi mă mai odihnesc, dar de 
miine încep să fac fapte bune, şi dacă toate cite mi le-ai spus sînt 


adevărate, atunci bagheta magică are să fie curînd în miinile noastre. 

Capitolul doi 
Cum a săvirşit Habarnam fapte bune 


n ziua următoare, Habarnam se trezi mai devreme ca de obicei, 
cu gindul să se apuce de îndată să facă fapte bune. Mai întii se spălă ca 


lumea cu apă rece, fără să se zgircească la săpun, apoi îşi curăţă 
frumuşel dinţii. 

„Uite că am şi făcut o faptă bună”, îşi spuse în sinea lui, ştergindu-se 
cu prosopul şi pieptănîndu-şi cu grijă părul. 
Grăbilă, care tocmai trecea pe acolo şi îl văzu cum se tot suceşte în faţa 
oglinzii, îi spuse: 

— Eşti frumos, ce mai încolo-ncoace, nimic de zis, tare frumos. 

— În orice caz mai frumos decit tine, răspunse Habarnam. 

— Bineînţeles. O mutră atit de frumoasă nu se întilneşte pe toate 
drumurile. 

TET) 


— Cum ai spus? Adică cine are mutră? Vrei poate să zici că eu? se 
înfurie Habarnam şi se repezi să-l lovească pe Grăbilă cu prosopul pe 
spinare. 

Grăbilă se feri ridicind o mină şi fugi cît îl ţineau picioarele din calea 
lui Habarnam. 

— Ah, cine mi-eşti, Grăbilă, păcătosule! strigă Habarnam în urma lui. 
Din cauza ta s-a prăpădit bunătate de faptă. 

Şi, într-adevăr, fapta cea bună se prăpădise, deoarece înfuriindu-se 
pe Grăbilă şi lovindu-l cu prosopul, Habarnam făcuse o faptă rea, şi acum 
totul trebuia luat de la capăt. 

După ce se mai linişti puţin, Habarnam începu să-şi frăminte mintea 
tot gindindu-se ce faptă frumoasă ar putea să i mai facă: nu ştiu cum se 
făcea însă că nu-i venea în cap nici o idee. Pînă la gustarea de dimineaţă 
nu izbuti să ia vreo hotărire, dar după ce mincă, mintea lui prinse să 
lucreze mai bine. Văzindu-l pe doctorul Pilulă pisînd într-un castronaş 
nişte prafuri pentru ca să prepare din ele doctorii, Habarnam spuse: 


— Tu, Pilulă, munceşti într-una şi totdeauna pentru alţii, dar pe tine 
nu vrea nimeni să te ajute. Dă-mi să-ţi pisez eu doctoriile. 

— Poftim - încuviinţă Pilulă - foarte frumos din partea ta că vrei să 
mă ajuţi. Aşa e bine, să ne ajutăm unii pe alţii. 

Îi dădu deci castronaşul lui Habarnam, care se apucă să piseze 
prafurile, iar Pilulă prepară din ele pilule. Şi cu atita plăcere lucra 
Habarnam, încit Pină la urmă pisă chiar mai mult praf decit era nevoie. 

„Ei, nu-i nimica, îşi spuse el, asta nu strică. În schimb am făcut o 
faptă bună.” 

Treaba s-ar fi terminat într-adevăr cum nu se poate mai frumos, dacă 
Sirop şi Gogoaşă nu l-ar fi zărit pe Habarnam pisînd doctoriile. 

— Ia te uită - spuse Gogoaşă - va să zică şi Habarnam s-a hotărit să 
se facă doctor. Ştii că are să aibă haz cînd o să se apuce să doftoricească 
bolnavii! 

— Altceva e la mijloc - zise şi Sirop - pesemne că s-a gindit să se dea 
bine pe lingă Pilulă, ca să nu-i dea ricină. 

Auzind asemenea cuvinte de batjocură, Habarnam se supără foc şi 
ridică castronaşul, ameninţindu-l pe Sirop. 

— Tu, Sirop, să taci, că de nu îţi dau una cu castronul ăsta. 

— Stai, stai, strigă doctorul Pilulă. 

Şi încercă să ia castronaşul din mina lui Habarnam, dar acesta nu i-l 
dădu, aşa încît se luară amîndoi la bătaie. În toiul bătăii, Pilulă se 
împiedică cu piciorul de masă, masa se rostogoli, prafurile se risipiră pe 
podea şi pilulele zburară care încotro. Cu chiu cu vai izbuti Pilulă să 
smulgă castronul din mîna lui Habarnam şi strigă: 


— Pleacă de-aici, netrebnicule! Să nu te mai văd în ochi! Cite doctorii 
s-au risipit de pomană din pricina ta! 

— Ah, Sirop,nesuferitule - se mînie Habarnam - nu pun eu mina pe 
tine o dată, că ţi-arăt eu ţie! Auzi colo, să se prăpădească degeaba o 
faptă atit de frumoasă! 

Ei da, fapta frumoasă se prăpădise şi de data asta, ba chiar înainte 
ca Habarnam s-o ducă pînă la capăt. Şi tot aşa se întîmplă în ziua aceea 
mereu. Oricit se silea Habarnam, nu reuşea să săvirşească nici măcar 
două fapte bune la rînd, darmite trei. Dacă izbutea cumva să înfăptuiască 
ceva bun, îndată după aceea făcea neapărat şi o poznă; ba uneori chiar 
de la început, în loc de faptă bună, ieşea un fel de nimic. 

În noaptea aceea, Habarnam nu putu multă vreme să adoarmă 
întrebiîndu-se într-una din ce pricină îi ies lui toate pe dos. Pînă la urmă 
îşi spuse că de felul lui este cam necioplit şi că de acolo i se trage tot 
răul. 

Era de ajuns ca cineva să glumească pe socoteala lui sau să-i facă 
vreo observaţie cit de neînsemnată, că el se şi supăra şi pornea să strige, 
ba sărea chiar la bătaie. 

— Ei, lasă, nu-i nimic - căută să se mingiie singur - de miine am să 
devin mai politicos şi atunci totul are să meargă bine. 

A doua zi de dimineaţă, Habarnam parcă se născuse din nou. 
Devenise cit se poate de politicos şi bine crescut. Dacă-i adresa cuiva 
vreo rugăminte, îi vorbea neapărat cu „vă rog”, cuvinte pe care nimeni pe 
lume nu le mai auzise pină atunci de la el. Mai mult decit atit: se străduia 
să servească pe fiecare, să facă pe placul tuturor. Văzind că Pierdetot nu 
izbuteşte nicidecum să dea de căciulă, pe care veşnic o pierdea, se apucă 
şi el să o să caute prin toată camera şi în cele din urmă o găsi sub pat. 
După aceea îi ceru iertare lui Pilulă pentru tot ce-i făcuse în ajun şi îl rugă 
să-i dea din nou voie să piseze prafuri. 


De pisat prafuri, doctorul Pilulă nu-i mai îngădui, dar îi dădu în 
schimb sarcina să culeagă din grădină nişte lăcrămioare, care îi erau de 
trebuinţă ca să prepare din ele picături pentru ochi. Habarnam îşi 
îndeplini sarcina cu multă sirguinţă. După aceea unse cu cremă cizmele 
cele noi ale lui Glonţ, vinătorul, şi la urmă se apucă să măture prin 
camere, cu toate că în ziua aceea nu era de loc rindul lui. Intr-un cuvint, 
făcuse o grămadă de fapte bune şi credea acum că iaca, iaca, are să 


apară înaintea lui vrăjitorul cel bun şi are să-i dea bagheta magică. Cu 
toate acestea, ziua se sfirşi şi vrăjitorul nici gînd să se arate. 

Habarnam era tare amărit. 

— De ce m-ai tot minţit cu vrăjitorul acela? o întrebă el pe Bumbiţa 
cind o întilni, în ziua următoare. M-am străduit ca un prost să fac o 
mulţime de fapte bune, dar nici un fel de vrăjitor nu mi s-a arătat. 

— Nu te-am minţit de loc, se apără Bumbiţa. Ţin foarte bine minte că 
am citit aşa ceva într-un basm. 

— Atunci de ce nu a apărut vrăjitorul? întrebă Habarnam îmbufnat. 

— Păi, ştie el, vrăjitorul, cînd trebuie să apară, răspunse Bumbiţa, 
înălţind din umeri. Pesemne că n-ai făcut trei fapte bune, oi fi făcut mai 
puţine. 

— N-am făcut trei - vorbi Habarnam, strimbind dispreţuitor din nas - 
n-am făcut trei, am făcut, poate, douăzeci şi trei, dacă vrei sa ştii! 

— Înseamnă atunci - spuse Bumbiţa - că nu le-ai făcut una după 
alta: s-or mai fi amestecat şi rele printre ele. 

— „S-or mai fi amestecat şi rele printre ele”, o îngină Habarnam şi 
făcu o figură atit de îngrozitoare că, de teamă, Bumbiţa se trase cîțiva 
paşi înapoi. Află că am fost ieri toată ziua politicos şi n-am făcut nimic 
rău, zise Habarnam. Nu m-am certat, nu m-am bătut, iar de cite ori am 
spus cite ceva, am vorbit numai cu „iertaţi-mă”, „mulţumesc“, „vă rog”. 

— Cum se face că nu aud şi astăzi asemenea cuvinte din gura ta? 
întrebă Bumbiţa clătinînd din cap. 

— Păi nu-i vorba de astăzi, eu ţi-am vorbit despre ziuade ieri. 

Habarnam şi Bumbiţa se porniră să chibzuiască cum de lucrurile 
ieşiseră aşa şi nu altfel, dar nu se putură lămuri cu nici un chip. În cele 
din urmă, Bumbiţa spuse: 

— Dar poate că tu ai făcut faptele astea din interes. 

— Habarnam se supără foc. 

— Cum adică din înteres? strigă el. De ce vorbeşti aşa? I-am ajutat 
sau nu lui Pierdetot să-şi caute căciula? Ce, era căciula mea? Am cules 
lăcrămioare pentru Pilulă? Am cules! Ce folos aveam eu din lăcrămioarele 
lui? 

— Atunci de ce le-ai cules? 

— Parcă tu nu ştii de ce. Doar de la tine am aflat că dacă vreau să 
capăt bagheta magică trebuie să fac trei fapte bune. 

— Va să zică ai făcut toate astea ca să capeţi bagheta magică! 

— Bineînţeles! 

— Ei vezi, şi spui că n-ai făcut din interes! 

— Dar tu cum crezi, de ce-aş fi trebuit să fac faptele bune dacă nu 
pentru bagheta magică? 

— Ei, ar fi trebuit să le faci aşa, de la sine, din îndemnul inimii. 

— De unde pînă unde ai mai răsărit acum şi cu îndemnul inimii? 
întrebă Habarnam. 


— Of, cine-mi eşti! vorbi Bumbiţa, surizind batjocoritor. Pesemne că 
tu nu poţi să te porţi bine decit atunci cînd ştii că pentru asta are să ţi se 
dea vreo răsplată, fie bagheta magică, fie cine ştie ce altceva. Ştiu, există 
pe la noi asemenea prichindei, care se străduiesc să fie politicoşi numai 
pentru că li s-a spus că politeţea şi purtările bune au să le aducă foloase. 

— Ei, dar eu nu sint dintr-aceia, zise Habarnam făcînd un gest cu 
mîna. Eu, dacă vrei să ştii, pot să fiu politicos numai aşa, degeaba, şi pot 
să fac fapte bune fără nici un interes. 

După ce se despărţi de Bumbiţa, Habarnam porni spre casă 
spunindu-şi în gind că de aici înainte are să facă fapte bune numai din 
îndemnul, inimii, fără să se mai gindească cituşi de puţin la bagheta 
magică. 

Dar e uşor de spus: „N-am să mă gindesc”. De fapt, cînd vrei să nu 
te gindeşti la ceva, atunci îţi vine în minte tocmai lucrul acela. 

Cum intră în casă, Habarnam se apucă să citească dintr-o cărticică de 
basme. 


Glonţ, vinătorul,care tocmai stătea în faţa ferestrei şi îşi curăța arma, 
spuse: 

— Cei citeşti acolo atit de interesant? Ai face bine dacă ai citi cu glas 
tare. 

Habarnam fu cit pe-aci să răspundă: „Dacă ai poftă de citit, n-ai decit 
să-ţi citeşti singur”, dar în clipa aceea îşi aminti de bagheta magică, şi îşi 
spuse că îndeplinind rugămintea lui Glonţ face o faptă bună. 

— Bine - primi Habarnam - ascultă, şi prinse a citi cu glas tare. 

Glonţ, vinătorul, ascultă cu plăcere şi nu-i mai fu atit de urit să 
curețe arma. Aflară şi ceilalţi pitici că Habarnam citeşte basme şi se 
strînseră cu toţii să-l asculte. 

— Bravo, Habarnam, spuseră ei cînd cărticica se isprăvi. Ai avut o 
idee minunată să citeşti cu glas tare. 

Lui Habarnam îi făcu plăcere că este lăudat, dar în acelaşi timp se 
amări dindu-şi seama că s-a gindit la baghetă tocmai cînd n-ar fi trebuit. 


„Dacă nu mi-ar fi venit în minte bagheta şi aş fi primit să citesc aşa, 
de la sine, înseamnă că aş fi făcut asta din îndemnul inimii. Dar acum se 
cheamă că am citit din interes”, gîndi Habarnam. 

Şi aşa se întîmpla de fiecare dată: cînd îşi amintea de bagheta 
magică, Habarnam făcea numai fapte bune, cum uita însă de ea, era 
pornit numai pe rele. 

Uneori, e adevărat, mai izbutea el să facă şi cite O faptă bună, cit 
virful acului de micuță, fără să se gindească la baghetă, dar aşa ceva se 
întîmpla atit de rar, încît nici nu merită să mai pomenim despre asta. 

Trecură zile, săptămîni şi luni. Încetul cu încetul, Habarnam îşi luă 
gindul de la bagheta magică. Şi cu cit trecea mai multă vreme, cu atit 
mai rar îşi amintea de ea, iar în cele din urmă îşi spuse că stăpinirea 
baghetei magice este un vis care nu i se va împlini niciodată, deoarece el 
nu va fi nicicînd în stare să facă, fără vreun interes, trei fapte bune la 
rînd. 

— Ştii - îi spuse el într-o zi Bumbiţei - eu cred că nu există pe lumea 
asta nici un fel de baghetă magică şi că ori ce-ai face şi ori ce-ai drege, 
tot nimica n-ai alege. 

Şi Habarnam se porni pe ris de bucurie că ultimele cuvinte i se 
potriviră în rimă. 

Bumbiţa rise şi ea, dar pe urmă întrebă: 

— De ce s-o fi spunînd atunci în poveste că e nevoie să faci trei fapte 
bune? 

— S-ar putea să fie o născocire scornită înadins pentru ca unii pitici 
să se înveţe a face fapte bune, spuse Habarnam. 

— Înţeleaptă judecată! rosti Bumbiţa. 

— Foarte înţeleaptă! aprobă Habarnam. Mie nu-mi pare rău că s-a 
întîmplat aşa. Oricum mi-a prins bine. Cită vreme m-am silit să fac fapte 
bune, m-am obişnuit să mă spăl în fiecare dimineaţă cu apă rece, iar 
acum pot să spun că obiceiul ăsta îmi şi place. 


Capitolul trei 


Visul lui Habarnam se împlineşte 


Odată, Habarnam stătea în casă şi privea pe fereastră. Afară era tare urit. Cerul se 
arătase mohorit încă de dimineaţă; nici o clipă nu se ivise soarele, iar ploaia curgea fără 
încetare. 

Sigur, de plimbat nici nu putea fi vorba, şi din această pricină pe Habarnam îl 
cuprinse plictiseala. 

Se înţelege că nu pe toţi locuitorii Oraşului Florilor îi plictisea vremea urită. Lui 
Ştietot, de pildă, puţin îi păsa dacă ploua sau ningea, fiindcă chiar şi cea mai reavreme 
nu-l împiedica să stea acasă şi să-şi vadă dei treburi. Iar doctorul Pilulă o ţinea într-una 
că mai mult îi place cînd e urit afară decit cînd e frumos, pentru că pe vreme rea 
organismul piticilor se căleşte, aşa că ei se îmbolnăvesc mai puţin. Cît despre poetul 
Floricel, cea mai mare plăcere alui era să se instaleze, pe timp de ploaie, în podul casei 


şi, întinzîndu-se pe nişte frunze uscate, să asculte zgomotul picăturilor care cad pe 
acoperiş. 


— În jurul tău tună şi fulgeră - zicea Floricel - afară e atît de groaznic că nici nasul 
nu-ţi vine să-l scoţi, iar în pod este cald şi bine. Frunzele uscate răspindesc un parfum 
minunat, ploaia bate darabana în acoperiş, iar tu îţi simţi sufletul atit de uşor şi îţi e atit 
de bine, încît îţi vine să compui poezii. 

Celor mai mulţi dintre pitici nu le plăcea însă ploaia. Era chiar o prichinduţă, pe 
nume Picătura, care de cum începea să plouă, se şi pornea pe plins. Iar dacă cineva o 
întreba de ce plinge, răspundea: 

— Nu ştiu, eu pling întotdeauna cînd plouă. 

Desigur, Habarnam nu stătea chiar aşa prost cu nervii ca plingăreaţa de Picătura, 
dar pe vreme rea dispoziţia lui se strica. Aşa se întimplase şi de data aceasta. Se uita cu 
tristeţe la şuvoaiele piezişe de ploaie, la violetele ude leoarcă care creşteau în curte, sub 
fereastră, la Burduf, cățelul, care de obicei stătea legat de l.anţ în faţa casei, dar care se 
cuibărise acum în cuşca lui şi privea de acolo scoţind prin gaură doar virful nasului. 

„Bietul Burduf - gîndi Habarnam - după ce că toată ziua stă legat, de nu poate să 
zburde şi el în voie, acu, din pricina ploii, e nevoit să se ghemuiască în cuşca lui cea 
strimtă. Am să-i dau drumul la plimbare cînd are să înceteze ploaia. 

Dar ploaia nu mai înceta de fel şi lui Habarnam i se păru de la o vreme că nici n-are 
să se sfirşească vreodată, ci are să curgă veşnic, că soarele s-a ascuns pentru totdeauna 
şi nu se va mai zări nicicînd din pricina norilor. 

„Ce-are să fie atunci cu noi? se întrebă Habarnam. Sigur că din cauza apei, pămîntul 
o să se înnămolească. Are să se stringă atita noroi, că n-o să se poată merge nici pe jos, 
nici cu maşina. Toate străzile or să înoate în noroi. Noroiul are să înghită şi casele, şi 
florile, şi pomii, iar pînă la urmă or să se scufunde şi piticii. Să vezi atunci grozăvie.” 

Pe cînd Habarnam îşi închipuia tot soiul de nenorociri şi se gindea cit de greu va fi 
traiul în împărăţia noroiului, ploaia încetă, vintul izgoni norii şi în cele din urmă se ivi 
soarele. Cerul se limpezi. Totul în jur se lumină ca prin farmec. 

Picăturile mari de ploaie, încă neuscate, tremurau, scînteiau, sclipeau ca argintul pe 
firele de iarbă şi petalele florilor. Părea că lumea întreagă întinereşte, se bucură şi suride. 
În cele din turmă, Habarnam se trezi din visurile lui. 


EIEN g! 


— Soarele! strigă el, orbit de lumina puternică a razelor. Soarele! 

Şi fugi în curte. 

În urma lui alergară şi ceilalţi pitici. 

Se porniră cu toţii să sară, să cînte şi să joace. Chiar Ştietot, care de obicei se lăuda 
că lui îi e totuna dacă cerul este senin sau noros, sărea acum de bucurie în mijlocul 
curţii. 

Cit despre Habarnam, el uitase cu totul, în clipa aceea, de ploaie şi noroi. Ba i se 
părea chiar că niciodată nu vor mai fi nori pe cer şi că soarele va lumina mereu, fără 
încetare. Il uită pînă şi pe Burduf, pe urmă însă îşi aminti de el şi-i dădu drumul din lanţ. 
Atunci Burduf o luă la fugă prin curte. Lătra într-una de bucurie şi îi apuca pe toţi de 
picioare, dar fără să-i muşte, fiindcă el muşca numai străinii, pe-ai lui niciodată. Aşa-i 
era firea. 

După ce au mai petrecut puţintel, piticii s-au apucat din nou de treburi, ba cîțiva 
dintre ei s-au îndreptat spre pădure după ciuperci, pentru că după ploaie ciupercile se 
ivesc cu droaia. 

De mers în pădure, Habarnam nu merse, dar aşezindu-se pe o bancă în faţa 
chioşcului, prinse a citi dintr-o cărticică. 

În timpul acesta, Burduf, care putea acum să fugă încotro avea poftă, dibui în gard 
o gaură, se strecură prin ea în stradă şi zărind un trecător cu baston în mînă se hotărî 
să-l muşte. 

Toată lumea ştie doar cît de rău se înfurie un cîine cînd vede un baston în mina 
cuiva. 

Prins în mrejele cititului, Habarnam nu auzi lătratul din stradă. 

Dar îndată după aceea, lătrăturile se înteţiră simţitor. Habarnam se întrerupse din 
citit şi de abia atunci îşi aduse aminte că a uitat să-l pună pe Burduf înapoi în lanţ. Dădu 
fuga la poartă şi îl văzu pe Burduf, care, lătrind furios, izbutise să ajungă din urmă un 
trecător şi încerca acum să-l apuce de picior. Învirtindu-se pe loc, trecătorul se apăra din 
răsputeri cu ajutorul bastonului. 

— Înapoi, Burduf! Înapoi! strigă Habarnam înspăimiîntat. 

Văzind însă că Burduf nu-l ascultă, îl apucă de zgardă şi-l dădu la o parte. 

— Ah! viperă mică ce eşti! spuse el. De ce nu asculţi cînd ţi se spune ceva! 

Habarnam ridică pumnul ca să-l lovească zdravăn peste bot, dar cînd văzu că bietul 
căţel stringe din ochi şi clipeşte speriat, i se făcu milă şi în loc să-l bată, îl trase în curte. 

După ce-l puse pe Burduf în lanţ, Habarnam fugi înapoi la poartă, ca să vadă dacă 
nu cumva trecătorul cu pricina se alesese cu vreo muşcătură. 

După cit se părea,trecătorul obosise rău în lupta cu Burduf, fiindcă se aşezase pe 
banca din faţa portiţei ca să se odihnească. De abia atunci apucă Habarnam să se uite la 
el cu atenţie. 

Necunoscutul purta o mantie nespus de frumoasă, de un albastru închis, împodobită 
cu steluțe de aur şi semilune de argint. Pe cap avea o tichie neagră cu aceleaşi podoabe, 
iar în picioare purta iminei roşii, cu virful îndoit în sus. 

Nu semăna cu nici un locuitor din Oraşul Florikor, fiindcă avea nişte îl mustăţi albe, 
lungi şi o barbă albă, lungă, lungă pînă aproape de genunchi, care îi acoperea mai tot 
obrazul, întocmai ca la Moş Gerilă. 

În Oraşul Florilor nu avea nimeni o astfel de barbă, pentru că pe acolo toţi locuitorii 
erau spini. 

— A apucat cumva să vă muşte cîinele? întrebă îngrijorat Habarnam, uitindu-se plin 
de curiozitate la bătrinul acela ciudat. 

— Halal căţeluş. Mda! Nimic de spus, pare destul de isteţ. 

Vorbind astfel, bărbosul îşi puse bastonul între genunchi, se sprijini în el cu 
amindouă mîinile şi aruncă o privire piezişă spre Habarnam, care se aşezase şi el pe 
marginea băncii. 

— Ştiţi, este cîinele lui Glonţ - continuă Habarnam - i se spune Burduf. Glonţ îl ia 
întotdeauna cu el la vinătoare. În timpul liber, Burduf stă în lanţ, ca să nu muşte pe 
careva. Nu cumva v-a muşcat? 

— Nu, drăguţule. Era cît pe-aci, dar n-a reuşit să mă muşte. 

— Asta-i rău - spuse Habarnam - adică nu voiam să zic că-i rău că n-a reuşit să vă 
muşte, e rău că v-a speriat, poate. Numai eu sînt de vină. Eu i-am dat drumul din lanţ şi 
pe urmă am uitat să-l pun la loc. Vă rog să mă iertati! 

— Ei, ce-aş putea să mai fac acum! Fie, te iert, zise bărbosul. Văd eu că eşti un 
băieţaş bun. 

— Nu sint încă bun, abia vreau să ajung. Adică voiam înainte. Am făcut chiar şi 
fapte bune, dar acum m-am lăsat păgubaş. 

Habarnam făcu un gest de lehamite cu mîna şi rămase cu privirea aţintită asupra 
imineilor roşii din picioarele celui cu care stătea de vorbă. 

Atunci băgă de seamă că aceştia sînt încheiaţi cu cite o cataramă în formă de 
semilună cu stea. 

— Şi de ce te-ai lăsat păgubaş? întrebă moşneagul. 

— Pentru că toate astea sînt fleacuri. 

— Care toate astea? Faptele bune? 

— Nu, vrăjitorii. Spuneţi-mi, cataramele acelea de la pantofi sînt chiar de aur sau 
numai aşa, aurite. 

— Chiar de aur. Şi de ce-i socoteşti pe vrăjitori fleacuri? 

Atunci Habarnam prinse a povesti cum a visat el la bagheta magică, cum i-a istorisit 
Bumbiţa că trebuie să facă trei fapte bune şi cum lui nu i-a reuşit pînă la urmă nimic, 


fiindcă nu era în stare să facă fapte bune fără vreun interes, ci numai de dragul baghetei 
magice. 

— Dar vezi tu — vorbi moşneagul - îmi spuneai mai adineauri că i-ai dat drumul lui 
Burduf să se plimbe. Oare şi asta ai făcut-o de dragul baghetei magice? 

— De ce vorbiţi aşa? răspunse Habarnam, dînd din mînă. În clipa aceea uitasem cu, 
totul de bagheta magică. Mi-a fost însă milă de Burduf că stă într-una legat. 

— Va să zică ai făcut-o din îndemnul inimii. 

— Desigur. 

— Iacă, vezi, ai şi făcut o faptă bună! 

— Curios, se minună Habarnam şi se porni chiar pe ris de bucurie. Nici măcar nu 
mi-am dat seama cum am făcut-o! 

— După care ai săvirşit încă una. 

— Asta cînd s-a petrecut? 

— Cînd m-ai apărat pe mine de ciine. Doar n-ai să zici că fapta aceea a fost rea? 
Sau te-ai purtat aşa de dragul baghetei magice? 

— Aş, de unde! Nici prin minte nu-mi trecea atunci bagheta magică. 


— Ei vezi, se bucură bătrînul. Pe urmă ai Săvirşit şi a treia faptă bună, cînd ai venit 
să afli dacă nu cumva m-a muşcat cîinele şi ţi-ai cerut iertare. Asta a fost frumos din 
partea ta, pentru că întotdeauna trebuie să fim atenţi unul faţă de celălalt. 

— Minunea minunilor! rise Habarnam. Trei fapte bune şi toate la rînd. În viaţa mea 
nu mi s-a mai întîmplat aşa ceva. Să ştii, nu m-aş mira cituşi de puţin dacă aş întilni azi 
vreun vrăjitor. 

— Nici să nu te miri; l-ai şi întîlnit. 

Habarnam îi aruncă bătrinului o privire plină de neincredere şi zise: 

— Nu cumva ai vrea să spui acum că vrăjitorul eşti chiar matale? 

— Ba da, asta vreau să spun. Chiar eu în persoană sînt vrăjitorul. 

Habarnam holbă ochii cît putu de tare la bătrin şi căută să vadă dacă nu cumva îşi 
ride de el, dar barba acoperea atit de tare obrazul moşului, încît nu-i fu cu putinţă să 
descopere dedesubtul ei nici măcar un zîmbet. 

— Pesemne că matale îţi baţi joc dc mine, zise Habarnam neincrezător. 

— Dar nu-mi bat joc de fel. Ai săvirşit trei fapte bune şi poţi să-mi ceri tot ce 
doreşti. Ei hai, spune, ce-ţi place mai mult: tichia minunată sau ciubotele fermecate. Ori 
poate că ai vrea covorul zburător? 

— Păi matale ai şi covorul zburător? 

— Nici vorbă! Am şi covorul. Pe toate le am. 


Moşneagul vîri mîna într-una din cele două mineci largi ale mantiei, scoase de acolo 
un covor strîns sul, îl desfăcu şi cît ai clipi din ochi îl întinse pe pămînt înaintea lui 
Habarnam. 


— Iaca şi ciubotele fermecate, şi tichia minunată. 

Rostind aceste cuvinte, moşul scoase din cealaltă minecă o tichie şi nişte ciuboţele 
şi le aşeză frumuşel pe covor. În urmă apărură, pe aceeaşi cale, gusla vrăjită, masa 
miraculoasă şi alte multe minunăţii de prin basme. 

Încredinţindu-se tot mai mult că are înşj faţa lui un vrăjitor adevărat, Habarnam 
întrebă: 

— Ai poate şi bagheta magică? 

— De ce nu? Sigur că o am! Poftim, priveşte! 

Şi scoţind din buzunar o baghetă micuță, de culoare cărămizie, vrăjitorul i-o întinse 
lui Habarnam, care se grăbi s-o apuce. 

— Dar e chiar adevărată? întrebă el, necrezindu-şi ochilor că visul lui s-a împlinit. 

— Cea mai adevărată baghetă magică din lume, n-ai de ce să te îndoieşti, îl 
încredinţă vrăjitorul. Atita timp cît nu vei face fapte rele, n-are să-ţi rămînă decit să 
răsuceşti bagheta şi toate dorinţele ţi se vor împlini. 

Dar să ştii că dacă se întimplă cumva să săvirşeşti trei fapte rele, bagheta magică 
îşi pierde toată puterea. 

Lui Habarnam i se opri răsuflarea de bucurie, şi inima porni să-i bată în piept mult 
mai tare decit ar fi trebuit. 

— Atunci eu am să dau o fugă pînă la Bumbiţa, ca să-i spun şi ei că acum bagheta 
magică este a noastră - vorbi Habarnam - doar ea m-a învăţat cum s-o capăt. 

— Sigur că da, aleargă, îl îndemnă vrăjitorul. Eu ştiu că Bumbiţa visează de mult să 
capete bagheta magică. 


Vorbindu-i astfel, vrăjitorul îl mîngiie pe creştet, şi de data aceasta Habarnam izbuti 
să desluşească pe chipul blînd al bătrînului un suris larg şi prietenos. 

— Atunci la revedere, zise Habarnam. 

— Rămii sănătos, răspunse vrăjitorul zimbind. 

După ce viri în sîn bagheta magică, Habarnam se porni pe fugă şi încercînd să 
scurteze drumul spre casa în care locuia Bumbiţa, coti pe o ulicioară. Dar în clipa aceea 
îşi aminti că a uitat să-i mulţumească vrăjitorului pentru minunatul dar şi o luă la goană 
înapoi. 

leşind însă din ulicioară, văzu strada pustie. Vrăjitorul nu se mai zărea nici pe bancă 
şi nici în vreun alt loc. Pierise împreună cu covorul zburător şi cu celelalte minunăţii, de 
parcă l-ar fi înghiţit pămîntul ori s-ar fi risipit pe undeva prin văzduh. 


Capitolul patru 


Habarnam şi  Bumbiţa se întîlnesc cu  Mizgălici- 
Impestriţatu 


Văzind că nu-i mai rămîne nimic de făcut, că în nici un chip nu mai poate repara 
greşeala de care se căia atit, Habarnam apucă din nou pe drumul care ducea spre 
Bumbiţa. Dar acum nu se mai grăbea, ba din cînd în cînd se oprea chiar în mijlocul 
străzii, clătina trist din cap, îşi trecea mina pe după ceafă, bolborosea ceva neînțeles 
şi scotea nişte exclamaţii curioase, apoi îşi vedea mai departe de drum. 

Bumbiţa se juca pe stradă în apropierea casei ei. Zărindu-l pe Habarnam care 
se apropia, se grăbi să-i iasă în întimpinare. 

— Noroc bun, Habarnam, îi strigă ea bucuroasă. 

Habarnam se opri şi, fără să-i răspundă la salut, vorbi posomorit: 

— Nu mai sînt Habarnam, nu sînt decit un măgar, cu urechile cit toate zilele. 

— Dar ce s-a întimplat? se nelinişti Bumbiţa. 

— S-a întimplat că vrăjitorul mi-a dat bagheta, iar eu nici măcar n-am catadicsit 
să-i mulţumesc. Asta s-a întimplat! 

— Care baghetă? se minună Bumbiţa. 

— Ei, care baghetă! Parcă tu nu ştii ce fel de baghete există pe lumea asta. 
Bagheta cea magică! 


— Tu, Habarnam, ţi-ai ieşit, pesemne, din minţi. Ce baghetă magică ai mai 
născocit? 

— Nu eu am născocit-o. Uite-o, o vezi? 

Şi Habarnam îi arătă bagheta pe care o ţinea strîns în mînă. 

— Ce să văd - întrebă Bumbiţa nedumerită - o nuia ca toate nuielele! 

— „O nuia ca toate nuielele”, o îngînă Habarnam. Ai face mai bine să taci dacă 
nu te pricepi. Mi-a dat-o vrăjitorul în persoană. 

— Ce fel de vrăjitor? 

— „Ce fel de vrăjitor, ce fel de vrăjitor!” Parcă tu nu ştii cum sînt vrăjitorii! 

— Bineînţeles că nu ştiu, zise Bumbiţa înălţind din umeri. N-am văzut în viaţa 
Inea un vrăjitor în carne şi oase. 

— Ei, află atunci că vrăjitorul acela avea barbă şi mai avea nişte stele şi nişte 
semilune... Burduf a lătrat şi eu am făcut trei fapte bune... Ai înţeles acum? 

— AŞ, de unde - spuse Bumbiţa - n-am înţeles nimic. Mai bine mi-ai povesti 
cum s-au petrecut lucrurile de la început. 

Atunci Habarnam prinse a istorisi toate cite i se întimplaseră. Bumbiţa ascultă 
pînă la sfîrşit şi pe urmă zise: 

— Şi-o fi bătut careva joc de tine şi S-o fi mascat în vrăjitor. 

— Dacă vrăjitorul n-a fost adevărat, atunci de unde a răsărit bagheta magică? 

— Şi tu eşti sigur că bagheta e într-adevăr magică? Ai încercat-o? 

— Nu, n-am încercat-o, dar pot s-o încerc. 

— Ce mai stai atunci pe ginduri? Răsuceşte baghetaşi pune-ţi o dorinţă. Dacă 
dorinţaţi se împlineşte înseamnă că bagheta e cu adevărat magică. 

— Şi dacă nu se împlineşte? întrebă Habarnam. 

— Ei, dacă nu se împlineşte înseamnă că ai de-a face cu o nuia obişnuită de 
lemn, şi gata! Cum de nu înţelegi singur asemenea lucruri? zise ea mînioasă. 

Bumbiţei îi era ciudă, deoarece ar fi vrut să afle cît mai iute dacă bagheta este 
sau nu magică şi îi era necaz pe Habarnam care nu se gindise mai devreme să o 
încerce. 

— Ei lasă, nu-i nimic - spuse Habarnam - o s-o încercăm îndată. Ce să ne 
dorim? 

— Tu cam ce ţi-ai dori? întrebă Bumbiţa. 

— Nici eu nu ştiu ce să-mi doresc. Mi se pare că acuma nu-mi doresc nimic. 

— Of, ce fel de om mai eştişi tu! se supără Bumbiţa. Gîndeşte-te, îngheţată ai 
dori? 

— Da, îngheţată parcă aş dori, încuviinţă Habarnam. Stai că cerem chiar acuşi 
nişte îngheţată. 

Răsucind bagheta magică, Habarnam spuse: 

— Vrem să căpătăm două porţii de îngheţată. 

— Pe băț, adăugă şi Bumbiţa. 


Habarnam întinse mina cu teamă şi închise chiar ochii. „Şi dacă nu apare nici un 
fel de îngheţată?” se întrebă dar chiar în clipa aceea simţi cum se strecoară în mina 
lui ceva tare şi rece. Habarnam deschise iute ochii şi văzu că are în palmă o porţie 
de îngheţată pe băț. De mirare rămase cu gura căscată, privind într-una în sus, de 
parcă ar fi vrut să afle de unde i-a picat îngheţata. Şi fiindcă nu des-coperi acolo sus 
nimic care să dea de bănuit, Habarnam se întoarse încetişor spre Bumbiţa stringind 
în mînă îngheţata de parcă s-ar fi temut să n-o scape sau să nu-i zboare. Bumbiţa 
avea şi ea o porţie de îngheţată în palmă şi zimbea bucuroasă. 

— Ve-ve-ve, se bilbiîi Habarnam, arătind îngheţata cu degetul. 

Voia, pesemne, să spună ceva, dar din Pricina emoţiei nu putu să rostească nici 
un cuvint. 

— Ce „ve-ve-ve”, ce vrei să spui? întrebă Bumbiţa. 

Habarnam se mărgini să facă doar un gest cu mina şi se apucă să mănince 
îngheţata. 

Bumbiţa îi urmă exemplul, şi după ce terminară de mîncat spuse: 

— Grozavă îngheţată, nu-i aşa? 

— Minunată, încuviinţă Habarnam. Ce-ar fi să mai cerem cite oporţie? 

— Hai, răsuceşte bagheta! îl îndemnă Bumbiţa. 

Habarnam o răsuci şi spuse: 

— Vrem încă două porţii de îngheţată. 

În clipa următoare se auziră prin aer pocnete, un fişiit şi iată că în mîinile lui 
Habarnam şi ale Bumbiţei se ivi iar cite o porţie de îngheţată. 

Habarnam amuţi din nou, de data aceasta însă îşi veni mai repede în fire şi 
după ce mîncă îngheţata întrebă: 

— Să mai luăm? 

— Cred că am putea să cerem încă o dată cîte o porție. 

— Ce să ne mai pierdem vremea cu cite o portie, fu de părere Habarnam şi 
răsucind bagheta spuse: 

Vrem o ladă cu îngheţată! 

Şi poc! De pămint se izbi o ladă mare, albastră, de felul celor pe care le poartă 
pe străzi vinzătoarele de îngheţată. Habarnam deschise capacul, de sub care se 
ridicau aburi, scoase de acolo două porţii de îngheţată. 

Închise apoi lada la loc şi, aşezîndu-se pe ea ca pe o bancă, prinse a linge 
îngheţata, care se arăta a fi mai tare şi mai răcoroasă ca cea dinainte. 

— Aşa îngheţată mai zic şi eu! o lăudă el. Îţi sparge şi dinţii! 

— Aş vrea să ştiu, bagheta asta dă numai îngheţată sau poate să dea şi alte 
lucruri? întrebă Bumbiţa. 

— Ciudată mai eşti! spuse Habarnam. De vreme ce este cu adevărat magică e 
în stare să dea orice. Vrei tichia care te face nevăzut, o capeţi, doreşti covorul 
zburător, îţi dă covorul zburător. 

— Hai să cerem atunci covorul zburător şi să călătorim cu el, propuse Bumbiţa. 

Tare ar fi dorit şi Habarnam să pornească cit mai departe într-o călătorie, dar îi 
veniră în minte clipele de groază prin care trecuse atunci cînd zburase cu balonul 
construit de Ştietot şi spuse: 

— Cu covorul zburător nu e chiar atit de comod să călătoreşti, pentru că atunci 
cînd zbori nu mai poţi vedea nimic din toate cite se petrec jos. 

— Ei, atunci trebuie să ne gindim la altceva, spuse Bumbiţa. Am citit eu, nu-mi 
mai aduc aminte unde, că există pe lumea asta ceva care se numeşte tren... şi dacă 
dai cumva peste un tren dintr-ăsta, nu-ţi rămine decit să te sui în el, că te şi 
pomeneşti dus departe, pe calea ferată. 

— Lasă că şi eu am auzit. Parcă Ştietot nu ne-a povestit despre calea ferată? A 
văzut-o doar bine de tot, cînd s-a dus în Oraşul Soarelui, după cărţi. Dar să ştii că şi 
calea ferată e destul de primejdioasă, fiindcă şi pe acolo se întîmplă uneori 
accidente. 


Tot vorbind aşa, Habarnam îi zări pe Şurubel şi Piuliţă trecînd prin mijlocul 
străzii în noul lor automobil, care, ca şi cel dinainte, stricat de Habarnam în ziua cînd 
încercase să-l conducă, era descoperit şi avea patru locuri. 

Numai că, spre deosebire de primul, acesta era mai luxos şi cu motorul mai 
puternic, pentru că acum nu mai era pus în mişcare de sifon simplu, ci de sifon 
încălzit. 

Zărindu-i pe Habarnam şi pe Bumbiţa, Şurubel şi Piuliţă le făcură cu mîna. 
Habarnam le strigă că a căpătat bagheta magică, dar automobilul huruia atit de 
tare, încît nici Şurubel, nici Piuliţă nu auziră nimic şi, ridicind nori de praf în urma 
lor, dispărură cu maşină cu tot după colţul străzii. 


— Ştii cu ce-o să călătorim noi? întrebă Habarnam. 

— Nu cumva cu automobilul? ghici Bumbiţa. 

— Ba chiar aşa, încuviinţă Habarnam. 

— Dar ce, ai uitat ziua cînd te-ai prăvălit cu automobilul din munţi? 

Nu-ţi mai aduci aminte cum ai stricat atunci maşina cum era cit pe-aci să te 
prăpădeşti tu? 

—  Caraghioasă mai eşti! izbucni Habarnam. Atunci era altceva, nu mă 
pricepeam să conduc. 

— Parcă acum ai învăţat? 

— Nu, dar acum nici n-am nevoie să mai învăţ. Îi spun baghetei că vreau să 
ştiu să conduc şi să vezi cum am să ştiu. 

— Dacă e aşa, se schimbă lucrurile, spuse Bumbiţa. Hai să călătorim cu 
automobilul! Are să fie tare interesant. 

Habarnam învirti bagheta şi îi porunci: 

— Fă ca să avem şi noi un automobil cum este cel al lui Dăltişor şi Şurubel şi 
mai fă ca eu să mă pricep la condus! 

Nici nu sfirşi bine vorba că şi zări la capătul străzii un automobil care venea în 
goană spre ei. 

Lui Habarnam i se păru chiar că se întorc pe acolo Şurubel şi Piuliţă cu maşina 
lor; de-abia cînd automobilul se opri băgă de seamă că la volan nu se afla nimeni. 

— Ia te uită ce minunăţie! exclamă el cercetind maşina pe toate părţile. Ba se 
uită pînă şi sub roţi, bănuind că şoferul S-a ascuns dinadins acolo, ca să-şi ridă de 
el. 


După ce se convinse că nu este vorba de aşa ceva, Habarnam spuse: 

— Ei, la urma urmelor de ce m-aş mira atit? O dată ce-i vrăjitorie, şi vrăjitorie 
rămîne! 

Rostind aceste cuvinte, deschise portiera maşinii, puse lada cu îngheţată pe 
banca dinapoi şi îşi ocupă locul la volan. Lîngă el se instală | Bumbiţa. 

Chiar în clipa cînd Habarnam se pregătea dea drumul motorului, Bumbiţa zări în 
depărtare un oarecare prichindel care venea înspre ei. 

— Stai - îi spuse ea lui Habarnam - nu porni încă. S-ar putea să-l zdrobim. 

Habarnam aşteptă ca prichindelul să se apropie şi de-abia atunci văzu că în faţa 
lor se afla însuşi Mizgălici-Impestriţatu. 

Mizgălici ăsta umbla mereu cu pantaloni cenuşii cu o vestă de aceeaşi culoare, 
iar pe cap obişnuia să poarte o tichiuţă tot cenuşie, căreia el îi zicea cipilică. 

Socotea că hainele cenuşii sînt cele mai bune din lume pentru că nu se 
murdăresc niciodată prea rău. Se înţelege însă că e o prostie să crezi asta că aşa 
ceva nu poate fi adevărat. Haina cenuşie se murdăreşte la fel ca oricare alta, numai 
că, cine ştie din ce pricină, murdăria de pe ea se observă mai puţin. 

Trebuie să vă spun neapărat că Mizgălici era un pitie grozav caraghios. Avea el 
două reguli după care se conducea viaţă: nu speli niciodată si să nu te miri de nimic. 

Mai greu îi era să respecte prima decit a doua, pentru că piticii care stăteau în 
aceeaşi locuinţă cu el îl sileau se spele de cite ori se aşeza la masă. Iar dacă încerca 
să se împotrivească, nu-i îngăduiau pur simplu să mănince alături de ei. Aşa încit era 
nevoit sa se spele. Numai că spălatul lui nu însemna mare lucru, fiindcă se pricepea 
se murdărească tare repede. Nici nu apuca bine să se spele, că şi apăreau şi pe 
obrazul lui tot soiul de dungi, de pete de punctişoare faţa îşi pierdea culoarea ei 
naturală, devenind toată un fel de mizgălitură. De aceea i s-a şi spus Mizgălici. Şi ar 
fi rămas în vecii vecilor numai cu acest nume, dacă n-ar fi fost întîmplarea petrecută 
pe vremea cînd se afla în Oraşul Florilor vestitul excursionist Compas. 

Acest vizitator era şi el o persoană de vază, despre care S-ar cuveni să auziţi 
cite ceva. Trebuie să ştiţi mai întîi de toate că era tare slab şi tare lung, avea mîinile 
lungi, picioarele lungi, capul lung şi nasul tot lung. Pînă şi pantalonii lui cu pătrăţele 
erau lungi. Şi trăia acest Compas tocmai în oraşul Plimbăreţilor, ai cărui locuitori nu 
mergeau niciodată pe jos, ci se plimbau într-una cu bicicleta. Nici Compas n-ar fi 
umblat vreodată fără bicicletă. Şi atît de mare era zelul lui de biciclist, încit de la o 
vreme propriul său oraş i se păru prea mic pentru plimbat şi se hotări să străbată 
toate oraşele din lume locuite de pitici. 

Cînd ajunse în Oraşul Florilor, nu lăsă nici un locşor pe care să nu-l cutreiere cu 
bicicleta: îşi vîrî nasul lui lung peste tot şi făcu cunoştinţă cu toată lumea. Curînd 
izbuti să-i ştie pe fiecare în parte. Numai pe Mizgălici nu-l cunoscuse, pentru că 
locuitorii oraşului îl ascunseseră înadins, de ruşine. Le era teamă ca nu cumva zărind 
mutrişoara lui murdară, excursionistul să-şi închipuie că toţi piticii din Oraşul Florilor 
sint nişte nespălaţi. Tocmai de aceea căutară pe cit era cu putinţă ca Mizgălici să nu 
se ivească în faţa ochilor lui Compas. 

Lucrurile merseră cum nu se poate mai bine pînă în ziua cînd Compas se pregăti 
de plecare. În acea zi, nu se ştie din ce pricină, paza asupra lui Mizgălici fu slăbită, 
aşa încit el apăru în stradă chiar în momentul cînd piticii din oraş îşi luau rămas bun 
de la Compas. Zărind prin mulţimea de pitici o figură necunoscută, Compas se arătă 
niţeluş mirat fu cit pe-aci să întrebe: 

— De unde l-aţi mai scos şi pe nespălatul ăsta? 

Deoarece Compas era însă un pitic binecrescut şi nu putea rosti vorbe atit de 
grosolane cum ar fi cuvintul „nespălat”, întrebă într-o formă mai politicoasă: 

— De unde l-aţi mai scos şi pe împestriţatul ăsta? 


Întorcînd capetele, piticii îl văzură pe Mizgălici, a cărui figură se împestriţase 
într-adevăr de atita murdărie, pentru că din dimineaţa acelei zile nu se mai spălase 
niciodată. Tuturora le plăcu numele găsit de Compas şi de atunci Mizgălici fu poreclit 
Impestriţatu. 

Chiar şi lui Mizgălici îi fu pe plac noul său nume, fiindcă suna parcă mai frumos 
şi mai delicat deeit cel dinainte. 


Capitolul cinci 


Cum au pornit Habarnam, Bumbiţa şi  Mizgălici- 
Impestriţatu în călătorie 


— Hei, noroc, Împestriţatule strigă Habarnam cînd Mizgălici fu aproape de tot. 
la priveşte, avem automobil! 

— Mare lucru! Şurubel şi Dăltişor au unul mai grozav decit al vostru! 

Rostind aceste cuvinte, Mizgălici se opri, îşi viri Iniinile în buzunarele 
pantalonilor lui cenuşii şi prinse a cerceta roţile din faţă ale automobilului. 

— De ce spui minciuni? se supără Bumbiţa. Automobilul nostru este exact ca 
acela al lui Şurubel şi Dăltişor. Şi pe urmă, dacă vrei să ştii, află că Habarnam are 
bagheta magică. 

— Închipuieşte-ţi ce minune! vorbi din nou Mizgălici. Eu, dacă aş vrea, aş avea 
o sută de baghete magice! 

— Cum se face atunci că nu ai nici una? întrebă Habarnam. 

— Pentru că nu vreau, se grăbi să răspundă Mizgălici. 

Văzind că oricum n-are s-o scoată cu el la capăt, Habarnam zise: 

— Ascultă, Mizgălici, noi plecăm în călătorie. Vii şi tu? 

— Fie, primi Împestriţatu, şti deschizînd portiera automobilului se aşeză plin de 
importanţă pe banca dinapoi. S-a făcut! 

— Ei, pot să-i dau drumul? întrebă Habarnam. 

— Dă-i drumu'! Dă-i drumu' ! strigă Bumbiţa. 

— Păi sigur, poţi să-i dai drumul - fu de părere şi Mizgălici - dar n-o lua nici tu 
la goană chiar ca să faci moarte de om. 

Habarnam deschise contactul şi apăsă cu piciorul pe butonul de pornire 
automată. Motorul se puse în mişcare şi, mergind în gol, Scrişnea ca şi cînd cineva 
ar fi zgiriat o bucăţică de fier. După ce aşteptă ca motorul să se încălzească, 


Habarnam apăsă pe pedala de ambreaj şi băgă maşina în viteză. Maşina porni. 
Habarnam minuia liniştit volanul, schimbînd uneori vitezele şi făcînd maşina să 
meargă cînd mai repede, cînd mai încet. Cu toate că nu pricepea pentru ce îşi plimbă 
mîna de pe schimbătorul de viteze pe volan, de ce-apasă pedala cu piciorul, 
Habarnam făcea de fiecare dată exact ce trebuia, fără să dea cumva greş. Şi nu este 
nimic de mirare într-asta, pentru că bagheta magică îl învățase cit ai clipi din ochi să 
conducă maşina şi acum proceda ca un şofer iscusit, care nici nu are nevoie să se 
gindească ce trebuie să învirtească şi pe ce anume să apese, ci face totul automat, 
din obişnuinţă. 

Trecind cu automobilul dintr-o stradă într-alta, Habarnam clacsona puternic, ca 
să atragă atenţia piticilor din oraş. Tare ar fi avut poftă ca toată lumea să-l admire 
cum şade el de curajos la volan şi cit de ne-înfricat este. Dar zărind maşina, piticii 
din Oraşul Florilor nu se gindeau că ar putea fi altcineva în ea decit Şurubel şi Piuliţă, 
aşa încît Habarnam nu fu băgat în seamă. 

În timp ce automobilul mergea prin oraş, Bumbiţa intră în vorbă cu Mizgălici. 

— După cite se vede - îi spuse ea - tu, Împestriţatule, nu te-ai spălat pe ziua de 
azi. 

— Ba da, şi încă ce mult m-am mai spălat, răspunse Mizgălici. 

— Şi, mă rog, de ce eşti atunci atit de murdar? întrebă Bumbiţa. 

— Foarte simplu - vorbi el - m-am murdărit din nou. 

— Atunci, hotărî Bumbiţa - trebuie să te mai speli o dată, fiindcă în halul ăsta 
noi nu putem să te luăm în călătorie. 

— Cum adică „nu putem”? Voi m-aţi făcut s-o pornesc, şi acum, aşa deodată, 
„nu putem”, se revoltă Impestriţatu. 

Între timp, Habarnam ajunsese cu maşina în afara oraşului şi, îndreptînd-o spre 
riul Castraveţilor, coti cu ea pe un pod. 

Cind fură la capătul podului, Bumbiţa strigă: 

— Haide, gata, opreşte maşina. Împestriţatu are să se spele în riu. 

Habarnam trase maşina pe malul rîului şi opri. 

— Protestez! strigă Împestriţatu ieşindu-şi din fire. Nu există nici o regulă care 
obligă spălatul de două ori pe zi! 

— Dacă nu vrei - rosti Habarnam pe un ton aspru - sintem nevoiţi să te lăsăm 
aici. Plecăm fără tine, şi gata! 

— Cum vine asta „fără mine”? întrebă Mizgălici. După socoteala voastră ar 
trebui să mă întorc pe jos, nu? Ei bine, dacă e vorba pe aşa, atunci duceţi-mă cu 
automobilul acolo de unde m-aţi luat. Altfel nu mă-nvoiesc. 

— Hai, lasă-l, dă-l încolo, n-are decit să meargă aşa murdar, îi spuse Habarnam 
Bumbiţei. N-o să ne întoarcem din pricina lui. 

— Dar dacă nimerim cumva, în timpul călătoriei, prin cine ştie ce oraş străin - 
răspunse Bumbiţa - şi toată lumea de acolo are să vadă că am adus cu noi un 
asemenea nespălat? Tot nouă are să ne crape obrazul de ruşine din pricina lui. 

— Asta aşa e! Ascultă-mă, Împestriţatule, trebuie totuşi să te speli. 

— Ştiţi ce, fraţilor - făcu deodată Habarnam -- ce-ar fi să ne spălăm toţi trei? 

Auzind că e vorba să se mai spele alţii, că nu i se cere numai lui treaba asta, 
Împestriţatu se linişti şi spuse: 

— Dar cum am putea să ne spălăm? Pe aici nu se găseşte nici săpun, nici 
prosop. 

— N-avea tu grijă, răspunse Habarnam. O să avem tot ce ne trebuie. 

Spunind aceste cuvinte, răsuci bagheta magică şi în aceeaşi clipă se iviră trei 
bucățele de săpun şi trei prosoape. Împestriţatu fu cît pe pe aci să-şi arate mirarea, 


dar îşi aminti de una din regulile după care se conducea el - să nu te miri de nimic - 
aşa încit păşi spre riu fără să rostească o vorbă. 

Peste citeva minute, cei trei erau de mult spălaţi treceau cu automobilul printr-o 
pădure. Se aşezaseră ca la început: Bumbiţa pe banca din faţă alături de Habarnam, 
iar Impestriţatu la spate, lingă lada cea albastră. Drumul se arăta întortocheat şi nu 
prea neted. Pe alocuri, roţile automobilului treceau peste rădăcini groase. Uneori, 
maşina era nevoită să străbată gropi şi şanţuri. 


În preajma unor astfel de piedici, Habarnam micşora viteza, ca să nu zguduie 
prea tare automobilul. Bumbiţa întorcea mereu capul spre Împestriţatu şi îl privea 
zimbind. Se bucura că îl vede atît de curăţel şi de rumen. 

— Vezi - îi spuse ea în cele din urmă - ce bine e aşa? Jie singur îţi este mai 
plăcut cînd te ştii curat. 

Dar Împestriţatu sta cu capul răsucit într-o parte şi nici nu se uita măcar spre 
Bumbiţa. 

— Ei gata - adăugă ea - destul cu bosumflatul, ţi-ajunge! La urma urmelor e 
nepoliticos din partea ta. Vezi mai bine că acolo, lîngă tine, în lada aceea albastră, ai 
să găseşti nişte îngheţată. 

— Aşa va să zică, îngheţată! se bucură Împestriţatu. Tocmai mă întrebam: ce- 
ar putea fi în lada asta? 

Ridicind capacul lăzii, Mizgălici scoase de acolo trei porţii de îngheţată. Şi toţi 
trei se apucară să măniînce. 

Acum Habarnam era nevoit să facă două lucruri în acelaşi timp: să mănînce 
îngheţată şi să conducă maşina. Într-o mînă ţinea volanul şi în cealaltă îngheţata, pe 
care o lingea stăruitor. Dar luîndu-se cu îngheţata, nici nu băgă de seamă şanţul 
care se ivise în calea lui şi n-apucă să micşoreze viteza la vreme. Din această 
pricină, maşina Se zgudui atit de puternic, încît Impestriţatu sări în sus, înghițind, 
fără să vrea, întreaga porţie de îngheţată. Numai băţul îi mai rămăsese în mină. 

— Ascultă, frăţioare, ia-o şi tu mai încetişor, îi spuse el lui Habarnam. Din cauza 
ta mi-a alunecat pe git toată îngheţata. 

— Nu-i nici o nenorocire, zise Habarnam. Poţi să-ţi mai iei o bucată. 

— Aşa da, se linişti Împestriţatu şi scoase din ladă altă porţie de îngheţată. 

— Tu - îi spuse Bumbiţa lui Habarnam - ai face mai bine să nu mănînci, fiindcă 
mîncatul te împiedică să fiiatent la condus şi nimerim cumva într-o prăpastie. 

— Atunci nu mînca nici tu - răspunse Habarnam - fiindcă îmi faci poftă, aşa că şi 
asta mă încurcă. 


— Bine - primi Bumbiţa - n-am să mai mănînc nici eu. 

Ă — Dar eu am să mănînc pentru că stau la spate şi nu încurc pe nimeni, hotărî 
Impestriţatu. 

Peste puţină vreme, maşina ieşi din pădure şi o porni în viteză. 

Drumul urca mereu, iar pentru că de la o vreme dincolo de înălţimi, cît puteai 
cuprinde cu ochii, nu se mai zărea nimic altceva afară de bolta cerului, călătorilor 
noştri lise păru că au ajuns la capătulpămintului. 

— Ar fi trebuit s-o apucăm în direcţia cealaltă, pentru că pe partea asta 
pămîntul se isprăveşte, spuse Habarnam. 

— Sigur - aprobă Împestriţatu - am cam încurcat socoteala. Oricum, n-ai face 
rău să micşorezi viteza, altfel nu mai apuci să opreşti la timp şi o să ne rostogolim în 
gol. Cel mai bine ar fi să întorci maşina şi s-o luăm la goană înapoi, cît mai departe 
de primejdie. 

— Nu - răspunse Habarnam - eu de mult am dorit să văd ce începe acolo unde 
pămîntul se sfirşeşte. 

În timp ce vorbeau aşa, urcuşul se isprăvi şi înaintea lor apăru o privelişte 
largă. Jos, la poalele înălțimilor, se deschidea o cîmpie întinsă, la dreapta căreia se 
ridicau nişte coline acoperite cu un covor verde de iarbă, întrerupt din loc în loc de 
tufişuri. Departe, în zare, se iveau din nou potecile umbrite ale unei păduri. De la un 
capăt la altul, cîmpia era presărată cu albăstrele şi flori de păpădie care sclipeau ca 
aurul. Dar cele mai multe erau nişte floricele albe cărora piticii le spuneau „Pisat de 
mesteacăn”. Şi era atit de mult „pisat” din acesta, încît ai fi zis că pămîntul este 
acoperit din loc în loc cu zăpadă. 

Drumeţilor noştri li se tăie răsuflarea de bucurie cînd descoperiră asemenea 
frumuseți. 


à 

— După cite vedeţi, nu am ajuns încă la capătul lumii, rosti Habarnam. 

— Da, aprobă Împestriţatu. Pămîntul s-a dovedit a fi mai mare decît am bănuit 
noi. Prin urmare am făcut împreună o importantă descoperire ştiinţifică şi cu acest 
prilej pot să mai mănînc o porţie de îngheţată. 

Vorbind aşa, Mizgălici viri mîna în lada cea albastră şi scoţind de acolo un nou 
baton, se apucă să-l măniînce. 

Drumul şerpuia acum pe la poalele munţilor, aşa că maşina îşi mărise viteza. 
După puţină vreme însă începu iar urcuşul şi iarăşi călătorii noştri crezură că au 


nimerit la capătul pămîntului, dar cum ajunseră în virful urcuşului, dădură din nou 
peste locuri întinse. Şi tot aşa se întîmplă de mai sulte ori în şir. 

— Se zice că pămîntul este nemărginit-spuse Bumbiţa-şi în orice parte ai porni, 
capăt tot nu i-ai găsi. 

— Eu cred că zicătoarea asta nu-i adevărată, se împotrivi Habarnam. Noi, piticii, 
sintem tare mititei şi nu putem cuprinde cu privirile noastre scurte întinderi prea 
mari, de aceea ne şi apar ele fără margini. 

— Şi eu tot aşa cred, aprobă Împestriţatu. După mine, toate au un sfîrșit. Uite, 
să luăm de pildă lada asta. E adevărat, acuma are în ea multă îngheţată, dar îmi 
spune mie inima că în curînd şi îngheţata din ea are să se isprăvească. 

Nemaicontenind cu vorba, Habarnam şi tovarăşii lui de drum nici nu băgară de 
seamă că automobilul goneşte tot mai departe şi mai departe. Deodată, fără de 
veste, se pomeniră la o răscruce de drumuri. 

Aici, Habarnam opri maşina, ca să se lămurească încotro s-o apuce: înainte, la 
dreapta sau la stinga. La mijlocul răscrucii se ridica un stilp cu trei săgeți. Pe 
săgeata care arăta spre dreapta era scris: „Oraşul de Piatră.” Pe cea care arăta spre 
stinga scria:„Oraşul de Pămînt.” Şi, în sfîrşit, pe cea de la mijloc se putea citi: 
„Oraşul Soarelui”. 

— Totul e limpede, spuse Habarnam. Oraşul de Piatră este construit din piatră. 
Oraşul de Pămint are toate casele construite din pămint. 

— lar Oraşul Soarelui este construit din soare, nu-i aşa? i-o reteză Împestriţatu 
în bătaie de joc. 

— S-ar putea, răspunse Habarnam. 

— Ba asta n-aş crede - zise Bumbiţa - pentru că soarele e tare fierbinte şi nu 
văd cum s-ar putea construi din el case. 

— Ei, uite, o să mergem acolo şi-o să vedem, spuse Habarnam. 

— Mai bine să ne ducem întîi în Oraşul de Piatră,propuse Bumbiţa. 

Ar fi foarte interesant să vedem şi noi cum arată casele într-un asemenea oraş. 

— Eu aş fi curios să cunosc Oraşul de Pămînt. Să văd cum trăiesc piticii pe 
acolo, vorbi şi Impestriţatu. 

— Dar nu găsesc nimic interesant în asta. Plecăm în Oraşul Soarelui, şi gata! 
hotări Habarnam. 

— Cum adică „şi gata”? se revoltă Împestriţatu. Cu ce drept te-ai apucat să 
comanzi? Împreună am plecat, împreună trebuie să hotărim. 

Şi încercară toţi trei să ia o hotărire, dar degeaba, nu izbutiră nicicum să cadă 
la o înţelegere. In cele din urmă, Bumbiţa spuse: 

— Ştiţi ce, să nu ne mai certăm atita. Mai bine să aşteptăm o întîmplare care să 
ne arate încotro s-o pornim. 

Habarnam şi Împestriţatu încetară cearta. Deodată, din stînga drumului se ivi 
un automobil care trecu ca un fulger prin faţa ochilor celor trei călători şi pieri în 
direcţia arătată de săgeata pe care scria: „Oraşul Soarelui”. 

— Ei, vedeţi - spuse Habarnam - întimplarea asta ne arată că şi noi 
trebuie s-o apucăm spre Oraşul Soarelui. Dar să nu vă mihniţi pentru atita 
lucru. Mergem întîi în Oraşul Soarelui şi pe urmă le vizităm noi şi pe celelalte 
două. 

Vorbind astfel, el prni din nou motorul, întoarse volanul spre dreapta 
şi maşina o porni la drum. 


« | Cuprins | » 


Capitolul cinci 


Cum au pornit Habarnam, Bumbiţa şi  Mizgălici- 
Impestriţatu în călătorie 


— Hei, noroc, Împestriţatule strigă Habarnam cînd Mizgălici fu 
aproape de tot. la priveşte, avem automobil! 

— Mare lucru! Şurubel şi Dăltişor au unul mai grozav decit al vostru! 

Rostind aceste cuvinte, Mizgălici se opri, îşi vîrî Iniinile în buzunarele 
pantalonilor lui cenuşii şi prinse a cerceta roţile din faţă ale automobilului. 

— De ce spui minciuni? se supără Bumbiţa. Automobilul nostru este 
exact ca acela al lui Şurubel şi Dăltişor. Şi pe urmă, dacă vrei să ştii, află 
că Habarnam are bagheta magică. 

—  Închipuieşte-ţi ce minune! vorbi din nou Mizgălici. Eu, dacă aş 
vrea, aş avea o sută de baghete magice! 

— Cum se face atunci că nu ai nici una? întrebă Habarnam. 

— Pentru că nu vreau, se grăbi să răspundă Mizgălici. 

Văzind că oricum n-are s-o scoată cu el la capăt, Habarnam zise: 

— Ascultă, Mizgălici, noi plecăm în călătorie. Vii şi tu? 

— Fie, primi Împestriţatu, şti deschizînd portiera automobilului se 
aşeză plin de importanţă pe banca dinapoi. S-a făcut! 

— Ei, pot să-i dau drumul? întrebă Habarnam. 

— Dă-i drumu'! Dă-i drumu' ! strigă Bumbiţa. 

— Păi sigur, poţi să-i dai drumul - fu de părere şi Mizgălici - dar n-o 
lua nici tu la goană chiar ca să faci moarte de om. 

Habarnam deschise contactul şi apăsă cu piciorul pe butonul de 
pornire automată. Motorul se puse în mişcare şi, mergind în gol, Scrişnea 
ca şi cînd cineva ar fi zgiriat o bucăţică de fier. După ce aşteptă ca 
motorul să se încălzească, Habarnam apăsă pe pedala de ambreaj şi 


băgă maşina în viteză. Maşina porni. Habarnam miînuia liniştit volanul, 
schimbînd uneori vitezele şi făcînd maşina să meargă cind mai repede, 
cind mai încet. Cu toate că nu pricepea pentru ce îşi plimbă mina de pe 
schimbătorul de viteze pe volan, de ce-apasă pedala cu piciorul, 
Habarnam făcea de fiecare dată exact ce trebuia, fără să dea cumva 
greş. Şi nu este nimic de mirare într-asta, pentru că bagheta magică îl 
învățase cit ai clipi din ochi să conducă maşina şi acum proceda ca un 
şofer iscusit, care nici nu are nevoie să se gindească ce trebuie să 
învirtească şi pe ce anume să apese, ci face totul automat, din 
obişnuinţă. 

Trecind cu automobilul dintr-o stradă într-alta, Habarnam clacsona 
puternic, ca să atragă atenţia piticilor din oraş. Tare ar fi avut poftă ca 
toată lumea să-l admire cum şade el de curajos la volan şi cit de ne- 
înfricat este. Dar zărind maşina, piticii din Oraşul Florilor nu se gindeau 
că ar putea fi altcineva în ea decit Şurubel şi Piuliţă, aşa încît Habarnam 
nu fu băgat în seamă. 

În timp ce automobilul mergea prin oraş, Bumbiţa intră în vorbă cu 
Mizgălici. 

— După cîte se vede - îi spuse ea - tu, Împestriţatule, nu te-ai spălat 
pe ziua de azi. 

— Ba da, şi încă ce mult m-am mai spălat, răspunse Mizgălici. 

— Şi, mă rog, de ce eşti atunci atit de murdar? întrebă Bumbiţa. 

— Foarte simplu - vorbi el - m-am murdărit din nou. 

— Atunci, hotărî Bumbiţa - trebuie să te mai speli o dată, fiindcă în 
halul ăsta noi nu putem să te luăm în călătorie. 

— Cum adică „nu putem”? Voi m-aţi făcut s-o pornesc, şi acum, aşa 
deodată, „nu putem”, se revoltă Impestriţatu. 

Între timp, Habarnam ajunsese cu maşina în afara oraşului şi, 
îndreptind-o spre riul Castraveţilor, coti cu ea pe un pod. 

Cînd fură la capătul podului, Bumbiţa strigă: 

— Haide, gata, opreşte maşina. Împestriţatu are să se spele în rîu. 

Habarnam trase maşina pe malul rîului şi opri. 

— Protestez! strigă Împestriţatu ieşindu-şi din fire. Nu există nici o 
regulă care obligă spălatul de două ori pe zi! 

— Dacă nu vrei - rosti Habarnam pe un ton aspru - sîntem nevoiţi să 
te lăsăm aici. Plecăm fără tine, şi gata! 

— Cum vine asta „fără mine”? întrebă Mizgălici. După socoteala 
voastră ar trebui să mă întorc pe jos, nu? Ei bine, dacă e vorba pe aşa, 
atunci duceţi-mă cu automobilul acolo de unde m-aţi luat. Altfel nu mă- 
nvoiesc. 

— Hai, lasă-l, dă-l încolo, n-are decit să meargă aşa murdar, îi spuse 
Habarnam Bumbiţei. N-o să ne întoarcem din pricina lui. 

— Dar dacă nimerim cumva, în timpul călătoriei, prin cine ştie ce oraş 
străin - răspunse Bumbiţa - şi toată lumea de acolo are să vadă că am 


adus cu noi un asemenea nespălat? Tot nouă are să ne crape obrazul de 
ruşine din pricina lui. 

— Asta aşa e! Ascultă-mă, Împestriţatule, trebuie totuşi să te speli. 

— Ştiţi ce, fraţilor - făcu deodată Habarnam -- ce-ar fi să ne spălăm 
toţi trei? 

Auzind că e vorba să se mai spele alţii, că nu i se cere numai lui 
treaba asta, Impestriţatu se linişti şi spuse: 

— Dar cum am putea să ne spălăm? Pe aici nu se găseşte nici săpun, 
nici prosop. 

— N-avea tu grijă, răspunse Habarnam. O să avem tot ce ne trebuie. 

Spunind aceste cuvinte, răsuci bagheta magică şi în aceeaşi clipă se 
iviră trei bucățele de săpun şi trei prosoape. Impestriţatu fu cît pe pe aci 
să-şi arate mirarea, dar îşi aminti de una din regulile după care se 
conducea el - să nu te miri de nimic - aşa încit păşi spre riu fără să 
rostească o vorbă. 

Peste citeva minute, cei trei erau de mult spălaţi treceau cu 
automobilul printr-o pădure. Se aşezaseră ca la început: Bumbiţa pe 
banca din faţă alături de Habarnam, iar Împestriţatu la spate, lîngă lada 
cea albastră. Drumul se arăta întortocheat şi nu prea neted. Pe alocuri, 
roţile automobilului treceau peste rădăcini groase. Uneori, maşina era 
nevoită să străbată gropi şi şanţuri. 


= SA AA 


În preajma unor a de piedici, Habarnam micşora viteza, ca să nu 
zguduie prea tare automobilul. Bumbiţa întorcea mereu capul spre 
Impestriţatu şi îl privea zîmbind. Se bucura că îl vede atit de curăţel şi de 
rumen. 


— Vezi - îi spuse ea în cele din urmă - ce bine e aşa? Tie singur îţi 
este mai plăcut cînd te ştii curat. 

Dar Împestriţatu sta cu capul răsucit într-o parte şi nici nu se uita 
măcar spre Bumbiţa. 


— Ei gata - adăugă ea - destul cu bosumflatul, ţi-ajunge! La urma 
urmelor e nepoliticos din partea ta. Vezi mai bine că acolo, lingă tine, în 
lada aceea albastră, ai să găseşti nişte îngheţată. 

— Aşa va să zică, îngheţată! se bucură Împestriţatu. Tocmai mă 
întrebam: ce-ar putea fi în lada asta? 

Ridicind capacul lăzii, Mizgălici scoase de acolo trei porţii de 
îngheţată. Şi toţi trei se apucară să mănince. 

Acum Habarnam era nevoit să facă două lucruri în acelaşi timp: să 
mănince îngheţată şi să conducă maşina. Intr-o mină ţinea volanul şi în 
cealaltă îngheţata, pe care o lingea stăruitor. Dar luîndu-se cu îngheţata, 
nici nu băgă de seamă şanţul care se ivise în calea lui şi n-apucă să 
micşoreze viteza la vreme. Din această pricină, maşina Se zgudui atit de 
puternic, încît Împestriţatu sări în sus, înghițind, fără să vrea, întreaga 
porţie de îngheţată. Numai băţul îi mai rămăsese în mină. 

— Ascultă, frăţioare, ia-o şi tu mai încetişor, îi spuse el lui Habarnam. 
Din cauza ta mi-a alunecat pe git toată îngheţata. 

— Nu-i nici o nenorocire, zise Habarnam. Poţi să-ţi mai iei o bucată. 

— Aşa da, se linişti Împestriţatu şi scoase din ladă altă portie de 
îngheţată. 

— Tu - îi spuse Bumbiţa lui Habarnam - ai face mai bine să nu 
măninci, fiindcă mincatul te împiedică să fiiatent la condus şi nimerim 
cumva într-o prăpastie. 

— Atunci nu minca nici tu - răspunse Habarnam - fiindcă îmi faci 
poftă, aşa că şi asta mă încurcă. 

— Bine - primi Bumbiţa - n-am să mai mănînc nici eu. 

— Dar eu am să mănînc pentru că stau la spate şi nu încurc pe 
nimeni, hotărî Impestriţatu. 

Peste puţină vreme, maşina ieşi din pădure şi o porni în viteză. 

Drumul urca mereu, iar pentru că de la o vreme dincolo de înălţimi, 
cît puteai cuprinde cu ochii, nu se mai zărea nimic altceva afară de bolta 
cerului, călătorilor noştri lise păru că au ajuns la capătulpămintului. 

— Ar fi trebuit s-o apucăm în direcţia cealaltă, pentru că pe partea 
asta pămîntul se isprăveşte, spuse Habarnam. 

— Sigur - aprobă Împestriţatu - am cam încurcat socoteala. Oricum, 
n-ai face rău să micşorezi viteza, altfel nu mai apuci să opreşti la timp şi 
o să ne rostogolim în gol. Cel mai bine ar fi să întorci maşina şi s-o luăm 
la goană înapoi, cit mai departe de primejdie. 

— Nu - răspunse Habarnam - eu de mult am dorit să văd ce începe 
acolo unde pămîntul se sfirşeşte. 

În timp ce vorbeau aşa, urcuşul se isprăvi şi înaintea lor apăru o 
privelişte largă. Jos, la poalele înălțimilor, se deschidea o cîmpie întinsă, 
la dreapta căreia se ridicau nişte coline acoperite cu un covor verde de 
iarbă, întrerupt din loc în loc de tufişuri. Departe, în zare, se iveau din 
nou potecile umbrite ale unei păduri. De la un capăt la altul, cîmpia era 


presărată cu albăstrele şi flori de păpădie care sclipeau ca aurul. Dar cele 
mai multe erau nişte floricele albe cărora piticii le spuneau „Pisat de 
mesteacăn”. Şi era atit de mult „pisat” din acesta, încit ai fi zis că 
pămîntul este acoperit din loc în loc cu zăpadă. 

Drumeţilor noştri li se tăie răsuflarea de bucurie cînd descoperiră 
asemenea frumuseți. 


Za 


— După cite vedeţi, nu am ajuns încă la capătul lumii, rosti 
Habarnam. 

— Da, aprobă Împestriţatu. Pămiîntul s-a dovedit a fi mai mare decît 
am bănuit noi. Prin urmare am făcut împreună o importantă descoperire 
ştiinţifică şi cu acest prilej pot să mai mănînc o porţie de îngheţată. 

Vorbind aşa, Mizgălici viri mîna în lada cea albastră şi scoţind de 
acolo un nou baton, se apucă să-l mănince. 

Drumul şerpuia acum pe la poalele munţilor, aşa că maşina îşi mărise 
viteza. După puţină vreme însă începu iar urcuşul şi iarăşi călătorii noştri 
crezură că au nimerit la capătul pămîntului, dar cum ajunseră în virful 
urcuşului, dădură din nou peste locuri întinse. Şi tot aşa se întîmplă de 
mai sulte ori în şir. 

— Se zice că pămîntul este nemărginit-spuse Bumbiţa-şi în orice 
parte ai porni, capăt tot nu i-ai găsi. 

— Eu cred că zicătoarea asta nu-i adevărată, se împotrivi Habarnam. 
Noi, piticii, sintem tare mititei şi nu putem cuprinde cu privirile noastre 
scurte întinderi prea mari, de aceea ne şi apar ele fără margini. 

— Şi eu tot aşa cred, aprobă Împestriţatu. După mine, toate au un 
sfirşit. Uite, să luăm de pildă lada asta. E adevărat, acuma are în ea 
multă îngheţată, dar îmi spune mie inima că în curînd şi îngheţata din ea 
are să se isprăvească. 


Nemaicontenind cu vorba, Habarnam şi tovarăşii lui de drum nici nu 
băgară de seamă că automobilul goneşte tot mai departe şi mai departe. 
Deodată, fără de veste, se pomeniră la o răscruce de drumuri. 

Aici, Habarnam opri maşina, ca să se lămurească încotro s-o apuce: 
înainte, la dreapta sau la stinga. La mijlocul răscrucii se ridica un stilp cu 
trei săgeți. Pe săgeata care arăta spre dreapta era scris: „Oraşul de 
Piatră.” Pe cea care arăta spre stinga scria:„Oraşul de Pămînt.” Şi, în 
sfirşit, pe cea de la mijloc se putea citi: „Oraşul Soarelui”. 

— Totul e limpede, spuse Habarnam. Oraşul de Piatră este construit 
din piatră. Oraşul de Pămînt are toate casele construite din pămînt. 

___._ — lar Oraşul Soarelui este construit din soare, nu-i aşa? i-o reteză 
Impestriţatu în bătaie de joc. 

— S-ar putea, răspunse Habarnam. 

— Ba asta n-aş crede - zise Bumbiţa - pentru că soarele e tare 
fierbinte şi nu văd cum s-ar putea construi din el case. 

— Ei, uite, o să mergem acolo şi-o să vedem, spuse Habarnam. 

— Mai bine să ne ducem întîi în Oraşul de Piatră,propuse Bumbiţa. 

Ar fi foarte interesant să vedem şi noi cum arată casele într-un 
asemenea oraş. 

— Eu aş fi curios să cunosc Oraşul de Pămint. Să văd cum trăiesc 
piticii pe acolo, vorbi şi Impestriţatu. 

— Dar nu găsesc nimic interesant în asta. Plecăm în Oraşul Soarelui, 
şi gata! hotări Habarnam. 

— Cum adică „şi gata”? se revoltă Împestriţatu. Cu ce drept te-ai 
apucat să comanzi? Impreună am plecat, împreună trebuie să hotărim. 

Şi încercară toţi trei să ia o hotărire, dar degeaba, nu izbutiră nicicum 
să cadă la o înţelegere. In cele din urmă, Bumbiţa spuse: 

— Ştiţi ce, să nu ne mai certăm atita. Mai bine să aşteptăm o 
întîmplare care să ne arate încotro s-o pornim. 

Habarnam şi Împestriţatu încetară cearta. Deodată, din stînga 
drumului se ivi un automobil care trecu ca un fulger prin faţa ochilor celor 
trei călători şi pieri în direcţia arătată de săgeata pe care scria: „Oraşul 
Soarelui”. 

— Ei, vedeţi - spuse Habarnam - întimplarea asta ne arată că şi 
noi trebuie s-o apucăm spre Oraşul Soarelui. Dar să nu vă mihniţi 
pentru atita lucru. Mergem întii în Oraşul Soarelui şi pe urmă le 
vizităm noi şi pe celelalte două. 

Vorbind astfel, el prni din nou motorul, întoarse volanul spre 
dreapta şi maşina o porni la drum. 


Capitolul Şase 


Peripeţiile de-abia încep 


După ce cotiră, drumul se arătă mult mai larg şi mai neted. Se vedea bine că pe 
acolo trec deseori maşini. Peste puţină vreme, în calea drumeţilor noştri se şi ivi un 
automobil. Alunecă pe lingă ei atit de repede, încit nici nu apucară să-l vadă ca lumea. 
Mai trecu ce mai trecu şi din urmă îi ajunse un alt automobil. Habarnam băgă de seamă 
că era de o construcţie cu totul curioasă. Arăta turtit, lunguieţ, colorat într-un verde viu 
şi avea două faruri strălucitoare. Şoferul se aplecă pentru O clipă în afară, privi plin de 
curiozitate maşina lui Habarnam, apoi mări viteza şi, gonind, se pierdu în zare. 

Şerpuind printre coline, drumul străbătea păduri şi cîmpii. 

Cînd, dintr-o dată, cei trei călători se treziră în faţa unui rîu. Apa rîului strălucea ca 
argintul şi de la un mal la celălalt se întindea un pod. Prin mijlocul apei plutea, spintecînd 
valurile, un vapor. Coşul uriaş al vaporului răspindea prin aer nori de fum. 

— Ia uitaţi-vă, un vapor! strigă Bumbiţa bătind din palme de bucurie. 

Pînă atunci, ea nu mai avusese prilejul să vadă vapoare adevărate, pentru că prin 
alte locuri decit cele din Oraşul Florilor nu mai călcase niciodată iar pe riul Castraveţilor 
nu plutiseră nicicînd asemenea vase. 

Cu toate acestea, de cum îl zări, îşi dădu seama că este un vapor, fiindcă i se 
întimplase adesea să întilnească vapoare prin pozele cărţilor. 

— Haideţi să ne oprim puţin, ca să-l putem privi! 

Vorbind astfel, Habarnam opri maşina la mijlocul podului. Atunci coboriră citeşitrei, 
îşi sprijiniră coatele de balustradă şi prinseră a se uita spre vapor. Pe puntea vaporului se 
aflau foarte mulţi pasageri pitici. 

Unii şedeau pe băncile rînduite de-a lungul bordului şi admirau malurile frumoase, 
alţii vorbeau între ei, ba chiar discutau aprins nu se ştie despre ce,iar alţiise plimbau. 
Erau şi unii care dormeau liniştiţi,instalaţi în fotolii moi, cu spetezele lăsate. In aceste 
fotolii puteai să şezi foarte comod, mai ales dacă-ţi ridicai mult picioarele. 

Cînd vaporul ajunse în dreptul podului, Habarnam, Bumbiţa şi Împestriţatu putură 
să desluşească bine de tot pe toţi pasagerii de pe punte. 


Ar, 


Pe neaşteptate, podul fu învăluit în rotocoalele de fum care ieşeau din coşul 
vaporului. Habarnam începu să tuşească, înecindu-se din pricina fumului, dar, neţinînd 
scama de asta, trecu în goană de cealaltă parte a podului, pentru a urmări vaporul şi din 
spate. Bumbiţa şi Impestriţatu se grăbiră să-l ajungă din urmă. Cînd fumul se risipi, 
vaporul era departe. 

Peste citeva minute, drumeţii noştri erau din nou în automobil şi îşi continuau 
călătoria. 


Habarnam pomenea într-una de vaporul care trecuse şi nu mai înceta să se 
minuneze. 

— Va să zică am văzut şi vapor, spuse el în cele din urmă. Niciodată n-aş fi crezut 
că o asemenea namilă poate să plutească pe apă! 

Bumbiţa, la rîndul ei, se arătă şi ea mirată. La început vru Împestriţatu să se mire, 
dar îndată îşi aduse aminte de principiul său: să nu te miri de nimic, şi zise: 

— Auzi colo, vapor! Ce mare grozăvie? La urma urmelor nu-i decit O barcă mai 
mare! 

— Bine că n-ai spus: „Nu-i decit o albie mai mare”, se supără Habarnam. 

— De ce albie? întrebă Împestriţatu. Dacă ar fi fost albie, aşa i-aş fi spus, dar eu i- 
am zis barcă. 

— Ascultă, Împestriţatule - vorbi Habarnam - ai face bine să nu mă înfurii! Un şofer 
n-are voie să fie furios cînd stă la volan, fiindcă poate să provoace un accident. 

— Va să zică eu sînt obligat să îndrug minciuni numai pentru că tu stai la volan, zise 
Împestriţatu. 

— Cum adică minciuni? se aprinse Habarnam. Nu cumva vrei Să spui că eu te învăţ 
să minţi? Ascultă, Bumbiţa, spune-i, te rog, să isprăvească odată, altfel nu răspund de 
mine! 

— Încetează, Împestriţatule - zise Bumbiţa - se vede că ai chef să te cerţi pentru 
fleacuri 

— Frumoase fleacuri! se înfierbîntă Habarnam. Auzi, să compari vaporul cu o albie! 

— Dar eu l-am comparat cu o barcă, răspunse Împestriţatu. 

— Ei gata, Împestriţatule, te rog să taci, căută Bumbiţa să-l înduplece. Mănîncă mai 
bine îngheţată. 

Împestriţatu se porni din nou pe mincat şi în felul acesta se potoli o vreme. 

Maşina gonea acum iarăşi prin cîmpii şi prin lunci. În faţa ochilor celor trei drumeţi 
se deschideau mereu privelişti noi. Merseră ei ce merseră deodată dădură peste O cale 
ferată, de-a lungul căreia se înşiruiau stilpi de telegraf, legaţi prin reţeaua cablurilor 
electrice. Departe, în zare, pufăia o locomotivă care se apropia tot mai mult, trăgînd 
după ea un şir întreg de vagoane. 

— Trenul! strigă Bumbiţa în culmea încîntării. Se vede un tren! 

Nici tren nu văzuse în viaţa ei, dar îl recunoscu îndată aşa cum recunoscuse 
vaporul, fiindcă văzuse trenuri prin poze. 

— Ia te uită, ai dreptate, e chiar un tren, îngină Habarnam cu uimire. 

Dar Împestriţatu, care hotărî să nu se mire nici de data asta, spuse: 

— Auzi colo, tren! Ce mare scofală? Au pus şi ei nişte căsuțe pe roate, s-au pitit în 
ele şi acum se distrează, iar locomotiva îi trage, îi trage de zor. 

— L-ai auzit, Bumbiţa? Ce-nseamnă asta? Iarăşi îmi calcă pe nervi, se-nfurie 
Habarnam. 

—  Închipuieşte-ţi ce fiinţă delicată, are şi „nervi”, vorbi Împestriţatu strîmbînd 
dispreţuitor din nas. 

ai Îţi ard acuma una! se aprinse Habarnam. 

— Ei, mai încet, mai încet, zise Bumbiţa revoltată. Ce vorbă mai e asta „iţi ard 
una”? 

— Dar de ce să-mi spună că sînt „delicat”? 

— Asta aşa-i, Împestriţatule - vorbi Bumbiţa - nu trebuia să-i zici că e „delicat”. E 
urit ce faci. 

— Nu pricep ce e urit într-asta, protestă Împestriţatu. 

— Cînd ţi-oi arde una, ai să vezi cum pricepi! se răsti Habarnam. Nu mai răspund de 
mine! 

Drumul pe care gonea maşina trecea peste calea ferată şi tot certindu-se cu 
Împestriţatu, Habarnam îşi dădu seama prea tîrziu că atunci cînd roţile automobilului or 
să ajungă pe şinele trenului, au să nimerească drept sub locomotivă. Se hotări să 


mărească viteza, ca să treacă linia ferată înainte de-a-i ajunge trenul. Dar cu cit se 
apropiau mai mult de şine, cu atit Habarnam îşi dădea mai limpede seama că aveau să 
sosească la locul de trecere în acelaşi timp cu locomotiva. 

Cînd văzu că roţile locomotivei sînt aproape de tot şi că iaca, iaca or să intre toţi trei 
sub ele, Habarnam îşi încleştă miinile pe volan, îl scutură cu toată puterea şi zise: 

— Iacă! V-am spus eu c-o să avem un accident. 

Ca să nu mai vadă locomotiva care venea grăbită spre ei, Bumbiţa se strînse ghem 
şi închise ochii. Impestriţatu se ridică în picioare şi, fiindcă nu ştia cum să mai salveze 
situaţia, îl lovi pe Habarnam cu pumnul drept în creştetul capului. 

— Stai, nătăfleţule - îi strigă el - încotro vrei s-o apuci? 

Dindu-şi seama că oricum nu mai poate frina şi că nici să traverseze linia ferată 
înaintea trenului n-o să izbutească, Habarnam prinse a răsuci volanul. Chiar în clipa cînd 
i se păru că ciocnirea nu mai poate fi în nici un caz împiedicată, întoarse maşina spre 
dreapta şi porni cu ea de-a lungul liniei ferate, în faţa locomotivei. 

Automobilul mergea pe traverse săltînd într-una, iar în urma lui gonea locomotiva, 
pufăind din greu ca un monstru uriaş şi fioros. 

Împestriţatu, care şedea în spate, se simţi cuprins de căldura locomotivei. Alături de 
el, pe bancă, lada cu îngheţată sărea încolo şi-ncoace. 

Temîndu-se ca nu cumva să alunece din maşină toată îngheţata, Împestriţatu ţinea 
cu o mină lada, iar cu cealaltă se sprijinea de spetează. 


— Habarnam, drăguţule, dă-i drumul mai repede, se rugă Împestritatu cu o voce 
tremurătoare. Pe cuvintul meu de cinste că n-am să te mai contrazic niciodată! 

Habarnam apăsă pedala cu toată puterea, dar nu fu în stare să mărească viteza. 
Nici să cotească nu avea cum, căci calea ferată era sus, pe terasament, aşa încit nu se 
putea cobori cu maşina de acolo. 

Cînd îşi dădu Seama că nu s-a produs nici un fel de ciocnire, Bumbiţa întoarse capul 
şi văzu locomotiva care venea cu viteză în urma lor. In acelaşi moment zăriră 
automobilul şi cei de pe locomotivă. 

Bumbiţa desluşi la geamul de la cabina locomotivei capul piticului mecanic, care 
rămăsese cu gura căscată descoperind că în faţa lui a apărut o maşină. Inlemnit de 
spaimă, mecanicul trase întîi semnalul de alarmă, apoi deschise un fel de capac şi, în 
clipa aceea, de sub roţile locomotivei ţişniră aburi, care se răspindiră în jur. 

Ca să nu se trezească cumva opărit de aburi, Împestriţatu se viri, repede sub 
bancă. 

După ce dădu drumul aburilor, mecanicul apăsă pe friînă şi trenul îşi micşoră viteza. 
Maşina, care mergea la fel de iute ca şi pînă atunci, o luă mult înainte. Distanţa dintre 
automobil şi locomotivă se mărise, dar Habarnam nu observă asta. De aceea, cum văzu 


că în faţa lui terasamentul începe să fie mai puţin abrupt, viră, şi maşina se rostogoli în 
jos. 

Izbindu-se într-un bolovan, automobilul se opri brusc, aşa încît Bumbiţa şi 
Habarnam fură cit pe-aci să-şi spargă capetele, iar Impestriţatu zbură de sub bancă, 
unde se ascunsese, tocmai dincolo de maşină şi, lungindu-se la pămint, rămase 
nemişcat. În timpul acesta se opri şi trenul. 

Curioşi, pasagerii se dădură jos din vagoane şi se întrebau unii pe alţii ce s-a 
întîmplat, dar nimeni nu putea să dea vreun răspuns. 

Ciţiva dintre ei, coborind de pe terasament, se apropiară de Habarnam şi de 
tovarăşii lui. Cînd văzură că Împestriţatu zace nemişcat, îl înconjurară cu toţii. Cineva 
zise că ar trebui stropit cu apă rece, fiindcă numai aşa are să se trezească. Dar cum auzi 
de apă, Împestriţatu sări în picioare şi se uită buimăcit în jurul lui. 

— Unde e înghe-ghe-ţata? se bilbii el. 

— Înghe-ghe-ţata e aici, se bilbii şi Bumbiţa din cauza spaimei prin care trecuse. 

— A-a-tunci sînt liniştit, răspunse Împestriţatu, care, după ce mai prinse niţeluş 
curaj, ridică lada cu îngheţată şi o puse înapoi pe banca maşinii. Tocmai în acea clipă 
cobori de pe locomotivă ajutorul mecanicului. 

— Toată lumea a fost salvată? întrebă el de departe. Nu e nimeni rănit? 

— Nu - răspunse Habarnam - totul e în ordine. 

— Foarte bine! Dac-aţi şti cit de tare s-a speriat mecanicul cînd a văzut maşina 
voastră în faţa locomotivei, spuse ajutorul. Nici acum nu şi-a venit în fire. 

— Dar voi încotro aţi pornit-o? se interesă Habarnam. 

— Trenul nostru - răspunse ajutorul - merge spre Oraşul Soarelui. 

— Şi noi tot într-acolo mergem! se bucură Habarnam. 

— În cazul acesta trebuie S-o luaţi pe şosea, vorbi ajutorul cu voce aspră. Cine a 
mai pomenit călătorie cu automobilul pe calea ferată? 

— Păi noi pe şosea am pornit-o, dar Împestriţatu a zis... Adică n-a fost aşa; mai 
întîi, am zărit un vapor, dar ştii, unul mare, mare de tot... 

Habarnam prinse a istorisi cu de-amănuntul cum au văzut vaporul şi cum a ajuns el 
să se certe cu Împestriţatu, cînd dintr-o dată locomotiva scoase un şuier puternic. 

— Te rog să ne ierţi - îl întrerupse ajutorul de mecanic pe Habarnam - e timpul să 
pornim, nu putem lăsa trenul să întirzie. Altă dată o să ascultăm cu plăcere povestea 
voastră. 

Şi rostind aceste cuvinte, alergă spre locomotiva care prinse a răspindi în jur aburi. 
Pasagerii se grăbiră să-şi ocupe locurile în vagoane. 

— Hei, staţi puţin! Cînd altă dată? strigă Habarnam. Poate că altă dată n-o să ne 
mai întîlnim! 

Dar nimeni nu-l ascultă. Trenul se şi puse în mişcare aşa încît citiva pitici fură 
nevoiţi să urce din mers. 

— Ia te uită! zise Habarnam supărat. Ce-ar fi fost dacă ar fi aşteptat un pic? Tocmai 
ce era mai interesant n-am apucat să le povestesc! 


Capitolul Şapte 


Drumeţii işi urmează călătoria 


Odată întorşi pe şosea, Habarnam, Bumbiţa şi Împestriţatu porniră 
mai departe la drum. 

Împestriţatu se aşeză la locul lui pe banca dinapoi şi începu să se 
ospăteze de zor cu îngheţată. Spunea că S-a speriat prea tare cînd a 
căzut din maşină, iar îngheţata are darul să-l liniştească. Bumbiţa îşi 
aminti si ea cit de rău a înspăimintat-o locomotiva, pe cînd Habarnam 
prinse a istorisi cu mult haz cum i-a trecut prin minte, în ultimul moment, 
să întoarcă automobilul ca să împiedice ciocnirea. 

— Deodată - povesti el - mi-am dat seama că intrăm drept sub 
locomotivă! Să măresc viteza nu se putea, să frinez era prea tirziu. Ei, 
mi-am zis, gata, S-a terminat cu noi! Cind, ce să vezi? Ceva, ca o forţă 
nevăzută, mă loveşte peste cap şi îmi şopteşte parcă la ureche: întoarce 
maşina! 

— Ăsta eram eu - spuse Împestriţatu - eu te-am lovit. Nu de alta, dar 
mă speriasem tare, înţelegi? 

— Şi eu te rog să înţelegi că iar ai început să mă scoţi din sărite, se 
supără Habarnam. 

— Gata, am tăcut - zise Împestriţatu - acum ştiu că nu e voie să 
superi şoferul cînd stă la volan. 

În timpul acesta, pe călătorii noştri îi ajunse din urmă un alt 
automobil. Colorat într-un galben strălucitor, automobilul adăpostea doi 
pitici. Piticul care stătea la volan micşoră într-adins viteza, ca să poată 
observa mai bine maşina lui Habarnam, iar cel care şedea alături se uită 
lung la Impestriţatu. 

— Jie, drăguţule - rosti el zimbind - nu ti-ar strica să te mai speli un 
pic. 

Ambii izbucniră în hohote de ris, apoi piticul-şofer mări viteza şi 
maşina o luă înainte. 

Întorcînd capul, Habarnam şi Bumbiţa văzură că obrajii, fruntea, 
nasul şi chiar urechile lui Împestriţatu erau numai pete şi dire. 

— Ce-i cu tine? se minună Habarnam. De-abia te-ai spălat! 

— Cum de-abia? răspunse Împestriţatu. Ehei de cînd! 

— Bine, dar tot atunci ne-am spălat şi noi. Cum se face că am rămas 
curaţi? întrebă Bumbiţa. 

— Ai vorbit de te-ai prăpădit, spuse Împestriţatu rîzînd. Voi staţi în 
faţă, şi eu în spate! Tot praful se aşază pe mine. 

— Dac-ar fi după cum se aşază praful - răspunse Habarnam - ar 
însemna ca noi, care stăm în faţă, să ne prăfuimimai tare. 

— Ei, nu pricep nici eu cum faceţi voi de nu vă prăfuiţi, zise 
Împestriţatu dînd din mînă a lehamite. 

La urma urmelor, ca să vorbim drept, nu numai praful era adevăratul 
vinovat. Toată lumea ştie că pe o faţă uscată nu se prea aşază praf, dar 


obrazul lui Împestriţatu era lipicios, fiindcă îngheţata din care linsese tot 
timpul, fără încetare, se topise în miinile lui, mînjindu-i obrajii, nasul, ba 
chiar şi urechile, şi lăsindu-i peste tot urme umede. Peste urmele de 
îngheţată îşi găsi lesne loc praful de pe drum. Incetul cu încetul, 
îngheţata topită pe obraz se amestecase cu praful lipit de ea şi totul se 
uscă aşa, încît Împestriţatu ajunse nemaipomenit de murdar. 

— La primul lac sau rîu pe care-l întîlnim trebuie să te speli din nou, 
Împestriţatule, spuse Bumbiţa. Nu e de loc plăcut să ajungem de risul 
fiecăruia! 

— Dar cine are dreptul să ridă de noi? se revoltă Împestriţatu. 

Dacă i-am ajunge din urmă, le-aş arăta eu lor, aş face să le treacă 
pofta de ris. Păcat numai că ne tirim în halul ăsta, ca nişte melci. 

— Cine se tirăşte ca melcii? Noi? întrebă Habarnam supărat. 

— Bineînţeles, răspunse Împestriţatu. Încearcă să ajungi automobilul 
galben, să vedem, poţi? Uite ce mult ne-a luat-o înainte. 

Şi într-adevăr, automobilul galben era atit de departe, încit se zărea 
mic cit un punct. 

— Fleacuri - rosti Habarnam - îl ajungem noi! 

Spunînd acestea, schimbă viteza şi apăsă pedala de acceleraţie pînă 
la fund. Maşina începu să meargă acum mai repede, dar nu izbuti totuşi 
să ajungă automobilul cel galben, care o luase mult înainte. 

— Ei, ce, parcă putem să ne luăm la întrecere cu ei? căută 
Împestriţatu să-l întărite pe Habarnam. Ei au cu totul alt sistem de 
maşină! 

— Nu-i nimic - răspunse Habarnam - ai să vezi tu! Uite, chiar acum 
măresc viteza! 

— Lasă-te mai bine păgubaş - spuse Bumbiţa - altfel iar o să ni se- 
ntimple vreun accident. 

— Fii pe pace, n-o să ni se întimple nimic. 

Şi vorbind astfel, Habarnam mări viteza. Nici cu asta însă nu făcu 
mare lucru. Dar iată că peste puţină vreme drumul începu să coboare. 

Şoferul automobilului galben frina cite puţin, pentru ca să n-o ia prea 
repede la vale, pe cînd Habarnam, dimpotrivă, lăsă frina liberă, aşa încît 
maşina lui porni să alunece din ce în ce mai iute. Înaintea lor, la poalele 
munţilor, se ivi iarăşi un riu, peste care trecea un pod de lemn. 

Podul era atit de îngust, încit pe el n-ar fi putut trece decit două 
maşini venind din direcţii opuse. Ba, pe deasupra, nu se ştie din ce 
pricină, în mijlocul podului era oprit un autocamion. Dar Habarnam nu-l 
băgă în seamă. 

— Îi ajung eu îndată, vorbi plin de îngîmfare Habarnam către 
Împestriţatu. 


— Ajunge-i, ajunge-i - zise Împestriţatu - şi-am să-i întreb eu care 
din noi trebuie să se spele. 

În timpul acesta, cei din automobilul galben coboriîră încet, încet la 
vale cu maşina lor, iar cînd ajunseră pe pod, se opriră în dreptul 
autocamionului, să-l întrebe pe şofer de ce a rămas în pană şi dacă nu 
cumva are nevoie de ajutor. 

Rostogolindu-se cu toată viteza de pe coasta abruptă, Habarnam se 
pomeni pe pod şi descoperi de-abia atunci că cele două maşini barează 
calea şi că nici s-o cotească într-o parte n-ar fi cu putinţă, pentru că l-ar 
împiedica balustrada podului. De spaimă, un fior rece îl trecu din creştet 
pînă-n tălpi. Zeci de gînduri îi năvăliră în minte într-o secundă, iar 
lucrurile s-ar fi terminat desigur cît se poate de jalnic dacă nu şi-ar fi 
amintit la vreme de bagheta magică. 

Chiar în clipa cînd se aflau în faţa camionului şi Bumbiţa îşi acoperise 
din nou ochii cu mîinile de groaza ciocnirii, Habarnam rosti repede, 
învirtind bagheta: 

— Doresc să ne ridicăm deasupra acestor maşini! 

Pe dată, automobilul se înălţă în aer, dar atit de sus, încît lui 
Habarnam i se tăie răsuflarea. 

„Cînd ne-om rostogoli de la înălţimea asta - îşi zise el uitindu-se în 
jos - nu ne mai adună nimeni ciolanele !” 

Şi răsucind iar bagheta, zise: 

— Doresc să zburăm ca într-un avion! 

În aceeaşi clipă, automobilul căpătă aripi şi prinse a zbura deasupra 
Pămîntului, ridicindu-se din ce în ce mai sus... Deodată însă din spatele 
maşinii se auzi un țipăt. Habarnam se uită înapoi şi văzu că Impestriţatu 
căzuse din maşină şi acuma se bălăbănea încolo şi-ncoace prin aer, cu 
mîinile prinse de speteaza băncii. Virind bagheta magică în gură şi 
stringind-o cu dinţii, Habarnam sări peste banca din faţă, îl apucă pe 


Împestriţatu de haină şi încercă să-l tragă înapoi în maşină. Dar îşi dădu 
îndată seama că nu-i stă în putere să facă acest lucru, deoarece îl 
apucase cu o singură mină, cu cealaltă fiind nevoit să se ţină de capota 
automobilului. 

Văzînd bine că Împestriţatu n-are să mai reziste multă vreme, 
Habarnam vru să-i spună Bumbiţei: 

„la bagheta din gura mea şi zi că doreşti să coboare maşina.” 

Dar cum bagheta era virită între dinţi, în locul acestor cuvinte se auzi 
aşa: 

„Fia fiafeta din bura bea şi fi... fi... fi... 

Bineînţeles că Bumbiţa nu pricepu nimic şi întrebă doar atit: 

— Ce? 

— Frage şi fru, forfoloaco! izbuti să rostească Habarnam şi îi aruncă 
Bumbiţei o privire atît de cruntă, încît ea înţelese că aceste cuvinte 
trebuiau să însenine: „Trage şi tu, mormoloaco!” 

Sări atunci cit putu de repede pe banca din spate şi îl ajută pe 
Habarnam să-l tragă pe Mizgălici înapoi în maşină. 

Împestriţatu se instală la locul lui. Era atît de îngrozit, încît multă 
vreme nu fu în stare să rostească o vorbă. Aşezindu-se din nou la volan, 
Habarnam privi în jos şi îşi dădu seama că maşina pluteşte la o înălţime 
ameţitoare. 

Drumul de pe care de-abia se ridicaseră se vedea acum de sus ca o 
panglicuţă îngustă. Simţind că i se taie răsuflarea din pricina vintului care 
îi bătea în faţă, Habarnam învirti bagheta şi spuse: 

— Doresc să coborim din nou pe pămînt... Ei, ei, dar nu chiar aşa de 
repede, se grăbi el să adauge cînd văzu că maşina o porneşte în jos ca 
fulgerul, de-ai fi zis că e gata să se prăvălească în gol. 

Pe dată, automobilul începu să coboare lin. O vreme pluti deasupra 
pămîntului, lăsîndu-se din ce în ce mai jos. În cele din urmă, roţile lui 
atinseră pămintul, dar atit de uşor, încit nu se simţi nici o zguduitură. 

Aripile maşinii dispărură. Treptat, Împestriţatu îşi veni în fire şi se 
apucă iar să măniînce îngheţată. 

Nu trecu multă vreme şi celălalt automobil îi ajunse din urmă pe 
călătorii noştri. Şoferul îşi apropie maşina de aceea a lui Habarnam şi, 
intrîind în vorbă cu el, întrebă: 

— Ce fel de automobil e ăsta? Ce marcă? 

— Marca Şurubel şi Piuliţă, răspunse Habarnam. 

— Dar cu ce combustibil funcţionează? se interesă celălalt. Cu 
motorină, cu păcură? 

— Nici cu una, nici cu alta - răspunse Habarnam - ci cu sifon şi sirop. 
Din apă se degajă gaz, gazul intră în cilindru şi împinge pistonul, care la 
rindul lui mişcă roţile, făcindu-le să se învirtească. Iar siropul e pentru 
uns. 

— Ia te uită - se minună şoferul automobilului galben - simţeam eu 
adineauri, cînd vă ajungeam din spate, că miroase a sirop şi nu 
pricepeam de ce. 

— Dar maşina ta tot cu sifon funcţionează? întrebă Habarnam. 

— Nu, a mea merge cu spirt, spuse celălalt. Cum să-ţi explic? În 
motor se află un cilindru unde sint pompaţi vapori de spirt, care se aprind 
printr-o sciînteie electrică. In felul acesta se produce o puternică presiune 
asupra pistonului şi-l împinge înainte. Mişcarea este transmisă roţilor. 

Pentru ca forţa motorului să fie mai mare este nevoie de mai mulţi 
cilindri. 

Automobilul meu, de pildă, are patru. Altele ajung să aibă chiar cite 
opt. Ei, şi pe urmă mai există maşini care merg cu benzină, însă benzina 
miroase cam neplăcut. Tot mai bun e spirtul, fiindcă nu răspindeşte nici 
un fel de miros. Mai sînt şi maşini cu cărbune, dar maşinile celea uf cum 
mai duhnesc! Pfu! 

Scoţind astfel de exclamaţii, şoferul automobilului galben strimbă din 
nas suci capul într-o parte. 

— Spune, te rog - vorbi deodată Bumbiţa - mai e mult pînă în Oraşul 
Soarelui? 

— Nu - răspunse şoferul - de aici nu mai e chiar atit de mult. 

— Dar de ce i s-o fi zicînd Oraşul Soarelui? întrebă Habarnam. Nu 
cumva pe acolo toate casele sînt construite din soare? 

— Da de unde, rise şoferul. Oraşul nostru se numeşte aşa pentru că 
este veşnic luminat de soare şi se bucură întotdeauna de vreme 
frumoasă. 

— Cum adică - se minună Habarnam - pe cerul vostru nu se ivesc 
niciodată nori? 

— Cine spune asta? răspunse şoferul. Nori se ivesc, numai că 
învățații noştri au născocit un fel de praf. Cum apare cite un nouraş, îl şi 
presară cu praful acela şi pe dată nu mairămine nici urmă din el. Ei, 
dragul meu, astea sînt minunile chimiei! 

— Şi cum poţi ajunge la nori ca să-i presari cu praf? continuă să se 
mire Habarnam. 

— Foarte simplu - îl lămuri şoferul - te urci cu avionul. 

— Da - spuse Bumbiţa - dar vezi că fără nori nici ploaia nu mai cade. 

— Pentru ploaie avem un alt soi de praf, răspunse şoferul. ÎI 
presărăm de sus şi în aceeaşi clipă se porneşte să toarne cu găleata. Dar 
facem în aşa fel încit să nu plouă peste tot, ci doar prin grădini şi livezi, 
adică tocmai acolo unde trebuie. Din cînd în cînd mai aranjăm să plouă şi 
deasupra oraşului, însă niciodată ziua, ci numai noaptea, ca să nu 
încurcăm socotelile nimănui. Iar dacă vrem să udăm florile de pe străzi le 
stropim pur şi simplu cu furtunul. 

— După cit se vede - spuse Habarnam - în Oraşul Soarelui locuiesc 
pitici tare înţelepţi. 


— O, desigur - exclamă şoferul - fiecare pitic din Oraşul Soarelui are 
atit de multă minte, încit nimeni n-ar fi în stare să i-o măsoare. 

— Dacă am înţeles bine, matale tot în Oraşul Soarelui locuieşti, nu-i 
aşa? observă Bumbiţa. 

— Da, tot acolo, răspunse şoferul şi după ce rosti aceste cuvinte 
prinse a cîntări în minte tot ce spusese. De-abia atunci îşi dădu seama că 
lăudîndu-i atita pe cei din Oraşul Soarelui se lăudase fără să vrea şi pe el. 

Ruşinat peste măsură, se făcu roşu cum e sfecla. 

— Eu trebuieis-o iau mai repede, rosti el ca să scape din încurcătură, 
apoi îşi luă rămas bun, apăsă cu putere pedala şi porni cu viteză înainte. 

— S-ar putea să fie un pitic bun - zise Habarnam - dar s-ar putea tot 
aşa de bine să fie şi un mare lăudăros. Parcă nu prea îmi vine mie să cred 
tot ce-a îndrugat el despre prafurile alea. 

— Bine că pînă la urmă a roşit, vorbi Bumbiţa. Asta înseamnă că i-a 
mai rămas puţină minte. Şi atita vreme cit mai păstrează olecuţă de 
minte, se poate nădăjdui că are să se îndrepte. 


Capitolul opt 


Circulina şi planetaria 


Drumul începu să urce din nou, iar cînd fură la capătul suişului, înaintea ochilor 
călătorilor noştri se desfăşură o privelişte cum nu mai văzuseră niciodată în viaţa ălor. Ai 
fi zis că cine ştie ce fiinţă ciudată, mare cit un uriaş, s-a strecurat pe furiş într-o fabrică 
de ţesături şi luînd de acolo o mulţime de suluri pestriţe, le-a aşternut pe toate deasupra 
pămîntului. 

Cele mai îndepărtate coline erau parcă împodobite cu fişii de stambă în picățele 
mărunte: negre, albe, galbene, verzi şi roşii. Mai aproape de ei se întindeau fişii cu 
picăţele mai inari, cît bobul de mazăre. Fişiile erau înghesuite unele într-altele, încît 
acopereau tot pămîntul. Iar aproape, chiar lingă ei, cimpul era acoperit de cercuri felurit 
colorate. Cele mai vii culori erau galbenul şi roşul, care străluceau atit de puternic în 
mijlocul cîmpiei verzi, încit îţi luau ochii. 

— Se pare că cineva a desenat dinadins cercurile astea cu compasul şi pe urmă le-a 
colorat, spuse Bumbiţa. 

— Cine oare a avut nevoie să împestriţeze pămîntul cu cercuri si pentru ce? se miră 
Habarnam. Lasă că aflăm noi îndată ce ne apropiem. 

Cu cît automobilul se lăsa mai la vale, cu atit cercurile se vedeau mai puţin, pînă 
cînd dispărură cu totul. Drumeagul pe care mergea acum maşina şerpuia ca poteca unei 


păduri. De o parte şi de alta a drumului se întindeau tufişuri de mac. Era aşa ca şi cum 
noi toţi am fi pornit într-o călătorie prin pădure, numai că în locul copacilor se înălţau 
tulpini verzi, în virful cărora florile roşii de mac străluceau la soare întocmai ca rubinele. 

Apoi maşina trecu prin mijlocul unor plantaţii de morcovi, de căpşuni şi de păpădii în 
culoarea aurului. Pe urmă începură din nou plantaţii de mac. 

— Pesemne că prin locurile astea trăiesc nişte macofili, spuse Împestriţatu. 

— Cine-or mai fi şi ăştia? se miră Habarnam. 

— Macofilii? întrebă Împestriţatu. Cei cărora le place macul. Ei or fi semănat pe aici 
toate plantațiile astea: şi macul şi morcovii. 

— Dar cui crezi tu că i-ar sta în putere să semene atita bogăţie? 

Aşa ceva nu izbuteşti să plantezi nici într-o mie de vieţi. 

Peste puţină vreme, automobilul ieşi dintre tufişurile de mac, şi călătorii noştri 
văzură, nu departe de drumeagul pe care mergeau, un soi de maşină ciudată, care îţi 
amintea şi de tractor, şi de maşina pentru curăţat zăpada, deşi nu era nici una, nici alta. 

Ciudăţenia aceasta cosea iarba, rotindu-se încet. 

Miînat de curiozitate, Habarnam opri automobilul ca să poată vedea mai bine cum 
funcţionează. Apropiindu-se tot mai mult, călătorii noştri băgară de seamă că, în faţă, 
maşina avea un mecanism asemănător cu o maşină de tuns. Fără să se oprească o clipă, 
maşina tundea pe rînd toate firicelele de iarbă care îi cădeau sub cuţit. Tocată mărunt, 
iarba aluneca apoi pe obandă rulantă, careo ducea sus, între doi cilindri dinţaţi. Aceştia 
se învirteau repede şi o fărimiţau într-atit că părea rumegată cu dinţii. 

Astfel îmbucătăţită, iarba se lăsa la fund şi se făcea nevăzută în pîntecul maşinii. În 
urma ei, pămîntul răminea arat; de aceea puteai să bănuieşti că are înăuntru un plug, 
deşi pe dinafară nu se vedea nici urmă de aşa ceva. La spate, maşina avea o greblă care 
afina pămîntul ca o boroană. 

Într-un colţ al maşinii era scris cu litere mari „Circulina”b. 

Dar ce-i mira cel mai mult pe călătorii noştri era că maşina lucra singură. Locul de la 
volan era gol, neocupat de nimeni. Habarnam şi prietenii lui se uitară stăruitor peste tot, 
dar nu văzură nici o fiinţă vie. 

— Asta-i bună! rosti Împestriţatu, fiind cît pe-aci să-şi trădeze mirarea. Se stăpini 
însă la vreme şi nu mai zise nimic. 

Bumbiţa, pe care nu o interesau atit de mult maşinile, fu de părere că prea s-a 
lungit popasul. 

Dar Habarnam ţinea cu orice preţ să afle secretul mecanismului. 

Tot uitindu-se într-o parte şi-ntr-alta, descoperi deodată în mijlocul cîmpiei un stilp, 
în jurul căruia era înfăşurat un cablu metalic. Maşina avea prins într-o parte capătul 
acestui cablu şi de aceea se mişca în cerc, ca şi cînd ar fi fost prinsă de un ţăruş. Puțin 
cite puţin, cablul se desfăşura şi se lungea, din care pricină cercurile făcute de maşină 
erau din ce în ce mai largi. 

— A! Va să zică aşa stau lucrurile! rosti Habarnam bucuros că descoperise taina 
maşinii. Ei, să vedem acum ce-o să se întimple cînd cablul are să se desfăşoare pînă la 
capăt. 

Nu fură nevoiţi să aştepte mult. După ce descrise ultimul şi cel mai mare cerc, 
maşina se opri singură şi scoase un şuierat puternic: „Tuu-tuu-tuu!” 

Chiar în clipa următoare, un alt şuierat se grăbi să răspundă de undeva, de departe. 
Pe urmă şuierăturile încetară. 

Apoi, dintr-o dată, se auzi un huruit uşor şi în faţa ochilor celor trei drumeţi se ivi un 
pitic pe o motocicletă caraghioasă, care mergea cu şenilă, ca un tractor. 

Sărind de pe motocicletă, piticul îi salută pe călătorii noştri cit se poate de politicos. 

— Vă interesează, pesemne, cum funcţionează Circulina, spuse el. 

— Chiar aşa - răspunse Habarnam - ne întrebam tocmai ce fel de maşină o fi asta; 
nu cumva e o secerătoare? 


— Nu, este o autocombină circulară pentru sădirea plantelor, explică piticul. 
Combina aceasta coseşte întîi iarba, pe urmă ară pămîntul cu plugul, seamănă seminţele 
cu ajutorul unei semănători mecanice care se găseşte înăuntru şi în cele din urmă 
boroneşte. Dar asta încă nu e tot. Cred că aţi observat pînă acum că iarba cosită alunecă 
pînă în fundul combinei. Acolo, firele de iarbă sint tocate mărunt, pisate, amestecate cu 
îngrăşăminte chimice şi apoi îngropate în pămînt ca îngrăşămînt combinat, tare folositor 
pentru plante. Cînd plugul combinei ară, o dată cu îngrăşămintele pătrund în pămînt şi o 
serie de îngrăşăminte activizate, datorită cărora plantele cresc foarte repede, aşa încit 
izbutim să obţinem cite două, trei şi chiar patru recolte pe vară. Am uitat să vă spun că 
în partea din faţă a maşinii, mai bine zis în spatele instalaţiei pentru tuns iarba, se 
găseşte un aspirator. Ştiţi care e menirea lui? Să absoarbă seminiţele buruienilor 
răspindite în praful de pe cîmpie. Săminţa de buruiană este sfărimată de cilindri şi 
serveşte tot ca îngrăşămint. Odată fărimiţate buruienile îşi pierd puterea, încetind să mai 
fie dăunătoare pentru plante. 

Astfel combina nu numai că ară, seamănă şi boroneşte, dar pe deasupra hrăneşte 
pămîntul, prepară îngrăşăminte şi luptă împotriva buruienilor. De aceea i se şi spune 
universală. 

— Pentru ce-aţi legat maşina de stilpul din mijloc? întrebă Habarnam. 

— Ca să poată lucra singură, fără mecanic, răspunse piticul. Cablul prin care 
combina se leagă de stilp este unit cu instalaţia de manevrare circulară. După lungimea 
cablului, combina desenează cercuri mai mari sau mai mici. In clipa cînd cablul s-a 
desfăşurat pină la capăt, maşina se opreşte automat şi începe să claxoneze. La auzul 
claxonului vine mecanicul şi mută combina pe o altă parcelă. 

Vorbind astfel,piticul desprinse cablul, se aşeză la volanul combinei şi o duse pină-n 
dreptul unui alt stilp. Cum ajunse acolo, legă cablul în jurul stilpului,cobori, duse la gură 
un fluier şi fluieră de două ori. 

Combina începu să zumzăie şi porni să se învirtească în jurul stilpului, arînd 
pămîntul. 

— Ia te uită ce interesant! exclamă Habarnam. Nu cumva maşina pricepe semnalul? 
De unde ştie ea să pornească atunci cînd i se fluieră? 

— Maşina nu poate, desigur, să priceapă nimic, răspunse mecanicul. 


Dar dacă aţi studiat fizica trebuie să ştiţi că sunetele se transmit cu ajutorul 
vibratiilor. Înăuntru, în maşină, se găseşte un aparat care preface vibraţiile în energie 
electrică. Şi odată obţinută, energia electrică poate să pună în mişcare întregul 
mecanism al combinei. Aşa, de pildă, o fluierătură poate porni frina; două fluierături pun 
în mişcare motorul; trei, răsucesc mecanismul spre stinga; patru, spre dreapta. 

În timpul acesta, de undeva, de departe, răsunară nişte claxoane: „Tuu-tuu-tuu !” 

— Ah! exclamă piticul mecanic. Asta înseamnă că Planetaria şi-a terminat lucrul. 
Trebuie să mă grăbesc acolo. Vreţi s-o vedeţi? Nu-i departe. 

Ajungem într-un minut. Se învoiră cu toţii şi se pregătiră să se urce în automobil, 
dar piticul mecanic le propuse să meargă împreună cu el pe motocicletă. 

Spre mirarea călătorilor noştri, şaua motocicletei se dovedi atit de lungă, încit 
încăpură bine citeşipatru. In faţă se aşeză mecanicul, după el Habarnam, apoi Bumbiţa şi 
la urmă Împestriţatu. 

Piticul dădu drumul motorului şi motocicleta o porni pe cîmp cu atita viteză, încît 
tuturora li se tăie răsuflarea. Într-adevăr, să tot fi trecut un minut sau poate unul şi 
jumătate, cînd se şi aflau în faţa altei combine, care sta pe loc pentru că îşi terminase 
chiar atunci lucrul pe bucata circulară de cimpie din jurul ei. Mecanieul mută combina la 
un alt stilp şi fluierînd cu putere o porni. 

Pe unul din pereţii maşinii era scris cu litere mari şi frumoase: „Planetaria.” 

— Maşina asta este de altă construcţie? întrebă Habarnam. 

— Nu, construcţia este exact aceeaşi, răspunse mecanicul. 

— De ce atunci una se numeşte „Circulina” alta „Planetaria”? 

— Maşinile noastre - explică piticul - au toate eite un nume; noi socotim că aşa e 
mult mai frumos decit dacă le-am însemna pe fiecare cu diverse numere. 

— Matale lucrezi la două maşini deodată? Faci toată ziulica naveta pe motocicletă de 
la Circulina la Planetaria? întrebă Bumbiţa. 

— Nu - vorbi mecanicul - eu am în grijă zece maşini: Excentrida, Concentrina, 
Rondoza, Circulina, Melcuşor, Morişca, Sfirleaza, Orbita, Cometa şi Planetaria. 

— Cum de izbuteşti să le supraveghezi pe toate zece? se minună Bumbiţa. 

— Foarte simplu - răspunse mecanicul - nu e nimic neobişnuit într-asta. Ba încă îmi 
mai rămîne timp să citesc şi o carte sau să mă bronzez la soare. Dar dacă ar fi să spun 
adevărul, ar trebui să mărturisesc că maşinile s-au învechit şi că ne fac o mulţime de 
neajunsuri, 

— Am putea să le ştim şi noi? întrebă Habarnam cu interes. 

— Mai întîi - explică mecanicul - raza lor de acţiune este foarte mică, deoarece 
funcţionează cu ajutorul cablului care nu se poate întinde la nesfirşit. Din această pricină 
sîntem nevoiţi să mutăm mereu maşina din loc în loc şi nu izbutim s-o facem să lucreze o 
bucată prea mare de pămînt, ceea ce nu este de loc productiv. 

— Dar s-ar putea oare să o scoateţi la capăt fără cablu? întrebă Habarnam. 

— Bineînţeles, îl asigură mecanicul. Maşinile moderne fabricate în ultimul timp au în 
locul cablului o legătură radiomagnetică. In mijlocul cîmpului se instalează un 
radiomagnet puternic, atit de puternic încît poate acţiona pe distanţe uriaşe. Un alt 
radiomagnet asemănător cu acesta, dar puţin mai mic, este instalat la volanul combinei. 
Cu cit cele două magnete vor fi mai apropiate, cu atit legătura va fi mai strinsă şi cu atit 
mai mare va fi numărul de rotații ale volanului. Cu cît magnetele vor fi mai îndepărtate, 
cu atit legătura va fi mai slabă, iar volanul se va înviîrti mai puţin. 

În felul acesta, combina descrie întîi cercuri micuţe de tot, în jurul radiomagnetului 
central; dar cu fiecare rotaţie, cercurile se măresc pot creşte într-una, la nesfirşit. Dacă 
vreţi pot să vă arăt cum lucrează o asemenea radiocombină. 

— Unde se află? Departe? întrebă Bumbiţa. 

— Ba chiar foarte aproape, răspunse mecanicul. Ne urcăm pe virful dimbului de colo 
şi o s-o vedem cit se poate de bine. 


Cei trei se învoiră bucuroşi şi instalindu-se pe motocicleta cu şenilă, o porniră la 
drum. 


D de la „ţircul”, care in lb. rusă înseamnă compas. (n.r.) 


Capitolul nouă 


Radiolina 


Aşa cum v-am spus, motocicleta piticului mecanic se deosebea de cele obişnuite 
fiindcă nu mergea pe roţi, ci pe şenilă, aşa cum merge de obicei un tractor. Dar în loc să 
aibă două şenile ea tractorul, avea una singură, de aceea se legăna ca o bicicletă. Nici 
şenila pe care o avea nu era din metal ca la tractor, ci din cauciuc. Tocmai de aceea 
mergea atit de lin, încît ai fi zis că pluteşte. Gonea cu iuţeala fulgerului, se descurca de 
minune pe orice fel de drumuri, fie ele Oricit de proăste, ba chiar şi pe acolo pe unde nu 
exista nici un drum. 

Despre toate aceste nemaipomenite însuşiri ale motocicletei cu şenilă le vorbi piticul 
mecanic noilor lui cunoscuţi. Cînd află spre ce oraş au de gînd să meargă drumeţii noştri, 
se bucură tare mult, spunînd că şi el locuieşte în Oraşul Soarelui şi că numele lui este 
Colăcel. 

Vorbind într-una cu Colăcel, cei trei se văzură neaşteptat de repede la poalele 
dimbului şi se pomeniră urcînd spre virf. 

Urcuşul era atit de abrupt, încît Împestriţatu, care şedea la spate, prinse a aluneca 
puţin cîte puţin de pe deodată îşi dădu scama că în curînd nu va mai avea pe ce să şadă. 

— Hei! strigă el. Staţi puţin! Ce, vreţi să cad? 

Dar nici nu termină bine vorba că se şi rostogoli. 

Oprind motocicleta care ajunsese aproape de culmea dealului, Colăcel alergă să-l 
ridice pe Impestriţatu. Habarnam şi Bumbiţa săriră şi ei în ajutor. 

Mare le fu bucuria cînd văzură că prietenul lor a rămas întreg şi nevătămat. 

— Vedeţi? spuse Colăcel. lată încă un avantaj al motocicletei cu şenilă: fiindcă nu 
are roţi, şaua ei e mai joasă, şi dacă se întîmplă să cazi cumva de pe şa, nu te loveşti 
aşa de rău ca atunci cînd te-ai prăvăli de pe o motocicletă obişnuită. 

Acum drumeţii noştri se aflau din nou pe o înălţime, aşa încit cercurile uriaşe care 
mai înainte îi uimiseră atit de mult li se iviră iarăşi înaintea ochilor. 

— Aha! strigă Bumbiţa bătind din palme de bucurie. Am ghicit! 

Rotogoalele astea nu sînt altceva decit cimpul arat de maşinile voastre. 

— Întocmai, aprobă Colăcel. Cercurile negre pe care le zăriţi acolo, la dreapta, sînt 
cele abia arate. In locurile acelea n-a crescut încă nimic. 

Dincolo, unde vedeţi cercuri verzi, au început să încolţească semănăturile; cercurile 
roşii Sînt făcute din maci, iar cele galbene din păpădie proaspăt înflorită. 

— Dar cele albe? întrebă Bumbiţa. 

— Acelea sînt tot păpădii, dar cu floare trecută, cu pufuleţ alb, răspunse Colăcel. 

— Şi de ce aveţi nevoie să semănaţi atită păpădie? întrebă Habarnam nedumerit. 
Nu cumva pentru mincat? 

— Ei aş - răspunse Colăcel - nu pentru asta, dar din rădăcina ei facem cauciuc, din 
tulpină tot felul de mase plastice şi o materie fibroasă pentru ţesături, iar din seminţe 
scoatem ulei. 

— Uite-i se adresă Împestriţatu lui Colăcel - eu am priceput acum că cercurile 
colorate de pe cîmpie sint maci, păpădii şi alte plante. Dar ceva tot mi-a rămas niţeluş 
cam nelămurit: văd că încolo, departe, pămîntul pare presărat cu nişte pete mici. Acelea 
ce sînt? 

— Tot plantaţii în cercuri. Ne par nouă nişte pete mici,pentru că le zărim de la 
distanţă. 


— Bine, şi asta am lămurit-o, zise Împestriţatu. Ce să fie însă punctişoarele celea 
care de-abia se mai desluşesc colo, în zare? 

— Nu-s nici ele altceva decit tot plantaţii în cercuri, dar fiindcă se găsesc tare 
departe, ne par doar puncte. 

— Şi cîte maşini aţi adunat la un loc ca să puteţi ara atita pămînt? întrebă Bumbiţa. 

— Zece, răspunse Colăcel. 

— Cum, numai zece? se minună Habarnam. Nu se poate! 

— Dar vă asigur, zise Colăcel. Întreg pămîntul pe care îl vedeţi în jur este arat de 
cele zece maşini supravegheate de mine: Rondoza, Cometa, Planetaria, ce să vi le mai 
înşir pe toate celelalte. 

— Bine - zise Habarnam - dar pămîntul ăsta trebuie să fie format dintr-o mie de 
parcele rotunde puse cap la cap. 

— Ba nu - spuse Colăcel - nu-S numai o mie, Sînt mult mai multe... socoteşte şi 
matale... Dacă unei maşini îi trebuie o oră ca să are o parcelă, în zece ore ară zece 
parcele. Toate cele zece maşini ale mele vor ara deci o sută de parcele într-o singură zi. 
Asta înseamnă că în zece zile or să are, de zece ori mai mult, ajungind la o mie de 
parcele. Unde mai pui că adunăm în medie cite trei recolte pe an, aşa încît vremea 
aratului se cam lungeşte pe la noi. Nu ţine nici mai mult, nici mai puţin decit o sută de 
zile, în care timp se ară de zece ori mai mult, adică, în total, zece mii de parcele! 

— Zece mii de parcele! se minunăi Habarnam. Mai multe decit stelele pe cer. Şi 
lucrezi singur? 

— Nu - răspunse Colăcel - lucrăm cinci în patru schimburi; într-al cincilea ne 
odihnim. 

— Oricum, tot are fiecare destulă treabă, zise Habarnam făcînd un gest cu mina. 

— Ei şi acum - îi vesti Colăcel - am să vă arăt cum lucrează o altă maşină, mai 
uluitoare. 

Cei trei drumeţi se urcară din nou pe motocicleta cu şenilă şi cît ai clipi din ochi se 
pomeniră în virful altei coline, la picioarele căreia se întindea o vale largă. Pămintul 
acestei văi nu mai era împodobit cu cercuri multe şi felurit colorate, nici cu rotocoale şi 
picăţele. Peste întreaga vale se întindea un singur cerc uriaş care începea chiar de la 
poalele colinei şi se sfirşea departe, spre coasta pădurii. Dacă te uitai bine la el, băgai de 
seamă că e alcătuit din numeroase inele şi că se aseamănă mult cu planeta Saturn, aşa 
cum o vedem desenată prin manualele de astronomie. În mijlocul cercului se înălța o 
clădire albă şi rotundă, în jurul căreia se desluşea o fişie de pămint ca un inel larg, 
negru. Inelul cel negru era înconjurat de un alt inel, galben-auriu, după care venea unul 
mai larg, de culoare verde. In sfirşit, al patrulea inel, negru la fel ca primul şi mare de 
tot, încingea pe dinafară cercul uriaş care acoperea întreaga vale. 

— Toată cîmpia este arată de o singură radiocombină care seamănă grîu, spuse 
Colăcel. Primăvara începe să lucreze Pămiîntul din mijloc, cel din jurul clădirii albe. 
Treptat, cercul de pămînt arat se lărgeşte. Peste citeva zile, în centru prinde a încolţi 
griul, apoi leagă spic, pe urmă se coace, iar combina ară, ară într-una. Priviţi, chiar în 
clipa asta, acolo la mijloc S-a pus în funcţiune o combină pentru strîns. Merge în cerc ca 
şi celelalte combine şi adună spicele de griu pe măsură ce ele se coc. Vedeţi inelul cel 
întunecat, din jurul clădirii albe? Acolo, griul a şi fost strîns. Inelul galben este format din 
griu copt, cel verde, din spice încă necoapte. Cit despre inelul negru dinafara cercului, el 
nu este decit pămîntul de abia arat, pe care nici n-a apucat să încolţească griul. 

— Dar la ce serveşte clădirea albă din centru? întrebă Bumbiţa. 

— Înăuntrul ei sînt elevatorul şi moara, răspunse Colăcel. Acolo se toarnă toate 
seminţele, se macină şi se păstrează. Vedeţi, sus de tot, în vîrf, un turnuleţ ca un fel de 
far? Este radiomagnetul elevatorului. 

— Dar radiocombină pe unde se află? întrebă Habarnam. 

— Încolo, spre stînga, la capătul cîmpului, îl lămuri Colăcel. De aici nu prea se vede, 
dar haideti să vă duc mai aproape. 


Se urcară iarăşi pe motocicletă, coboriră pină la poalele colinei, străbătură apoi în 
goană cîmpia arată şi opriră în faţa unei combine, care semăna întocmai cu un autobuz 
blindat, pe a cărei capotă se înălţau trei pilnii. Acest soi de autobuz nu avea nici ferestre, 
nici uşi nici roţi. 

În partea din faţă a maşinii se deschidea o cutie largă, iar jos de tot se ivea un cuţit 
care, pe măsură ce combina înainta, tăia mereu bucăţi de pămînt. Două lopeţi mecanice, 
de fier, oa acelea ce se văd în maşina de curăţat zăpada, adunau într-una pămintui tăiat, 
împreună cu iarba de pe el, şi-l îndesau iute în cutia combinei. Sus, deasupra cutiei, 
scria: „Badiolina”. 

— Uite ce-ar mai trebuisă ştiţi, spuse Colăcel. Aţi văzut că pămîntul intră în 
combină, şi mai mult nimic. 


— Chiar aşa - întări Împestriţatu - mai mult n-am văzut nimic. 

— Dar ce se întîmplă înăuntru? întrebă Colăcel şi singur răspunse: Înăuntru, bulgării 
de pămînt sînt sfărimaţi şi amestecati cu grăunţele pentru semănături şi cu tot felul de 
îngrăşăminte. Se mai petrece acolo ceva: toate seminţele buruienilor şi toate larvele 
insectelor vătămătoare sînt distruse. 

— Dar cum, în ce fel? întrebă Habarnam. 

— Larvele prin ultrasunete, iar seminţele buruienilor sînt pur şi simplu arse, aşa 
încît nu mai pot încolţi. Priviţi acum spatele maşinii, urmă Colăcel. Şi în partea aceea 
vedeţi o deschizătură, nu-i aşa? Ei bine, pe acolo este aruncat înapoi afară pămîntul 
afinat în care se găsesc toate cite vi le-am înşirat înainte: grăunţe şi îngrăşăminte. Aşa 
se face că pe unde trece combina, cimpul rămîne arat şi semănat. Radiolina lucrează fără 
întrerupere zi şi noapte, pe ploaie ca şi pe timp senin,pe arşiţă ca şi pe ger, încît aduce 
mari foloase. 

— Va să zică maşina asta nu-i supravegheată de nimeni, observă Habarnam. 

— Ba cum să nu, îl contrazise Colăcel. Radiolina este şi ea supravegheată, însă de la 
distanţă. Uitaţi-vă numai la globul acela de oglinzi instalat în partea din faţă. Este un 
ecran sferic de transmisie a imaginilor la distanţe mari. In acest ecran se reflectă 
combina şi toate cite se petrec înjurul ei. Cele reflectate sint transmise apoi prin 
televiziune la staţia centrală de radiocombine. Pentru asta, mecanicul de acolo n-are 
decit să se uite pe ecranul sferic de recepţie, care arată întocmai ca şi globul din faţa 
noastră. Mecanicul poate în orice moment să semnalizeze prin radio fie oprirea maşinii, 
fie punerea ei în funcţiune ori răsucirea într-o altă direcţie dacă în calea ei se iveşte 
cumva vreo piedică. 


— Dar pentru ce stă mecanicul tocmai la staţia centrală? întrebă Bumbiţa. Ce-l 
împiedică să şadă aici? 

— Dacă ar supraveghea o singură maşină, atunci sigur că n-ar avea rost stea decit 
lîngă ea, răspunde Colăcel. Dar vezi că el are în grijă nici mai mult nici mai puţin decit 
şaisprezece combine, fiecare lucrind pe alt colţişor de pămînt din jurul oraşului. La staţia 
centrală se găsesc şaisprezece ecrane sferice de recepţie, iar mecanicul trebuie să 
urmărească cu ajutorul lor funcţionarea tuturor celor şaisprezece combine. 

— Şi unde se află staţia centrală? mai întrebă Bumbiţa. 

— În Oraşul Soarelui, pe strada Apusului, zise Colădel. 

— Tare interesant! rise prichinduţa noastră. Prin urmare, cu o asemenea combină 
se poate lucra cîmpul fără să ieşi din oraş. 

— Chiar aşa, încuviinţă Colăcel. Ba unde mai pui că fără să părăseşti oraşul poţi 
semăna cîimpia nu numai cu o combină, ci cu şaisprezece dintr-o dată, plasate prin 
diverse locuri, la o depărtare destul de măricică unele de altele. 

— Aş fi curios să ştiu ce vede mecanicul pe ecranul lui sferic, acolo la staţie, spuse 
Habarnam. 

— Exact ce vedem şi noi în această oglindă sferică, adică: partea din faţă a 
combinei cu mecanismul ei, întreaga cîmpie de jur împrejur, tot cerul şi chiar pe noi 
patru. Nimic nu-i poate scăpa din toate astea. 

Fiţi atenţi: am să-i fac semn mecanicului să oprească combina. 

Vorbind astfel, Colăcel se apropie mai mult de combină şi ridică o mină în sus. Pe 
dată, combina se opri în loc, zgomotul motorului încetă, iar în locul lui se auzi un glas 
gros şi înăbuşit, ca dintr-un butoi: 

— Ce s-a întîmplat? 

— Nimic. Am vrut să verific dacă funcţionează aparatul de teletransmisie. 

— Aparatul de teletransmisie funcţionează bine, răspunse vocea. 

— Perfect! Atunci nu te mai stingheresc de la lucru, spuse Colăcel şi se dete la o 
parte. 

În clipa următoare, motorul prinse din nou să vijiie şi maşina o porni înainte. 

— Foarte interesant! nu conteni să se minuneze Bumbiţa. Va să zică maşina asta nu 
numai că vede, dar chiar aude şi vorbeşte. 

— Nu maşina aude şi vorbeşte, ci mecanicul, zise Colăcel. Fiecare radiocombină are 
un difuzor şi un microfon. Microfonul transmite semnalul prin unde de la staţie la noi şi 
de la noi la staţie. Dacă mecanicul deschide aparatul de radio, aude tot ce vorbim aici, 
iar noi auzim prin difuzor tot ce vorbeşte el. 

— Nu văd nici o minune-n asta, rosti Împestriţatu. Este ceva în felul telefonului. 

— Dar cu ce funcţionează motorul? întrebă Habarnam. Cu spirt? Ori poate cu 
energie atomică? 

— Nici cu spirt, nici cu energie atomică, răspunse Colăcel. Cu energie 
radiomagnetică. 

— Asta ce fel de energie o mai fi? se minună Habarnam. 

— Se aseamănă cu energia electrică, îl lămuri Colăcel. Dar aceea se transmite prin 
cablu, pe cînd ceastălaltă, direct prin văzduh. 

— Mai vreau să ştiu ceva, zise Habarnam. Dumneata ai spus că mecanicul de la 
staţia centrală vede tot ce se află în jurul acestui glob de oglindă. Dacă şi eu mă aflu aici 
înseamnă că mă vede şi pe mine, nu-i aşa? 

— Bineînţeles! îl încredinţă Colăcel. 

Atunci Habarnam se întrebă ce-ar putea să iasă dacă, aşa, pe neaşteptate, i-ar 
scoate mecanicului limba. „Doar mecanicul e prea departe ca să-mi poată face ceva”, îşi 
spuse el. Se apropie de glob, pîndi un moment cînd nu-l observa nimeni şi scoase limba 
de un cot, ba se mai şi strimbă pe deasupra. 

— Pffuu! Nu ţi-e ruşine să scoţi limba! răsună vocea din difuzor. 


Habarnam se ruşină într-adevăr. Nemaiştiind cum să iasă din încurcătură, pufni în 
ris şi bolborosi: 

— Tot nu-mi venea să cred că mecanicul vede de acolo tot, pînă şi pe mine. Dar 
acum m-am convins că aşa este. 

— Aşa este, te vede! Nu mai ai nici un motiv să te îndoieşti, rise Împestriţatu. Mie 
însă tot mi-a rămas ceva neclar: înţeleg eu bine cum stau lucurile cu energia 
radiomagnetică, cum e posibil de condus maşina de la distanţă, cum aude şi vede 
mecanicul tot ce pofteşte, ba chiar cum ajunge pămîntul în combină unde se afinează şi 
se amestecă cu tot soiul de grăunţe: dar uite, de unde pînă unde au apărut grăunţele şi 
îngrăşămintele acelea în combină, asta nu pot pricepe nici în ruptul capului! 


— Explicaţia este cit se poate de simplă, zimbi Colăcel. La fiecare douăsprezece ore 
soseşte aici un şir de autocamioane pline cu grăunţe şi cu îngrăşăminte. Toată 
încărcătura este răsturnată apoi prin deschizătura pe care o vedeţi acolo, în partea de 
sus a combinei. 

— Atunci chiar că n-am de ce să mă mir atit, rosti Împestriţatu. Dar dacă grăunţele 
s-ar afla în combină fără să le toarne nimeni înăuntru şi ar tot ţişni afară toată ziulica, 
asta mai zic şi eu că ar fi minune. 

Cu aceasta, vizita la combină luă Sfirşit şi drumeţii noştri se întoarseră înapoi spre 
locul de unde porniseră. De astă dată, Colăcel nu urcă pieptiş colina, ci pe ocolite, ca nu 
cumva la urcuş Impestriţatu să se ducă iarăşi de-a berbeleacul. 


Capitolul zece 


Habarnam, Bumbiţa şi Împestriţatu sosesc în Oraşul 
Soarelui 


Peste citeva clipe, cei trei se văzură instalaţi în automobilul lor şi luîndu-şi rămas 
bun de la Colăcel, porniră în întimpinarea altor peripeții. Curînd, cîmpiile cele rotunde 
fură lăsate în urmă. Acum, de o parte şi de alta a drumului apărură case. Erau toate 
micuţe, nici una nu avea mai mult de un etaj, dar se întreceau prin frumuseţea lor. Toate 
acoperişurile erau înalte, cu virful ascuţit,vopsite în culori vii, şi aveau turnulețe 
încovrigate ca nişte căsuțe de melc. Nu se vedea casă care să nu aibă verandă, terasă ori 
balconaş. 

Prin curţi se zăreau boschete şi flori felurite, cu parfum îmbătător. 

Cu cit drumeţii noştri înaintau, cu atit casele se iveau mai dese. Pe nesimţite, 
şoseaua se prefăcu într-o stradă largă, de oraş. Căsuţele joase dispăruseră, iar înjur se 
înălţau acum clădiri cu multe etaje. 

Tot mai numeroşi erau piticii care mergeau pe trotuare şi tot mai lung şirul 
automobilelor din mijlocul străzii. 


Maşinile goneau unele după altele într-un torent neîntrerupt, încurcîndu-se între ele 
şi oprindu-se pe la răscruci. Printre toate aceste maşini erau unele de forma celor cu care 
Habarnam şi prietenii săi se mai întilniseră pe drum; dar se mai aflau şi altele de forme 
noi, 
pe care drumeţii noştri le vedeau pentru prima oară în viaţa lor. Cele mai multe erau 
întocmai ca nişte căluţi de lemn. 

Autocăluţii mergeau pe patru picioare terminate cu cite o rotiţă. 

Se şedea pe ei călare, cu picioarele proptite în scările şeii şi cu amîndouă miinile 
prinse de urechile căluţului. In loc de ochi aveau felinare sau, mai bine zis, un fel de 
faruri pentru luminat drumul, iar în loc do gură cite un clacson, ca să sperie cu el pe toţi 
pietonii căscaţi. 

Pe autocăluţi se călătorea cite unul ori cîte doi: primul, în faţă, iar al doilea în spate. 
Dar mai erau şi autocăluţi cu cîte patru locuri, adică dintre aceia în care doi căluţi erau 
puşi alături şi formau o pereche. 

Printre automobilele din oraş se mai puteau vedea şi aşa-zisele spiralete. Acest soi 
de automobil avea în loc de roţi nişte şuruburi, nişte spirale ca la maşina de tocat carne. 
Cînd şurubul se învirtea, spiraleta se urnea din loc şi maşina pornea la drum. 

Astfel de maşini sînt destul de greoaie şi în plus sînt înclinate pe o parte atita timp 
cît spiralele se învirt. Asemenea neajunsuri nu, apar la autospiraletele care sînt 
prevăzute cu două spirale ce se învirt în direcţii diferite. Datorită acestui lucru, maşina nu 
e înclinată şi în afară de asta e mai sprintenă la viraje, deoarece cînd întorci e de ajuns 
să frinezi spirala din partea spre care vrei să virezi; la maşinile cu o singură spirală nu 
există frină laterală şi pentru a vira trebuie să te sprijini cu piciorul în pămînt, din care 
pricină se strică foarte repede încălţămintea. 

Circulau apoi pe acolo aşa-numitele tubulete rotative cu reacţie. Tubuleta nu era 
altceva decit un tub lunguieţ pe patru rotile, umplut cu combustibil reactiv. Indată ce 
combustibilul prindea să ardă, gazele, eliminate prin partea din spate atubului, puneau în 
mişcare cele patru rotile. Pentru viraje, tubuleta avea o aripioară aşezată la spate. 
Gazele fierbinţi care ţişneau din tub loveau aripioara cu putere şi maşina vira încotro 
avea nevoie. 

Tubuletele astea nu sînt prea comode pentru călătorit vara, pentru că trebuie să stai 
călare pe tub, care la viteză mare se încinge puternic; în schimb iarna, sînt minunate, 
deoarece în locul rotilelor se pun nişte tălpice, şi atunci tubuleta merge cu o viteză 
ameţitoare, putind să treacă chiar şi pe deasupra unor ripe mai mici; şi apoi pe această 
maşină te simţi ca pe o sobă caldă, lucru foarte plăcut cînd e ger afară. 


Pe lingă toate acestea, mai treceau pe acolo biciclete cu şenilă, motociclete şi tot 
soiul de maşini, fie pe rotile, fie pe şenile. 

Lui Habarnam, pe care îl interesa grozav de mult orice era maşină sau mecanism, îi 
fugeau ochii prin toate părţile. Din pricina asta fu cit pe-aci să se ciocnească de o altă 
maşină. 

— Haideţi mai bine să coborim şi s-o pornim pe jos, altfel n-o să putem vedea mai 
nimic, zise el. 

Apoi, fără să mai aştepte răspuns, trase maşina lingă trotuar şi opri. 

Coborind din automobil, cei trei merseră înainte pe jos, uitindu-se cînd într-o parte, 
cînd într-alta. Şi aveau într-adevăr ce să vadă. De o parte şi de alta a străzii se înălţau 
clădiri cu multe etaje, uimitor de frumoase. Zidurile erau împodobite cu desene care mai 
de care mai întortocheate, iar sus, sub acoperişuri, atirnau tablouri pictate în culori vii, 
care îţi încîntau ochii. Multe case erau împodobite cu statui de piatră înfăţişind diferite 
animale sălbatice. Asemenea statui se întilneau de multe ori şi jos, în faţa uşilor de la 
intrare. 

Pe trotuare mişunau încolo şi-ncoace o grămadă de prichindei şi de prichinduţe. La 
fiecare pas se auzeau risete şi glume. Pe undeva, prin apropiere, cînta muzica. 

După ce merseră cit merseră, cei trei dădură peste o casă construită într-un chip cu 
totul neobişnuit. Casa aceasta avea etajele în piramidă şi arăta ca o scară cu trepte 
uriaşe, în aşa fel încit locatarii primului etaj puteau să umble în voie pe acoperişul celor 
de la parter, locatarii etajului doi erau liberi să se plimbe pe acoperişul celor de la etajul 
întîi şi aşa mai departe. In loc de lift, casa avea un escalator, adică o scară rulantă cu 
care puteai să urci pînă la ultimul etaj. Pentru coboriş exista în partea cealaltă a casei un 
fel de tobogan, pe care alunecai în jos, după ce te aşezai pe un covoraş. Toate 
covoraşele stăteau grămadă după escalator. Oricine voia să urce cu escalatorul îşi lua un 
covoraş ca să aibă pe ce să se aşeze cînd va trebui să coboare. 

Drumeţii noştri se uitară multă vreme cum urcau cu escalatorul locatarii care se 
întorceau acasă şi cum coborau pe covoraşe cei care ieşeau în oraş. 

— Tu cum crezi că e mai plăcut, Împestriţatule - întrebă Habarnam - să urci cu 
escalatorul sau că cobori pe covoraş? 

— Nu ştiu, ar trebui S-o încerc şi pe prima şi pe a doua ca să-mi pot da seama, 
răspunse Impestriţatu. 

— Ideea nu e rea - se bucură Habarnam - ce ziceţi, încercăm şi noi? 

— Dar nu ţi-e frică? îngînă Bumbiţa. 


— Nici pomeneală! zise Habarnam. 


a covoraşe! 


vă 


Nu vezi cîtă lume urcă şi coboară? Ei, haideţi, luaţi 


te un covoraş. 


ă ci 


Fiecare apuc 


Impestriţatu şi 


ă 


Primul care puse piciorul pe escalator fu Habarnam, după el urm 


apoi Bumbiţa. 


A 


bine din escalator şi străbătind 


Yv 


ă să sară cu 

Intr-o clipă fură sus de tot, izbutir 


boare. 


ă să co 

acoperişul penultimului etaj se pregătir 


— Hai, dă-te la oparte! se răsti Habarnam către Împestriţatu, repezindu-se spre 
tobogan. Eu cobor întiiul! 

— Da, de ce mă rog tu? Cui i-a venit ideea cu urcuşul pe escalator, ţie sau mie? Mie 
mi-a venit! Aşa încît eu am să cobor primul! 

Vorbind astfel, Împestriţatu îl împinse cit colo pe Habarnam, puse iute covoraşul pe 
tobogan şi se pregăti să se aşeze, dar, pe neaşteptate, covoraşul o apucă înainte. 
Împestriţatu vru să-l tragă înapoi, îşi pierdu însă echilibrul şi căzînd pe tobogan cu capul 
în jos, alunecă pe burtă în urma covoraşului, mai mult mort de frică. Cit ai clipi, se 
pomeni aruncat jos, pe trotuar, ridicînd în jurul lui nori de praf. 

— Ei vedeţi? strigă el ridicîindu-se în picioare. Am izbutit să descind din spaţiul 
cosmic! 

— A fost bine? zbieră Habarnam de sus. 

— Minunati răspunse Împestriţatu, ştergîndu-se de praf. Acum încearcă tu! 

Habarnam îşi puse covoraşul în mijlocul toboganului, se aşeză cu grijă pe el şi porni 
în jos. Coborişul nu fu egal, deoarece panta se arăta cînd mai lină, cînd mai abruptă. Era 
lină în dreptul fiecărui etaj, pentru ca să le fie comod celor care voiau să coboare acolo. 
De cum panta se înclina mai rău, Habarnam lua o viteză straşnică şi fiindcă i se făcea 
frică, îşi proptea mîinile de pereţii toboganului. Din această pricină, covoraşul, scăpat, de 
la o vreme, de sub el, o luă în jos liber si independent, lăsîndu-l pe Habarnam să alunece 
pe propriii lui pantaloni. 

Cel mai reuşit cobori Bumbiţa. Se aşeză cuminte în mijlocul covolaşului şi nu se 
sprijini nici o clipă în timpul mersului cu mîinile de pereţi, aşa încît cu ea totul ieşi cum nu 
se poate mai bine. 

După ce hotăriră să se mai întoarcă şi altă dată pe acolo ca să se poată plimba în 
sus şi-n jos cit or să poftească, drumeţii noştri plecară mai departe. 

Trebuie să vă spun că în Oraşul Soarelui străzile erau mult mai largi decit în oricare 
alt oraş piticesc. Trotuarele, mai ales, erau neobişnuit de largi. Fiecare casă îşi avea 
restaurantul ei. Toate restaurantele aveau mese aşezate nu numai înăuntru, ci şi afară, 
pe trotuar. 

În jurul meselor şedeau o mulţime de pitici. Pe unii îi vedeai mîncînd, bînd ceai, 
cafea ori limonadă, pe alţii citind ziare sau răsfoind reviste ilustrate. La multe mese se 
juca loto, domino, table sau altceva de felul acesta. Peste tot, pe oriunde se putea pune 
o cutie de şah, întilneai şahişti. 

Cît despre mijlocul străzii, pe acolo se juca numai de-a v-aţi ascunselea, de-a 
prinselea, leapşa, de-a uliul şi porumbeii, şoarecele şi pisica, ori cine mai ştie cite altele 
cu prins şi fugit. Pe lingă fiecare restaurant se găsea cite o jucotecă unde se păstrau 
jocurile de masă. În afară de asta, multe case aveau puncte de împrumut, de unde 
puteai închiria biciclete, triciclete, rachete de tenis, mingi de fotbal, de volei şi de 
pingpong, sau chiar popice. Piticii care se îndeletniceau cu aceste jocuri puteau fi văzuţi 
peste tot: pe terenuri speciale, prin scuaruri ori prin curţi. 


Deşi, dacă ar fi să spunem tot adevărul, în Oraşul Soarelui nici nu erau curţi sau, 
mai bine zis, erau, dar nu vedeai între ele nici un fel de gard ori despărţituri. Porţile nu 
se încuiau niciodată, fiindcă la urma urmelor nici nu existau porţi. Chiar dacă întilneai pe 
ici, pe colo citeun gărduleţ, ştiai că este făcut pentru ca să nu se strivească verdeaţa şi 
nicidecum cu gîndul de a stăvili calea cuiva. 

Fiindcă piticii din Oraşul Soarelui nu aveau garduri la curţi, exista foarte mult loc, 
aşa că puteau să-şi aşeze plase de tenis sau să-şi amenajeze piste de alergări, Să-şi facă 
bazine mari de înot şi terenuri pentru fotbal, volei, baschet ori crochet. Puteau oricînd să 
treacă nestingheriţi dintr-o curte într-alta ca să joace împreună cu vecinii lor orice le-ar fi 
poftit inima, fapt pentru care boala nu prea se prindea de ei şi creşteau cu toţii nişte 
pitici zdraveni şi voinici. 

Mai mult decit orice le plăcu drumeţilor noştri că aproape în fiecare clădire se găsea 
cite un teatru ori cite un cinematograf. Cele mai des întilnite erau teatrele de păpuşi. 
Aproape la tot pasul puteai citi: „Tea-trul mare de păpuşi”, „Teatrul mic de păpuşi”, 
„Teatrul de marionete”, „Teatrul de comedie pentru păpuşi”, „Teatrul Ţăndărică 
năzdrăvanul” şi altele. 

Pentru ca spectatorilor să nu le fie vara prea cald, scenele teatrelor erau făcute cu 
două feţe şi cu cite două cortine. O cortină se deschidea spre sala de spectacol, iar 
cealaltă spre stradă. În felul acesta spectacolul putea fi văzut iarna din sală şi vara direct 
din stradă ori de prin curţi. Cei de la teatru nu mai aveau decit să întoarcă decorul în 
partea opusă, să scoată scaunele din sală şi să le aşeze afară, sub cerul liber. 

Habarnam nu se mai sătura privind în jurul lui; căsca gura cînd într-o parte, cînd 
într-alta şi din această pricină se tot ciocnea de trecători. Asta îl supăra tare mult. De 
obicei, piticii cu care se ciocnea Habarnam îi spuneau „lartă-mă, te rog”, dar el, în loc să 
răspundă politicos „Nu face nimic”, bolborosea înfuriat: 

— Ei, asta-i acum! 

— Nu-i frumos din partea ta, îl certă la un moment dat Bumbiţa. 

Cînd ţi se spune „lartă-mă”, trebuie să răspunzi „Nu face nimic”. 

— Ştii că ai haz! zise Habarnam. Dacă am să-i tratez pe toţi cu „nu-i nimic”, pînă la 
urmă are să se găsească unul care să-mi sară şi-n cap. 

Tocmai atunci ajunseră în faţa unei clădiri înalte ale cărei balcoane erau unite între 
ele prin nişte scări de frînghie. Tot asemenea scări porneau de la ferestrele etajelor de 
sus spre balcoanele etajelor de jos. Scările de frînghie, precum şi celelalte fringhii care se 
întindeau pe ziduri în toate direcţiile dădeau acelei clădiri înfăţişarea unei corăbii 
echipate, gata să se avinte în larg. Casa era locuită numai de pompieri, care se antrenau 
toată ziua căţărindu-se pe frînghii. 

Habarnam măsură din ochi, cu multă băgare de seamă, clădirea aceea ciudată şi 
fiindcă pînă sus de tot erau prea multe etaje, fu nevoit să-şi dea tare capul pe spate. Din 
pricina asta, pălăria îi zbură din cap. Habarnam se aplecă s-o ridice, dar în clipa aceea se 
petrecu ceva cu totul neaşteptat. Tocmai atunci trecea pe acolo un pitic pe nume Foicel, 
cu nasul înfundat în cartea „Nemaipomenitele aventuri ale gînsacului Pană”, şi citea din 
ea de zor. 

Foicel era mare iubitor de cărţi. Făcea parte dintre aceia cărora le place să citească 
în orice împrejurare, şi acasă, şi pe stradă, şi dimineaţa la ceai, şi ziua în timpul 
prînzului, şi pe lumină, şi pe întuneric, şi aşezat, şi lungit, şi în picioare, ba chiar şi în 
mers. 

Prins în mrejele cititului, Foicel nu băgă de seamă că Habarnam s-a aplecat după 
pălărie. De aceea se împiedică şi căzu. Căziînd, îl trase şi pe Habarnam după el şi îl lovi 
rău de tot cu piciorul în frunte. 


— Ia te uită, au şi început să mi se suie în cap! strigă Habarnam. Măgar ce eşti! 

— Cine e măgar? Eu? intrebă Foicel ridicindu-se în picioare. 

— Dar cine vrei să fie? Că doar n-oi fi eu! ţipă Habarnam cit putu de tare. 

— Îmi pare rău, dar nu pat fi de acord cu dumneavoastră, zise Foicel politicos. 
Măgarul este un animal cu patru picioare şi cu urechi lungi... 

— Întocmai ca matale! 

— Ca mine? Poate ca dumneata! 

— Ce? zbieră Habarnam. Eu sînt un animal cu patru picioare? Am să-ţi dovedesc eu 
acuşi care dintre noi doi are patru picioare! 

— Ei hai! Dovedeşte-mi! Dovedeşte-mi! 

— Iaca îţi dovedesc! 

— Minţi! rosti Foicel. N-ai să-mi dovedeşti nimic! 

— Aşa, va să zică mint! strigă iar Habarnam, de-abia mai suflind de furie, şi 
răsucind bagheta magică adăugă: Doresc ca acest pitic să se prefacă într-un măgar! 


ir 


— Multe mai doreşti şi multe mai... „pofteşti” ar fi vrut să adauge Foicel, dar nu 
apucă să spună vorba asta că se prefăcu într-un măgar şi porni înainte de-a lungul 
trotuarului, dînd într-una din coadă şi bătînd caldarimul cu copitele. Cartea pe care o 
scăpase din mînă rămase acolo jos, în mijlocul trotuarului. Nici un trecător nu se nimeri 
atunci prin apropiere, aşa încît nimeni nu băgă de seamă ciudata întîmplare. Fără să 
observe că Habarnam a rămas gură-cască în faţa clădirii cu scări de fringhie, Bumbiţa şi 
Împestriţatu o luaseră înainte. 

Cînd Habarnam îi ajunse, cei doi stăteau în faţa unei case cu multe etaje pe care 
scria „Hotel Nalba”. 

— Uite, aici o să locuim noi! Cine călătoreşte, în hotel locuieşte! Aşa este regula! 
zise Bumbiţa. 

Şi fără să mai rostească o vorbă, drumeţii noştri se îndreptară spre intrarea 
hotelului. 


Capitolul unsprezece 


Cind seara s-a lăsat 


În clipa cînd se văzură în faţa uşii şi vrură să intre în hotel, cei trei se dădură brusc 
la o parte, fiindcă uşa se deschise singură de parcă ar fi împins-o cineva dinăuntru. 
Văzind că nu iese nimeni în stradă, Habarnam şi tovarăşii lui de drum păşiră pragul 
hotelului. În urma lor, uşa se închise cît ai clipi din ochi. Cei trei se uitară cu teamă în 
jur. În dreapta era o scarălargă, iar în stinga, o măsuţă înconjurată de cîteva scaune. 


Pe peretele din faţă se vedea o uşă neagră, deasupra căreia apăru dintr-o dată un 
ecran alb ca la televizor, iar pe ecran se ivi capul bucălat şi bălai al unei prichinduţe. 

Prichinduţa ude pe ecran avea două funduliţe-negre prinse în păr şi două căşti la 
urechi. In faţa ei stătea o măsuţă cu un microfon. 

— Apropiaţi-vă, vă rog, zise ea zimbind. 

Cei trei prieteni se apropiară cu sfială. 

— Aveţi de gînd să vă opriţi la hotelul nostru? întrebă prichinduţa şi, fără să mai 
aştepte răspunsul drumeţilor noştri care se zăpăciseră cu totul, urmă: Camere libere 
avem numai la etajul patru. Intraţi, vă rog, pe această uşă şi urcați cu liftul. 

După ce mai zimbi încă o dată, Prichinduţa dispăru. Uşa cea neagră pe care se afla 
ecranul se deschise singură. Intrind înăuntru, Habarnam, Bumbiţa şi Impestriţatu se 
pomeniră direct în cabina unui lift. Apoi uşa se închise şi se deschise din nou la oprirea 
liftului în dreptul etajului patru. 

Cum ajunseră sus, cei trei văzură apărind pe peretele coridorului faţa zimbitoare a 
aceleiaşi prichinduţe. 

— Aveţi camera cu numărul nouăzeci şi şase, în capătul coridorului, la dreapta, 
spuse ea. Dar mai întîi vă rog să vă treceţi numele în caietul care se află pe măsuţa de 
colo. Habarnam deschise caietul cu pricina, citi toate iscăliturile de pe ultima foaie şi 
luîndu-şi aerul cel mai serios din lume scrise: „Turistul automobilist Habarnam 
Habarnamovici Habarnamkin.” 

Văzînd asemenea iscălitură, Împestriţatu pufni plin de admiraţie, după aceea căzu 
niţeluş peginduri, timp în care îşi tot ciupi vîrful nasului apucă apoi tocul şi se căzni să 
scrie cît mai desluşit cu putinţă: „Vizitatorul străin Mizgoalo Pestrini.” Doar Bumbiţa lăsă 
la o parte toate mofturile şi-şi trecu simplu în caiet numele ei piticesc. 

După ce isprăviră de iscălit, prietenii noştri o apucară de-a lungul coridorului cu uşi 
multe de o parte şi de alta, pînă se văzură în faţa camerei cu numărul nouăzeci şi şase. 

— Gata, am ajuns! spuse Bumbiţa. E camera noastră! 


Habarnam descuie uşa, şi toţi trei se pomeniră într-un vestiar spaţios. 
Pe peretele din faţa lor se lăsă atunci un ecran, pe care apăru, pentru a treia oară, 
prichinduţa cea surizătoare. 


— Iată-vă acum şi acasă, zise ea. Vreţi, poate, să vă odihniţi după atita drum? Aveţi 
la stinga uşa care dă spre camere. Intraţi şi instalaţi-vă fără nici un fel de jenă. Pălăriile 
le puteţi lăsa aici în vestiar, pe cuier, ori în dulapul acela. Să ştiţi că aveţi de-a face cu un 
dulap-aspirator perfecţionat. Curăţă orice fel de îmbrăcăminte, aspirînd praful din ea în 
mod automat. Uşa din dreapta dă în baie. Poate doreşte careva din dumneavoastră să 
facă un duş, să facă o baie ori să se spele, cel puţin pe miini şi pe faţă, încheie 
prichinduţa, zimbind cu înţeles spre Impestriţatu. 

— Mai discutăm noi între noi şi o să vedem ce hotărire vom lua pînă la urmă, zise 
Împestriţatu. 

— Aşa, aşa, discutaţi, spuse prichinduţa. Vreţi cumva să-mi puneţi vreo întrebare? 

— Aş avea eu una, vorbi din nou Împestriţatu. Cine eşti matale, unde te afli acum şi 
cum te cheamă? 

— Sint directoarea de serviciu a hotelului, mă aflu în cabinetul direcţiei fiindcă fac în 
seara asta de gardă, iar numele meu este Crina. 

— Şi al meu Împestriţatu... adică hm, am greşit, Măzgoalo Pestrini, ăsta este. 

— Am şi eu O întrebare de pus, zise Habarnam. Cum se pune la priză dulapul- 
aspirator? 

— Nu-i nevoie să-l puneţi la priză - zise directoarea hotelului - e de ajuns să vă 
puneţi în el hainele şi să închideţi uşiţa, că face el automat legătura cu priza. Mai aveţi 
întrebări? 

— Deocamdată nu, răspunse Habarnam. 

Crina îi salută din cap pe Habarnam şi Bumbiţa, aruncă apoi o privire spre 
Împestriţatu, zîmbi larg şi dispăru de pe ecran. 

— Curios! De ce oare o fi Surizînd într-una? întrebă Împestriţatu nedumerit. Cum se 
uită la mine, o şi încearcă risul! 

— Cit se poate de clar, răspunse Bumbiţa. Cînd vede ce prichindel curăţel am luat 
cu noi la drum, abia se mai poate ţine să nu ridă. 

Între timp, Habarnam se apucă să cerceteze cum este construit dulapul-aspirator. 
Deschizînd uşa şi aruncîndu-şi o privire înăuntru văzu că nu numai pereţii, ci chiar partea 
de jos şi tavanul dulapului sînt pline de nişte găurele rotunde, incit se asemăna foarte 
mult cu un fagure de miere. Habarnam puse bagheta magică în dulap, îşi atîrna pălăria 
de cîrligul dinăuntru, închise înapoi uşiţa şi ascultă cu luare-aminte. Din dulap se auzi un 
zumzet surd ca cel dintr-un stup de albine. Deschise dulapul, zumzetul încetă, îl închise 
la loc, iarăşi se auzi. 

— Ascultă, Împestriţatule, spuse Habarnam. O să facem acum o experienţă. Eu 
intru în dulap tu mă închiză acolo. Sînt curios să cum funcţionează automatul. 

Zis făcut. Se viri în dulap, iar Împestriţatu închise uşa... 

De cum se trezi înăuntru, Habarnam auzi zumzetul şi simţi un vînt puternic. Vintul 
prinse a sufla asupra lui din ce în ce mai tare. De la o vreme, nici nu se mai putu ţine pe 
picioare. Fu azvirlit cît colo lipit de unul dintre pereţi. Pe neaşteptate, vintul suflă în 
direcţie opusă, aşa încît Habarnam fu izbit de celălalt perete. Apoi curentul porni arunce 
de jos în sus. Pantalonii şi cămaşa i se umflară de aer, părul i se ridică măciucă, iar lui i 
se păru că acuşi-acuşi are să fie tras în sus şi are să se pomenească plutind ca într-un 
balon. Ca să nu zboare, Habarnam se aşeză jos în dulap şi se grăbi să deschidă uşa. 

— Ei, cum ţi-a reuşit experienţa? întrebă Împestriţatu văzînd că prietenul lui sare 
din dulap în patru labe. 

— Din plin, răspunse Habarnam. A fost tare interesant. Încearcă şi tu dacă vrei. 

— Dar cum e acolo în dulap, nu ţi-a fost frică? întrebă Împestriţatu cu teamă. 

— Nici pomeneală! Te scutură niţeluş de praf şi atita tot, zise Habarnam. 

— Şi ce anume simţi? 

— Simţi aşa ceva de parcă ai zbura cu balonul. E foarte plăcut. Intră înăuntru şi ai 
să vezi. Ei, hai, intră odată, ce atita frică? 


Fără să mai cumpănească mult, Habarnam îl împinse pe Împestriţatu în dulap şi 
închise uşiţa, apoi ascultă cu un zîmbet pe „buze zumzetul şi zgomotele care veneau 
dinăuntru. Curînd, însă, uşiţa se deschise, iar Impestriţatu sări afară. 

— Foarte interesant! zise el ridicindu-se de jos. Acum este rindul tău, Bumbiţo! 

— Ce-ţi trece prin cap? răspunse Bumbiţa. Parcă n-aş avea altceva mai bun de făcut 
decit să mă ocup de asemenea fleacuri! 

— De ce vorbeşti aşa? se împotrivi Împestriţatu. Nu-s de loc fleacuri, este ceva 
foarte serios! 

Dar Bumbiţa nu-l ascultă. 

— Haideţi mai bine să vedem camerele, spuse ea. 

După ce descuiară uşa, drumeţii noştri intrară într-o odaie largă al cărei parchet, 
proaspăt curăţat, strălucea ca aurul. În mijlocul camerei se afla o masă rotundă, iar de 
jur împrejur, pe lingă pereţi, tot soiul de mobile: un bufet, o canapea lată îmbrăcată în 
stofă verde, două fotolii mari şi citeva scaune. Lîngă fereastră se vedea o măsuţă, pe 
care existau o cutie de şah, alta de table, şi o a treia de domino. Intr-un colţ era instalat 
un aparat de radio, iar într-altul un televizor. Prin uşa din dreapta se intra într-o odaie cu 
două paturi, prin cea din stinga într-alta cu un singur pat. 

— Camera cu un pat e a mea - spuse Bumbiţa - iar cealaltă este a voastră. 

— Şi asta de la mijloc are să fie comună, zise Împestriţatu. Aici o să ascultăm radio, 
o să ne uităm la televizor, şi tot aici o să ne adunăm toţi trei ca să discutăm toate 
problemele noastre. Deocamdată, eu propun să discutăm următoarea problemă: cum 
facem ca să luăm masa de prînz? 

— De prînz poţi să n-ai nici o grijă, îl linişti Bumbiţa. Cine are bagheta magică, acela 
poate să mănince oricind pofteşte ! Dar tu, înainte de toate, trebuie să faci o baie. 

x — De ce să mai fac acum o baie, cînd de-abia m-am scuturat de praf? protestă 
Impestriţatu. 

— Degeaba te-ai scuturat de praf, că tot murdar ai rămas, zise Bumbiţa. Pentru 
nimic în lume nu mă aşez la masă cu un asemenea nespălat! Ori te duci să faci baie, ori 
nu capeţi masa de prînz, aşa să ştii! 

Împestriţatu fu nevoit să se supună. Se îndreptă spre camera de baie, cu gîndul să 
nu se spele decit pe faţă şi pe urmă s-o înşele pe Bumbiţa spunîndu-i că s-a scăldat din 
cap pină-n picioare. Cum se văzu înăuntru, se apropie de chiuvetă şi prinse a cerceta 
instalaţia. Deasupra chiuvetei se afla o placă de marmură care semăna întocmai cu un 
contor. Drept în mijlocul acestui soi de contor se găsea o oglinjoară rotundă, dedesubtul 
căreia se înşirau mai multe butoane, fiecare avind pe ele cite un mic desen. Mai jos, sub 
butoane, răsăreau citeva mineraşe ca nişte corniţe. 

În partea de sus a plăcii, deasupra oglinzii, era instalat un tub lat ca un microfon. 
Sub tubul acela era prins de placă un sul dinţat, iar de sus de tot, aproape de tavan, se 
ivea un tub încovoiat, care se isprăvea printr-o pilnie cu multe găurele, ca la stropitoarea 
de flori. De o parte şi de alta a oglinjoarei se puteau vedea citeva sertăraşe. Impestriţatu 
deschise primul sertăraş, pe care era desenată o bucată de săpun, si găsi înăuntru 
săpunul, pe urmă îl deschise pe cel de al doilea, al cărui desen arăta o perie de dinţi, şi 
găsi înăuntru peria. Deschizindu-l apoi pe al treilea, pe care se vedea un tub cu pastă, 
găsi înăuntru pasta. 

N „Ei şi, nu-i nici o minune. Tot ce e desenat afară găseşti înăuntrul” îşi zise 
Impestriţatu încîntat şi prinse a se uita, pe rînd, la toate butoanele de sub oglinjoară. 

Dedesubtul unuia dintrebutoane era desenată un fel de pilnie. Împestriţatu apăsă pe 
acel buton şi chiar în clipa aceea ţeava ca un microfon care sta sus pe placă se lăsă puţin 
maijos, făcînd să se împrăştie înjur aburi calzi. 

„Aha! înţelese Împestriţatu. Asta este desigur ţeava pentru uscarea părului după 
spălat.” 

Apoi apăsă pe un alt buton, pe care era desenată un fel de perie ca aceea pentru 
spălat vasele, şi pe dată îi alunecă drept pe cap sulul cel dinţat, care prinse a se răsuci 

pieptănîndu-i părul. În prima clipă, Împestriţatu se sperie rău de tot, dar văzînd că sulul 
se răsuceşte liniştit, prinse curaj şi, potrivindu-şi capul sub perii lui, spuse: 

— Ce mare grozăvie! Nu-i decit O perie automată pentru pieptănat părul. 

Se pieptănă el cit se pieptănă, pe urmă apăsă pe butonul al cărui desen înfăţişa un 
flacon de colonie, şi atunci, din pulverizatorul care se găsea lingă oglinjoară ţişniră cu 
putere drept în faţa lui stropi deşi de colonie. Ţişnitura fu atit de neaşteptată, încît nici nu 
apucă să stringă pleoapele, astfel că ochii i se umplură de lacrimi pînă la durere. 

Ştergindu-şi-i cu pumnii şi întinzind lacrimile pe obraji, Împestriţatu zise: 

— Nici asta nu-nseamnă prea mare lucru! De vreme ce e desenat acolo un flacon de 
colonie înseamnă că nu poate ţişni altceva decit colonie. 

Da, dacă ar fi fost desenat un flacon de colonie şi ţi-ar fi ţişnit în ochi, să zicem, apă 
simplă, sau chiar cerneală, atunci mai zic şi eu că ar fi fost lucru mare ! 

După ce gîndi astfel trecu la examinarea minerelor înşirate deasupra chiuvetei. Dar 
aici dădu peste nişte desene al căror înţeles îlpuse într-adevăr într-o mare încurcătură. 
Sub primul miner era desenat un pitic cu obrajii roşii, sub al doilea, acelaşi pitic, cu 
obrajii albăstrii. Desenul celui de al treilea miner înfăţişa o mină de pitic colorată în roşu 
aprins, iar desenul celui de al patrulea, aceeaşi mină, dar în albastru. Nepricepind nimic 
din toate acele desene, Împestriţatu răsuci, la întîmplare, primul miner care îi căzu sub 
mînă şi, pînă să se dezmeticească bine, se pomeni năpădit de un potop zgomotos de 
apă. Îşi spuse atunci că este iarăşi stropit cu colonie şi strînse puternic pleoapele, ca să 
nu mai lăcrimeze. Dar înţelese numaidecit că de data asta nu este nicidecum vorba de 
colonie şi deschizind ochii văzu cum stau lucrurile. Fu cit pe ce să-şi mărturisească 
mirarea, se stăpini însă la vreme şi-şi zise: 

— Linişteşte-te, Împestriţatule! De ce te-ai mira atit? Ai nimerit, pe cit se pare, sub 
duş şi asta e tot! 

Să te trezeşti pe neaşteptate sub duş, ba să ţi se mai întimple asta cînd eştişi 
îmbrăcat, nu e tocmaiplăcut. Împestriţatu se hotărî să oprească apa, dar uită pe care 
dintre minere îl răsucise, aşa încît porni a le încerca la rînd, cînd pe unul, cînd pe celălalt. 
Pe cea rece nu izbutis-o oprească, în schimb dădu drumul la apa fierbinte. Potopul care 
curgea într-una asupra lui se înteţi şi se încălzi simţitor. Pe scurt, cînd reuşi în sfîrşit să 
oprească apa, era ud leoarcă din creştet pină-n tălpi. 

— Ei, cum ţi-a plăcut baia? îl întrebă Bumbiţa de cum îl zări că intră în cameră. 

— Mi-a plăcut, răspunse Împestriţatu scurt fără să mai intre în amănunte. 

De-abia atunci observă Bumbiţa că din hainele lui se scurgeau şiroaie de apă. 

— Cum vine asta? se răsti ea. Nu cumva te-ai scăldat cu hainele pe tine! 

— Dar tu cum porunceşti, mă rog, să mă scald? întrebă Împestriţatu. În baie, 
instalaţiile sînt atît de complicate, încît vrei-nu vrei faci baie cu haine cu tot. 

— Instalaţii complicate? se interesă Habarnam. Cum aşa? 

— Uite-aşa! Du-te şi-o să vezi! răspunse Împestriţatu. 

Habarnam se duse, dar peste citeva minute se întoarse şi el leoarcă din creştet 
pînă-n tălpi. Ba, pe deasupra, din hainele lui noi ieşeau şi aburi, deoarece se nimerise să 
dea drumul întîi la apa fierbinte. 

— Mare pacoste pe mine cu voi amindoi! zise Bumbiţa şi intră în camera de baie ca 
să înveţe cum se minuieşte instalaţia. 

Habarnam şi Împestriţatu, care o urmară, rămaseră la spatele ei şi se mărginiră să 
privească. 

— Uite, încearcă să ghiceşti! spuse Habarnam. De ce lingă miînerul ăsta este 
desenat un pitic întreg, iar lingă ăstălalt numai o mînă? 

— Cit poate de simplu! răspunse Bumbiţa. Dacă răsuceşti mînerul sub care este 
desenată o mînă, apa îţi vine doar pe mină, dar dacă răsuceşti minerul sub care e 
desenat nu pitic întreg, te sclazi în întregime sub duş. 

— Exact! încuviinţă Împestriţatu. E la mintea oricui. Dar de ce un pitic este roşu, iar 
celălalt albastru? 


— Asta pot să răspund şi eu acum, se grăbi Habarnam. Dacă deschizi robinetul cu 
piticul roşu, năvăleşte dintr-o dată apa fierbinte, iar de-atita căldură te înroşeşti; dacă 
însă deschizi dincolo, la piticul cel albastru, apa curge rece de tot şi te faci vinăt din 
pricina frigului. 

— Ei vedeţi - spuse Bumbiţa - acuma, că vă este totul clar, umpleţi-vă cada cu apă 
şi scăldaţi-vă. 

După ce Habarnam şi Împestriţatu se scăldară, camera de baie fu pusă la dispoziţia 
Bumbiţii; pe urmă se aşezară toţi trei să cineze. Habarnam răsuci bagheta magică şi 
spuse: 

— Masă, întinde-te! 

Pe dată apăru masa fermecată, care, cit ai clipi din ochi, se întinse singură. Şi cite 
bunătăţi nu se iviră pe ea! Puteai să te înfrupţi cu orice doreşti şi oricît pofteşti! Bucatele 
nu se isprăveau niciodată. Habarnam şi Impestriţatu şedeau la masă înveliţi cu nişte 
cuverturi, deoarece hainele lor fuseseră spălate de Bumbiţa şi puse la uscat. 

Împestriţatu se dădea în vint mai ales după dulciuri şi de aceea îi păru tare rău că 
nu are buzunare ca să şi le înfunde eu bomboane. Pînă la urmă făcu ce făcu şi izbuti să 
pună deoparte un pumn de bomboane, pe care le ascunse apoi la el în pat, sub pernă. 

După ce se săturară, se ridicară cu toţii de la masă. Masa fermecată se răsuci şi 
dispăru împreună cu toate bunătăţile. fără să lase nici o firimitură, aşa încît în urma ei nu 
mai fu nevoie să se măture. Bumbiţa se uită pe fereastră şi rămase uimită cînd văzu că 
afară s-a întunecat de-a binelea. Spuse atunci că a sosit vremea de culcare şi se retrase 
la ea în cameră. 

Urmîndu-i exemplul, Habarnam şi Împestriţatu intrară de asemenea în odaia lor. 
Acolo stinseră lumina electrică şi fiecare se viri la el în pat. Impestriţatu mai ronţăi o 
vreme din bomboanele de sub pernă, aruncînd poleiala de pe ele drept pe podea, apoi 
adormi cu o bomboană în gură. Dar Habarnam nu putu multă vreme să doarmă tot 
gîndindu-se la cite s-au petrecut cu el din dimineaţa acelei zile. I se părea că a plecat din 
Oraşul Florilor nu în ziua aceea, şi nici cu o zi mai înainte, ci de o lună întreagă sau poate 
chiar de un timp şi mai îndelungat. Asta n-ar trebui să vă mire de loc, fiindcă piticii sînt 
tare prichindei şi pentru fiinţele mici vremea se scurge mult mai încet decit pentru cele 
mari. 


Capitolul doisprezece 


Cum a ajuns Habarnam să stea de vorbă cu conştiinţa lui 


Ochii lui Habarnam se deprinseră încetul cu încetul cu întunericul din cameră. 
Treptat, desluşi contururile şterse ale lucrurilor din jur. Pe peretele din faţa patului, el 
văzu rama lată şi neagră a unui tablou. 

Apoi putu distinge, aproape de pat, un dulăpaş scund, pe care la început îl luase 
drept o noptieră obişnuită. Dar nu era vorba despre o noptieră obişnuită. In loc de uşiţă, 
dulăpaşul avea un perete plat, presărat cu multe butonaşe albe. Sub fiecare butenaş 
scria numele unui basm. 

Erau acolo şi „Scufiţa roşie”, şi „Degeţel”, şi „Cocoşul de aur”, şi „Motanul încălţat”, 
şi altele, care mai de care mai minunate. Sus pe dulăpaş se găsea o oglindă. 

„Ce comedie o mai fi şi asta? se întrebă Habarnam şi singur îşi răspunse: Poate că 
dacă apăs pe unul din butoanele dulăpaşului sare afară o carte cu poveşti! Ei şi, n-ar fi 
de loc rău să citesc un basm înainte de culcare!” 

Fără să stea mult pe ginduri, Habarnam apăsă pe primul buton care-i veni la- 
ndemiînă. Cu toate astea, nicio carte nu sări din dulăpaş; în schimb se auzi o melodie 
lină, frumoasă şi un glas blind, sfătos, care prinse a istorisi, rar de tot, o poveste: 

— A fost odată ca niciodată. Au fost un frate şi o soră. Pe soră o chema Alionuşka, 
iar pe frate, Ivanuşka. Şi iac-aşa, într-o bună zi au pornit amindoi la drum... 

„Al ghici Habarnam. Va să zică dulăpaşul ăsta nu-i decit o maşină de povestit 
basme. Cu atit mai bine,mai comod chiar decit să citescsingur. 

Am să stau aşa culcat şi am să ascult pînă cînd m-o fura Somnul.” Pe cînd se gindea 
el aşa, oglinda de pe dulăpaş se lumină fără veste şi în ea apăru un cîmp înverzit. Pe 
cimpul acela se vedea şerpuind o cărăruie îngustă, iar pe cărăruie Se iviră, păşind mînă- 
n mină, Alionuşka şi Ivanuska. 

Habarnam se sprijini în coate ca să poată privi mai bine, iar glasul urmă mai 
departe firul povestii: 

— Merseră ei ce merseră, cînd deodată dădură peste un lac pe malul căruia păştea 
o turmă de vaci. „Mi-e sete - spuse Ivanuşka - şi vreau să beau apă din lac.” „Nu bea, 
frăţioare - îi răspunse Alionuşka - fiindcă ai să te prefaci într-un viţeluş.” 

Habarnam ascultă, ascultă şi nu se mai sătură, pînă cînd se sfirşi întreaga poveste. 
De plăcut îi plăcu mult de tot, dar îi fu tare milă de bietul Ivanuşka, care se prefăcuse 
într-un viţeluş. Asta îi amintea de prichindelul pe care-l întîlnise în ziua aceea pe stradă şi 
pe care-l transformase într-un măgar. Uitase cu totul de întîmplarea aceea, dar acuma, 
iacă, îl năpădiră gindurile şi nu mai voiau, cu nici un chip, să-i iasă din cap. Işi aduse 
aminte cum s-a depărtat de el piticul acela prefăcut în măgar, cum tropăia cu copitele pe 
trotuar, întorcîndu-şi din mers capul lunguieţ şi aruncîndu-i priviri mustrătoare din ochii 
lui blînzi, dar trişti, Basmul îşi depănase de mult firul întimplărilor, dar Habarnam tot i 
mai veghea în întuneric, fără să poată adormi. Sta aşa culcat şi se sucea într-una cînd pe 
o parte, cînd pe alta, oftind amar. Se trezi, de la o vreme, discutind, în gînd, cu el însuşi 
şi de aceea i se păru că stă de vorbă cu o voce care vine de undeva dinlăuntrul lui: 

„Singur şi-a făcut-o! se apără Habarnam. Doar m-a lovit. Ce, eram obligat să rabd?” 

„Închipuieşte-ţi ce persoană însemnată e dumnealui răspunse vocea. Nici să-l atingi 
n-ai voie! Şi ce-i dacă te-a lovit? N-aveai decit să-l loveşti şi tu!” 

„Cum adică să-l lovesc? întrebă Habarnam. Însemna să-l iau la bătaie, şi asta nu-i 
frumos!” 

„la te uită! se revoltă vocea. «Să te baţi nu-i frumos !» Şi ce-ai făcut tu e 
frumos,nu-i aşa? Jie ti-ar fi plăcut să te prefacă altul într-un măgar?” 

„Dar de ce m-a lovit?” întreba cu încăpăţinare Habarnam. 

"Ce tot o ţii într-una «m-a lovit, m-a lovit!» Ştii bine că n-a făcut-o dinadins.” 

„Nu ştiu nimic!” 

„Ba ştii, ba ştii ! De mine, frate, nu te poţi ascunde!” 

„Dar cine eşti tu, mă rog, că nu mă pot ascunde de tine?” întrebă Habarnam. 

„Cum cine? rise vocea. Nu mă recunoşti? Sint conştiinţa ta !” 

„Aha făcu Habarnam. Tu erai? Atunci şezi colo şi taci. Doar nimenea nu m-a văzut si 
nu poate nimeni să-mi spună nimic.” 

„Va să zică, ţie ţi-e frică să nu te mustre cineva pentru purtarea ta uricioasă, zise 
conştiinţa. Dar de mustrarea mea nu ţi-e frică! Rău faci. 

Iaca, am să mă apuc chiar acum să te chinuiesc atita, încît are să ti se urască şi 
viaţa. O să vezi tu, pînă la urmă, că ai să te simţi mai uşurat dacă are să cunoască şi 
altcineva fapta ta şi are să te pedepsească pentru asta. Hai, scoală-l chiar în clipa asta 
pe Impestriţatu şi povesteşte-i tot.” 

„Ascultă, spuse Habarnam. Unde mi-ai fost pînă acum? De ce ai tăcut, tot timpul? 
La toţi piticii, conştiinţa este ca orice conştiinţă, numai la mine e un fel de viperă 
înveninată! Se piteşte naiba ştie pe unde, stă acolo ascunsă şi aşteaptă pînă mă port o 
dată nu tocmai aşa cum trebuie, şi atunci, hop! sare şi se apucă să mă chinuiască.” 

„Nu sînt nici eu chiar atit de vinovată cum ţi se pare, se apără conştiinţa. Toată 
nenorocirea vine de acolo că eu sînt încă mult prea mică, prea pipernicită, de aceea şi 
glasul meu e atit de slab. Pe deasupra, se mai întîmplă destul de des să fie zgomot în 
jur. Asta în special ziua, cînd se aud ba huruit de autobuze, ba clacsoane de automobil, 
ba discuţii, ba muzică. De aceea îmi place să stau de vorbă cu tine noaptea, cînd e linişte 
în jur şi nimeni nu poate să-mi înăbuşe vocea”. 


„Aha, bine că am aflat de ce ţi-e frică ţie! Lasă că te înăbuşim noi acuşi!”se bucură 
Habarnam şi, grăbindu-se să apese pe unul din butoanele dulăpaşului, ascultă povestea 
cu Arici Aricilă. Conştiinţa tăcu vreo citeva clipe, dar în cele din urmă glăsui din nou: 

„Sigur, tu eşti întins într-un aşternut moale, sub cuvertură, ţie ţi-e cald, plăcut şi 
bine. Dar te-ai întrebat ce face în timpul ăsta piticul pe care l-ai prefăcut în măgar? 
Pesemne că stă culcat pe paie, undeva într-un grajd. Fiindcă, vezi tu, măgarii nu dorm 
prin paturi. S-ar putea chiar să se tăvălească afară, în frig, pe pămintulrece. Doar e 
singur, fără stăpin, şi nu are cine să-i poarte de grijă”. 

Habarnam scoase un strigăt de ciudă şi se răsuci neliniştit în aşternut. 

„Ori poate că-i este foame, urmă vocea. Ştii bine că el nu-i în stare să ceară de 
mincare, fiindcă a pierdut darul vorbirii. Ia închipuie-ţi că ai vrea să ceri ceva şi n-ai 
putea să rosteşti nici un cuvint, cum ti-ar fi?” 

— Ce poveste idioată! bolborosi Habarnam. Nu-i în stare să înăbuşe nici măcar un 
glas. 

Se apucă atunci să apese pe celelalte butoane şi ascultă alte basme,pe urmă apăsă 
pe butoanele laterale ale dulăpaşului şi făcu să răsune tot felul de marşuri, de valsuri şi 
de polci. Cu toate astea, vocea conştiinţei nu înceta nici o clipă, ci o ţinea una şi bună. 
Desperat, Habarnam apăsă pe butonul sub care scria: „Gimnastica de dimineaţă.” Şi iată 
că în tăcerea nopţii răsună un glas poruncitor: 

—  Atenţiune! Pregătiţi-vă pentru gimnastica de dimineaţă! Deschideţi întîi 
ferestruia, pentru aerisirea camerei. Umpleţi-vă apoi pieptul cu aer! Aşa! Cu pas de 
marş, înainte! Începem... un, doi, trei, patru! 

Habarnam mărşălui desculţ prin cameră, pe urmă trecu la sărituri: depărta 
picioarele, le apropia din nou, iar le depărta, iar le apropia: ajunse apoi la aplecări şi la 
aşezări. Muzica bătea tactul, comanda răsuna răspicat, iar Habarnam se străduia să 
execute fiecare figură. Degeaba însă: conştiinţa lui nu voia în ruptul capului să tacă, ci îi 
zbiîrniia într-una la urechi: 

„Trezeşte-l pe Împestriţatu! Trezeşte-l pe Împestriţatu!” 

Neputînd să îndure atita chin Habarnam se apropie în cele din urmă de patul lui 
Împestriţatu şi se apucă să-l tragă de umeri. 

— Scoală, Împestriţatule! strigă el. Trebuie să-ţi vorbesc ceva! 

Aş, de unde! Împestriţatu dormea atit de tare, încît ai fi putut să spargi lemne pe el, 
fără să se trezească. Habarnam îşi aduse aminte că, mai mult ca de orice pe lume, 
Împestriţatu se teme de apă rece. Se duse deci la robinet, işi umplu o cană cu apă şi se 
apucă să-l stropească pe Impestriţatu drept pe obraz. 

Atunci Împestriţatu se trezi şi sări în sus. 

— Ce caznă ai mai născocit! scînci el clipind des din ochi. Doar m-am spălat pe ziua 
de astăzi! 

— Auzi, Împestriţatule! începu Habarnam. Vreau să-ţi povestesc ceva, dar promite- 
mi că n-ai să-i spui nimic Bumbiţei. 

— De ce i-aş spune? întrebă Împestriţatu. 

— Nu, nu aşa, zise Habarnam. Tu promite mai întîi. 

— Bine, promit, dar zi mai repede că mi-e somn! îngînă Împestriţatu căscînd. 

— Pricepi tu, Împestriţatule - vorbi Habarnam - eu am prefăcut astăzi un pitic în 
măgar. 

— Ei, şi ce vezi tu aşa grozav într-asta? întrebă Împestriţatu pe un ton plingăreţ. 
Pentru un asemenea fleac trebuia să mă scoli pe mine din somn? Dacă l-ai prefăcut, l-ai 
prefăcut! Ce mai vrei acum? 

— Da, dar cred că el nu prea are poftă să fie măgar! zise Habarnam. 

— Multe n-o fi avînd poftă dumnealui ! răspunse Împestriţatu. Asta-i acum! 

— Nu, Împestriţatule! Cu toate astea e urit din partea mea, vorbi Habarnam. 
Ceartă-mă, te rog, pentru asta! 

— De ce? întrebă Împestriţatu. 


— Fiindcă, înţelegi tu - explică Habarnam - mă mustră conştiinţa şi cred că dacă ai 
să mă cerţi are să-mi fie mai uşor. 

— Dar cum să te cert? 

— Ei, găseşti şi tu ceva! 

— Nu ştiu ce să găsesc, crede-mă, zise Împestriţatu. Prea puţin mă pricep la certat. 

— Ei, spune-mi că sînt un neghiob. 

— Eşti un neghiob, repetă Împestriţatu. 

— Sint o vită încălţată! 

— Eşti o vită încălţată! 

— Ei, mai spune ceva, ceru Habarnam. 

— Minte de măgar! 

— Foarte bine! 

— Ei, acum ţi-e mai uşor? întrebă Împestriţatu. 

— Nu, nu prea îmi este, mărturisi Habarnam. 

Mai bine ştii ce? Loveşte-mă cu pumnul. 

— Unde să te lovesc? întrebă Împestriţatu. Pe spinare ori după ceafă? 

— Ştiu şi eu, răspunse Habarnam. Hai, loveşte-mă pe spinare. Aşa, minunat. Acum 
cred că poţi să-mi dai una şi după ceafă. Aşa! Mai dă una, şi încă una, dă fără frică. 
Aoleu! Destul. Opreşte! Ce, ţi-ai luat avint? Iți arăt eu ţie! Te bucuri că-i rost de bătaie? 

— Păi tu mi-ai cerut, zise Împestriţatu. 

— Ei, şi ce-i dacă ţi-am cerut? În toate trebuie să ştii măsura. Vorbind astfel, 
Habarnam se duse spre patul lui şi se viri iarăşi sub pătură. 

— Aşteaptă tu, am să te prind eu o dată, îl ameninţă el pe Împestriţatu în timp ce-şi 
trecea mina peste ceafa înroşită de lovituri. N-am chef acum să mă pun cu tine. 

— Eşti un animal nerecunoscător, asta eşti! se înfurie Împestriţatu. 

— Ia te uită! exclamă Habarnam. Zice că nu-i în stare să certe pe cineva, dar pe 
mineştie să mă facă animal. 

Cu aceasta, discuţia se termină şi, cît ai clipi, căzură amindoi într-un somn adînc. 


Capitolul treisprezece 


Foicel şi Buchiţa 


Prichindelul Foicel, despre care a mai fost vorba în povestea noastră, era un pitic 
tare cumsecade şi locuia în Oraşul Soarelui po strada Acadelelor. Tot pe aceeaşi stradă, 
dar într-o altă casă, şedea o Prichinduţă care se numea Buchiţa. 

Atit despre Foicel, cît şi despre Buchiţa se spunea prin oraş că le place teribil de 
mult să citească. 

Uneori se cufundau atit de adînc în lectura vreunei povestiri, încît renunţau să se 
ducă la teatru ori la cinematograf, se lipseau chiar de radio şi de televizor, pentru ca să 
poată urmări pînă la capăt toate întîmplările din cărţi. La început citiră toate cărţile pe 
care le aveau prin casă, apoi se apucară să împrumute de pe la prieteni ori să cumpere 
de la librărie, iar pînă la urmă se înscriseră la o bibliotecă, înţelegind că de acolo port 
căpăta oricînd au ei plăcere cite o carte frumoasă. 

Multă vreme, Foicel şi Buchita nu se cunoscuseră. Dar de cînd se înscriseseră la 
bibliotecă, se întilneau acolo si se întorceau împreună acasă, discutind între ei despre 
cărţile citite. Curînd, cei doi se împrieteniră, iar Buchiţa, care era foarte cumpănită din 
fire, găsi că ei amindoi îşi întrebuinţează nechibzuit timpul, fiindcă se duc la bibliotecă 
împreună, încit fiecăruia dintre ei îi rămîne mai puţină vreme de citit. 


Spuse apoi că le-ar fi mult mai convenabil dacă S-ar duce unul din ei şi ar lua cărţi 
pentru amîndoi. Iar ca să nu-i fie nici unuia cu supărare, hotăriră să meargă la bibliotecă 
cu rîndul. 

Aşa şi făcură: in timp ce unul se ducea la bibliotecă, celălalt şedea şi citea. 

Trecură zile, săptămîni şi luni, iar cei doi se întilneau tot mai des, încît, pe negindite, 
sosi timpul cînd îşi dădură seama că nu mai pot răbda o zi fără să vorbească unul cu 
altul. Odată, Buchiţa îi mărturisi lui Foicel că se simte fericită fiindcă a găsit un prieten cu 
care să mai schimbe cite o vorbă despre tot ce citeşte. Foicel zise că nici el nu se simte 
mai puţin fericit, dar că îl chinuie într-una un gind: de ce oare mai există pitici care n-au 
răbdare să citească o carte, ci se mărginesc doar să se uite la pozele de prin cărţi sau, 
mai rău decit atit, îi vezi toată ziulica bătind mingea pe stradă ori jucînd ţurca. 

— Mie de asemenea pitici mi-e milă - spuse Foicel - fiindcă atita vreme cit nu pun 
mina pe o carte nu-şi pot da scama de ce plăceri se lipsesc. Numai dacă S-ar apuca să 
citească ar prinde gust. 

Ascultind cuvintele lui Foicel, Buchiţa căzu o vreme pe ginduri şi pe urmă spuse: 

— Ştii ce, Foicel? Ce-ar fi dacă am deschide amindoi un teatru de cărţi? 

— Cum adică un teatru de cărţi? se miră Foicel. 

— Ei - răspunse Buchiţa - aşa, un fel de teatru în care nu fie nici actori, nici 
decoruri, nici scenă, ci numai un public care să şadă şi să asculte o carte interesantă. 

— Unde ai mai văzut tu asemenea teatre? întrebă Foicel. 

— Nicăieri. Dar m-am gindit că ar fi bine să facem noi unul. Adunăm istorioare, 
basme oripovestiri dintre cele mai frumoase şi le citim pe rînd în faţa publicului. 

Pe Foicel îl încîntă mult ideea Buchiţei, aşa că se puseră îndată pe lucru. Luară mai 
întîi citeva poveşti, dar avură grijă să le aleagă aşa ca să se nimerească printre ele şi 
triste şi vesele, şi duioase şi înfricoşătoare - într-un cuvint, de tot felul ca să fie pe placul 
tuturor. 

Pentru teatru găsiră un loc cit se poate de potrivit. Lingă casa în care locuia Foicel 
era o curte, mai bine-zis nu o curte, ci o grădină, adică nici grădină, ci un fel de scuar 
destul de mititel. De jur împrejurul scuarului creşteau flori, în mijloc se afla o măsuţă 
pentru jucat şah ori table, iar mai încolo, citeva bănci pe care se putea aşeza oricine ca 
să mai respire aer curat. 

Scuarul era aşezat între două clădiri, încît toată lumea care trecea pe stradă putea 
să vadă şi florile, şi băncile, şi măsuţa. 

— Uite-aici o să instalăm teatrul nostru de cărţi, hotăriră într-un glas Foicel şi 
Buchiţa. 

Din citeva mişcări traseră măsuţa mai aproape de stradă, aşezară în faţa ei băncile 
pentru ascultători, şi pentru ei doi aduseră din casă cite un scaun. Pe urmă, Foicel alergă 
după cărţile cu poveşti, iar Buchiţa îşi făcu rost de un clopotel de bronz. 

Şi iată că pe seară, cînd toate teatrele din Oraşul Soarelui sunau ca să-şi cheme 
spectatorii la spectacol, Buchiţa prinse şi ea a suna din clopoţelul ei. 

— Atenţiune! strigă Foicel cit putu de tare. Aici se deschide un teatru nou! Veţi 
vedea un spectacol nemaipomenit! Intraţi şi ocupați locuri! 

Trecătorii care se nimeriră atunci pe stradă îi auziră strigătele. Unii dintre ei intrară 
în scuar, se aşezară pe bănci în faţa măsuţei şi aşteptară. După ce văzu că s-au umplut 
toate băncile, Foicel spuse: 

— Acum se va produce în faţa noastră Buchiţa, care vă va citi oi poveste. 

Buchiţa deschise cartea şi începu să citească. Glasul ei suna cald şi foarte melodios, 
încît toţi o ascultau cu plăcere, dar, deodată, un oarecare pitic care şedea în rindul întîi 
strimbă din nas în semn de dispreţ şi rosti dezamăgit: 

— A! va să zică asta e tot: se citeşte dintr-o carte! Ce mai teatru! 

— Nimic interesant! adăugă altul. Un fel de fleac pe tavă! 

Într-o clipă se ridicară amindoi de pe bănci şi ieşiră din scuar. După ei plecară şi alţi 
pitici. La o vreme se auzi soneria teatrului care se afla în clădirea vecină. Mulţi pitici se 


grăbiră într-acolo. Curind se risipiră toţi spectatorii şi nu mai rămase decit un singur 
pitic, care, nu se ştie din ce pricină, adormise. Cei doi îl sculară şi se apucară să-i 
citească mai departe, dar el nu prea îi asculta: se foia într-una pe scaun, căsca cu gura 
pînă la urechi şi moţăia. Pînă la urmă părăsi şi el scuarul. 

Aşa se întimplă că prima lor încercare dădu greş, nici în serile următoare însă nu fu 
mai bine. Se aduna la început destul public, dar cum începea Foicel să citească, fugeau 
care-încotro. Pe Buchiţa o cuprinse, în cele din urmă, desperarea şi fu cît pe ce să plingă, 
dar Foicel spuse: 

— Cu public sau fără public, teatrul nostru trebuie să funcţioneze. Dacă nu vrea să 
ne asculte nimeni, o să ne citim noi unul altuia. 

O aşeză deci pe Buchiţa în locul publicului, iar el se apucă să citească. Ciţiva 
trecători se opriră, ascultară cit ascultară şi pe urmă îşi văzură de drum. Şi tot aşa se 
întîmplă mereu, pînă cînd lui Foicel îi veni ideea să citească întîmplări hazlii. In seara 
aceea se nimeriră pe acolo, prin faţa scuarului, un prichidel şi o prichinduţă. Auzindu-l pe 
Foicel, ei stătură o clipă în loc, apoi intrară în scuar şi se aşezară pe bancă. 

Le plăcu tare mult cum citea Foicel şi riseră cu poftă. Hohotele lor ajunseră la 
urechile trecătorilor, care se opriră curioşi. 

— Ah! Dar acolo se citeşte ceva comic! spuseră ei şi se grăbiră să intre cu toţii în 
scuar. 

Cit ai clipi din ochi, toate băncile fură ocupate. Piticii ascultau cu gura căscată, 
silindu-se să nu scape un cuvint şi prăpădindu-se de ris. 

După ce termină povestea, Foicel citi alta, pe urmă încă una şi încă una. Nici unul 
dintre ascultători nu se gindea să plece, fiindcă tuturor le era plăcut, iar cînd nu mai 
avură ce asculta se duseră lingă Foicel şi Buchita şi le mulţumiră fiindcă le dăduseră 
prilejul să petreacă o seară atit de frumoasă. 

Un pitic mic cit un virf de deget îi întrebă dacă or să citească şi miine, iar cînd află 
că vor citi, spuse că el are să vină neapărat să-i asculte. Pe urmă, toţi ascultătorii se 
răspiîndiră pe la casele lor; plecă şi piticul cel mic de tot, dar peste o clipă se întoarse ca 
să-l întrebe pe Foicel dacă miine seară are să citească aceleaşi poveşti ori altele noi. 

Foicel răspunse că altele noi; atunci prichindelul mititel mai spuse o dată că are să 
vină miine seară şi se îndură în sfirşit să se ducă la el acasă. 

De atunci, Foicel şi Buchiţa se produseră în fiecare seară la teatrul lor de cărţi. Citiră 
la început basme şi povestiri micuţe, pe urmă aleseră pentru publicul lor cite o poveste 
mai mărişoară, care ţinea o seară întreagă, şi pînă la urmă se treziră citind poveşti lungi 
de tot, ba chiar romane, a căror lectură dura citeva seri de-a rindul. Pe zi ce trecea 
creştea şi numărul ascultătorilor, aşa încit de la o vreme scuarul primi încă vreo douăzeci 
de bănci, iar pentru cei doi se instală o scenă micuță in felul celor de la teatrul de 
estradă. 

(Jîlld. sosi iarna, teatrul de cărţi căpătă o sală specială în spatele scuarului. 

Piticii din Oraşul Soarelui prinseră mult drag pentru teatrul lor de cărţi. Ba mulţi 
dintre ei se obişnuiră să citească singuri pe acasă şi îşi aduceau aminte cu recunoştinţă 
că la teatrul din scuar au cunoscut pentru întiia oară farmecul cărţilor. Iar Foicel si 
Buchiţa îşi vedeau din toată inima de treaba începută. Ca şi pînă atunci se duceau la 
bibliotecă pe rind si alegeau de acolo poveştile cele mai frumoase. Cit despre Foicel, el 
nu mai contenea să declare că se simte mai fericit decit oricînd. 

— Înainte, cînd citeam cîte o carte care îmi plăcea mult de tot, simţeam parcă 
nevoia să împărtăşesc cuiva bucuria mea, îşi amintea Foicel. Voiam să citesc cartea 
aceea şi altor pitici ca să se bucure şi ei ca mine, dar n-aveam cum. Doar nu era să ies în 
stradă şi să opresc pe rind fiecare trecător ca să-i fac lectură! Acum există teatrul nostru 
de cărţi, unde pot să-i citesc oricui are poftă să mă asculte. Imi vine să joc de bucurie! 

Zilele treceau în şir şi totul mergea cum nu se poate mai bine, pînă cînd se întîmplă 
o groaznică nenorocire. In acea zi, Foicel se duse ca de obicei la bibliotecă, după ce îi 
făgădui Buchiţei că la întoarcere are să treacă pe la ea ca să meargă împreună la teatrul 
de cărţi. Buchiţa aşteptă pînă la ora fixată, dar curios lucru: Foicel nu se arătă. La 


început îşi spuse că o mai fi zăbovit puţin pe la bibliotecă, aşa încît nu-şi făcu ginduri 
negre; pină la urmă însă sfirşi prin a se nelinişti şi se hotări să iasă în întimpinarea lui 
Foicel. Tot mergînd ea aşa, ajunse pînă în faţa bibliotecii, fără să-şi întilnească prietenul. 
Intră atunci înăuntru şi află de la bibliotecară că Foicel a fost nu de mult pe acolo, că a 
luat cartea cu nemaipomenitele aventuri ale ginsacului Pană şi a plecat. 

Buchiţa îşi spuse că, desigur, Foicel şi-o fi uitat făgăduiala de a trece pe la ea şi, 
fără să mai stea pe ginduri, se duse spre casa lui. Dar Foicel nu era acasă. Buchiţa crezu 
că prietenul ei s-a întîlnit pe stradă cu vreun cunoscut care l-a poftit să-i facă o vizită. Se 
întoarse deci la ea în cameră şi prinse să aştepte, uitîindu-se într-una pe fereastră. 
Degeaba însă, Foicel nici gînd să apară. 

Pe nesimţite, ziua trecu si se lăsă seara. Atunci Buchiţa îşi luă cartea şi se îndreptă 
spre teatrul lor, cu nădejdea că şi Foicel va veni într-acolo. Dar cînd sosi în scuar nu-l 
văzu. Băncile erau toate ocupate de pitici care aşteptau. cu nerăbdare să asculte poveşti. 
Buchiţa ştia bine că publicul îşi cerc dreptul lui, de aceea deschise cartea şi încercă să 
citească; din pricina tulburării însă nu-i ieşi din gură nici un cuvînt. 

Se gindea că pină atunci Foicel a şezut în fiecare seară lingă ea, la măsuţa din 
scuar, şi acum se vedea dintr-o dată singură. Nu se mai îndoia de fel că se întimplase o 
nenorocire. Se simţea cuprinsă de o tristeţe apăsătoare, capul îi căzu neputincios pe 
pagina cărţii, iar din ochi prinseră a-i picura lacrimi. 

Cînd o văzură plîngînd, piticii din public se mirară. Într-o clipă o înconjurară cu toţii 
şi o întrebară ce i s-a întîmplat. Printre lacrimi şi suspine, Buchiţa îi vesti că Foicel s-a 
pierdut nu se ştie pe unde. Atunci piticii încercară s-o miîngiie, Spunindu-i că probabil 
pînă la urmă are să-l găsească. Dar Buchiţa nu se liniştea de loc. Spunea că Foicel este 
tare distrat din fire, ba pe deasupra mai are şi prostul obicei de a merge pe stradă citind 
şi de aceea îi este frică ca nu cumva să se fi întors de la bibliotecă cu nasul în vreo carte 
şi să fi nimerit într-un felinar de care să-şi fi spart capul, ori să fi trecut strada pe roşu şi 
să fi fost călcat de-un automobil sau de vreunul dintre acele tubulete care aleargă pe 
străzile oraşului cu o viteză atit de îngrozitoare, încît nu apucă să frineze la vreme. Piticii 
fură tare mişcaţi de durerea Buchiţii şi hotăriră s-o ajute într-un fel. 

Unii se apucară să colinde pe la toate secţiile de miliţie, alţii se grăbiră să telefoneze 
la spitale, pentru că se ştie că cineva căruia i s-a întîmplat vreun accident nimereşte 
neapărat ori la miliţie ori în vreun spital. 

Umblară peste tot, telefonară pe oriunde se putu, dar de Foicel nu dădură. 

Fiecare secţie de miliţie a oraşului trimise cîțiva milițieni ca să-l găsească pe cel 
pierdut. Il căutară toată noaptea, pină-n zori, dar toate străduinţele lor fură zadarnice. 
Atunci îi veni cuiva în minte să scrie despre întimplarea asta la ziar. Iată că în dimineaţa 
următoare apăru şi ziarul în care se putea citi întreaga poveste cu Foicel şi Buchiţa. Iar în 
josul la capătul povestirii, se cerea ca acela care bănuieşte pe unde s-ar putea afla Foicel 
să facă bine şi să anunţe numaidecit redacţia. 


Capitolul paisprezece 


Habarnam citeşte ziarul şi află unde poate fi găsit Foicel 


Dimineaţa, Habarnam fu trezit din somn de un zgomot ciudat. 

Pină să se dezmeticească bine i se păru că zumzăie o albină prin apropiere ori s-a 
pus în funcţiune dulapul aspirator. Dar cînd deschise ochii văzu jos pe podea, în 
apropierea patului, o maşinuţă curioasă, care se tot plimba de la un perete la altul şi 
zbiîrniia. La înfăţişare arăta întocmai ca o broască ţestoasă: bombată pe deasupra şi plată 
pe dedesubt. Habarnam sări din pat, îşi încovoie spinarea pînă la pămînt şi porni după 
maşinuţă, căznindu-se să o cerceteze cît mai amănunţit. Văzu atunci că e vopsită într-un 
verde închis, că are sus, pe crusta bombată, mai multe găurele mărunte - cum sînt cele 
de la strecurătoare - iar jos, de jur împrejur, un cordonaş de metal strălucitor, presărat 


cu un fel de găuri mai mari, ca nişte ochi. Pe botul maşiniiţel era scris cu litere argintii: 
Cibernetica. 

Cibernetica? Ce cuvint o mai fi şi ăsta? se întrebă Habarnam. Pe semne că aşa se 
numeşte maşina, îşi răspunse el singur. 

În timpul acesta, Cibernetica se îndreptă spre patul lui Împestriţatu, în jurul căruia 
se tăvăleau mai multe hirtiuţe de bomboane, se învirti apoi încolo şi-ncoace deasupra 
fiecărei hirtiuţe, făcindu-le să dispară pe rînd, de parcă le-ar fi înghiţit pămîntul. După 
aceea se viri sub pat, de unde, o bucată de vreme, răsună într-una zbirniitul ei. Auzind 
zgomot prin somn, Împestriţatu se deşteptă şi-şi lăsă picioarele pe podea, dar zărind 
maşinuţa care tocmai atunci ieşea de sub pat se trinti înspăimintat înapoi pe pernă. 

— Ce-i cu asta? întrebă el tremurind de frică. 

— Cibernetica, răspunse Habarnam. 

— Ce cio-cibernetică? se bilbii Împestriţatu. 

— Nici o cio-cibernetică - zise Habarnam - Cibernetica: maşina de măturat podeaua. 

— Dar de ce S-a virit sub patul meu? protestă Împestriţatu. 

— Ciudat mai eşti! rosti Habarnam. Parcă pe sub pat n-ar fi nevoie să se măture. 

În clipa aceea, maşinuţa ajunse în dreptul uşii şi scoase o şuierătură. 

Ca la comandă, uşa se deschise larg, lăsînd-o să treacă în camera vecină. 

Acolo Cibernetica mătură podeaua de la un capăt la altul, ba se băgă chiar pe sub 
masă, încît pînă la urmă nu mai rămase pe nicăieri nici un firicel de praf. 

De-abia atunci se trezi din somn şi Bumbiţa. Auzind atita zgomot, deschise uşa să 
vadă ce s-a întîmplat. 

— Cine face gălăgie? întrebă ea. 

— Cibernetica, răspunse Habarnam arătind maşinuţa cu degetul. Mătură singură 
podeaua! 

— Ia te uită ce minunăţie! exclamă Bumbiţa. 

— Nu-i nici o minunăţie! zise Împestriţatu dînd din mînă dispreţuitor. Minune ar fi 
fost dacă ar fi murdărit podeaua, dar de vreme ce o mătură nu văd de ce te-ai mira atit. 

Terminind de măturat, maşinuţa înaintă în mijlocul camerei, se învirti de citeva ori 
pe loc de parcă ar fi vrut să cuprindă cu privirea toată odaia, apoi se retrase într-un colţ 
şi dispăru după o uşiţă care se afla în partea de jos a zidului, lîngă podea. 

Drumetii noştri luară masa de dimineaţă (bineînţeles că mai înainte se scăldară, se 
îmbrăcară şi se spălară pe dinţi). După aceea hotăriră să se mai plimbe oleacă pe străzi, 
fiindcă pînă atunci nu admiraseră oraşul decit în treacăt. Coboriră deci scările hotelului, 
iar cînd ieşiră în stradă văzură că trotuarele s-au şi umplut de trecători. Aproape fiecare 
ţinea în mină cite o gazetă şi citea de zor. 

Unii se aşezaseră pe cite o băncuţă ca să citească, alţii rămăseseră, drept în 
mijlocul trotuarului, cu nasul în ziar. Mai erau dintre aceia care citeau din mers, adică 
mergeau şi citeau, din care pricină se ciocneau între ei la fiecare pas. Dar nimeni nu 
băgă în seamă întimplările astea, fiindcă toată lumea era ocupată cu cititul. Cei care nu- 
şi cumpăraseră încă ziarul se grăbeau care mai de care spre chioşcul din colţul străzii. 

— Trebuie să scrie ceva tare important în ziarul de azi, zise Bumbiţa şi fiindcă 
tocmai atunci trecea pe lingă o prichinduţă care şedea pe un scăunel cu ziarul în mină şi 
citea absorbită o întrebă: Ce s-a întimplat, vă rog? De ce citeşte toată lumea ziarul? 

— A dispărut Foicel, răspunse prichinduţă. 

— Care Foicel? 

— Un pitic care se numea aşa. 

— Şi de ce-o fi dispărut? întrebă iar Bumbiţa. 

— Tocmai asta n-am aflat încă. Lăsaţi-mă să citesc pînă la capăt şi pe urmă am să 
vă povestesc şi vouă. 

Bumbiţa nu avu răbdare şi fu cît pe-aci să fugă pînă la chioşcul de ziare; în clipa 
aceea însă văzu un prichindel care fugea prin mijlocul străzii cu un pachet de jurnale sub 


braţ şi împărțea din ele oricui dorea să citească. Cînd ajunse în dreptul ei, prichindelul îi 
întinse un ziar. 

Aşezîndu-se pe o bancă alături de Habarnam şi de Împestriţatu, Bumbiţa se apucă 
să citească cu glas tare rîndurile scrise în ziar despre Foicel şi Buchiţa şi află de acolo 
toată povestea celor doi, întocmai cum v-am istorisit-o şi eu vouă în capitolul trecut. 
Cum auzi Habarnam că lui Foicel îi plăcea să citească din mers înţelese că acel Foicel nu 
putea fi altul decit însuşi piticul pe care-l întilnise pe stradă în ajun şi-l prefăcuse în 
măgar. Atunci conştiinţa prinse a-l mustra iarăşi. 

Dar el tăcu chitic şi nu suflă nici o vorbă Bumbiţei despre chinurile lui. 

Pe Bumbiţa, care era tare simţitoare, o mişcă atit de mult povestea din ziar, încît îi 
dădură şi lacrimile. 

— Jii minte, Habarnam - spuse ea - şi noi ne-am dat scama într-o bună zi cît de 
mult ne-am împrietenit unul cu altul, şi noi doi citeam împreună basme, la fel ca Foicel şi 
Buchiţa. Ce m-aş fi făcut dacă te-aş fi pierdut şi eu pe tine? 

— Uite că biziie, proasta! rîse Împestriţatu. Habarnam n-a pierit încă! Deocamdată e 
aici, lîngă tine! 

Între timp, Habarnam luă ziarul din mîna Bumbiţei şi se apucă să citească alte 
noutăţi. Deodată ochii îi căzură asupra unui anunţ care îl interesă deosebit de mult. 

— Ascultati ce scrie aici, spuse el şise apucă să citească anunţul cu voce tare: 

„leri seară a fost găsit pe strada Biscuiţilor un măgar aparţinind nu se ştie cui. 
Animalul se învirtea încolo şi-ncoace pe trotuar, ivindu-se pe neaşteptate în calea 
trecătorilor şi înspăimîntindu-i cu privirea lui stranie. Uneori o apuca prin mijlocul 
drumului, pe unde trec maşini, punindu-şi astfel viaţa în pericol. Toate încercările de a se 
afla cine este stăpinul măgarului s-au irosit în van. Măgarul a fost ridicat de cîțiva 
milițieni şi dus la grădina zoologică.” 

— Ei, au luat animalul şi l-au dus la grădina zoologică. Nu văd nimic deosebit într- 
asta, zise Bumbiţa. 

— De, dar asta înseamnă... „că era piticul pe care l-am prefăcut ieri în măgar”, fu 
cît pe-aci să rostească Habarnam, dar îşi dădu seama la vreme şi tăcu. 

— Ei, ce-nseamnă? întrebă Bumbiţa. 

— Înseamnă, înseamnă - Se bilbii Habarnam - înseamnă că în Oraşul Soarelui există 
o grădină zoologicăşi noi putem să ne ducem s-o vizităm. 

— Foarte exact! se bucură Împestriţatu. De cînd visez eu să mă duc într-o grădină 
zoologică şi să mă uit la fiare. 

Trebuie să vă spun că în ţara piticilor se găsesc, ca şi pe meleagurile noastre, tot 
soiul de animale sălbatice: lei, tigri, lupi, urşi, crocodili, ba chiar şi elefanţi. Numai că 
toate fiarele de pe acolo nu sînt aşa mari ca cele de pe la noi, ci mici de tot, pitice. Lupul 
e cit un şoricel, ursul cît şobolanul, pînă şi cel mai uriaş animal, elefantul, de-abia atinge 
mărimea unui pisoi de-al nostru. 

Dar cu toată micimea lor, animalele astea le par piticilor tare înfricoşătoare, fiindcă, 
după cum bine ştiţi, nici unul dintre pitici nu este mai înalt ca degetul unui om. In ciuda 
staturii lor mărunţele, piticii sînt teribil de curajoşi, aşa încît prind fiarele sălbatice fără 
nici un fel de teamă şi le închid în cuştile grădinii zoologice, ca să le poată vedea acolo 
oricine pofteşte. 

Auzind că e rost de vizitat grădina zoologică, Împestriţatu se ridică în picioare, gata 
de drum. 

— Dar nici nu ştim unde vine grădina asta, rosti el. Ce ne facem? 

— Fleacuri - îl linişti Habarnam - aflăm noi îndată, şi, apropiindu-se de un pitic care 
sta la marginea trotuarului citind ziarul, îl întrebă: Nu ştiţi, vă rog, cum putem ajunge la 
grădina zoologică? 

— Cum să nu - răspunse piticul - luaţi autobuzul nouă. Are staţia puţin mai încolo, 
în faţa hotelului. 

Habarnam mulţumi, şi drumeţii noştri se îndreptară spre staţie. Nu avură mult de 
aşteptat. Peste două minute, sau poate nici atit, autobuzul îşi făcu apariţia. Uşile lui se 


deschiseră primitoare, şi după ce îi lăsă pe cei trei să urce, porni iar mai departe. Avea 
mersul atit de lin, încît nu se simţea nici cea maimică zguduitură. Asta pentru că arcurile 
şi cauciueurile îi erau lucrate cu o măiestrie rară. 

De altfel şi pe dinăuntru autobuzul arăta într-un chip neobişnuit. 

În dreptul fiecărei ferestre vedeai cîte o măsuţă, cu cîte un divănaş moale de o 
parte şi de alta. Pe fiecare divan încăpeau doi pasageri. Măsuţele erau încărcate cu ziare, 
reviste, cutii de şah, loto, domino şicu multe alte jocuri de soiul ăsta. Pereţii dintre 
ferestre erau împodobiţi cu picturi viu colorate, iar pe sub tavan atirnau steguleţe 
multicolore, care dădeau întregului autobuz o înfăţişare veselă. 

În faţă, lîngă coborire, era un televizor, pe al cărui ecran puteai urmări filme, 
meciuriide fotbal şi toate cite se transmiteau de la televiziune. Iar în fund, aproape de 
intrare, se afla un tir pentru tragere la ţintă. 

Descrierea noastră ar fi incompletă dacă n-am arăta că în autobuz nu exista taxator 
şi că, în lipsa acestuia, se anunțau prin difuzor denumirile opririlor. 

Cînd Habarnam şi tovarăşii lui de drum intrară în autobuz, ciţiva pasageri stăteau 
aplecaţi deasupra unei măsuţe şi citeau ziare. Un prichindel şi o prichinduţă jucau loto, 
iar alte două perechi făceau cite o partidă de şah. In faţă, trei pitici şedeau la televizor şi 
urmăreau un film, pe cînd în fund, alţi doi trăgeau la ţintă cu puşca. Ceea ce, în treacăt 
fie spus, nu stingherea pe nimeni. 

Prichindeii lingă care se aşezaseră drumeţii noştri discutau cu aprincere cele 
povestite în ziar despre dispariţia lui Foicel. Pornind de la asta, unul dintre ei prinse a 
istorisi ce i s-a întîmplat piticului Zurgălău, o veche cunoştinţă de-a lui, care S-a rătăcit 
într-o noapte prin oraş şi n-a fost în stare nici în ruptul capului să găsească drumul spre 
casă. 

Întîmplarea îl interesa tare mult pe Habarnam, dar, din păcate, de-abia apucă să-i 
asculte începutul, că autobuzul se şi opri la grădina zoologică, şi el fu nevoit să coboare 
fără să mai afle ce S-a făcut, pînă la urmă, cu bietul Zurgălău. 


Capitolul cincisprezece 
La grădina zoologică 


Piticii din Oraşul Florilor nu-şi făcuseră încă grădina lor zoologică, aşa că nici 
Habarnam, nici tovarăşii lui de drum nu avuseseră prilejul să vadă o asemenea grădină. 
Işi închipuiseră întotdeauna cuştile fiarelor ca pe nişte cufere uriaşe şi posomorite cu toţi 
pereţii din sirmă. In locul unor astfel de cuşti găsiră însă nişte căsuțe plăcute la 
înfăţişare, înconjurate de verdeață şi flori. Acoperişurile lor erau vopsite în culori vesele, 
iar dintre cei patru pereţi cel din faţă era de sirmă, pentru ca piticii vizitatori să poată 
vedea bine fiarele dinăuntru. Pe lingă cuşti, mai întilneai prin grădina zoologică lacuri şi 
bazine în care trăiau tot soiul de păsări înotătoare, ba chiar asemenea animale de apă ca 
balenele şi hipopotamii. Pentru păsările zburătoare erau agăţate din loc în loc colivii 
spaţioase din plase de sirmă. Iar păunii şi curcile, care nu se pricep nici să zboare, nici să 
înoate, se plimbau în voie prin grădină încotro aveau plăcere. Drept în mijlocul grădinii 
zoologice se înălța un munte artificial, pe stîncile căruia oile şi caprele se căţărau toată 
ziua. 

Cum se văzu în grădina zoologică, Habarnam începu să fie cu ochii în patru la 
animale, căutind să-l descopere printre ele pe Foicel cu chip de măgar. De-abia aştepta 
să-l găsească şi să-l prefacă iarăşi în pitic ca să-i dea odată pace conştiinţa, să nu-l mai 
mustre atită. Nici Bumbiţa nu-şi putea lua ochii de la animalele sălbatice şi nu mai înceta 
să li admire. Inima ei era tare bună, de aceea ofta la tot pasul şi spunea: 

— Vai de voi, sărăcuţele! De ce oare v-au închis în cuşti? V-o fi şi vouă poftă să vă 
mai plimbaţi o lecuţă. 


În schimb Împestriţatu nu se minuna de nimic, după cum ştiţi că îi era obiceiul, ci 
doar căuta să se ţină cît mai departe de cuşti. 

— Uite lupul! rosti el cînd trecură pe lîngă lup. Închipuieşte-ţi, ce mare grozăvie! 
Nu-i decit un căţel mai mare. 

Iar cînd fură în dreptul tigrului zise: 

— Şi ăsta parcă ce-i decit un pisoi mai lung? Nu văd de ce mi-ar fi frică de el. 

— Atunci apropie-te de cuşcă, dacă te lauzi că ai atita curaj, rise Habarnam. 

— Păi, de aproape nu prea văd bine. Sînt prezbit, răspunse Împestriţatu. 

Nu departe de cuşca tigrului era un chioşc cu răcoritoare. Chioşcul nu avea vinzător, 
dar oricine dorea să se răcorească se ducea acolo, apăsa pe un buton şi îşi umplea 
automat paharul. Observînd asta, Împestriţatu zise că şi lui i s-a făcut tare cald şi că are 
poftă să bea nişte sirop. 

— Foarte bine, îl aprobă Habarnam. Am putea să încercăm cu toţii. 

Fără să mai stea pe ginduri, se apropiară toţi trei de chioşc; şi de-abia atunci 
băgară de seamă că pe tejghea era înşirat un rînd întreg de robinete, cu cite un butonaş. 

— Pe care dintre butonaşe să apăs? întrebă Împestriţatu nedumerit. 

— Ei, apasă şi tu la vişina ceea, îl sfătui Habarnam. 

Împestriţatu apăsă pe butonul sub care era desenată o vişină coaptă şi dintr-o dată, 
prin deschizătura rotundă din josul robinetului, ieşi un pahar care, cit ai clipi, se umplu 
cu licoarea trandafirie a siropului de vişine. După ce bău cu poftă pînă la fund, 
Împestriţatu puse înapoi paharul,care dispăru ca prin farmec, alunecînd în deschizătura 
de sub robinet. 

— Poftim - se supără Împestriţatu - şi eu voiam să beau încă un păhărel. 

— N-ai decit să mai apeşi o dată, zise Bumbiţa. 

Atunci, Împestriţatu apăsă pe butonul sub care era desenată o portocală, şi paharul 
apăru din nou pe tejghea, umplindu-se cu o băutură parfumată care nu era altceva decit 
sirop din zeamă de portocală. Împestriţatu dădu pe git şi acest pahar. 

— Dacă-i pe-aşa - zise el - hai să mai apăs şi pe butonul sub care se vede o lămiie. 

— Atunci, eu apăs colo, la coacăză, zise Habarnam. 

— Şi eu dincolo, la fragi, se hotărî Bumbiţa. 

Se apucară cu toţii să apese pe toate butoanele şi băură citeşitrei pe săturate. În 
cele din urmă, Împestriţatu, căruia siropul începu să-i bolborosească prin burticică şi 
sifonul să-l gidile pe la nas, spuse că deocamdată lui nu-i mai este sete, aşa încît 
prietenii noştri o porniră mai departe. 

Nu făcură decit cîţiva paşi şi se pomeniră în faţa cuştilor cu maimute, pe care le 
găsiră cele mai zglobii, mai vioaie şi mai amuzante dintre toate animalele pe care le 
văzuseră. Cuştile lor erau pline de scări, de prăjini, de leagăne şi de trapeze. Maimuţele 
se căţărau toată vremea pe prăjini, se dădeau în leagăn ori se urcau pe scări, prinzindu- 
se sprinten cu cele patru labe şi chiar cu coada. Una dintre maimuțe găsise pe undeva 
prin cuşcă o oglinjoară şi se tot sucea cu ea încolo şi-ncoace, fără s-o mai lase nicio clipă 
din mînă. Unde mai pui că, oglindindu-se, se schimonosea aşa de tare, încit oricine ar fi 
privit-o nu şi-ar fi putut dtăpini risul. 

Habarnam făcu mare haz şi spuse că maimuța seamănă leit cu Împestriţatu. 

— Ba nu seamănă de loc, se supără Împestriţatu. Ce, eu am coadă? 

Atunci se luară amîndoi la ceartă, pînă cînd Împestriţatu îşi ieşi din fire. 

— Am să-i spun chiar acum Bumbiţei că tu ai prefăcut un pitic în măgar, zise el. 

— Atita-ţi trebuie! Mi-ai promis că ai să taci, şopti Habarnam ameninţindu-l pe 
Împestriţatu cu Pumnul. 

— Mai încet, mai încet! Mă mir că nu vă e ruşine! se revoltă Bumbiţa. Or să ridă şi 
maimuţele de voi. Să plecăm mai bine. 

— Iaca, eu nu mă mişc din locul ăsta, zise Împestriţatu supărat. 

— Ai de gind să rămii aici pînă seara şi să admiri maimuţele? întrebă Bumbiţa. Nu 
uita că trebuie să mai vedem elefantul. 


Peste citeva clipe, prietenii noştri mergeau pe cărarea care îi ducea spre cuşca 
elefantului. 

Deodată dădură peste un ţarc de lemn în spatele căruia stătea un măgar cenuşiu, 
cu urechile lungi ca toţi măgarii şi cu ochii mari, parcă nespus de trişti. Animalul dădea 
din cap a jale, părînd că se gîndeşte la ceva. De cum îl zări, Impestriţatu pufni în ris şi îl 
trase pe Habarnam de minecă. 

— Uite-l pe măgarul tău, şopti el. 

— Sst! Taci odată! răspunse Habarnam tot pe şoptite. Ţine-ţi gura! Ai înţeles? 

— Ce v-aţi apucat iar să sisiiţi acolo ca doi ginsaci? întrebă Bumbiţa. 

— Nu sisîim, răspunse Împestriţatu. Am spus numai că ăsta o fi, pesemne, măgarul 
despre care au scris toate ziarele. 

După ce se uitară la măgar, drumeţii noştri porniră mai departe şi peste citeva clipe 
fură aproape de ţarcul elefanților. Ca să ajungă în faţa cuştii, se arăta a nu fi tocmai 
uşor, pentru că se adunase acolo o grămadă de pitici. 

Bumbiţa nu stătu mult pe ginduri şi-şi făcu drum prin mulţime, iar Împestriţatu e) 
urmă. 

De cum rămase singur, Habarnam se grăbi să dea o fugă înapoi, pînă la locul unde 
văzuse măgarul. 

ÎI găsi pe urechiat aşa cum îl lăsase; în clipa aceea, tocmai se apropia de portiţă. 

Habarnam se uită în jurul lui, ca să se încredinţeze că nu-l vede nimeni, apoi scoase 
din sîn bagheta magică, o răsuci şi zise: 

— Doresc ca acest măgar să se transforme în pitic! 

Nici nu apucă să-şi termine bine vorba, că măgarul se şi ridică pe picioarele dinapoi, 
îşi îndreptă spatele ce să vezi? După portiţă nu se mai afla nici urmă de măgar. In locul 
lui apăruse un pitic ca toţi piticii. Prichindelul purta un veston verde, fără coadă, cu 
miîneci înguste bine strinse pe mînă, şi pantaloni largi, galbeni-verzui. Avea pe cap o 
beretă frumoasă, de un albastru închis, cu picăţele portocalii, pe virful căreia se ridica un 
ciucuraş tot de culoarea portocalelor. De sub beretă îi aluneca pe frunte un mot care îi 
ajungea pînă spre sprincene. 

Noul pitic privi spre Habarnam, cu gindul, parcă, în altă parte. 

Apoi strănută, strimbă din nas şi-şi trecu pumnul peste el. Pumnii îi avea destul de 
mari, dar nasul lui stropit cu pistrui era mititel cît un năsturaş. 

După toate astea, prichindelul deschise portiţa cu piciorul şi ieşi din ţarc, apoi se 
întoarse casă-lmaipriveascăo dată pe Habarnam. Atunci ochii lui mititei sclipiră ca nişte 
mărgeluşe, iar gura, şi aşa mult prea mare, se lungi într-un zîmbet pînă la urechi. 
Răsplătindu-l pe Habarnam cu un asemenea zimbet, fostul măgar îşi băgă miinile în 
buzunarele pantalonilor şi îşi văzu de drum. Habarnam îl urmări multă vreme cu privirea. 
Parcă i se luase o piatră de pe inimă. Pînă şi glasul conştiinţei, care nu-l slăbise pînă 
atunci toată vremea, îi dădu pace. Fugi deci fericit să-şi caute prietenii. 

În lipsa lui Habarnam, Bumbiţa izbutise să ajungă foarte aproape de cuşca 
elefantului, de aceea putu să se uite la el bine. Mare îi fu mirarea cînd văzu cit de uriaş 
este. Mai mult decit orice însă o minună trompa lui lungă, cu care putea să apuce tot cei 
se dădea, de parcă ar fi apucat cu mina. In schimb Impestriţatul, căruia îi era frică să se 
apropie prea tare de cuşcă, rămase mai pe la spate, uitindu-se la elefant peste umerii 
altora. Aşa se face că nu apucă să zărească decit ceafa animalului, cu urechile late 
atirnind de o parte şi de alta a capului. Încredinţat că văzuse tot ce se putea vedea, 
Împestriţatu ieşi din mulţimea adunată în faţa cuştii. 

Tocmai atunci sosi şi Habarnam. 

— Ei, ai văzut elefantul? întrebă el. 

— L-am văzut. Ce mare lucru? răspunse Împestriţatu, făcînd un gest de dispreţ. 
Toată lumea spune că elefantul aşa, că elefantul pe dincolo, dar cînd ai căuta, n-ai ce să 
vezi! Doar urechile sînt de el! 

— Pe unde mi-ai fost, Habarnam? se răsti Bumbiţa, care se ivi din gloată. De ce n-ai 
venit şi tu să vezi elefantul? 


— Ce era să văd, nişte urechi? zise Habarnam. Mai bine ne-am duce să mai bem 
cite un sirop. 

— Bună idee! se bucură Împestriţatu. Şi mie, nu ştiu de ce, mi s-a făcut iar sete. 

Dar Bumbiţa nu primi invitaţia. 

— Puteţi să vă duceţi singuri, eu vă aştept aici pe bancă, zise ea şi, ajungînd în 
dreptul unei bănci care se afla la marginea cărării, se aşeză. 

Habarnam şi Împestriţatu porniră înapoi spre chioşcul cu răcoritoare. 

— Ştii, Împestriţatule, că am şi prefăcut măgarul în pitic, se lăudă Habarnam pe 
drum. 

— O! exclamă Împestriţatu. Aşa vasăzică! Am băgat eu de seamă că ai fugit de 
lingă noi, dar nu bănuiam încotro ai luat-o. 

Tot vorbind aşa, se pomeniră iarăşi lîngă ţarcul cu pricina, iar Împestriţatu zări în 
spatele portiţii un măgar. 

— Bine l-ai mai prefăcut, n-am ce spune - rise el, văd că s-a şi întors. 

— Cine s-a întors? se miră Habarnam. 

— Nimeni altul decît măgarul tău! îl lămuri Împestriţatu. 

— Ah! Cum ai ajuns aici? îi strigă Habarnam măgarului, care stătea cu capul plecat 
şi se mărginea să clipească leneş din ochi, ca şi cum nu s-ar fi întîmplat nimic. „Nu se 
poate ca piticul acela să se fi prefăcut iar în măgar”. Ascultă, Împestriţatule! Dacă ăsta e 
altul? 

— Exact! pricepu Împestriţatu. Ăsta trebuie să fie alt măgar. Pe semne că de-abia 
acum a ieşit din şopron. 

— Bine că l-am văzut, spuse Habarnam. Poate că tocmai ăsta e măgarul care ne 
trebuie, şi nu celălalt. 

— Ai dreptate! aprobă Împestriţatu. S-ar putea ca ăsta să fie ăla, şi ălălalt să nu fie 
ăla, sau invers: ălălalt să fie ăla, şi ăsta să nu fie ăla. 

— Stai puţin - îl întrerupse Habarnam - că eu încep să mă încurc cu atiţia măgari. 
Mai bine îl prefac şi pe ăsta în pitic. 

— Minunat! spuse Împestriţatu, care de-abia aştepta să vadă cum se poate preface 
un măgar în pitic. 

Fără să mai stea pe ginduri, Habarnam răsuci bacheta şi zise: 

— Doresc ca şi acest măgar să se prefacă în pitic! 

Nici nu apucară Habarnam şi Împestriţatu să clipească din ochi, că şi văzură în locul 
măgarului un pitic.Acest al doilea pitic purta, întocmai ca şi primul, un veston scurt, cu 
mînecile strimte, şi o beretă cu ciucuraş în virf; dar haina nu era verde, ci de un roşu 
aprins, iar bereta în culoarea cerului şi cu picăţele albe. Numai pantalonii îi avea la fel de 
largi ca şi ai primului şi tot galbeni-verzui. 

Pînă şi la faţă semănau: aceiaşi ochi mici şi negri, acelaşi mot căzut pe frunte, 
aceeaşi gură cu buza de sus nepotrivit de mare, acelaşi năsuc pistruiat. O singură 
deosebire era între ei: la primul, doar năsucul era pistruiat, pe cînd la al doilea - şi 
obrazul. 

Privind nedumerit în jur, piticul îşi încreţi o clipă nasul lui pistruiat şi, fără să 
strănute ori să se strimbe, dădu din cap. Nu se uită nici la Habarnam, nici la 
Împestriţatu, deschise doar portiţa, ieşi şi pe-aci ţi-e drumul! 

Această ciudată prefacere îl înmărmuri pe Împestriţatu în aşa măsură încît îi pieri 
graiul şi abia după ce piticul nu se mai văzu izbuti să întrebe: 

— Ăsta e? 

— Cine să fie? se miră Habarnam, neiînţelegind întrebarea. 

— Ei, cine! exclamă Împestriţatu. Piticul pe care l-ai prefăcut tu în măgar. 

— Da, naiba îl ştie! rosti Habarnam ridicind mîinile în sus. Parcă mai ţin minte cum 
arăta? Lasă, nu-i nimic, unul din doi trebuie să fie. Ia stai! strigă el deodată. Asta ce-o 
mai fi? 


— Nemaipomenit, încă un măgar! se minună Împestriţatu văzînd capul prelung care 
se ivi în uşa deschisă a şopronului. 

— Nu mi-au fost de-ajuns doi! se plinse Habarnam. Acum sînt nevoit să mai prefac 
unul. 

— Aşteaptă puţin, spuse Împestriţatu. Cred că ăsta e cal, nu măgar. 

— AŞ, de unde! făcu Habarnam. Caii sînt mult mai mari. 

— Da, s-ar putea să ai dreptate,aprobă Împestriţatu. Pe de o parte pare a fi cal, pe 
de alta măgar. Trebuie să fie un măgar mare: atita tot. 

— Ei, dă-i încolo! N-am timp să-mi pierd vremea cu ei! zise Habarnam. ÎI prefac - şi 
gata. La urma urmelor are să fie pe lumea asta un pitic în plus! 

Pe cînd vorbeau ei aşa, măgarul părăsi şopronul şi veni drept spre portiţă. Atunci 
Habarnam scoase bagheta magică şi se grăbi s-o răsucească chiar sub nasul măgarului. 

— Doresc ca şi acest măgar să se prefacă în pitic! zise el închizind ochii şi, cum îi 
deschise, văzu în locul măgarului un pitic. Al treilea fost măgar semăna leit cu ceilalţi 
doi: avea şi el buza de sus la fel de mare, dar era oleacă mai înalt, iar la el, pistruii nu se 
găseau numai pe nas şi pe obraz, ci peste tot, întinzindu-se pînă şi pe frunte şi pe miini. 
De cum ajunse în faţa ţarcului, acesta se uită ţintă la Habarnam şi-l întrebă aspru: 

— Unde sînt Bălţatu şi Zvăpăiatu? 

— Care Bălţatu şi care Zvăpăiatu? se sperie Habarnam. 

— Ei, cei doi măgari, zise noul pitic. Nu cumva vrei să spui că nu i-ai văzut? 

— Sigur, nu i-am văzut, îngină Habarnam zăpăcindu-se cu totul. 

— De ce minţi? ţipă piticul cit putu de tare. Vrei una după ceafă ? 

— Cum după ceafă? întrebă Habarnam, fără să priceapă ameninţarea. 

— Uite-aşa! glăsui piticul şi, întinzînd deasupra ţarcului mîna lui pistruiată, îl lovi pe 
Habarnam atit de zdravăn peste ceafă, încît prietenul nostru fu cît pe-aci să cadă din 
picioare. 

— Aha! strigă Habarnam. Asta este! Cauţi pricină de bătaie! Lasă că te potolesc eu! 

— Ce-ai spus? întrebă piticul. Să vedem care pe care, şi ieşi după portiţă. 

Fără să mai aştepte răfuiala, Habarnam o luă la picior. Împestriţatu după el. Fugeau 
amindoi printre cuştile animalelor cu iuţeala unor meteori, iar în urma lor gonea noul 
pitic, bocănind zgomotos şi tropăind ca un cal. Nu se ştie cu ce s-ar fi terminat toate 
astea dacă nu s-ar fi întimplat ca, în toiul vitezei, piticul să se împiedice de o rădăcină şi 
să se rostogolească. Odată ridicat în picioare nu mai avu chef să fugă; se lăsă păgubaş, 
fiindcă văzu că Habarnam şi Împestriţatu se îndepărtaseră prea mult ca să-i mai poată 
ajunge. 

— Îţi arăt eu ţie! se mărgini el să zbiere cît putu de tare. Ne mai întîlnim noi şi 
altădată! Să vezi tu ce păţeşti! 

Pe urmă mai ameninţă o dată cu Pumnul, apoi îşi viri mîinile în buzunarele 
pantalonilor lui largi, galbeni-verzui, şi o porni înainte pe cărare. 

Văzînd că pericolul a trecut, Habarnam şi Împestriţatu o luară înapoi spre Bumbiţa. 

— Pe unde mi-aţi umblat atit? îi întimpină ea supărată. Mă pregăteam să pornesc în 
căutarea voastră. 

— Păi, să vezi ce s-a întimplat, începu Habarnam. Ne-a fugărit un măgar nebun. 

— Un măgar nebun?! se miră Bumbiţa. Şi cum a ajuns să vă fugărească? 

— Îţi povestesc eu altădată, răspunse Habarnam. 

— Ei asta-i! De ce altă dată? se supără Bumbiţa. Mie acum să-mi povesteşti. 

Habarnam nu mai avu ce face şi trebui să mărturisească totul: cum l-a prefăcut pe 
Foicel în măgar şi ce i s-a mai întîmplat pe urmă din pricina asta. 

— Vezi, Habarnam, ce rău eşti? spuse Bumbiţa după ce ascultă pînă la capăt. De 
asta ai căpătat tu bagheta magică, pentru ca să prefaci piticii în măgari? 

— Zău că nu sînt rău, rosti Habarnam. Dacă ai şti cît de mult m-a mustrat conştiinţa 
pentru Foicel şi Buchiţa! Zi şi noapte m-am perpelit. 


Crede-mă. Acuma n-ai de ce să mai fi supărată! Totul s-a terminat cu bine! Sint 
sigur că în clipa asta Foicel se şi află lingă prietena lui. 

— Bine cel puţin că am apucat să citim prin ziare unde poate fi găsit Foicel, mai zise 
Bumbiţa. 


Capitolul şaisprezece 


Cum s-au întîlnit Habarnam, Bumbiţa şi Împestriţatu cu 
Pistrui şi ce-a ieşit din întîlnirea lor 


Sfirşitul acelei zile, drumeţii noştri şi-l petrecură la grădina zoologică, fiindcă mai 
întilniră acolo destule fiare pe care nu le văzuseră niciodată pînă atunci. De-abia spre 
seară se întoarseră la hotel şi se culcară, după ce mai întîi mincară. De data asta, 
conştiinţa îl lăsă în pace pe Habarnam, de aceea el adormi foarte repede. 

Desigur, somnul nu i-ar fi venit atit de uşor dacă s-ar fi găsit cineva care să-i spună 
că nici unul din cei trei măgari prefăcuţi în pitici nu este Foicel. Într-adevăr, în gazetă se 
strecurase o greşeală: în loc să scrie că măgarul găsit a fost luat la circ, scria că a fost 
dus la grădina zoologică. 

Aşa s-a făcut că Foicel a rămas mai departe la circ, iar în locul celor trei măgari de 
la grădina zoologică au apărut trei pitici. Primul se numea Bălţatu, al doilea Zvăpăiatu şi 
al treilea Pistrui. Deşi la grădina zoologică Pistrui era socotit un măgar obişnuit, el nu era 
de fapt un măgar, ci catîr. După cum bine ştiţi, catirii sînt jumătate cai, jumătate măgari: 
arată mai mari decit măgarii şi mai scunzi decit caii. Dacă Bălţatu şi Zvăpăiatu au ieşit la 
fel de prichindei ca toţi piticii, în schimb Pistrui s-a nimerit destul de înalt. Oricine l-ar fi 
măsurat ar fi găsit că înălţimea sa era de nouă unghii şi jumătate. Trebuie să vă spun că 
unghia este un fel de unitate de măsură cu care se socoteşte lungimea în ţara piticilor. 
Dacă ar fi să asemănăm cumva unghia cu măsurătorile noastre, am putea zice că o 
unghie este egală un centimetru şi un sfert. N-aveţi decit să înmulţiţi acum un 
centimetru şiun sfert cu nouă şi jumătate, ca să căpătaţi întocmai înălţimea lui Pistrui. 

Şi Bălţatu, şi Zvăpăiatu, şi Pistrui nu mai încetau să se minuneze de întimplarea 
care-i prefăcuse pe toţi trei în pitici. Mai curios decit orice li se părea lor faptul că nu mai 
merg în patru picioare, ci doar în două, că au învăţat pe neaşteptate să vorbească şi că 
în loc de copite aveau degete. Asta socoteau ei peste măsură de hazliu. Era de ajuns să- 
şi privească mîna sau vreunul dintre degete, ca să se prăpădească de ris. 

Dar luaţi din săurt, desigur,nici Bălţatu,nici Zvăpăiatu, nici Pistrui n-ar fi putut să 
lămurească ce găsesc atit de caraghios în toată păţania lor. De altfel, piticii care ieşiseră 
din ei nu prea aveau răbdare să-şi frăminte mintea pentru orice fleac: preferau să facă 
totulipe negindite. 

Că aşa stăteau lucrurile seva convinge şi cititorul, fiindcă va mai avea prilejul să-i 
întilnească pînă la capătul povestirii. 

A doua zi, după ce se treziră din somn, Habarnam, Bumbiţa şi Împestriţatu se 
întrebară pe unde să se mai plimbe şi dacă nu cumva ar fi bine să se ducă iarăşi la 
grădina zoologică, dar Bumbiţa găsi cel mai nimerit s-o pornească toţi trei pe străzi, ca 
să cunoască oraşul, fiindcă pînă atunci nu-l văzuseră decit pe alocuri. 

Cum isprăviră dejunul, coboriră scările hotelului şi ieşiră în stradă. 

Trotuarul larg se şi umpluse de trecători, care mişunau într-o parte şi-n alta. Vîntul 
proaspăt de dimineaţă aducea cu el mireasma nenumăratelor flori care creşteau în voie 
de-a lungul trotuarelor. De-abia ivit deasupra acoperişurilor, soarele se şi grăbi să trimită 
în jos un val de căldură, care îi cuprindea pe trecători din creştet pînă-n tălpi. Poate de 
aceea feţele tuturor erau vesele şi mulţumite. 

La marginea trotuarului, Habarnam şi tovarăşii lui de drum zăriră un pitic cu un şort 
alb şi cu nişte cizme negre de cauciuc care luceau în soare. Mot, fiindcă aşa se numea 


piticul, ţinea în mină un furtun cu care stropea florile. Apa ţişnea puternic din ţeavă, dar 
Mot ştia să îndrepte cu dibăcie furtunul spre flori, aşa ca să nu ude cumva trecătorii nici 
măcar cu un strop. 

Oprindu-se pe undeva prin apropiere, drumeţii noştri priviră plini de admiraţie cît de 
frumos lucrează Mot. Între timp apăru la capătul străzii un prichindel care purta o haină 
verde, scurtă, cu miîneci înguste, pantaloni galbeni-verzuişi oberetă albastră cu ciucure 
portocaliu. Habarnam recunoscu îndată în el pe unul din cei trei măgari prefăcuţi cu o zi 
înainte în pitici. Într-adevăr, prichindelul nu era altul decît Pistrui, care de dimineaţă 
cutreiera străzile, uitindu-se mereu într-o parte şi-n alta, fără să găsească ceva cu care 
să-şi omoare vremea. Văzind că Mot udă florile, se opri şi el să privească şi deodată, cine 
ştie din ce pricină, îi veni şi lui chef să stropească. 

— Lasă-mă să ţin şi eu an pic furtunul - zise el - vreau să ud florile. 

Moţ îi zimbi binevoitor şi, dindu-i furtunul, îi spuse: 

— Poftim. 

Pistrui se bucură şi, apucind ţeava cu amindouă mîinile, o îndreptă spre flori. 

— Ridică furtunul mai mult - îl sfătui Moţ - ca apa să cadă de sus peste flori: dacă le 
stropeşti prea de aproape, ele se strică. 

Pistrui îl ascultă şi făcu întocmai. 

— Acum e bine - zise atunci Moţ - ai chiar talent la aşa ceva, după cite văd. Matale 
mai continuă, şi între timp eu am să mă reped niţeluş pînă acasă. Dacă nu ţi-e greu, 
bineînţeles, adăugă el. 

— Nu, nu, răspunse Pistrui. Auzi colo! De ce să-mi fie greu? 

Moţ plecă şi Pistrui rămase singur să ude florile. Fiindcă apa avea presiune, ţeava îi 
tremura în miini, de parcă era vie. Se simţea tare mindru că face o treabă atit de 
însemnată. Deodată însă îi zări la marginea trotuarului pe drumeţii noştri şi chiar în 
aceeaşi clipă îi trecu prin minte un gind năstruşnic. 

„Ce-ar fi să-i stropesc cu apă?” 

Nici nu apucă să-şi ducă bine gîndul la capăt, că miinile lui îndreptară singure 
furtunul spre Habarnam, care se şi pomeni ud leoarcă din creştet pînă-n tălpi. 

— Ei! strigă Habarnam. De ce ne stropeşti? 

Făcîndu-se că nu a auzit nimic, Pistrui îndreptă furtunul în altă parte, pe urmă însă îl 
întoarse iar şi, ca din întîmplare, îl udă din nou pe Habarnam, care, înfuriat la culme, ar fi 
sărit desigur să-l pedepsească pe vinovat, dacă n-ar fi fost împiedicat de Bumbiţa. 

— Hai să plecăm de-aici, îi zise ea trăgindu-l de mînecă. Numai asta mai lipseşte, să 
iasă cu bătaie. 

Toţi trei se întoarseră, vrind să plece, dar între timp Pistrui îndreptă furtunul drept 
spre ceafa Bumbiţei. 

— Vai! urlă ea simțind şuvoiul de apă rece ca gheaţa alunecindu-i pe după guler, 
de-a lungul spatelui. 

— Aşa va să zică! Îndrăzneşti să te agăţi şi de Bumbiţa. Ei, lasă că-ţi arăt eu ţie, 
strigă Habarnam furios şi se repezi să-i smulgă furtunul din mînă. 

Dar Pistrui îndreptă ţeava în altă direcţie, încît curentul de apă porni să ţişnească 
spre trotuar, udindu-i pe trecători. Habarnam se apropie de Pistrui dintr-o parte, 
încercînd să apuce furtunul, Pistrui însă îi întoarse spatele şi se sili să-l împingă înapoi cu 
piciorul. 

— Aha! bombăni Habarnam. Ai în-ceput să şi zvirli! În cele din urmă izbuti să pună 
mîna pe ţeavă şi se apucă să tragă de ea, dar degeaba: Pistrui nu voia să-i dea drumul 
nici în ruptul capului. Torentul de apă ţişnea cu putere, stropind cînd într-o parte, cînd 
într-alta. Ferindu-se de picăturile reci de apă, trecătorii fugeau mîncînd pămîntul; de la o 
vreme, undeva mai la distanţă se strinsese o grămadă de pitici, nici unul dintre ei 
neputind pricepe pentru ce a fost stropit. Se găsiră ciţiva care să strige la Habarnam şi 
Pistrui, povăţuindu-i să nu-şi mai facă de cap. 


Strigă şi Bumbiţa, dar degeaba: Habarnam şi Pistrui nu se prea sinchiseau de 
strigăte, ci continuau să-şi tragă mai departe unul altuia ţeava din mină. 

— Ar fi bine să li se ia furtunul, spuse un pitic. 

— Chiar aşa! încuviinţară alţii din mulţime. Ar trebui să sărim cu toţii pe, ei şi să le 
luăm furtunul. Atunci n-ar mai putea să stropească. 

Într-o clipă se şi găsi un comandant de oaste. Acesta fu piticul numit Periuţă, care 
purta un costum sport, cafeniu deschis, şi o pălărie cu borul mare. 

— Haideţi, fraţilor! După mine! strigă Periuţă şi se avintă înainte. 

Cînd văzu asta, Pistrui îndreptă torentul de apă drept peste faţa comandantului. 
Într-o clipă, pălăria lui Periuţă căzu din cap şi prinse a se rostogoli de-a lungul 
trotuarului. 

— Stai! Hei! strigă el fugind după pălărie. 

Între timp, Habarnam, cu o mişcare dibace, îi smulse lui Pistrui furtunul din mină. 
Dar Pistrui nu-şi pierdu cumpătul. 

Apucă ţeava în pumni şi trase de ea cu atita putere, încit o scoase din furtun. 

Habarnam vru să-i dea peste cap cu furtunul din care mai curgea apă, dar într-o 
clipă piticii fură în jurul lui şi îl înşfăcară de miini. Văzind cit de rău s-au încurcat 
lucrurile, Pistrui nu mai stătu mult pe ginduri, aruncă ţeava la pămînt şi fugi cit îl ţinură 
călcîiele. 

În jurul lui Habarnam se strînse îndată o gloată mare de pitici. Multimea se întindea 
acum de la un trotuar la altul. Automobilele se opriseră din mers şi pe toată strada se 
făcuse o îmbulzeală nemaipomenită. Ca din pămînt se ivi un miliţian. 

— Rog toată lumea se împrăştie, spuse el. Încurcaţi circulaţia! 

— Uite - strigă Periuţă arătind cu degetul spre Habarnam - ăsta a stropit cu apă. 

— Nu-i adevărat! urlă Habarnam. Eu am fost stropit! 

— Ha, ha, rise Periuţă. la priviţi-l îl EI, săracul, a fost stropit! 

La locul întîimplării soseau mereu alţi pitici. Mulțimea creştea din ce în ce mai mult. 
Automobilele se înşiruiseră într-un rînd lung, care ajungea pină la răscruce. Nemaiştiind 
ce să facă, bietul miliţian se apucă cu mîinile de cap. 

— Circulaţi, vă rog! striga el într-una. Dar nimeni nu se urnea din loc. Cei care 
văzuseră cite ceva din cele întimplate nu se îndurau să plece fiindcă doreau să le 
povestească cele văzute acelora care nu fuseseră de faţă la început, iar cei care nu 
văzuseră nimic nu plecau pentru că ţineau neapărat să-l vadă pe Habarnam. 

Diîndu-şi seama că nici un pitic n-are să se mişte din stradă atita vreme cit 
Habarnam are să fie acolo, miliţianul îşi spuse că ar fi cazul ca prietenul nostru să fie 
arestat. 

Îl apucă deci de mînă şi îl duse spre automobilul care se afla după colţ, la răscruce. 
Văzînd că miliţianul îl viră pe Habarnam în maşină, Bumbiţa şi Împestriţatu fugiră şi ei 
într-acolo. 

— Luaţi-ne şi pe noi! Luaţi-ne şi pe noi! se rugară ei. 

Maşina însă se şi urni din loc şi o porni în goană.Bumbiţa şi Împestriţatu fugiră după 
ea cit îi ţinură puterile. Dar degeaba. Cine putea s-o ajungă? Curiînd, distanţa dintre ei şi 
maşină se mări mult. Din fericire, postul de miliţie se afla destul de aproape. Maşina o 
luă după colţ şi peste vreo două minute se opri în faţa unei case scunde. fără etaj, cu un 
acoperiş rotund, în formă de cupolă, sclipind în soare din pricina culorii argintii în care 
era vopsit. Bumbiţa izbuti observe că miliţianul şi Habarnam coboriră din maşină şi se 
îndreptară spre poarta acelei case. 

Trecind pragul însoţit de miliţian, Habarnam se pomeni într-o cameră mare 
luminoasă. Aeolo găsi un alt miliţian, care şedea pe un scaun rotund, turnant, în faţa 
unui fel de pupitru cu tot soiul de butoane, parabutoane, megafoane, microfoane, 
telefoane, întrerupătoare. 

Deasupra pupitrului erau instalate pe patru rînduri cincizeci şi două ele televizoare 
cu ecran rotund, în care. ca într-o oglindă sferică. se puteau urmări cele cincizeci două 


de răscruci ale oraşului, cu maşini mişunînd intr-o parte şi într-alta, cu case, pietoni şi 
toate cite pot vedea pe o stradă. În mijlocul camerei se mai afla încă un ecran sferic. dar 
mult mai voluminos decit celelalte. 

Amiîndoi milițienii, şi cel care îl adusese pe Habarnam, şi celălalt care. şedea în faţa 
pupitrului, nu se deosebeau prin, îmbrăcăminte de ceilalţi pitici din oraş: dar ca se vadă 
totuşi că ei sînt milițieni şi că toată lumea trebuie să le dea deci ascultare, purtau pe cap 
nişte caschete lucitoare de metal, în felul celor ale pompierilor. Primul, cel care venise cu 
Habarnam, subţire şi înalt ca o trestie, se numea Fluieraş, iar al doilea, cel care şedea la 
pupitru, scund şi rotofei, era poreclit Păzilă. 

De cum văzu că miliţianul Fluieraş îl aduce pe Habarnam, Păzilă îl luă la rost. 

— Aha! A sosit stropitorul, spuse el. Ce ţi-o fi venit, prietene, să stropeşti lumea pe 
stradă? 

— N-am stropit eul bolborosi Habarnam pierzîndu-şi cumpătul. 

— Cum n-ai stropit mata? se minună Păzilă. Crezi că nouă ne scapă ceva? Noi, aici 
la miliţie, vedem totul. Vino, te rog, mai încoace! 

Miliţianul Fluieraş îl împinse uşurel de la spate pe Habarnam, făcîndu-l Să se apropie 
de pupitrul cu ecran sferic. 

— Sub supravegherea sectorului nostru de miliţie se află nici mai mult, nici mai 
puţin decit cincizeci şi două de răscruci, spuse Păzilă. E de-ajuns să aruncăm o singură 
privire asupra celor cincizeci şi două de globuri ca să vedem tot ce se petrece în fiecare 
stradă. Dacă la globurile mici nu se vede totul în amănunt, putem deschide globul cel 
mare. 

Zicind acestea, miliţianul Păzilă întoarse întrerupătorul. Pe dată înăuntrul oglinzii 
sferice care atirna în mijlocul camerei se aprinse o lumină tainică, albăstrie, şi pe ecran 
apăru o răscruce, cu maşinile oprite în mijlocul străzii. 

— Uite, aici, la colţul străzii Turtă-dulce cu strada Stafidelor, ce îmbulzeală. Toată 
circulaţia este oprită, spuse Păzilă nemulţumit, arătind cu degetul pe glob. 

Pe urmă întoarse un al doilea întrerupător şi pe ecran apăru altă răscruce. 

— Şi la colţul dintre strada Zahărului şi strada Chiftelelor este îmbulzeală, zise el 
apoi. Acum trebuie să treacă multă vreme pînă cînd circulaţia se va restabili. cînd te 
gindeşti că fiecare maşină-trebuie să ajungă la vreme într-un loc anumit. Din Pricina 
acestei întirzieri, toată viaţa oraşului se tulbură. 

Între timp, miliţianul Fluieraş se uită pe ecranul unuia dintre globuleţele cele mici. 

— Pe strada Răsăritului, mulţimea nu s-a răspîndit încă, spuse el. 

— Hai deschidem la strada Răsăritului, zise Păzilă, şi întorcînd încă un buton, făcu 
să apară pe globul mare chiar locul unde Habarnam bătuse cu Pistrui din pricina 
furtunului. 

Atunci Habarnam se apropie de ecran şi văzu că toată strada Răsăritului era 
împinzită de lume. La mijloc sta Periuţă, care povestea mulţimii ce s-a întîmplat. 

— Ce mai norod avem şi noi în oraş, mormăi Păzilă. Te pomeneşti că or să se 
înghesuie acolo cine ştie cîtă vreme. Trebuie să te duci înapoi, Fluieraş, ca să-i risipeşti. 
N-au decit să-şigăsească alt loc de discuţie, dar acolo să nu adune lume în jurul lor. 
Încurcă circulaţia. 

— Am înţeles, mă duc îndată, încuviinţă Fluieraş. 

Apoi îl conduse pe Habarnam în camera alăturată, unde se găseau o masă şi citeva 
scaune. 

— Vă rog să aşteptaţi puţin aici, spuse el. Mă întorc îndată. 

Închizînd uşa cu putere, Fluieraş plecă, iar miliţianul Păzilă urmări mai departe 
mişcarea la răscrucile oglindite în cele cincizeci şi două de globuleţe. Cînd Păzilă îşi 
aruncă ochii pe ecranul cel mare văzu că Fluieraş, ajuns la locul cu pricina, a izbutit să 
trimită piticii pe la casele lor şi că gloata începe să se micşoreze. klulţumit de reuşită, 
Fluieraş se urcă în maşină şi o porni înapoi spre miliţie. 

— Ce să facem acum cu arestatul nostru? întrebă el odată sosit la post. 


— Chiar că nu ştiu, răspunse Păzilă ridicînd din umeri. 

— Nici eu, zise Fluieraş. De atiţia ani de cînd lucrez în miliţie, niciodată nu s-a 
întîmplat ca trecătorii să fie udaţi cu apă. Poate că ar fi bine să-l mustrăm niţeluş şi pe 
urmă să-l trimitem acasă: altfelte pomeneşti că se supără pe noi. 

— Şi mie mi-e tare teamă să nu se supere cumva, spuse Păzilă. Dă-i drumui, te rog, 
Fluieraş. Fă-l să înţeleagă mai întîi, cu vorbe cît mai politicoase, că nu-i frumos să ude 
lumea pe stradă şi cere-i respectuos te ierte că l-ai arestat. Spune-i că ai fost nevoit să 
faci asta ca să risipeşti mulţimea şi să restabileşti circulaţia vehiculelor. 

— Bine, aprobă Fluieraş. 

— Stai - urmă Păzilă - să-l aduci puţin pe aici. Trebuie să-i cer şi eu iertare pentru 
că i-am vorbit cam aspru. 

O asemenea discuţie între milițieni poate să pară unora ciudată şi chiar de necrezut. 
Toată lumea ştie că orice miliţian poate găsi pentru arestatul lui, care a tulburat ordinea, 
o pedeapsă fie ea cît de mică în nici un caz nu ajunge să-i ceară scuze. 

Dar trebuie să ţineţi scama că în Oraşul Soarelui lucrurile se petreceau cu totul 
altfel. Cîndva, în vremurile îndepărtate, în acest oraş, ca şi în alte oraşe, mai întilneai 
pitici care nu se purtau aşa cum trebuie, se certau între ei, îşi aruncau cu pietre sau cu 
noroi, se udau cu apă, ba unii dintre ei mai puneau citeodată mîna pe un lucru străin sau 
îşi făceau tot felul de rele unul altuia. Pentru lupta împotriva piticilor ce tulburau liniştea 
se făurise militia, care avea dreptul să-i pedepsească pe vinovaţi. 

Dacă vreunul din pitici bătea pe careva, scotea limba, nu respecta regulile de 
circulaţie, mergea cu automobilul pe unde nu era voie, uda lumea cu apă, scuipa sau 
întărita vreun cline, se alegea cu o mustrare sau o morală de la miliţian, care dura între 
cinci şi cincizeci de minute. Cu cit mai mare se dovedea vina, cu atit mai lungă era 
morala primită. Pentru greşeli grave se dădeau pedepse mult mai aspre. Aşa, de pildă, 
pentru o lovitură cu pumnul în piept, pe spinare, într-O coastă sau după ceafă se căpăta 
o zi şi o noapte de arest; pentru o lovitură în obraz sau în cap, două zile şi două nopţi de 
arest; pentru aruncare cu pietre sau lovire cu băţul, trei zile şi trei nopţi. Dacă în urma 
loviturii victima căpăta o vinătaie, o jupuitură sau o zgirietură, vinovatul primea cinci zile 
cinci nopţi, iar dacă celui lovit îi curgea sînge, încă o datăpe atit. In cazul cînd careva îşi 
însuşea un lucru străin se prevedea cea mai aspră pedeapsă: un arest de cincisprezece 
zile şi cincisprezece nopţi. 

S-ar putea găsi printre cititori unii care să-şi spună că un arest de cincisprezece zile 
şi cincisprezece nopţi trece foarte repede şi că această pedeapsă e prea mică pentru o 
asemenea vină ca furtul. Dar pentru piticii cei mărunţei, la care timpul trece mult mai 
încet decit la noi, atitea zile şi nopţi se scurg destul de încet şi oricum ajung pentru ca 
vinovatul să se căiască. 

Trebuie să vă spun că toate măsurile acestea împotriva celor care tulburau liniştea 
nu prea dăduseră rezultate pînă cînd piticii din oraş nu s-au făcut mai înţelepţi. Dar 
încetul cu încetul deveniseră toţi atit de deştepţi, încît nu-imai vedeai bătindu-se între ei, 
lovindu-se, făcîindu-şi necazuri sau furind cite ceva. Fiecare începuse să înţeleagă că 
trebuie să te porţi cu altul aşa cum ti-ar plăcea să se poarte toată lumea cu tine. 

Numărul celor ce tulburau liniştea se micşora tot mai mult şi veni un timp cînd 
milițienii nu-şi mai aminteau de zilele cînd foloseau pedepse atit de îngrozitoare ca 
arestul. Cu vremea, cuvintul „arest” fusese uitat şi nimeni nu mai ştia ce înţeles are. 

Singura pedeapsă rămasă din timpurile de demult era mustrarea, adică morala pe 
care miliţianul le-o făcea acelor pitici care încălcau regulile de circulaţie făcînd greutăţi 
mai ales şoferilor. Pe scurt, milițienilor nu le mai rămăsese în grijă decit să supravegheze 
circulaţia, să treacă strada pe acei prichindei şi prichinduţe cărora le era teamă să 
traverseze singuri şi să le arate cum sau pe unde să meargă pe jos sau cu vreo maşină 
celor care întrebau. Şi aşa milițienilor le rămăseseră destule pe cap, fiindcă deşi nu mai 
trebuiau să se ocupe de educaţia piticilor, aveau mult de furcă cu circulaţia 
automobilelcr, al căror număr creştea din ce în ce mai mult. 


Capitolul şaptesprezece 


Întilnirea cu Cubuleţ 


În timp ce Păzilă şi Fluieraş stăteau de vorbă, Habarnam şedea singur în camera 
cea pustie. 

De cum se pomenise acolo se speriase foarte tare. Primul lui gind fu să fugă; vru să 
deschidă uşa, însă văzu că era încuiată; încercă să deschidă fereastra, dar şi aceea era 
ferecată. Atunci îşi spuse că ar fi cazul să spargă geamul şi se apucă să lovească în el cu 
pumnii; sticla se dovedi însă groasă şi rezistentă, încît nu se sfărimă. 

Sleit de puteri, Habarnam se aşeză pe pervazul ferestrei. Prin geam se vedea doar o 
bucăţică de curte şi zidul cenuşiu, trist, al casei vecine. 

Habarnam se uită la zidul acela, se tot uită pînă cînd simţi că îl cuprinde o plictiseală 
îngrozitoare. Niciodată în viaţă nu i se mai întîmplase să fie închis undeva. Intotdeauna 
putuse să facă ce vrea, să se ducă unde-i place, să se înconjoare de prieteni cu care să 
vorbească, să ridă şi să glumească; şi acuma, dintr-o dată, se trezi singur cuc. Fără să-şi 
dea bine seama, îi veni să plingă, ba chiar lacrimile prinseră a-i picura din ochi. 

Dar chiar în clipa aceea observă că în curte se ivesc Bumbiţa şi Impestriţatu. 
Amiîndoi se uitau zăpăciţi în jur, pînă cînd îl zăriră pe Habarnam la fereastră. Atunci 
începură să strige ceva. Habarnam se sili din toate puterile să audă, dar nu putu desluşi 
nici măcar un cuvint din pricina geamului care era atit de gros, încit nu lăsa să pătrundă 
nici un sunet. 

Bumbiţa îşi agita într-una mîinile şi făcea cu degetele nişte semne, pe cind 
Habarnam se mărginea să dea din cap, silindu-se să arate că nu pricepe nimic. In cele 
din urmă, Bumbiţa ridică un beţişor care zăcea pe jos şi prinse a-l răsuci în mînă. 

„Ce meştereşte ea acolo? se întrebă Habarnam uimit. Proastă mai el a găsit un băț 
şi s-a apucat să-l învirtească.” 

Deodată însă îşi dădu cu palma peste frunte. 

— Ah! Eu sînt prost, nu ea! îşi spuse. Am uitat cu totul că am bagheta magică. 

Şi se grăbi să vire mina în sîn ca să scoată bagheta, dar tocmai atunci uşa fu 
descuiată şi în prag se ivi miliţianul Fluieraş, care îi întinse mîna lui Habarnam şi vru să 
spună ceva. 

Speriat, Habarnam sări într-o parte şi scoase bagheta cît putu de repede. 

— Doresc ca pereţii miliției să se dărime, şi eu să scap nevătămat, porunci el. 

Totul se cutremură, bubui, gemu asurzitor. Pereţii camerei se prăvăliră, iar tavanul 
căzu, ridicînd în jur nori de praf. Peste Habarnam curse ceva de sus, în timp ce miliţianul 
se pomeni lovit puternic cu o cărămidă drept în caschetă, încit îi vijiiră urechile şi căzu la 
pămînt. 

Fără să mai stea mult pe gînduri, Habarnam sări în curte. Bumbiţa şi Împestriţatu îl 
luară de mină şi îl traseră repede spre poartă. Cu mare trudă izbuti miliţianul Fluieraş să 
iasă de sub dărimături: cascheta îi zburase cit colo, dar fără să-i mai pese de ea, o luă la 
goană după fugari. 

Fugea şi gifiia din greu. Capul lovit de cărămidă îl durea rău, ba îi dădea chiar 
amețeli. Din pricina asta nici nu alerga drept înainte ci în zigzag. Simţind în cap dureri şi 
virtejuri din ce în ce mai mari. 

Fluieraş făcu spre Habarnam un gest de ameninţare şi se opri. 

Un timp, Habarnam, Bumbiţa şi Împestriţatu mai străbătură în goană strada, fără să 
se uite înapoi. Curînd băgară însă de seamă că nu-i mai urmăreşte nimeni îşi potoliră 
pasul. Chiar în aceeaşi clipă, Bumbiţa se apucă să-l certe pe Habarnam. 

— Ah, tu, călătorule! rosti ea cu mustrare în glas. Ei, spune singur, pentru asta ne- 
am pornit la drum pînă aici, ca să te baţi, să stropeşti cu apă trecătorii? Ai plecat să 
admiri oraşul şi pînă la urmă te-ai luat la bătaie pentru un maţ de cauciuc. 


— Nu fi supărată pe mine, Bumbiţo, zise Habarnam. Altă dată n-am să mai fac. O să 
merg de acum încolo cu voipe stradă doar ca să văd oraşul, ca orice călător. 

Cei trei prieteni o luară încet pe trotuar, privind vitrinele magazinelor. La un colţ de 
stradă dădură peste un chioşc cu limonadă la fel cu acela pe care îl întilniseră în grădina 
zoologică. Cum zări tejgheaua cu butoane şi robinete, Impestriţatu spuse: 

— N-ar strica, după o asemenea încercare, să bem nişte sirop cu sifon. 

Zis şi făcut: prietenii se apropiară de chioşc, apăsară pe butoane şi băură sifon cu 
tot felul de siropuri. Împestriţatu dădu peste cap vreo cinci sau şase pahare şi tot nu-i 
mai venea să se dezlipească de chioşc, deşi n-ar mai fi fost în stare să bea nici O 
picătură. Deodată Habarnam zări în apropiere o bancă. 

— Haideţi să ne aşezăm acolo, ca să ne mai odihnim - zise el - şi dacă îi mai vine 
cuiva din noi pofta să bea, poate să dea o fugă pină la chioşc. 

Se aşezară toţi trei pe bancă. În faţa lor, pe trotuarul de peste drum, înălța o clădire 
cu patru etaje. Sub acoperiş, pe zidurile casei se întindea un tablou care o înfăţişa pe 
Scufiţa Roşie întilnindu-se în pădure cu lupul cel cenuşiu. Atunci Bumbiţa prinse a povesti 
basmul cu Scufita Roşie. Era tare plăcut, pentru că puteai să auzi povestea şi să vezi în 
acelaşi timp tabloul. Cu toate acestea, Habarnam şi Împestriţatu nu prea aveau chef de 
ascultat, ba chiar fugeau la fiecare minut pînă la chioşc, ca să bea limonadă. Purtarea lor 
o supărase, fireşte, pe Bumbiţa, fiindcă ce poate fi mai rău decit să povesteşti ceva să fii 
întrerupt într-una. 

Din pricina întreruperilor,povestea dură o jumătate de oră, însă pină la urmă tot se 
sfirşi. Habarnam sări de pe bancă, să mai dea o fugă pînă la chioşc, daradeodată se 
clătină şi se prinse cu amîndouă mîinile de Bumbiţa şi de Împestriţatu. 

— Ce-i cu tine? întrebă Bumbiţa speriată. 

— Mi se învirte capul, îngină Habarnam, mai, mai să cadă. 

Bumbiţa şi Împestriţatu îl sprijiniră pe Sub braţe şi îl aşezară pe bancă. 

— Cred că ai băut prea mult sifon, spuse Împestriţatu. 

— Ei, cum te simţi acum? se nelinişti Bumbiţa. 

— Parcă mi-e mai bine, zise Habarnam. Dar adineauri mi se părea că pină şi casa se 
învirteşte. 

— Care casă? 

— Cea de peste drum. 

După ce aruncară o privire într-acolo, Bumbiţa şi Împestriţatu se apucară şi ei de 
mînă unul pe altul. Amiîndurora li se părea că toată clădirea, care fusese mai înainte 
întoarsă cu faţa la ei, se sucise acum într-o parte. Din tablou se mai vedea doar un colţ, 
în care cu greu mai puteai deosebi ceva din Scufita Roşie şi din lupul cel cenuşiu. De aşa 
întîmplare neaşteptată, pe Împestriţatu îl cuprinse un tremur şi căzupe bancă alături de 
Habarnam. În clipa aceea veni spre ei un pitic localnic. 

— Ce vi s-a întîmplat? întrebă el. 

— Avem amețeli, răspunse Bumbiţa. Nu ştiu de ce, dar ni se pare că se învirteşte 
casa aceea. 

— Nu sînteţi, pesemne, din locurile astea, spuse piticul aşezindu-se pe bancă alături 
de cei trei. 

— Nu, nu sîntem, zise Bumbiţa. Cum aţi ghicit? 

— Foarte uşor! Oricine din oraşul nostru ştie că într-adevăr casa aceea învirteşte, 
rosti piticul. 

— Cum se învirteşte? izbucniră într-un glas Habarnam şi Împestriţatu. 

— În chipul cel mai obişnuit, răspunse piticul. E drept că nu se mişcă atit de repede 
ca să bagi de seamă de la prima vedere, dar dacă te uiţi atent, mişcarea se poate vedea. 

Încetul cu încetul, drumeţii noştri îşi veniră în fire şi prinseră a se uita din nou la 
casa cu Pricina, care începea să întoarcă spre ei peretele din spate. Acum tabloul cu 
Scufita Roşie nici nu se mai zărea. 


— Poftim minune! exclamă Împestriţatu. Adică... phii! Ce spun eu? Nu-i nici o 
minune, se înţelege! Este cea mai obişnuită casă învirtitoare. 

— Nu învirtitoare, ci turnantă, îl corectă piticul. 

— Cu toate astea, eu tot nu pot să pricep cum se învirteşte, spuse Habarnam. 

— Nu mi-e greu să vă lămuresc - zise piticul - fiindcă sînt arhitect şi ştiu cum se 
construieşte o astfel de casă. 

— Explicaţi-ne, vă rog, îl rugă Bumbiţa. Trebuie să fie foarte interesant. 

— Aţi văzut vreodată cum se mută din loc casele cu multe etaje? începu arhitectul. 
Ei bine, urmă el după ce află că drumeţii noştri nu văzuseră niciodată aşa ceva. Sub 
fundamentul acelor case se instalează un fel de şine anume aduse, şi casele sînt mutate 
ca pe roate la locul cel nou. Construcţia caselor turnante este cu atit mai uşoară, fiindcă 
sub ele se pun de la început nişte şine circulare. Pentru ca să se învirtească clădirea este 
neapărat nevoie de un electromotor mult mai slab ca cel folosit la mutatul caselor. 

— Totul e clar, spuse Habarnam. Dar pentru ce trebuie să se învirtească casa? Ce, e 
rău să stea liniştită, la locul ei? 

— Nu e rău, fireşte, încuviinţă arhitectul. Însă casa turnantă are unele avantaje. Se 
ştie că ferestrele unei case pot da spre toate cele patru puncte cardinale: spre nord, sud, 
est sau vest. În camerele care au ferestre spre sud, soarele pătrunde toată ziua, în 
schimb în cele cu ferestre spre nord nu răzbate nicio rază. Viaţa într-o asemenea cameră 
este tare plicticoasă, pentru că oricine vrea se bucure de lumina soarelui. De asemenea 
neplăceri scapă toţi cei care locuiesc în clădiri turnante. Uitaţi-vă, casa de peste drum 
face într-o oră o învirtire completă; din această pricină, ferestrele, în orice parte s-ar afla 
ele, trec prin faţa soarelui în fiecare ceas. Aşa se face că locuinţele din clădirile turnante 
sint luminoase şi vesele. 

— Mie mi se pare că am început să înţeleg cite ceva, spuse Habarnam. Interesant 
de ştiut cui i-a trecut prima oară prin minte să clădească case turnante. 

— Primul proiect de casă turnantă a fost făcut de arhitectul Clondirsucit, spuse 
piticul. Asta s-a întîmplat acum cîțiva ani. De atunci s-au găsit mai mulţi arhitecţi care 
să-i urmeze ideea, aşa încit în ziua de azi se găsesc pe la noi destule clădiri de felul 
acesta. Sint case care fac o învirtire nu într-un ceas, ci în două sau chiar în trei-patru. 
Dacă vă face plăcere, putem să facem împreună o mică excursie, ca să cunoaşteţi 
arhitectura oraşului. 

— Ar fi interesant - se înflăcără Bumbiţa - dar nu vă e totuşi greu? 

— De ce să-i fie greu, spuse Împestriţatu. Pentru atîta lucru nu se face gaură în cer. 

— Tu, Împestriţatule, mai bine ai tăcea din gură decit să vorbeşti nepoliticos, se 
supără Bumbiţa. 

— Împestriţatu are dreptate, rosti piticul binevoitor. Într-adevăr, gaură în cer nu se 
face şi în afară de asta mie mi-e foarte plăcut să cunosc nişte călători dornici să afle cit 
mai multe. Pe mine mă chemă Cubuleţ. arhitectul Cubuleţ. 

— Pe mine Habarnam - spuse Habarnam - şi pe ea Bumbiţa. 

— Îmi pare bine, zise Cubuleţ strîngînd mîinile noilor lui cunoştinţe. Iată 
căprezentările s-au făcut. Şi acum vă rog să mă urmaţi. 

Cubuleţ o luă înainte pe trotuar, iar Habarnam, Bumbiţa şi Împestriţatu se grăbiră, 
să-l urmeze. Mai întîi, Cubuleţ le arătă drumeţilor noştri o altă casă, cu terase, care, 
după cum spunea el, făcea parte din aşa-zisele case terasate. Casa aceasta nu avea 
escalator, ci era prevăzută cu benzi rulante, cu ajutorul cărora locatarii puteau să urce 
ori să coboare. Pe urmă vizitară o stradă în care toate clădirile erau turnante şi rotunde 
ca nişte turnuri. Casele acestea aveau nişte pante în spirală, pe care se putea cobori cu 
covoraşul. Pe strada următoare, Cubuleţ le arătă drumeţilor încă două case frumoase. 
lina dintre ele era alcătiuită din jumătăţi de sferă de piatră, lipite între ele. Fiecare 
jumătate de sferă avea uşi şi ferestre semicirculare. După cite se părea şi camerele 
acestei case erau toate semirotunde. Cealaltă clădire părea formată dintr-un fel de 
butoiaşe puse unul peste altul. Nici un butoiaş nu era mai scund de două etaje şi nici un 


etaj nu era lipsit de ferestre. Amindouă aceste case fuseseră construite, după cum 
spunea Cubuleţ, pentru iubitorii de camere rotunde. 

Cotind apoi strada, drumeţii noştri se pomeniră în stradela Muzicii, unde toate 
casele aveau forma diferitelor instrumente muzicale. Una era în formă de pian cu coadă, 
alta de pianină, o a treia de harfă, a patra de acordeon şi a cincea în formă de tobă. 
Numai ultima, din colţ, semăna, cine ştie din ce pricină, cu o oală de lut. Pe altă stradă 
întilniră o casă cu totul neobişnuită, care nici măcar nu stătea pe pămînt, ci atirna în aer, 
agăţată de un balon enorm. 

— Nu cumva se găsesc pitici doritori să locuiască într-o asemenea casă aeriană? 
întrebă Bumbiţa mirată. 

— Nici nu mai ştim ce să facem cu atiţia doritori! răspunse Cubuleţ. Ca să-i 
împăcăm pe toţi, am hotărit să mai construim case de acest fel. Piticilor din oraşul nostru 
le place să înfrunte zilnic greutăţile si primejdiile: să se caţăre pe scări de fringhie, să se 
arunce cu paraşuta sau să alunece pe sîrmă. 

— Nici eu n-aş refuza să locuiesc într-o casă ca asta, spuse Habarnam. 

— Aşa, spuse Cubuleţ. Acum aveţi, vă rog, puţină răbdare şi o să vă prezint 
arhitectura noastră veche. Peste citeva minute vom intra în aşa-numita rezervaţie a 
arhitecturii vechi. 

Într-adevăr, după ce făcură cîţiva pasi se pomeniră într-un cartier în care toate 
casele aveau coloane. Coloanele erau diferite: şi drepte, şi strimbe, şi sucite, şi răsucite, 
spiralate, şi aplecate, şi turtite, şi ascuţite, şi rotunjite, şi din cele cărora nu le puteai 
spune în nici un fel. Cornişele caselor erau şi ele cînd-drepte, cînd întoarse, cînd frinte, 
cînd strimbe, cînd în zigzag. Unele case nu aveau coloanele jos, aşa cum se obişnuieşte, 
ci sus, pe acoperiş; altele le aveau jos, în schimb toată clădirea era sus, deasupra 
coloanelor. Mai erau si case la care coloanele atîrnau de cornişe şi se bălăbăneau într- 
una deasupra capetelor trecătorilor. La una din clădiri, cornişa era jos şi coloanele crau 
deasupra, cu picioarele în sus; ba, după toate astea, mai crau şi aplecate într-o parte. La 
alta văzură nişte coloane drepte ca toate coloanele, în schimb casa însăşi sta aplecată, 
gata parcă să se prăbuşească peste capetele celor care treceau pe acolo. In sfîrşit, mai 
dădură peste o casă cu zidurile aplecate într-o parte şi cu coloanele în cealaltă parte, 
încit ai fi zis că iaca, iaca se răstoarnă toată comedia aceea şi se fărimă în bucăţi. 

— La clădirile astea strimbe, vă rog să nu vă uitaţi, spuse Cubuleţ. Cindva se 
răspiîndise la noi moda să te distrezi construind case care să nu semene cu nimic. Şi aşa 
au apărut pociturile astea la care ţi-e şi ruşine să-ţi arunci ochii. Uitaţi-vă, de pildă, la 
casa aceea împinsă parcă de o forţă nevăzută şi aplecată într-o parte. Acolo înăuntru, 
totul e strimb, şi uşile, şi ferestrele, tavanul, pereţii camerelor. Incercaţi să locuiţi nu mai 
mult de o săptămină în asemenea clădire si o să vedeţi ce repede are să vi se schimbe 
firea; o să deveniți curioşi, cusurgii, gata de harţă. Tot timpul are să vi se pară că azi- 
miine vă aşteaptă ceva rău, îngrozitor, că trebuie să vise întimple curînd o nenorocire de 
nereparat. Şi asta numai pentru că pereţii camerei vă vor ameninţa „într-una cu 
prăbuşirea. Din fericire, casele strîmbe nu mai sînt astăzi locuite de nimeni. Intr-o vreme 
a fost chiar vorba să le dărîmăm, dar pe urmă, ne-am spus că e mai bine să le lăsăm 
totuşi ca un exemplu pentru viitor, pentru ca nimănui să nu-i mai treacă prin minte să 
construiască asemenea absurdităţi. 

— Şi asta a folosit? întrebă Habarnam. 

— A folosit - răspunse Cubuleţ - dar nu pentru multă vreme. Unii arhitecţi n-au 
putut să rupă dintr-o dată cu vechile obiceiuri. Se stăpineau cit se stăpineau şi dintr-o 
dată unul din ei turna cite o casă pe care dac-o priveai îţi venea rău. Ei, dar pînă la urmă 
vestitul arhitect Pepenaş a găsit mijlocul de a clădi case minunate, fără nici un 
hocuspocus. Tot el a mai născocit fel de fel de materiale noi pentru construcţii, ca de 
pildă: penocauciucul presat, din care se fac clădiri portative pliante; cartonul hidrofob, 
care nu se teme nici de frig, nici de căldură, nici de ploaie, nici de vint; plastilina 
sintetică, pentru obiectele decorative, şi penomaterialul plastic pentru construcţii, care în 
apă nu arde şi în foc nu se topeşte, adică - phii! Am vrut să spun că în foc nu arde şi în 
apă nu se topeşte. Ei, şi pe urmă penomazărea fosforescentă şi multicoloră, preparată 


din păstăi obişnuite de mazăre, presate, care de asemenea nu se teme de nimic, e foarte 
uşoară şi totodată are rezistenţa oţelului. Acum am să vă arăt casele construite de 
arhitectul Pepenaş din penomaterial plastic şi din penomazăre. Sînt foarte aproape de 
aici, pe strada Creaţiei. 

Cu aceste cuvinte, Cubuleţ o luă din nou înainte. Trebuie să vă spun că în Oraşul 
Soarelui se află la fiecare colţ de stradă cite un chioşc cu răcoritoare. Habarnam şi 
Impestriţatu socoteau de datoria lor să se oprească în faţa fiecăruia dintre ele ca să bea 
cite un pahar cu sirop. Asta îi mai amuza puţin, încît cunoaşterea arhitecturii oraşului li 
se părea mai puţin plictisitoare. Deodată, Cubuleţ se opri din mers, şi uitindu-se la ceasul 
lui de mină, se bătu peste frunte: 

— Măiculiţă! exclamă el. Îmi ieşise cu totul din cap. Astăzi avem consiliu la 
Comitetul pentru arhitectură. Trebuie să discutăm despre construcţia caselor turnante. 
Nu vreţi să mergeţi cu mine? După aceea am să vă vorbesc mai departe despre 
arhitectura noastră şi o să mergem să vedem casele lui Pepenaş. 

— Eu primesc, răspunse Habarnam. N-am avut niciodată prilejul să nimeresc la un 
consiliu al unui Comitet pentru arhitectură. 

— Şi eu primesc bucuroasă, încuviinţă Bumbiţa. 

— Ei, şi eu tot atît de bucuros, vorbi şi Împestriţatu. Numai dacă, bineînţeles, nu vă 
e greu. 

— Nu, de ce să-mi fie greu? zimbi Cubuleţ. Pentru asta nu se face gaura in cer. 


Capitolul optsprezece 


La comitetul pentru arhitectură 


Încă de mult observase Habarnam că în Oraşul Soarelui întîlneşti aproape la fiecare 
colţ cîte un stilp nu prea înalt, prevăzut cu butoane şi vopsit în dungi albe şi negre, din 
care pricină putea fi văzut de la o distanţă destul de mare. 

Apropiindu-se, împreună cu cei trei însoțitori ai săi, de unul din aceşti stilpi dungaţi, 
Cubuleţ se opri apăsă pe butonul aflat în virful stilpului. 

— Pentru ce e butonul ăsta? întrebă Habarnam. 

— Pentru chemarea taxiurilor, explică Cubuleţ. De cite ori vă trebuie un taxi, 
apropiaţi-vă de un stilp ca acesta şi apăsaţilpe buton. Peste un minut aveţi maşina. 

Într-adevăr, nici nu trecu bine un minut, şi în colţul străzii se ivi un automobil care, 
întocmai ca stilpii, era vopsit în dungi albe şi negre. Cit ai clipi din ochi, automobilul se 
opri la marginea trotuarului şi îşi deschise portierele. 

— Dar unde o fi şoferul? se minună Habarnam, băgind de seamă că la volan nu e 
nimeni. 

— Nu are nevoie de şofer, răspunse Cubuleţ. Este o maşină automată, cu butoane. 
După cum vedeţi, în locul şoferului sînt tot felul de butoane, cu numele diverselor străzi 
şi opriri. Apăsaţi pe care vreţi, şi maşina vă duce singură acolo unde trebuie. 

Cînd toţi fură instalaţi în maşină, Cubuleţ vorbi iar. 

— Uitaţi-vă - spuse el - acum apăs pe butonul pe care scrie „Strada Arhitecturii” 
după ce apăsă pe butonul arătat, maşina se urni din loc. 

— Opriţi, vă rog! Ce vreţi să faceţi? strigă Împestriţatu apucîndu-l pe Cubuleţ de 
mînă. Dacă dăm cu maşina peste cineva? 

— Maşina asta nu poate călca pe nimeni - spuse Cubuleţ - pentru că înăuntrul ei se 
găseşte o instalaţie de locatori cu ultrasunete, mulţumită căreia se înlătură orice pericol 
de accident. Observaţi, vă rog, cele două aparate aşezate în faţă. Unul dintre ele emite 
tot timpul înainte semnale prin ultrasunete. Cum apare în cale un obstacol, semnalele 
încep să se oglindească, adică se întorc şi ajung în celălalt aparat. Acolo, energia 
ultrasunetelor se transformă în energie electrică şi aceasta frinează sau sileşte maşina să 


vireze. Dacă obstacolul este mic, maşina îl ocoleşte, fiindcă se pune în funcţiune 
dispozitivul pentru viraj, dar dacă este prea mare, maşina se opreşte pentru că 
acţionează frina... Atit în spatele maşinii, cît şi în ambele părţi ale ei se găsesc asemenea 
aparate, pentru ca semnalele prin ultrasunete să poată fi trimise în toate direcţiile. 

— Dar eu tot nu pricep - spuse Habarnam - ce sînt semnalele prin ultrasunete? 

— Cum să vă fac eu să înţelegeţi mai bine - începu Cubuleţ - sînt nişte sunete atit 
de slabe, încît noi nici nu le-am putea auzi. Cu toate astea, ele posedă energie ca şi 
sunetele puternice pe care le auzim. 

Între timp, maşina ajunse la o răscruce şi se opri în faţa semnalizatorului. 

— Vedeţi - spuse Cubuleţ - automobilul nostru mai are şi o instalaţie optică, care 
frinează motorul de cite ori la semnalizator se aprinde lumina roşie. 

Într-adevăr, maşina stătu în faţa răscrucii pînă cînd ochiul semnalizatorului se 
coloră în verde. 

— Ei şi, zise Împestriţatu. Nu văd în asta nimic de mirare. Mă uimeşte totuşi de 
unde ştie maşina încotro s-o apuce? 

— Maşina nu ştie, bineînţeles, nimic, răspunse Cubuleţ. Cu toate astea vă duce 
acolo unde trebuie, după ce apăsaţi pe buton, pentru că are în mecanismul ei o aşa- 
numită instalaţie electronică cu memorie. 

Se numeşte aşa pentru că după felul cum lucrează se pare că ţine minte drumul pe 
care trebuie să-l urmeze. Cînd este nou, orice automobil cu asemenea instalaţie merge o 
vreme condus de şofer; ai zice că în tot acest timp îşi face şcoala. Incepind aşa-zisele 
curse de şcoală, şoferul apasă de obicei pe butonul sub care scrie numele unei anumite 
străzi şi conduce maşina pînă la acea stradă, apoi apasă pe un alt buton, care poartă 
numele unei alte străzi şi duce maşina într-acolo. Motorul care conduce automobilul este 
în legătură cu această memorie electronică. De aceea cînd se apasă a doua oară pe 
buton, instalaţia electronică conduce singură maşina pe drumul dorit, fără să mai fie 
nevoie de şofer. 

— Dacă-i aşa, chiar că nu-i nici o minune, spuse Împestriţatu. Minune ar fi fost dacă 
maşina n-ar fi avut nici o instalaţie şi ar fi mers singură acolo unde trebuie. 

— E interesant de ştiut cu ce lucrează instalaţia de electroni, cu ajutorul lămpilor 
electrice? întrebă Habarnam. 

— Nu cu lămpi, ci cu semiconductori, spuse Cubuleţ. Însă exact cum funcţionează, 
cu de-amănuntul, nu pot să vă spun, pentru că nici eu nu mă pricep. 

— Dar dacă maşina merge singură, la ce-i mai trebuie volanul? întrebă Împestriţatu. 

— De volan e nevoie pentru drumuri lungi, răspunse Cubuleţ. În afara oraşului, 
instalaţia de butoane nu funcţionează, deoarece pentru distanţe lungi ar trebui o 
instalaţie cu memorie prea complicată. Atunci te aşezi la volan şi-ţi conduci cum îţi place 
automobilul. În clipa cînd iei volanul în mînă, instalaţia cu memorie se închide automat şi 
te afli într-o maşină ca toate maşinile. 

Peste puţină vreme, automobilul coti după un colţ şi se opri în faţa unei case 
frumoase, cu trei etaje. In casa asta toate erau diferite: pereţii nu semănau unul cu altul, 
coloanele de asemenea, erau făcute în fel şi chip, uşi nu găseai două la fel, balcoanele 
erau felurite; pînă şi ferestrele se deosebeau între ele; şi rotunde, şi Semirotunde, şi 
triunghiulare, şi dreptunghiulare, şi alungite, şi pătrate, şi rombice, şi ovale. Era de ajuns 
să înconjuri casa, ca să-ţi dai seama cite feluri de ferestre, de uşi, de balcoane, de 
coloane şi de alte detalii arhitectonice se găsesc pe lume. Pe acoperişul clădirii se ridicau 
nenumărate turnulețe şi foişoare de cărămidă, unele cu virful ascuţit, altele fără. Erau 
îngrămădite unele într-altele, ca ciupercile în jurul unei buturugi bătrine. Ai fi zis că 
acolo, pe acoperiş, se înalţă un întreg orăşel de turnuri. Dacă vreun pitic se pregătea să- 
şi clădească o casă nouă şi dorea s-o împodobească cu turnuri, n-avea decit să-şi aleagă 
de aici forma de turn care îi plăcea mai mult. 

În piaţeta largă, asfaltată, din faţa clădirii staţionau nenumărate automobile şi 
motociclete, de toate tipurile, iar mai încolo, chiar în faţa intrării, se aflau înghesuite 
numeroase biciclete. 


— Se pare că s-au şi adunat cu toţii. Noi am cam întirziat, dar nu-i nimic, spuse 
Cubuleţ. 

Drumetii noştri coboriră din automobil şi, conduşi de Cubuleţ, se îndreptară spre 
clădire. 

Urcînd treptele largi şi trecînd pragul unei uşi, se pomeniră într-o sală mare, 
spațioasă, plină cu pitici care şedeau pe scaune ca la teatru. 

În faţa lor, la o inasă, se afla preşedintele, iar în dreapta lui, la catedră, un pitic 
care sta în picioare şi îşi ţinea raportul. Pe catedră se ridica un vraf de proiecte făcute 
sul, pe care piticul le desfăcea şi le arăta ascultătorilor. In timpul cuvîntării uita mereu ce 
trebuia să spună, de aceea îşi arunca într-una ochii pe un caiet în care-şi scrisese tot. 
Fiindcă avea vederea cam slabă era nevoit să-şi pună pe nas ochelarii pe care îi scotea 
într-una şi îi vira mereu în altă parte, încit de fiecare dată îi căuta multă vreme prin 
buzunare, fără să dea de ei nicicum. 

— E arhitectul Clondirsucit, le şopti Cubuleţ însoţitorilor lui. Am picat după ce şi-a 
început raportul, dar nu-i nici o nenorocire. 

O să ascultăm atent şi o să înţelegem tot. 

Găsind trei locuri libere într-unul din ultimele rînduri, Cubuleţ le spuse lui 
Habarnam, Bumbiţei şi lui Impestriţatu să se aşeze acolo, iar el se instală într-un loc liber 
din alt rînd. 

Habarnam şi Bumbiţa începură să asculte cît se poate de atent, dar nu fu chip să 
priceapă ceva, deoarece Clondirsucit vorbea cu cuvinte prea savante. Şi Impestriţatu se 
sili să înţeleagă cît de cit; pentru asta îşi încordă creierul aşa tare încît peste citeva clipe 
capul i se lăsă pe o parte şi adormi. Fiindcă Bumbiţa începu să-l înghiontească, se trezi, 
dar îndată capul îi alunecă în partea cealaltă şi aţipi din nou. Căznindu-se din toate 
puterile să nu închidă ochii, Habarnam simţea şi el că iaca, iaca are să-l învingă somnul. 

Din fericire, cuvintarea lui Clondirsucit se termină curind. 

— Acum - spuse preşedintele - haideţi să discutăm dacă trebuie sau nu să clădim 
case turnante. 

Atunci veni la masa din faţă un pitic care purta un costum albastru cu dungi albe şi 
o cravată tot în dungi. 

—  Clondirsucit a prezentat un raport foarte interesant, începu el. Într-adevăr, 
construirea caselor turnante este posibilă, de aşa ceva nimeni nu se mai îndoieşte. Dar 
avem nevoie oare de asemenea case? Asta e întrebarea. Marea nenorocire vine de acolo 
că piticii care locuiesc în case turnante ajung să nu mai deosebească cum trebuie cele ce 
se petrec în lumea înconjurătoare. În această privinţă ştiu bine ce spun, pentru că eu 
însumi stau într-o casă turnantă. Ascultaţi numai ce mi se întîmplă mie. In fiecare zi, 
soarele apare la fereastra apartamentului unde locuiesc, de zece, douăsprezece ori şi tot 
de atitea ori dispare. Cînd văd lumina lui, sînt gata să cred că a sosit dimineaţa, cînd n-o 
mai văd, mi se pare că seara s-a lăsat şi că e timpul să mă duc la culcare. La amiază, 
încep să nu mai ştiu dacă azi e azi sau te pomeneşti că e ieri, ori cine ştie dacă nu-i 
miine, iar spre sfirşitul zilei îmi zic că n-a trecut o singură zi, ci cel puţin douăsprezece. 
Ajung chiar să fiu încredinţat că o zi şi o noapte trec într-o oră şi nu în douăzeci şi patru. 
Din această pricină, veşnic mă grăbesc şi nu ajung niciodată să fac ceva ca lumea. 
Incepe să mi se pară că soarele nu se mai mişcă pe cer cu mersul lui încet, ci zboară 
repede ca o muscă. 

Toţi riseră. La masa din faţă se ivi acum o prichinduţă cu rochie albă. 

— Tot ce ne-aţi spus aici - vorbi ea către piticul în albastru - nu e chiar atit de 
îngrozitor, pentru că locuiţi într-o casă care se învirteşte de la dreapta spre stinga, de 
aceea cînd vă uitaţi pe fereastră vi se pare că şi soarele merge tot de la dreapta spre 
stinga, adică de la răsărit la apus, cum se şi întimplă. Dar am eu o prietenă căreia i se 
pare că soarele merge de-a-ndoaselea, deoarece casa ei nu se învirteşte ca a 
dumneavoastră, ci exact invers. Ea, adică prietena mea, nu mai poate să spună ce vine 
mai întîi: seara sau dimineaţa, nu-şi mai dă bine scama unde e răsăritul şi unde apusul. 


În capul ei, toate s-au răvăşit, ba în ultima vreme îşi încurcă şi miinile, nu mai ştie care e 
dreapta şi care e stinga. 

Din nou riseră toţi. Apoi veni să vorbească un alt prichindel arhitect. Prichindelul 
ăsta era scund şi slab, cu capul ca un castravete şi vorbea repede, repede, de parcă l-ar 
fi zorit cineva. În loc de „s” spunea „z” şi în loc de „d”, „t”. 

— Aztea zint fleacuri! rosti el. Zoarele nu e muzcă ză zboare pe cer. Ştiinţa a ztabilit 
că Zoarele ztă pe loc şi pămîntul ze învirteşte. Fiintcă ze învirteşte pămîntul, ne învirtim 
şi noi cu el, te aceea ni ze pare că zoarele ze mişcă pe cer. Şi te vreme ce ni ze pare 
numai, nu e oare totuna cum merge el: încet zau repete, te la treapta la ztinga sau te la 
ztinga la treapta, te la răzărit la apuz, zau te la apuz la răzărit? 

În clipa aceea sări de undeva un alt orator. 

— Cum să fie totuna? strigă el. Trebuie ca toată lumea să ştie cum se petrec 
lucrurile în realitate. Asta ar mai lipsi, să nu mai ştim la un moment dat care e dreapta şi 
care e stinga. Atunci să nu zicem nimic dacă o să ne trezim într-o bună zi că mergem de- 
a-ndaratelea. 

— Ei, pînă acolo mai avem! strigă careva. 

Discuţia se însufleţea tot mai mult. Acum Habarnam era curios să afle la rezultat 
ajung arhitecţii. Somnul îi trecuse cu totul. În schimb, Impestriţatu dormea aşa de adînc, 
că Bumbiţa nu putea nicicum să-l trezească. 

Atunci îşi spuse că ar fi cazul să-l lase în pace. O vreme, totul merse destul de bine, 
dar iată că Împestriţatu începu să alunece de pe scaun, şi Bumbiţa se văzu nevoită să-l 
ţină puternic de guler,ca nu cumva să cadă pe jos. Pe urmă lucrurile se înrăutăţiră, 
fiindcă Împestriţ-atu prinse a sforăi tare şi oricît îl înghiontea Habarnam, tot nu se 
liniştea. Pînă la urmă, Habarnam şi Bumbiţa nu mai avură ce face; îl apucară pe sub 
braţe şi-l traseră afară. 

Împestriţatu îşi mai mişca de bine de rău picioarele pe podea, în schimb capul i se 
legăna într-o parte şi-ntr-alta ca un spic de griu în furtună. 

— Ia te uită cum l-au mai moleşit cuvintările, spuse Habarnam. Ei, nu-i nimic, 
îndată o să ieşim cu el în stradă. Poate că aerul proaspăt, are să-l învioreze. 


Capitolul nouăsprezece 


La teatru 


Văzîndu-se în stradă, Habarnam şi Bumbiţa îl duseră pe Împestriţatu în scuarul de 
lîngă clădire. În mijlocul scuarului era o fîntînă arteziană, înconjurată de mese şi de 
scaune, care fuseseră instalate pesemne acolo anume pentru ca arhitecţii să se poată 
aşeza puţin şi să respire aer curat în pauzele dintre consilii. 

După ce îl traseră pe Împestriţatu pînă la fîntînă, Habarnam şi Bumbiţa îl stropiră cu 
apă. Impestriţatu se trezi şi sări în sus. 

— Ce-i asta? întrebă el. De ce mă spălaţi? Trebuie să luăm masa? 

— Bună idee! Spală-te şi o să luăm masa, zise Habarnam lIscoţind bagheta magică. 

Cei trei se spălară cu apă de la fintină şi se aşezară la o masă pe care se întinse, cu 
ajutorul baghetei magice, faţa de masă fermecată, cu toate bunătăţile. 

După ce miîncară pe săturate, drumeţii noştri vrură să se întoarcă înapoi la şedinţa 
Comitetului pentru arhitectură,dar între timp din stradă răzbătu un zvon de muzică. 
Atunci, Habarnam, Bumbiţa şi Împestriţatu fugiră din grădiniţă şi zăriră doi pitici care, 
păşind pe trotuar, cîntau la nişte instrumente muzicale cu totul neobişnuite. Unul dintre 
pitici avea atirnat de un şiret petrecut pe după git un fel de boloboc, cu ambele capace 
pline de butonase albe. 

Piticul apăsa cu degetele pe butoane, iar acestea scoteau nişte sunete întocmai ca 
armonica sau acordeonul. Celălalt muzicant ţinea în mînă ceva ca un bastonaş cu clape. 


Numai ce-l vedeai că-şi trece degetele peste clape şi bastonaşul cînta parcă singur. 
Sunetele care ieşeau din el se auzeau curate şi gingaşe ca cele de fluier, iar melodia 
răsuna atit de vesel, încit nu te mai săturai s-o asculti. 

Toţi trei, şi Habarnam şi Bumbiţa, şi Împestriţatu, fără să-şi spună unul altuia nici 
un cuvint, se luară după muzicanți. Iar muzicanţii păşeau înainte pe stradă şi cîntau într- 
una. Nici nu apucau să termine bine o melodie, că şi începeau alta. Trecătorii le aruncau 
priviri prietenoase şi se dădeau la o parte din calea lor, ca să le facă loc. Se vedea bine 
că piticilor din Oraşul Soarelui le place muzica frumoasă şi o ascultă cu plăcere. 

Nu trecu mult şi muzicanţii se opriră din mers. 

— Stai, frate - spuse cel cu butoiaşul - mi-a scăzut presiunea! 

Trebuie s-o ridic din nou. Şi scoţind din buzunar o pompă de bicicletă, o puse la 
butoiaş şi se apucă să-i pompeze aer. Habarnam ardea de nerăbdare să afle cum stau 
lucrurile cu instrumentul cel curios. 

— Spuneti-mi, vă rog - începu el - ce fel de butoiaş e acesta la care cîntaţi? 

— Nu-i nici un fel de butoiaş, răspunse muzicantul. Este o armonică pneumatică. 

— Dar de ce îi pompaţi aer? întrebă Habarnam. 

— Păi cum altfel? Fără aer nu poate să cînte. 

Zicîind acestea, muzicantul se şi grăbi să scoată un capac al butoiaşului, ca să le 
arate celor trei despărţiturile dinăuntru, în care se găseau doar citeva plăci subţirele de 
metal. 

— Vedeţi - spuse el - aerul intră prin aceste despărţituri şi face să vibreze plăcile de 
metal, care scot sunete. Ca să ciînţi la o armonică obişnuită trebuie să-i întinzi într-una 
burduful. La armonica pneumatică n-ai nevoie să tragi de nimic, fiindcă aerul este 
pompat dinainte într-un rezervor special. Iată rezervorul! 

— Iar acesta este un flaut pneumatic, care cîntă numai cu ajutorul aerului 
comprimat, spuse celălalt muzicant arătindu-şi bastonaşul cu clape. Cine cîntă la un flaut 
obişnuit trebuie să sufle într-una, pînă cînd începe să-l doară capul de atita suflat. Dar la 
flautul pneumatic poţi cînta o zi întreagă fără nici o durere de cap. Inainte, de mult, se 
foloseau şi pe la noi numai flaute simple, dar acum ele au ieşit din uz. 

Muzicanţii prinseră din nou a cînta şi porniră mai departe. Habarnam, împreună cu 
tovarăşii lui de drum, o luară şi ei încetişor de-a lungul trotuarului. Ascultau muzica şi în 
acelaşi timp observau viaţa oraşului în plină stradă. Era vremea prinzului, de aceea mulţi 
prichindei şi prichinduţe şedeau pe la mese şi mîncau. Unii dintre ei, deşi isprăviseră de 
mîncat, nu se urneau din loc, ci rămineau acolo şi se apucau să joace şah, table ori alte 
jocuri. Alţii citeau ziare, reviste sau se uitau la cărţi cu poze. 

Trebuie să vă spun că piticii din Oraşul Soarelui erau foarte comunicativi din fire. 
Dacă vreunul dădea peste ceva comic într-o carte ridea mai întii singur, dar pe urmă se 
ducea şi la ceilalţi pitici să le citească ceea ce-l făcuse să ridă, ca să se amuze şi ei. Tot 
aşa, dacă se întîmpla să găsească careva într-o revistă o poză hazlie şi ridea tare, toţi 
din jur se apropiau de el; fără să se simtă cituşi de puţin stingheriţi, se uitau la poză şi 
făceau haz. 

Seara se lăsa cu încetul. Soarele îşi trimitea ultimele raze, iar strada se umplea tot 
mai mult de pitici. Aproape la tot pasul întilneai prichindei şi prichinduţe cîntînd la tot 
soiul de instrumente. Prichindeii cîntau mai ales la armonicile pneumatice, din flaute şi 
din tromboane, iar prichinduţele la tamburina muzicală. Tamburina este un fel de 
instrument rotund, care seamănă cu o sită de cernut făină. Intr-o parte are un zurgălău 
şi în cealaltă o strună întinsă ca la harfă. 

De jur împrejur îi atirnă o mulţime de clopoței, care pot suna pe diferite tonuri. 

Acum, muzica se auzea din toate colţurile şi era tare plăcut, pentru că te puteai opri 
în orice loc să asculţi cît vrei. 

Ajunşi în faţa unei case cu o boltă semirotundă ca un arc, închisă cu o cortină 
frumoasă, Habarnam şi tovarăşii lui de drum văzură cîțiva prichindei şi prichinduţe care 
aduceau scaune din clădire şi le înşirau pe stradă, în faţa cortinei. 

— De ce se pun scaune? întrebă Habarnam. Ce are să fie aici? 


— Teatru de estradă, răspunse un pitic. Aşezaţi-vă şi o să vedeţi. 

— Ne aşezăm? îi întrebă Habarnam pe Bumbiţa şi pe Împestriţatu. 

— Ne aşezăm, încuviinţară ei. 

Citeşitrei luară loc în primul rînd, chiar în faţa cortinei. Treptat, toate locurile fură 
ocupate. Pe stradă se lăsă curînd întunericul. 

Soneria zbirnii. Pe marginea arcului se aprinsese un şir întreg de beculete, şi în faţa 
cortinei viu luminate apăru un pitic cu un costum negru, nou, foarte îngrijit şi cu o 
cravată albă în formă de fluturaş. Artiştilor din Oraşul Soarelui le plăcea tare mult să-şi 
pună asemenea cravate, ca să se deosebească de piticii obişnuiţi. Părul lui negru era 
pieptănat lins şi strălucea în lumina nenumăratelor beculeţe. 

— Bună seara! strigă piticul cel negricios. Începem concertul nostru de estradă! 
Daţi-mi voie să mă recomand. Sînt prezentatorul. Mă numesc Fănticel. Rolul meu este să 
anunţ artiştii care vor juca. Acum se va produce în faţa dumneavoastră artistul- 
transformist Clătită. 

Habarnam şi Împestriţatu pufniră dintr-o dată în rîs la auzul unui nume atit de 
caraghios. Cortina se ridică şi pe scenă apăru, ieşind din culise, un artist purtind un 
costum alb şi ţinînd un flaut în mînă. Artistul era gras, rotofei, cu faţa rotundă şi rumenă 
ca o foaie de clătită. 

— Ia te uită, şopti Împestriţatu la urechea lui Habarnam. Curat clătită! 

Amîndoi izbucniră într-un rîs cu hohote. Între timp, artistul se înclină în faţa 
publicului şi prinse a cînta din flaut. Habarnam şi Împestriţatu nu mai riseră. Le plăcu 
grozav de mult cum cîntă Clătită, de aceea căpătară respect pentru el. 

După ce termină de cîntat, Clătită ieşi din scenă, dar nici nu apucă să dispară bine, 
că din culise apăru un artist care purta un costum albastru închis şi ţinea în mină o 
trompetă din alamă strălucitoare. 

— De ce o fi plecat Clătită atit de repede? întrebă Habarnam. 

— Nostim eşti! spuse Bumbiţa. Păi ăsta e Clătită. 

— Ce vorbeşti! zise Habarnam dînd neiîncrezător din mînă. Clătită avea costum alb. 

— Şi acum l-a schimbat cu unul albastru, zise Bumbiţa. 

— Fleacuri! protestă Habarnam. N-a avut cînd să se schimbe atit de repede. 

Pe cînd discutau ei aşa, artistul isprăvi de cîntat din trompetă şi dispăru în culise, 
dar în aceeaşi clipă apăru iar, într-un costum verde şi avind în locul trompetei o 
armonică. 

— Dar ăsta cine-o mai fi? întrebă mirat Habarnam. Nu cumva tot Clătită? 

— Ba da - răspunse Bumbiţa - chiar el, Clătită. Înţelegi tu, artistul ăsta e învăţat să 
se schimbe repede. Ai auzit cum i-a spus Fănticel: „artist-transformist”. Ce crezi tu că e 
un transformist? 

— Un transformist? făcu Habarnam. Nu ştiu. Eu atit ştiu, că atit de repede nu se 
poate îmbrăca nimeni. Dacă şi-ar fi schimbat numai haina, mai treacă-meargă. Dar vezi 
că avea şi alţi pantaloni. 

— Dă-i încolo de pantaloni, spuse Bumbiţa. Mai bine uită-te la faţa lui şi ai să te 
convingi că tot Clătită este. 

Habarnam se uită cu băgare de seamă şi văzu că într-adevăr artistul are faţa rot- 
undă şi rumenă ca a lui Clătită. 

— Ai dreptate, Clătită este! rosti el. Vezi, Împestriţatule, e chiar Clătită! 

— Care Clătită? se minună Împestriţatu. Atunci, Habarnam se apucă să-i explice lui 
Împestriţatu că pe scenă a apărut de trei ori la rînd acelaşi artist. Mai întîi, Împestriţatu 
nu înţelese de fel cum stau lucrurile, pe urmă, cînd pricepu, începu să ridă în hohote. 
Între timp, Clătită se schimba mereu şi cînta la tot soiul de instrumente. De la o vreme, 
prinse a-şi schimba nu numai costumul, ci şi faţa. Prima oară apăru fără mustață, a doua 
oară cu nişte mustăţi lungi, apoi cu o barbă neagră, iar la sfîrşit cu o perucă din păr 
roşcat în inele. Pe urmă barba îi dispăru şi în locul perucii se ivi o chelie enormă. Nasul îi 
devenise lung, roşu la virf şi răsucit într-o parte într-un chip caraghios. Habarnam făcea 


atita haz de toate schimbările astea, încît nici nu observă cînd reprezentaţia artistului- 
transformist luă sfirşit şi cînd, Fănticel anunţă că în numărul următor se va produce 
cîntăreaţa pe nume Steluţa. 

Şi iată că pe scenă apăru cîntăreaţa Steluţa, într-o rochie albă, lungă pînă la 
pămînt, cu miînecile lungi, dintr-o țesătură pe jumătate străvezie şi cu un guler alb, 
pufos. 

Cum o zări Habarnam se puse pe ris. 

— Ce mai miîneci, ia te uită ce miîneci! îi şopti el lui Împestriţatu. Închipuieşte-ţi! 
Acuma şi-a pus şi rochie! 

— Cine şi-a pus rochie? întrebă Împestriţatu. 

— Cum cine? Clătită! spuse Habarnam. 

— Dar ce, ăsta e Clătită? 

— Nici vorbă! Cine vrei tu să fie? 

— Eu ziceam că e cîntăreţa Steluţa, spuse Împestriţatu. 

— Ce steluţă visezi, făcu Habarnam. Ascultă-mă pe mine, este transformistul. 

— A! se minună Împestriţatu rîzînd tare. 

Mă miram eu de unde amai răsărit şi cîntăreaţa asta, cînd colo tot Clătită este. 
Straşnic număr, n-am ce zice! 

Între timp, cîntăreaţa începu să cînte acompaniată de orchestră Habarnam şi 
Împestriţatu rideau într-una în hohote. N-ar fi zis de loc că transformistul Clătită poate 
cînta cu o voce atit de subţirică. Toţi cei din jur se supărară de risetele lor şi îi rugară să 
se mai potolească. 

— Curioşi mai sînt, îi şopti el lui Impestriţatu Prăpădindu-se de ris. Ei cred că 
ascultă o cîntăreaţă. 

După ce cintecul se isprăvi, toată lumea prinse a aplauda puternic. Atunci, 
Habarnam începu să strige cit îl ţinea gura: 

— Bravo, Clătită! 

— Ajunge, nu mai vorbi prostii, îl certă Bumbiţa. Vezi doar cănu-i Clătită! 

— Dar cine este, după părerea ta? întrebă Habarnam. 

— Cîntăreaţa Steluţa! Nu l-ai auzit pe Fănticel cînd anunţa? 

— Tffu! suflă Habarnam cu ciudă. Vedeam că are cu totul altă faţă decit Clătită. Ei, 
Împestriţatule, ascultă. Se pare că ăsta nu-i Clătită. 

— Ce tot vorbeşti? Cum nu-i Clătită? se minună Împestriţatu. 

— Uite aşa, simplu ca bună ziua - răspunse Habarnam - ce mai încoace şi-ncolo. 

— Dar cine-i atunci? 

— Da, naiba-i mai ştie! O cîntăreaţă care se numeşte Steluţa. 

— Ia te uită, mormăi Împestriţatu supărat. Cînd e Clătită, cînd nu-i Clătită. 

Doar aşa, ca să zăpăcească publicul. Şi capul şi-l poate pierde cineva din pricina lor! 

Acum Steluţa cînta altceva, dar Habarnam n-o mai asculta. De cînd aflase că are 
înaintea lui o cîntăreaţă adevărată şi că nu-i vorba de nici un hocus-pocus cu schimbarea 
costumelor, îi pierise tot cheful. De plictiseală, începu a se suci pe scaun încolo şi- 
ncoace, căscind într-una de-i trosneau fălcile; în cele din urmă găsi un mijloc ca să se 
distreze singur: îşi lipea palmele de urechi, le dezlipea, şi le lipea iar, din care pricină în 
loc de cîntec auzea ceva ca un orăcăit de broască. Cintăreaţa Steluţa arunca spre 
Habarnam priviri pline de nelinişte, pentru că, după cum ştiţi, el şedea în primul rînd, în 
faţă de tot. Totuşi, Steluţa se căzni cum putu să cînte pînă la capăt şi, cum termină de 
cîntat, plecă fără să se mai întoarcă. Habarnam, se bucură, dar în clipa următoare 
Fănticel anunţă un alt cîntăreţ. 

— Acum - spuse el - se va produce în faţa dumneavoastră preferatul publicului, al 
cărui nume este cunoscut în tot oraşul, cîntăreţul Bănuţ. 

Şi pe scenă apăru renumitul cîntăreţ, într-un costum frumos de culoare cafenie. Din 
buzunarul de sus al hainei atirna colţişorul dantelat al unei batiste. La git avea, ca şi 
Fănticel, o cravată albă în formă de fluture. 


Bănuţ se înclină respectuos în faţa publicului şi prinse a cînta cu o voce caldă, 
plăcută. Toţi ascultară în extaz şi izbucniră la urmă într-o furtună de aplauze. Unii băteau 
din palme cit puteau de tare sau loveau cu piciorul în pămînt, alţii strigau „bravo”. Şi 
Bumbiţa aplauda din toată inima şi striga „bravo”. 

Zgomotul nu încetă pînă cînd cîntăreţul nu începu să cînte din nou. 

— Ei poftim, mormăi Habarnam supărat. Adevărată pacoste! Mai întii Steluţa nu mai 
termina cu piţigăiala ei, şi acum Bănuţ ăsta cine ştie cîtă vreme are de gînd să ne 
plictisească! 

— Tu, Habarnam, eşti tare ciudat, spuse Bumbiţa. Tuturor le place să asculte 
muzica, numai ţie nu ştiu de ce nu ţi-o fi plăcînd. 

— E! făcu Habarnam dînd dispreţuitor din mină. Toţi vor să arate că înţeleg muzica 
şi de aceea se prefac că le place. 

— Uite că nu-i adevărat! protestă Bumbiţa. Eu, de pildă, nu mă prefac de loc. Îmi 
place într-adevăr cum cîntă Bănut. 

— „Bănuţ, Bănuţ!” se strimbă Habarnam făcînd o grimasă. Spune mai bine că te-ai 
îndrăgostit de Bănuţ ăsta. 

— Eu? sări Bumbiţa. 

— Tu! mormăi Habarnam aspru. 

— M-am îndrăgostit? 

— Da, te-ai îndrăgostit. 

— Nu ţi-e... nuţi-e... 

De supărare, Bumbiţa nu-şi mai găsea cuvintele şi ridică chiar mîna, gata să-i dea 
lui Habarnam un pumn în cap, dar se stăpini la vreme şi, întorcindu-i spatele, rosti 
dispreţuitoare: 

— Dacă îndrăzneşti să-mi mai spui un singur cuvint despre dragoste, o să fie rău de 
tine! Şi să ştii că de azi înainte nici nu mai vorbesc cu tine! 

Între timp concertul continua. După Bănuţ începură să se producă jonglerii, 
acrobaţii, dansatorii şi clovnii. Numerele cu care se produceau aceştia erau foarte hazlii, 
dar Bumbiţa nici nu zimbea urmărindu-le. 

Era tare supărată pe Habarnam. Să-ţi stea mintea-n loc, nu altceva! 

Cum de-a îndrăznit el să spună că ea s-a îndrăgostit de nu ştiu cine! Asta-i stricase 
toată buna dispoziţie, şi jocul artiştilor nu-i mai făcea nici o bucurie. In schimb, 
Habarnam şi Împestriţatu se prăpădeau de ris; ba chiar spre sfirşitul reprezentaţiei, de 
atita ris alunecară jos de pe scaune, iar Impestriţatu,care se lovi cu capul de piciorul 
scaunului, se împodobi cu un cucui de toată frumuseţea. 

După asta reprezentaţia s-a terminat şi peste citeva minute prietenii noştri se aflau 
într-o maşină cu instalaţie de radiolocatori care-i ducea în goană înapoi spre hotel. 
Niciodată pînă atunci nu merseseră noaptea prin oraş şi de aceea nu-şi puteau lua ochii 
de la tabloul uimitor care li se desfăşura în faţa ochilor. Deasupra lor, cerul nopţii era 
întunecat, iar în jurul lor totul era luminat ca ziua. La început li s-a părut că lumina se 
cerne de undeva de sus, apoi începu să li se pară că vine de undeva de jos. De fapt însă, 
lumina pătrundea din toatepărţile, pentru că totul, şi casele, şi chioşcurile de ziare, şi 
gheretele de apă minerală, ba chiar şi băncile de pe marginea trotuarelor erau vopsite în 
culori fosforescente. 

Pentru vopsitul pereţilor, locuitorii din Oraşul Soarelui întrebuinţau vopsele galbene, 
albastre ca cerul, verde deschis şi trandafiriul cel mai delicat. Acoperişurile, cornişele, 
balcoanele şi tocurile ferestrelor le vopseau în culori tari, ca roşu-rubiniu, verde de 
smarald, albastru închis, violet şi cafeniu. Coloanele caselor erau date cu o vopsea 
sclipitor de albă, iar alteori cu un alb bătind în galben. Ziua, culorile acestea nu se 
deosebeau cituşi de puţin de vopselele obişnuite, nefosforescente, dar aveau 
proprietatea de a absorbi razele soarelui şi de a acumula energia solară. De îndată ce se 
întuneca, ele începeau să răspindească raze, lumini de diferite culori. Razele acestea se 
contopeau unele cu altele şi, ca un rezultat al îmbinării de culori apereţilor, coloanelor, 


cornişeior şi a celorlalte obiecte vopsite, peste tot se răspindea o lumină blindă, liniştită, 
plăcută ochiului, din care pricină nu era nevoie de nici un fel de felinare. 

În Oraşul Soarelui erau vopsite în culori fosforescente nu numai casele, ci chiar şi 
autobuzele, maşinile, dintre care cele mai multe mergeau pe bulevarde. Dacă mai ţinem 
scama de faptul că şi tablourile de pe pereţii multor case erau pictate tot în culori 
fosforescente, ne putem închipui ce înfăţişare uluitoare avea Oraşul Soarelui în timpul 
nopţii. 


Capitolul douăzeci 


Cum s-au întîlnit Habarnam şi prietenii lui eu inginerul 
Doagă 


A doua zi dimineaţa, Bumbiţa se sculă cea dintii. În timp ce Habarnam Împestriţatu 
mai dormeau încă, ea dădu o fugă pină în stradă, ca să cumpere ziarul, apoi se întoarse 
şi se apucă să citească. La început o puteai vedea urmărind rîndurile cu o privire liniştită, 
dar deodată pe chipul ei se ivi spaima. Se ridică şi într-o clipă fu în camera unde 
dormeau Habarnam şi Impestriţatu. 

— Hai, sculaţi-vă degrabă, le strigă ea. În ziarul de astăzi scrie despre noi. 

— Ce vorbeşti! se minună Habarnam. Nu-mi amintesc să fi făcut ceva atit de grozav 
ca să ne laude. 

— Dar nu ne laudă de loc. Poftim, citeşte! spuse Bumbiţa. 

Habarnam luă ziarul din mina Bumbiţei şi se apucă să citească anunţul cu pricina, 
care suna cam în felul următor: 

„În strada Răsăritului, nu departe de stradela Peltelii, doi pitici necunoscuţi, punînd 
stăpînire pe un furtun de grădină şi dîndu-i o altă întrebuințare decit cea cuvenită, n-au 
stropit cu el florile, ci s-au apucat să ude toţi trecătorii. Sosit în grabă la locul întimplării, 
miliţianul Fluieraş a poftit pe unul din cei doi pitici care tulburaseră liniştea să-l urmeze la 
miliţie. Nu mult după aceea, în clădirea miliției s-a petrecut o catastrofă. Tavanul şi 
pereţii camerei în care se aflau miliţianul Fluieraş şi arestatul său s-au prăbuşit. Nici 
unul, nici celălalt n-a fost găsit sub dărimături, aşa că dispariţia lor a rămas pînă în 
prezent un mister. 

Pentru ca să se poată da de urmele miliţianului Fluieraş şi ale arestatului, al cărui 
nume ne este deocamdată necunoscut, s-au făcut nenumărate cercetări, dar toate au 
fost zadarnice. Pînă în clipa de faţă, dispariţia celor doi constituie o adevărată enigmă. 
Miliţianul Păzilă nu poate da lămuriri despre prăbuşire, fiindcă tocmai atunci s-a nimerit 
să fie într-o altă aripă a clădirii. Miliția a luat toate măsurile pentru găsirea celor doi. Se 
pare că motivul prăbuşirii e pe cale de a se lămuri”. 

— Vezi, se lămureşte că numai din vina baghetei tale magice s-a întimplat toată 
catastrofa. Ei bine, să ştii că pentru aşa ceva n-are să te laude nimeni, poţi să fii sigur, 
spuse Bumbiţa. 

— N-avem decit să tăcem chitic şi să nu spunem nimănui că am bagheta magică, 
zise Habarnam. 

— Dar ce te faci că miliţianul acela a şi văzut-o la tine, răspunse Bumbiţa. 

Chiar în clipa aceea, cineva ciocăni în uşă. Habarnam îşi spuse că trebuie să fie 
vreun miliţian care îl caută pe el şi fu cît pe-aci să se vire sub masă. Uşa se deschise însă 
şi în prag apăru Cubuleţ. 

— Bună dimineaţa, dragii mei, strigă el zimbind larg. Sînt tare bucuros că v-am 
găsit. Pe unde v-aţi pierdut ieri? 

— Nu ne-am pierdut, răspunse Habarnam. Dar Împestriţatu a aţipit la consiliu şi a 
trebuit să-l scoatem în stradă, ca să se mai aerisească. 


— Aşa va să zică! zise Cubuleţ. Şi eu care mi-am pierdut capul de spaimă. V-am 
promis doar că am să vă vorbesc despre arhitectură şi că am să vă arăt casele lui 
Pepenaş, dar n-am apucat să mă ţin de promisiune. 

— Ei, fleacuri! spuse Habarnam făcînd un gest de nepăsare. 

— Nu, nu, astea nu-s fleacuri! protestă Cubuleţ. Pe la noi, toţi piticii se ţin de 
cuvînt. Atita m-am frămintat azi-noapte din pricina asta, că multă vreme n-am închis 
ochii. Pe urmă mi-am zis că orice s-ar întîmpla trebuie să mă scol cu noaptea-n cap şi să 
vă caut. Abia după aceea am adormit liniştit. 

— Şi cum aţi reuşit să ne găsiţi? întrebă Bumbiţa. 

— Am ştiut că cei veniţi din alte oraşe locuiesc la hotel - răspunse Cubuleţ - aşa că 
m-am hotărit să telefonez la toate hotelurile pe rînd şi să întreb dacă nu cumva se află 
acolo Habarnam, Bumbiţa şi Împestriţatu. De la acest hotel mi s-a răspuns că Bumbiţa 
poate fi găsită aici. 

— Sinteţi foarte descurcăreţ, spuse Bumbiţa cu admiraţie. 

— Mare scofală! făcu Împestriţatu. Orice vițel s-ar fi descurcat. 

— Mai bine te-ai strădui să te descurci şi tu cumva cu politeţea, zise Bumbiţa. 

= Împestriţatu are dreptate, rise Cubuleţ. Desigur, oricine s-ar fi descurcat. Şi 
acum cred că e timpul să ne îndreptăm spre strada Creaţiei, ca să vedem casele 
arhitectului Pepenaş. 

Ileşiră cu toţii din cameră, dar pe coridor, Împestriţatu îl opri puţin pe Habarnam. 

— Cum vine asta? îi şopti el. Nu cumva renunţăm la masa de dimineaţă? 

— Mai aşteaptă şi tu cu masa! îi răspunse Habarnam supărat. Doar n-am să m-apuc 
să comand mincare în faţa lui Cubuleţ. Nimeni nu trebuie să ştie că am bagheta magică. 
Ai înţeles? 

Drumetii noştri coboriră apoi scările şi ieşind din hotel se treziră în stradă. 
Habarnam arunca priviri speriate în jur. Îi era tare teamă ca nu cumva să se întîlnească 
cu miliţianul Fluieraş. După ce se încredinţă însă că prin apropiere nu se vedea nici picior 
de miliţian, răsuflă uşurat. Dar, deodată, la marginea trotuarului se opri o maşină din 
care cobori în grabă un pitic îmbrăcat ca un sportiv, cu pantaloni scurţi cenuşii şi haină 
de aceeaşi culoare. Pe cap purta un fel de caschetă cu urechi, rotundăşi lucioasă, care îţi 
amintea fie un coif, fie casca unui motociclist, deşi nu era nici una, nici alta. 

Habarnam crezu că este un miliţian şi de frică îl străbătu un fior rece. Piticul însă 
nici nu-l băgă în seamă, ci se duse drept spre Cubuleţ. 

— Noroc bun, Cubuleţ! îi strigă el. Ha! Ha! Ha! Ce întîlnire plăcută! Încotro? 

— A! Noroc, amice! răspunse Cubuleţ vesel. Uite, am ieşit la plimbare cu nişte 
prieteni. Vrem să ajungem pe strada Creaţiei. Să ţi-i prezint şi ţie. Ea este Bumbiţa, iar 
ei doi, Habarnam şi Împestriţatu. 

— Îmi pare bine de cunoştinţă, se grăbi să strige piticul, rizînd zgomotos. 

Se văzu limpede că era într-adevăr bucuros de cunoştinţa cu drumeţii noştri. Se 
repezi întîi spre Bumbiţa şi îi strînse mîna cu atita putere, încît bietei prichinduţe îi 
dădură lacrimile. Pe urmă, cu aceeaşi, grabă, le strînse mîna şi celorlalţi doi. 

— Eu mă numesc Doagă, inginerul Doagă, spuse piticul. 

La auzul unui nume atît de curios, Împestriţatu pufni în ris. 

— Doagă? se minună el. Ce nume o mai fi şi ăsta? Poate vreţi săr spuneţi 
Hodoroagă. 

— Ha! Hal Ha! rise Doagă în hohote şi îl bătu prietenos pe Împestriţatu pe umăr. 

— Tu, Împestriţatule, ai face mai bine să te gîndeşti înainte de a vorbi, zise 
Bumbiţa. Cred că ţie nu ti-ar conveni de loc dacă cineva ar vrea să te convingă că te 
numeşti Împestriţoagă! 

— Împestriţoagă? Cum o să existe un astfel de nume! zise Împestriţatu. 

— Ei, află că nici numele de Hodoroagă nu există, rosti Bumbiţa aspru. 

— Vă înşelaţi, spuse Doagă rizind într-una. Cunosc un pitic care se numeşte într- 
adevăr Hodoroagă. Dar el este el şi eu sînt eu, nu putem fi confundați unul cu altul. 


Există pe lumea asta tot felul de nume, vă rog să mă credeţi, ba unele dintre ele sînt 
chiar tare caraghioase. Ha! Hal Ha! Pe mine însă - adăugă el vorbind cu Impestriţatu - nu 
mă cheamă altfel decit Doagă. Dar dacă vă face plăcere puteţi să-mi spuneţi şi 
Hodoroagă. 

— Asta ar mai lipsi! se revoltă Bumbiţa. Ba are să vă spună Doagă, aşa cum 
trebuie. N-aveţi de ce să-l răsfăţaţi. 

— Prietenii mei se găsesc pentru prima oară la noi în oraş, spuse Cubuleţ. Au venit 
din Oraşul Florilor. 

— Aşa va să zică! rosti Doagă. Sint oaspeţi, cu alte cuvinte! Dar de ce îi ţinem aici, 
în mijlocul drumului? Pe strada Creaţiei vreţi să ajungeţi, nu-i aşa? Urcaţi, vă rog, în 
maşină. Merg eu cu voi şi, dacă doriţi, în drum ne putem opri puţin să vizităm fabrica de 
îmbrăcăminte. 

Toţi meşterii de acolo îmi sînt cunoscuţi. 

Dintr-o săritură, Doagă fu în automobil şi se instală la volan. Maşina lui avea o 
formă aerodinamică. Pe dinafară aducea cu un ou puţin turtit la unul din capete, stind pe 
patru roate, cu partea mai turtită în faţă şi cu cea ascuţită în spate. În interiorul maşinii 
existau două deschizături ovale, în care erau instalate două banchete, prima pentru 
şofer, a doua pentru pasageri. 

Deasupra banchetelor se afla capota rotundă ca o umbrelă. Iar în faţa fiecărei roţi 
atirnau un fel de tampoane, care semănau cu nişte cizme. 

Printr-o simplă apăsare de buton, Doagă deschise toate cele patru portiere ale 
automobilului şi îi pofti pe drumeţii noştri să se aşeze. Fără să se lase prea mult rugat, 
Împestriţatu se instală în faţă, lîngă volan, pe cînd Habarnam, Cubuleţ şi Bumbiţa se 
aşezară la spate. 

Îndată ce urcară cu toţii, cele patru portiere se închiseră în urma lor. Doagă apăsă 
pe un fel de pedală, motorul scrişni şi maşina porni cu atita viteză, încît Impestriţatu, 
luat pe neaşteptate, fu cît pe-aci să zboare afară. Apucă să se prindă însă la vreme de 
mînerul din faţa lui şi se alese doar cu spaima. Maşina gonea cu o viteză atit de grozavă 
încît întrecea pe rînd toate automobilele din cale, ba chiar sărea peste unele şi asta 
fiindcă avea un dispozitiv anume făcut pentru salturi. 

Dispozitivul pentru salt avea o construcţie cit se poate de simplă. 

Pe osii, în dreptul celor patru roţi, se găseau, cum v-am mai spus, nişte arcuri 
metalice în formă de cizme. În stare de repaus, cizmele acestea stăteau cu tocurile 
înainte, întocmai ca nişte tampoane, servind la amortizare, adică la micşorarea izbiturii în 
caz de ciocnire. De cum intra însă în funcţiune dispozitivul pentru salt, toate cele patru 
cizme începeau să se învirtă în jurul osiei o dată cu roţile. La fiecare întorsătură, ele se 
propteau în pămînt şi făceau maşina să zboare deasupra oricărei piedici ivite în cale. Nici 
semnalele roşii de la răscruci nu erau pentru ea un obstacol, fiindcă sălta deasupra lor 
plutind în voie peste capetele trecătorilor şi şuvoiul de automobile. 

Ridicat în aer de saltul neobişnuit al maşinii, Impestriţatu vru să-şi arate mirarea, 
dar îşi aminti de regula lui şi se abţinu la vreme. Totuşi fiindcă apucase să deschidă gura 
se văzu nevoit să zică ceva. 

— Spune-mi, te rog, Doagă - începu el - de ce porţi pantaloni scurţi? Din ceilalţi n- 
ai? 

— Ba am - răspunse Doagă - dar în pantaloni scurţi ţi-e mai răcoare. 

— Atunci de ce ţi-ai pus căciulă cu urechi? Doar n-oi fi vrind să spui că şi asta tot 
pentru ca să-ţi ţie răcoare! 

— Se vede că n-ai habar de automobilism, spuse Doagă. Ce vezi tu pe capul meu 
nu-i căciulă, ci o cască de protecţie din metal, căptuşită pe dinăuntru cu vată. Dacă mi 
se-ntimplă vreun accident şi mă lovesc la cap, nu păţesc nimic atita vreme cit am cască, 
dar dacă n-aş avea-o...Ha! Ha! Ha! 

Şi de-atita ris, Doagă nici nu fu în stare să-şi termine vorba. 

— Atunci poate, din întîmplare, mai ai o cască? întrebă Împestriţatu îngrijorat. 

— Nu, încă una nu mai am, răspunse Doagă. 


Plin de teamă, Împestriţatu întoarse capul şi se uită spre banca dinapoi. Acum îi 
părea rău că s-a aşezat lîngă volan. Îşi spunea că, în caz de accident, cel mai periculos 
este să stai în faţă. 

Între timp, automobilul ajunse aproape de riul care curgea prin oraş şi, în loc s-o 
apuce de-a lungul malului, sări peste grilaj şi pleoscăi drept în apă. Tremurind de 
spaimă, Împestriţatu deschise portiera ca să sară afară, dar Doagă izbuti să-l apuce de 
guler. 

— Dă-mi drumui - începu să urle Împestriţatu, căznindu-se să scape din mina lui 
Doagă - vrei să ne înecăm? 

— Dar nu ne înecăm de loc, plutim, îl linişti Doagă. Automobilele de acest fel 
călătoresc tot atit de bine şi pe uscat ca şi pe apă. Acum plutim. 

— Ei, făcu Împestriţatu revenindu-şi puţin în fire. Orice pluteşte se poate îneca. 

— Asta cam aşa e, rise Doagă. Dar nu-ți fic teamă. Sub băncile automobilului se 
găseşte pentru fiecare cîte un colac de salvare. 

Fără să mai aştepte, Împestriţatu ridică banca pe care şedea, scoase do acolo un 
colac de salvare şi şi-l prinse. 

— Încă nu văd că ne înecăm, zise Habarnam. 

— Nu-i nimic, cînd ai să vezi că te îneci are să fie prea tirziu, răspunse Împestriţatu. 

— Aflaţi că mai am o surpriză, spuse Doagă. Maşina mea poate nu numai să salte ca 
mai-nainte, ci să şi zboare. 

Cum rosti aceste cuvinte, apăsă pe unul din butoanele de lîngă volan. Deodată se 
auzi un vijiit puternic. Habarnam şi Bumbiţa se uitară în sus şi văzură că acoperişul 
rotund pe care pînă atunci îl luaseră drept umbrelă s-a prefăcut intr-o elice. Iar în timp 
ce elicea se învirtea cu o viteză ameţitoare, automobilul se ridică lin în aer şi, făcînd un 
viraj brusc, prinse a zbura deasupra apei. 

— Ai şi cîte o pa-paraşută sub fiecare bancă? întrebă Împestriţatu bilbiindu-se de 
frică. 

— Nu, paraşute n-am pe nicăieri, pentru că nici nu-i nevoie de ele, răspunse Doagă. 

— De ce? rosti Împestriţatu îngrijorat. 

— Foarte simplu - zise Doagă - paraşuta se poate încurca uşor în aripa elicei şi 
atunci se face bucățele cu tine cu tot. Nu, îţi spun eu, în caz de accident e mai bine să te 
arunci fără nici un felde paraşută. 

— Dar fără paraşută te poţi izbi de pămînt, observă Împestriţatu. 

— De ce de pămînt? întrebă Doagă. Doar noi zburăm deasupra apei şi în apă chiar 
dacă te loveşti tot nu te doare. 

— Ei, aşa mai merge, se linişti Împestriţatu. Să cazi în apă nu-i chiar atit de 
îngrozitor. 

— Bineînţeles, aprobă Habarnam. Dar nu uita să te speli dacă nimereşti acolo. Ţi-ar 
prinde tare bine. 

Toţi rîseră, fiindcă privindu-l pe Împestriţatu văzură că într-adevăr nu i-ar fi stricat 
de loc să se spele. 

Automobilul plutea acum sus de tot, încit tot oraşul se vedea ca-n palmă. Era o 
privelişte minunată. Sclipind în lumina soarelui, acoperişurile caselor păreau o 
îngrămădire de solzişori sidefii în care se oglindeau toate culorile curcubeului. 

— Dar ce, la voi acoperişurile se fac din solzi de peşte? întrebă Habarnam. 

— Nu, spuse Doagă. Tot ce luaţi voi drept solzi sînt de fapt baterii solare, adică 
fotoelemente instalate pe case. Fotoelementele transformă întii energia solară în energie 
electrică, apoi o trimit în nişte acumulatori speciali, care servesc fie pentru încălzire, fie 
pentru luminatul clădirilor, pun în mişcare orice lift, orice escalator, fac să funcţioneze 
motoarele ventilatoarelor ori alte feluri de maşinării. Prisosul de energie electrică este 
îndreptat spre fabrici şi uzine, ba chiar la centrala electrică, unde se preface în energie 
radiomagnetică, care poate fi transmisă fără fire încotro ai poftă. 


— Dar pentru ce bateriile solare sînt instalate tocmai pe acoperiş? mai întrebă 
Habarnam. 

— Un loc mai bun nici zău s-ar putea găsi, răspunse Doagă. În primul rînd, 
acoperişurile sînt întotdeauna pustii, pe acolo nu umblă nimeni aşa încit oricum nu pot fi 
folosite la altceva; în al doilea rînd, sînt veşnic expuse la soare, aşa că peste ele cad cele 
mai multe raze. 

După ce mai roti o dată automobilul deasupra apei, Doagă hotări coboare. Maşina 
se lăsă în picaj brusc şi cu un pleoscăit se izbi de apă, ridicînd în jur nenumărați stropi. 
Ca să arate capacitatea de manevrare a automobilului său, Doagă mai descrise cu el 
citeva rotogoale şi zigzaguri pe suprafaţa apei, apoi se grăbi să-l îndrepte spre mal. 
Habarnam, Bumbiţa şi Impestriţatu nu ştiau dacă trebuie să se bucure sau se întristeze 
din pricina asta, pentru că nu puteau să-şi dea seamă în ce chip este mai periculos să 
călătorească cu automobilul lui Doagă: plutind pe apă, zburînd prin văzduh sau mergind 
pe uscat. 


Capitolul douăzeci şi unu 


Habarnam şi prietenii săi vizitează fabrica de 
îmbrăcăminte 


Ajunşi iarăşi pe pămînt, automobilul străbătu din nou străzile şi peste cîteva minute 
se opri în faţa unei clădiri rotunde, cu nouă etaje, ale cărei ziduri erau vopsite frumos în 
culoarea pielii. 

— După mine! strigă Doagă. Am ajuns! 

Cu aceste cuvinte sări fulgerător din maşină şi, întocmai ca la asalt, se repezi spre 
uşă. Cît timp Cubuleţ, Habarnam şi Bumbiţa coboriră din automobil şi îi ajutară lui 
Impestriţatu să-şi scoată colacul de salvare, Doagă izbuti să facă de citeva ori, în mare 
goană, drumul pînă la uşă, dus şi-ntors. 

— Ce v-aţi împotmolit acolo? ţipă el rotindu-şi mîinile ca o moară de vint. După 
mine! 

Cu chiu, cu vai, drumeţii noştri se depărtară de maşină şi păşiră spre uşă. 

— Curaj! comandă Doagă. Dacă Sinteţi cu mine, să nu vă. fie teamă de nimic. Toţi 
meşterii de pe aici îmi sînt cunoscuţi. 

Trecură cu toţii pragul uşii şi se pomeniră într-o sală mare, rotundă, toată numai din 
faianţă. De peste tot se auzea vijiitul înăbuşit almaşinilor şi fişiitul moale al ţesăturilor 
proaspăt terminate. Nici nu se dezmeticiră bine, că şi veni spre ei un pitic foarte îngrijit, 
îmbrăcat într-o salopetă albastră bine călcată, sclipitor de curată, care se încheia au 
nasturi albi de la piept pînă peste pîntec. Salopeta avea reverele desfăcute şi lăsa să se 
vadă o cravată albă. Piticul era rotofei şi solid, dar îngust în umeri, de aceea la mijloc 
parcă se lăţea, iar spre cap spre picioare se îngusta, aşa încît prin toată înfăţişarea lui îţi 
amintea de un peşte. 

— Noroc bun, Caracudă! îi spuse Doagă piticului. Am venit în vizită cu prietenii mei. 
Arată-le cum ştiţi voi să faceţi îmbrăcăminte pentru noi. 

În loc de răspuns, Caracudă luă o poză teatrală şi, scuturînd din pumni, prinse a 
declama: 

— Poftiţi, vă rog, după mine! Eu am să vă dezvălui, dragii mei, tainele acestor 
locuri. 

Pe urmă ridică poruncitor o mină şi figura îi deveni cît se poate de gravă. 

— Înainte, prieteni, lăsaţi la o parte teama şi-ndoiala, tună el. 

La auzul unui asemenea urlet, Împestriţatu se cutremură şi se ascunse în spatele lui 
Cubuleţ. 

— Ce, nu e-n toate minţile? întrebă el cu teamă. 


Dar lui Caracudă nu-i lipsea nici un dram de minte. Totul venea de acolo că el nu 
era numai maistru la fabrica de îmbrăcăminte, ci şi actor de teatru. Meditind la vreunul 
din rolurile sale şi neizbutind întotdeauna să se smulgă din ginduri atunci cînd îl întreba 
cineva ceva, răspundea de multe ori într-o manieră actoricească, ca şi cum s-ar fi aflat 
pe scenă. 

Văziînd ce înriurire a putut avea asupra lui Împestriţatu talentul său de actor, 
Caracudă zimbi cu vădită mulţumire de sine şi îi conduse pe drumeţii, noştri în mijlocul 
unei săli, unde se ridica un cilindru înalt, ascuţit la virf, turnat în oţel brumat, cu reflexe 
albăstrii. In jurul cilindrului se răsucea o scară spiralată, care se termina sus, în virf, cu 
un fel de platformă. Peste tot pe cilindru atirnau reţele electrice, cutii metalice cu 
manometre, termometre, voltmetre ori alte soiuri de aparate pentru măsurat. 

De cum se opriră în faţa cilindrului, Caracudă lăsă la o parte tonul teatral şi începu 
să vorbească cu glasul lui obişnuit, presărindu-şi cuvintele cu asemenea expresii fără 
rost ca: „dacă pot să mă exprim asa”, „care va să zică” şi „iertaţi-mi expresia”. 

— În faţa voastră, dragii mei, se află, dacă pot să mă exprim aşa, cazanul principal 
textil, construit după sistemul inginerului Cilindrel, începu Caracudă. Inăuntrul cazanului 
se pune, care va să zică, materia primă, care nu e altceva decit vrejuri fărimiţate de 
păpădie. Aici, sub acţiunea unei temperaturi înalte, vrejurile se topesc, dacă pot să mă 
exprim aşa, şi se prefac, printr-o reacţie chimică, în tot felul de materii din care apare, 
iertaţi-mi expresia, masa gelatinoasă fluidă, care are proprietatea de a se închega 
imediat cînd vine în contact cu aerul. Această masă gelatinoasă alunecă în nişte ţevi şi 
apoi, iertaţi-mi expresia, scurge cu ajutorul unor compresoare prin nişte găurele 
microscopice aflate la capetele ţevilor. Odată ieşită la aer prin găurelele microscopice, 
masa aceasta, care va să zică, se încheagă şi se preface în mii de fire subţiri. Ele ajung 
în războaiele de ţesut aşezate în jurul cazanului. Aşa cum observați şi dumneavoastră, 
războiul de ţesut preface firele într-o țesătură care, iertaţi-mi expresia, iese apoi de acolo 
în valuri nesfirşite; după aceea ajung la maşina de ştanţat. Aici, după cum vedeţi, 
materialul e întîi croit în bucăţi şi apoi lipit cu o anumită compoziţie, devenind, dacă pot 
să mă exprim aşa, cămăşi de gata. La celelalte maşini de ştanţat de aci din jur se 
croieşte, iertaţi-mi expresia, lenjerie de diferite măsuri. 

După ce priviră tot procesul de producţie de la apariţia firelor pînă la împachetarea 
cămăşilor în cutii, drumeţii noştri urcară la primul, etaj, unde se făceau haine, veste, 
paltoane şi jachete, după acelaşi sistem ca la parter. Singura deosebire era că aici, 
înainte de a intra în războaiele de ţesut, firele sufereau operaţia colorării, adică treceau 
prin nişte vase cu tot soiul de vopsele. Caracudă le atrase atenţia că deşi firele se fac din 
aceeaşi materie primă, se obţin totuşi mai multe soiuri de ţesături, felul acestora 
schimbindu-se după metodele chimice de prelucrare a firelor şi după construcţia 
războaielor de ţesut, care pot fabrica fie ţesături, fie tricotaje, adică împletituri şi obiecte 
croşetate, precum şi obiecte din pislă sau fetru, ori unele combinate, cum ar fi, de pildă, 
cele făcute din ţesături şi împletituri sau tricotaje şi fetru. 

Etajul doi era ocupat cu fabricarea pantalonilor de diferite modele şi măsuri. Mai 
sus, la următoarele trei etaje, se făceau bluze, fuste, rochii şi jersee pentru prichinduţe. 
Aici, ţesăturile odată ieşite din războaie treceau prin aşa-zişii cilindrii de imprimare, de 
unde ieşeau fie cu pătrăţele sau picăţele, fie cu flori, dunguliţe sau diferite alte desene. 

La etajul şase se făceau ciorapi, jambiere de stofă, şosete, cravate, panglici, 
dantele, şireturi, cordoane şi alte mărunţişuri de acest fel, precum şi batiste; la şapte, 
podoabe pentru cap, iar la opt, încălţăminte. 

Printre materialele de la acest etaj drumeţii noştri văzură pislă, fetru, precum şi o 
țesătură presată, foarte groasă, pe care piticii din Oraşul Soarelui o foloseau mai ales 
pentru ghete. 

Singurul pitic pe care-l întilniseră de la intrarea în fabrică fu Caracudă, fiindcă în 
toate cele opt etaje vizitate, întregul proces de producţie pînă la împachetarea obiectelor 
era făcut de maşini. Dar la ultimul - etaj, totul se dovedi a fi invers: maşini nu se vedeau 
de loc, în schimb se găseau acolo o mulţime de prichindei şi de prichinduţe. Un grup 
stătea în faţa şevaletelor şi picta, al doilea şedea la o masă şi descria, iar al treilea cosea 


cite ceva din tot soiul de materiale. De jur împrejurul lor se aflau manechine, adică nişte 
păpuşi mari, înalte cit piticii, pe care se probau rochiile. 

— Şi aici avem, iertaţi-mi expresia, secţia de artă manuală, spuse Caracudă 
ajungind cu însoțitorii lui la acest etaj. 

Chiar în clipa aceea se apropie de ei o prichinduţă care purta un halat lucios de 
culoare cenuşie. 

— Ce-nseamnă asta „iertaţi-mi expresia”, se supără ea. Ce rost are să te scuzi? 
Secţia de artă manuală este secţia de artă manuală şi nu văd pentru ce trebuie să-ţi ceri 
iertare cînd vorbeşti de ea. 

— Păi, secţia de artă manuală vine de la cuvintul „sec”, zise Caracudă. 

— Nici gînd să vină de la „sec” - răspunse prichinduţa - vine de la cuvintul „artist”. 

— Ei, atunci iartă-mă, Aculiţa, n-am ştiut, rosti Caracudă. Uite, ţi-am adus nişte 
vizitatori. 

— Foarte bine că i-ai adus, spuse Aculiţa. Acum poţi să te dai la o parte, ca să nu 
mă stinghereşti. Am să le explic totul singură... Mai întîi - începu ea - trebuie să vă spun 
ce bici ne mină pe noi. Ei bine, aflaţi că acest bici nu este altul decit moda. Desigur, aţi 
putut observa voi că nici o prichinduţă nu se mulţumeşte să se îmbrace mereu cu aceeaşi 
rochie, ci visează într-una altceva mai nou şi mai original. Rochiile se poartă cînd lungi, 
cînd scurte, cînd înguste, cînd largi, cînd cu cute, cînd fără cute. Uneori sînt la preţ 
imprimeurile în carouri, în zigzaguri, cu buline, pepite sau în dungi, alteori cele 
înflorate... Într-un cuvînt, toate desenele posibile şi imposibile! Pînă şi la culori există 
modă. Ba le vezi pe toate în verde, ba, cine ştie din ce pricină, se poartă cafeniu; nici nu 
apuci să-ţi pui de citeva ori taiorul, că gata, se demodează şi trebuie să alergi cu sufletul 
la gură să-ţi cumperi altul... 

Ultimele cuvinte îl amuzară atit de mult pe inginerul Doagă, încit, fără să vrea, 
scoase nişte hohote de ris care semănau cu un nechezat. 

— V-aş ruga să nu mai nechezaţi cînd explic, spuse Aculiţa, aspru. Doar nu sinteţi 
cal şi nu vă aflaţi în grajd. Da, înţeleg, dacă v-aţi trezi acolo aţi putea necheza cit v-ar 
place. 

Faptul că Aculiţa pomeni de grajd îl amuză şi pe Împestriţatu atit de tare că de-abia 
se mai putu stăpini să nu pufnească în ris. Aculiţa îl privi cu severitate. 

— Prin urmare, continuă ea, vă rog pe toţi să veniţi mai aproape. Aici, în faţa 
dumneavoastră, se află pictori care creează mereu desene pentru noile ţesături şi 
modele de îmbrăcăminte. Faceţi cunoştinţă, vă rog, cu unul din ei, pictorița Aţişoara. 
Ridică-te, te rog, Aţişoara, ca să poţi fi văzută. 

Aţişoara, care se şi grăbi să se scoale de pe scaun, se arătă a fi o prichinduţă 
micuță de tot, subţirică, îmbrăcată într-un halat alb, cu faţa palidă şi cu părulbălai ca 
inul. Modestă cum era, rămase aşa o vreme, cu ochii în pămînt, din care pricină genele ei 
lungi păreau parcă şi mai lungi. 

De sfială, nu mai ştia nici ea ce să facă; se mărginea doar să răsuceaşcă în mină, 
fără rost, pensula ei de pictat. 

— Aţişoara este cea mai bună pictoriţă din fabrica noastră, spuse mai departe 
Aculiţa. 

Acum creează un desen pentru un nou imprimeu care se numeşte: „Dimineaţa în 
pădurea de pini”. Priviţi aci: de jur împrejur e pădurea, iar la mijlocul ei, ursoaica cu 
ursuleţii. E foarte nostim. Nu-i aşa? Trebuie să ştiţi că de curînd Aţişoara a creat desenul 
aşa numit: „Buburuza”. Închipuiţi-vă un material verde, încărcat cu buburuze portocalii şi 
cu picăţele negre. O minunăţie! Rochiile cu buburuze s-au vindut pe la magazine ca 
pîinea caldă. Nimeni nu mai vroia să îmbrace altceva. Dar n-au trecut nici citeva zile şi S- 
a găsit un deştept care a declarat că lui nu-i mai vine să iasă la plimbare în oraş, fiindcă i 
se pare că hainele tuturor trecătorilor sînt năpădite de buburuze care se tirăsc. După 
aceea, nici o prichinduţă n-a mai vrut să-şi îmbrace rochia cu buburuze. „N-am poftă să 
se tirască buburuzele pe mine”, spunea fiecare din ele. Altă dată, Aţişoara a născocit un 
material şi mai interesant, căruia i-a zis „Cele patru anotimpuri”. Rochiile astea erau o 


adevărată minunăţie, o feerie, nu altceva. Pe ele erau îmbinate opt culori, pentru care a 
trebuit să se facă opt cilindri noi de imprimare. 

Nici o prichinduţă din oraş nu mai rămăsese fără rochii din acestea. 

Deodată, una dintre iubitoarele modei a zis: „Mie rochia asta nu-mi place, fiindcă 
toată lumea se uită la desenul de pe ea şi nu la mine.” Ce credeţi că s-a întîmplat? A 
doua zi, rochia a ieşit din modă, încit am fost nevoiţi să născocim în grabă alt imprimeu 
pentru rochii. 

Doagă rise din nou, dar fiindcă îşi dădu seama la vreme şi puse mîna la gură, risul 
lui se prefăcu într-un fel de grohăit. 

— Eu v-aş mai ruga să nu grohăiţi, spuse Aculiţa cu ton de reproş. Dacă însă ţineţi 
neaparat să o faceţi, duceţi-vă pînă acasă, grohăiţi cit poftiţi, şi după aceea vă puteţi 
întoarce. Hm!... Aşadar, unde am rămas? 

A, da, la modă! Prin urmare, după cum vedeţi, noi nu ne supunem deloc modei, 
dimpotrivă moda ni se supune nouă, fiindcă noi sintem aceia care creăm mereu alte 
modele de îmbrăcăminte. Şi deoarece noi creăm moda, ei nu-i mai rămîne nimic de 
făcut, aşa încit treburile ne merg de minune. Doar uneori se întimplă să fim puşi pe cum 
se obişnuieşte să se spună. 

Ţ7 Doagă, care nu mai izbutea nicicum să-şi stăpinească risul, grohăi din nou. Auzindu- 
I, Impestriţatu grohăi şi el. 

— Ei, poftim! rosti Aculiţa desfăcind mîinile uluită. Bine a zis cine-a zis că exemplul 
rău este molipsitor. A fost de ajuns să grohăie unul, ca să facă la fel şi alţii. Pînă la urmă 
o să începem să grohăim cu toţii şi o să ne ducem acasă. Of! Iar m-ati întrerupt. Aşadar, 
unde am rămas? 

— La asta: că o să începem să grohăim cu toţii şi o să ne ducem acasă, spuse 
Habarnam. 

— Ba nu, zise Aculiţa. M-ani oprit la altceva... spuneam că sîntem puşi pe jar. Da, 
exact, Sintem puşi pe jar. Văzind un costum sau o pălărie nouă, piticii din oraşul nostru 
dau buzna pe la magazine să şi-o cumpere. Dar fiindcă nu găsesc acolo modelul pe care 
îl caută, trebuie să fabricăm la repezeală un nou sortiment, şi asta nu-i tocmai uşor, 
fiindcă se cer alte modele pentru imprimeuri, altă croială, alte maşini de ştanţat, ba chiar 
alţi cilindri de imprimare. Lumea nu vrea să aştepte, şi noi sintem nevoiţi să dăm zor, ca 
să-i facem pe plac. Iaca, de aceea spuneam că sîntem puşi pe jar. Cum putem lupta 
împotriva acestui lucru? Nimic mai simplu. Ne silim să ţinem legătura cu magazinele. 

De cite ori piticii cer ceva nou, ele ne dau de veste. Ieri, de pildă, ni s-a vorbit 
despre unii pitici care vor să-şi cumpere pantaloni galbeni. Asta ne-a făcut să pricepem 
că în oraşul nostru a sosit cineva cu asemenea pantaloni. Spuneti-mi, vă rog, sînteţi de 
mult la noi în oraş? îl întrebă ea pe Habarnam. 

— De alaltăieri. 

— Vedeţi? se bucură Aculiţa. Dumneavoastră aţi sosit alaltăieri, iar noi ieri am şi 
aflat despre călătorul în pantaloni galbeni. Dar asta încă nu-i totul. Am şi început să 
pregătim fabricarea unor astfel de pantaloni. Vă rog să veniţi mai aproape şi să faceţi 
cunoştinţă cu pictorița Năsturica. Ea lucrează acum la proiectul pantalonilor galbeni, 
deoarece pantaloni de acest fel nu s-au mai făcut la noi pină acum. 

Cînd Habarnam şi tovarăşii lui de drum se apropiară de Năsturica, o văzură 
desenînd pe o bucată mare de hirtie nişte pantaloni galbeni în mărime naturală. In tot 
acest timp, Aţişoara măsura din ochi pantalonii lui Habarnam, ba din cînd în cînd le mai 
pipăia materialul pe furiş. 

— E bine că s-a nimerit să veniţi pe la noi, îi zise Aculiţa lui Habarnam. Altfel 
puteam să facem cu totul alt model de pantaloni decit cel care se caută. Ni s-a mai 
întimplat nouă şi altădată. Tu, Năsturico, fii atentă şi corectează proiectul acolo unde 
trebuie. Pantalonii nu trebuie să fie nici prea înguşti, nici prea largi, nici prea lungi, nici 
prea scurţi. Adică: ceva mai jos de genunchi şi puţin mai sus de gleznă. Mai bun model 
nici nu se poate, e cel mai comod de purtat. Şi materialul are avantajele lui: aşa lucios şi 
mătăsos cum este nu se murdăreşte prea uşor. Ai observat? Culoarea nu e galbenă ca 


lămiia, aşa cum o pictaseşi tu, ci galben-canar. O asemenea nuanţă încîntă mai mult 
ochiul. Şi pe urmă nu-i nevoie de nasturi jos. Piticilor nici nu le place să umble cu nasturi 
pe la glezne, fiindcă îi pot agăța de ceva şi oricum îi rup pînă la urmă. 

Întîlnirea cu Habarnam avu o înrîurire cît se poate de binefăcătoare asupra Aculiţei. 
Nici lui Doagă, care o scosese tot timpul din sărite cu risul lui, nu-i mai arunca acuma 
priviri furioase. Poftindu-şi musafirii să şadă pe canapea, Aculiţa încinse cu ei o discuţie 
foarte prietenească. După ce află că drumeţii noştri au venit din Oraşul Florilor, începu s- 
o întrebe în amănunţime pe Bumbiţa cum se îmbracă prichindeii şi prichinduţele prin 
acele locuri şi care-i moda pe acolo. Încetul cu încetul se amestecară în vorbă şi ceilalţi 
pictori. Una dintre pictoriţe, pe nume Agrafa, îl întrebă pe Impestriţatu ce i-a plăcut lui 
mai mult în Oraşul Soarelui. 

— Siropul cu sifon, răspunse Împestriţatu. Dar ce mă încîntă urmă el - este că îl poţi 
bea la orişice chioşc şi oricit ai poftă. 

— A şi găsit de ce să se minuneze, se amestecă Doagă. La noi, cu toate e aşa. N-ai 
decit să te aşezi la masa oricărui restaurant şi ai să măninci pînă ce te saturi, ori să intri 
în care magazin vrei şi ai să capeţi tot ce ceri, fără să dai nimic. 

— Dar dacă-ţi doreşti cumva un automobil? întrebă Habarnam. Cred că aşa ceva nu 
mai capeţi! 

— Ba de ce nu? Capeţi şi asta! zise Cubuleţ. Dar de cînd au apărut taxiurile cu 
butoane, nimeni nu-şi mai doreşte automobil. Spune-mi, te rog, de ce aş avea eu nevoie 
de maşină proprie dacă pot să mă urc în taxiul cu butoane şi să mă duc încotro am chef, 
fără să mă doară capul. 

Fiindcă, te rog să mă crezi, automobilul propriu este o mare belea la casa cui îl are. 
Trebuie spălat, curăţat, uns, reparat, alimentat cu combustibil. Pentru el ai nevoie de 
garaj. Pe urmă, cînd călătoreşti cu maşina ta proprie trebuie s-o conduci, să ai grijă ca să 
nu dai peste ceva, să nu calci pe cineva, într-un cuvint eşti în veşnică încordare. Dar cînd 
călătoreşti în taxiul cu butoane n-ai nici o grijă. Poţi să citeşti liniştit un ziar sau o carte, 
să te gindeşti la orice sau să nu te gindeşti la nimic. 

Ba poţi chiar să dormi ori să compui versuri. Cîndva, de mult, am avut şi eu o 
maşină, însă de cînd m-am descotorosit de ea mă simt într-adevăr un pitic liber. 

— Totuşi, mulţi dintre piticii voştri au maşină proprie, zise Habarnam. Uite, de pildă, 
Doagă. 

— Cu mine e altceva, spuse Doagă. Eu sînt vechi automobilist şi mersul în 
automobilele astea moderne care vă duc pe voi acolo unde trebuie şi în care nu ţi se 
poate întîmpla nimic nu sînt pe măsura mea. 

Mie îmi place să mă aşez la volan şi să conduc singur. Îmi place să mă lupt în timpul 
mersului cu primejdiile. Sînt deprins cu aşa ceva din timpuri străvechi şi nu mă pot 
dezbăra în nici un chip de obiceiurile mele. Îmi dau bine seama că astea sînt la mine 
nişte rămăşiţe ale trecutului, cum s-ar spune, dar uite, deocamdată nu sînt în stare să 
fac nimic împotriva lor. 

Deodată, Împestriţatu, pe care de dimineaţă îl chinuise foamea, nu se mai putu 
stăpini: 

— Fraţilor - spuse el atunci - nu se găseşte cumva ceva de mincare pe aici sau 
măcar sirop cu sifon? N-am luat în gură nimic pe ziua de astăzi. 

— Ah, sîntem nişte mormoloci! strigă Doagă. Ce tot stăm aicea să discutăm fără 
rost? Mai bine ne-am duce la masă! Vorba aceea: „Nici privighetoarea n-o saturi cu 
poveşti.” 

Această zicătoare îi plăcu grozav de mult lui Împestriţatu, încît de atunci, ori de cîte 
ori îi era foame spunea: „Nici privighetoarea n-o saturi cu poveşti”. 


Capitolul douăzeci şi doi 


Aventurile miliţianului Fluieraş 


Cititorii îşi amintesc, desigur, că după dărimarea zidurilor la postul de miliţie, 
miliţianul Fluieraş a fugit mai întîi să-l prindă pe Habarnam, dar simțind apoi dureri mari 
la cap a încetat fuga şi a plecat acasă. Din ce pricină a hotărit el să se ducă acasă şi nu la 
post, unde îl aştepta miliţianul Păzilă, nu se ştie deocamdată nimic precis. Nu se ştie de 
asemenea de ce nu s-a dus mai curind la spital, să-l vadă un doctor. 

Totul se explică, pesemne, prin aceea că, fiind lovit de vreo cărămidă în cap, el n-a 
putut să-şi mai dea Seama ce trebuie să facă. 

Fapt este că miliţianul Fluieraş şi-a îndreptat paşii lui spre casă. 

Cum nu locuia prea departe, pe strada Macaroanelor, n-avea de ce să ia nici 
autobuz şi nici taxi. Ajungind pe strada Macaroanelor, se trezi în faţa casei sale. Poate că 
lucrurile ar fi ieşit pînă la urmă destul de bine, dacă nu s-ar fi petrecut ceva cu totul 
neaşteptat. 

Casa în care locuia Fluieraş nu era una obişnuită, ci turnantă; era una din acele case 
construite de arhitectul Clondirsucit. Toate cele patru ziduri ale ei aveau cite o poartă. 
Dacă zidurile ar fi stat nemişcate, s-ar fi putut spune că fiecare poartă este aşezată către 
unul din cele patru puncte cardinale: est, vest, nord şi sud. Dar fiindcă ele se mişcau 
neîncetat, ar fi fost imposibil să stabileşti la care anume punct cardinal este aşezată 
cutare sau cutare poartă. 

Miliţianul Fluieraş se întorcea de obicei de la slujbă la aceeaşi oră. În acea parte din 
zi, intrarea spre apartamentul lui era întotdeauna pe strada Macaroanelor. Dar de data 
asta, Fluieraş veni mai devreme cu o oră, cînd pe strada Macaroanelor se găsea o altă 
poartă. Fără să-şi dea seama ce face, el trecu pragul acelei porţi, se urcă, ca de obicei, 
cu liftul pînă la etajul patru, şi intră într-un apartament străin. Acolo, stăpinii casei erau 
plecaţi, aşa încît nu avu cine să-i spună lui Fluieraş că a greşit. Ce e drept, miliţianul se 
arătă oarecum mirat că a găsit în apartament altă mobilă decit aceea pe care o lăsase, 
dar fiindcă îl durea atit de rău capul nu şi-l mai frămîntă mult, ci se dezbrăcă repede, se 
viri în pat şi adormi ca mort. Fie din pricina loviturii cu cărămida în cap, fie din cine ştie 
ce altă pricină, Fluieraş căzu într-un somn adînc care tinu toată ziua, toată noaptea, ba 
pe deasupra şi aproape toată dimineaţa următoare. Mai exact spus, el se culcă la ora 
zece dimineaţa şi se trezi a doua zi la ora unsprezece, dormind în felul acesta de două ori 
douăsprezece ore la rind, adică douăzeci şi patru de ore întregi, plus încă un ceas. 

Dacă Fluieraş ar fi dormit în apartamentul lui, unde ar fi putut fi găsit îndată, nu s- 
ar fi întîmplat nimic deosebit, dar cum s-a culcat într-o casă străină, unde nimănui nu i- 
ar fi trecut prin minte să-l caute, s-a produs pînă la urmă o mare încurcătură. 

După ce căzură zidurile la miliţie, miliţianul Păzilă, care auzi zgomotul, încetă 
observaţiile lui la ecranul de televiziune şi se repezi în camera vecină. 

Văzind catastrofa întimplată, fugi iute în stradă, adună mai mulţi trecători şi se 
apucă să răscolească împreună cu ei dărimăturile. Lucrară cu toţii fără să-şi 
precupeţească forţele, dar totul fu în zadar. Nici arestatul, nici miliţianul nu fură găsiţi 
sub dărimături. Se descoperi doar cascheta lui Fluieraş. 

Asta îl mai linişti pe miliţianul Păzilă, care îşi spuse, pînă la urmă, că pesemne 
Habarnam a izbutit să scape cumva şi că Fluieraş trebuie să fie pe urmele fugarului. 
Vremea trecea însă şi Fluieraş nu se mai întorcea. Păzilă urmări atent toate ecranele lui 
de televiziune, în nădejdea că totuşi Fluieraş ar putea fi zărit pe vreuna din străzi; dar, 
după cum ştie foarte bine şi cititorul, la ora aceea Fluieraş dormea dusiîntr-un pat străin, 
aşa că n-ar fi avut cum să fie văzut pe nici unul din ecrane. 

Curînd se iviră la postul de miliţie alţi doi milițieni de serviciu: Cozoroc şi Săbiuţă. 
Miliţianul Păzilă le predă garda şi, după ce le istorisi cele întimplate, porni să-l caute pe 
Fluieraş. Presupunind că s-ar fi putut ca Fluieraş să se ducă acasă, dădu mai întîi un 
telefon acolo, dar fiindcă nu i se răspunse, îşi spuse că e cazul s-o pornească spre strada 
Macaroanelor. Cum era şi de aşteptat, la Fluieraş nu găsi pe nimeni, şi atunci Păzilă se 
întoarse la el acasă şi se apucă să telefoneze pe la toate spitalele. De peste tot i se 
răspunse că miliţianul Fluieraş nu figurează pe listele bolnavilor. Pînă la urmă ajunse să 
dea telefoane la celelalte posturi de miliţie ale oraşului, ca să le ceară ajutor în căutarea 
lui Fluieraş. Toate secţiile de miliţie răspunseră cu căldură la chemare şi curind un 


escadron întreg de milițieni porni prin oraş să-l caute pe cel dispărut. Miliţianul Păzilă se 
repezea la fiecare jumătate de oră acasă la Fluieraş, ca să vadă dacă nu cumva s-a 
întors între timp. Ba tot restul zilei şi toată noaptea sună la fiecare spital în parte, 
făcîndu-i pe bieţii medici să se plictisească de ei ca de mere acre. 

În ciuda tuturor căutărilor, Fluieraş nu fu găsit pe nicăieri, încît a doua zi de 
dimineaţă apăru în ziar un anunţ despre misterioasa lui dispariţie. Dacă Fluieraş ar fi citit 
în ziua aceea vreun ziar s-ar fi mirat el însuşi nespus de mult că în jurul numelui său s-a 
stirnit atita vilvă. Dar vedeţi că el nu citise în ziua aceea ziarele, aşa că n-avea de unde 
să ştie ce scrie în ele. De cum se trezi din somn se uită la ceas şi văzu că minutarele 
arată ora unsprezece. Aducîndu-şi aminte că s-a culcat la zece, ol crezu că a dormit 
numai o oră şi nicidecum douăzeci şi cinci. De aceea nici nu băgă de seamă că a trecut o 
zi şi a venit alta. 

Capul îl mai durea încă, ba pe deasupra îl chinuia şi o foame cumplită, ceea ce n-ar 
trebui să vă mire dacă v-aţi gindi că a dormit o zi şi o noapte fără să îmbuce nimic. 
Indreptindu-se spre bucătăria care semăna întocmai cu aceea din apartamentul lui, 
Fluieraş se duse drept la micul dulap din perete şi prinse a apăsa pe butoanele de pe 
margine sub care scria: „supă”, „păsat”, „griş cu lapte”, „compot”, „pline”, „plăcinte”, 
„tăieţei”, „ceai”, „cafea” şi alte bunătăţi. După ce deschise o altă uşiţă, în spatele căreia 
nu se afla decit o deschizătură dreptunghiulară, Fluieraş se aşeză pe un scaun şi aşteptă. 
Peste două minute, prin golul din josul deschizăturii se ridică o cabină micuță a liftului- 
bucătărie, vopsită în alb, care, prin toată înfăţişarea ei, îţi aducea aminte de un răcitor. 
Fluieraş deschise uşa cabinei şi se apucă să scoată de acolo farfuriile cu supă, păsat 
budincă de ouă, griş cu lapte, plăcinte, piine tăiată felii, cana de cafea, zaharniţa şi toate 
cite ceruse: aşezindu-le, una cite una, pe masă, în faţa lui, prinse a îmbuca cu mare 
poftă. 

Asemenea lifturi-bucătărie erau numeroase în Oraşul Soarelui. Prin ele erau aduse 
în apartamente micul dejun, prînzul şi cina de la restaurantele aflate la parterul clădirilor. 
Trebuie să vă spun însă că piticii din Oraşul Soraelui se hotărau rareori să ia masa la ei 
acasă, fiindcă preferau să mănince la restaurant, unde era mult mai vesel. Acolo erau 
serviţi de simpli prichindei şi prichinduţe, cărora le puteai împărtăşi gindurile tale, le 
puteai adresa o vorbă de duh ori o glumă. Pe cînd acasă, masa ţi-o servea liftul, cu care, 
după cite ştiţi, nu se prea poate glumi. Totuşi, la nevoie, piticii mai mîncau şi pe acasă, 
lipsindu-se în acest caz de toate plăcerile şi comodităţile de la restaurant. 

După ce îmbucă pe săturate, miliţianul Fluieraş se culcă din nou în pat, cu gindul să 
mai doarmă oleacă.Asta fiindcă el socotea că a dormit doar o oră, ceea ce însemna, 
desigur, foarte puţin. Oricum, Fluieraş adormi îndată şi, pesemne, şi-ar fi urmat somnul 
pînă a doua zi dimineaţa, dacă la miezul nopţii n-ar fi fost deşteptat de stăpinii casei, 
care se întoarseră. 

După cite s-a putut lămuri mai tirziu, apartamentul în care nimerise Fluieraş era 
locuit de Glumilă şi Strimbicel. Lui Glumilă îi mergea vestea că îi plac grozav de mult 
glumele. Gluma lui preferată era să spună aproape după fiecare vorbă: „Pe cuvint de 
cinste! Să nu-mi ziceţi mie Glumilă dacă nu-i aşa!” Cit despre Strimbicel, lui nu-i prea 
mergea vestea că i-ar plăcea ceva în mod deosebit. Amindoi erau şoferi la fabrica de 
bomboane: împărțeau zilnic bomboanele pe la magazine şi erau buni prieteni. In ziua 
cînd miliţianul Fluieraş intrase, din greşeală, în apartamentul lor, Glumilă şi Strimbicel nu 
înnoptaseră la ei acasă, fiindcă după ce-şi terminară treaba se duseră cu maşina la un 
amic al lor, pe nume Chercheluş, care îi poftise la un chef în cinstea mutării lui într-o 
nouă locuinţă. Cheful dură toată noaptea. A doua zi de dimineaţă, cei doi se duseră 
direct la fabrica de bomboane, iar după-amiază plecară din nou cu maşina la un alt 
prieten, numit Damigeană, care tocmai îşi schimbase şi el locuinţa şi făcea chef. De altfel 
şi aici cheful se proiectase pentru toată noaptea, dar fiindcă la prietenii noştri ar fi fost a 
doua noapte de nesomn, Damigeană le făcu o favoare îngăduindu-le să plece mai 
devreme, adică pe la orele unsprezece. 

La urma urmelor, unsprezece seara este O oră destul de tirzie, ba pe deasupra 
prietenii noştri nu ajunseră îndată acasă, ci mai făcură un ocol pe la postul de miliţie, 


unde miliţianul de serviciu îi făcu lui Strimbicel o morală care ţinu nici mai mult nici mai 
puţin decit douăzeci de minute, pentru că încălcase regulile de circulaţie. Într-un cuvînt, 
cînd cei doi se iviră în apartamentul lor era noapte adincă. Totuşi, şi unul, şi celălalt 
arătau mulţumiţi că se văd în Sfirşit acasă. 

— Iată-ne şi la noi, pe cuvint de cinste, să nu-mi zici mie Glumilă dacă nu-i aşa, 
spuse Glumilă. Acum să cinăm şi să ne băgăm în pat. 

— Ce-i adevărat e adevărat, încuviinţă Strimbicel căscind. Oricit de bine ai mînca în 
vizită, nu strică să mai îmbuci ceva şi acasă. 

Se duseră deci amîndoi la bucătărie şi se apucară să apese butoanele de pe uşiţa 
liftului bucătărie. Peste citeva minute se şi aflau instalaţi la masă şi cinau. Fălcile li se 
mişcau alene, de-ai fi zis că mănîncă siliţi de cineva, pleoapele li se închideau singure şi 
totuşi pălăvrăgeau într-una, deşi limbile li se împleticeau. În cele din urmă, Glumilă se 
sătură, se ridică de la masă şi, fără să mai rostească o vorbă, se duse să se culce. 

De cum intră în cameră, stinse lumina şi se viri în pat. După el veni Strimbicel. 
Văziînd că Glumilă a stins lumina, Strimbicel dibui prin întuneric pînă la patul lui, apoi se 
dezbrăcă şi vru să se culce, dar întinzind mîna simţi că la el în pat doarme cineva.Crezu 
atunci că Glumilă a nimerit din greşeală acolo şi se porni pe ris. 

— Ce glumă o mai fi şi asta! Ce cauţi tu la mine-n pat? zise Strimbicel. 

— Vorbeşti prăpăstii, să nu-mi zici mie Glumilă dacă nu-i aşa! răspunse Glumilă din 
patul celălalt. 

— Cum prăpăstii? se miră Strimbicel. Dar unde eşti? 

— Aici, la mine-n pat! Să nu-mi zici mie Glumilă dacă nu-i aşa. Dar unde aş putea 
să fiu? 

Auzind că Glumilă se află în altă parte, Strimbicel întinse din nou mina în întuneric şi 
atinse pieptul lui Fluieraş, care dormea atit de adînc, încît nu făcu nici cea mai mică 
mişcare. 

— Ştii, Glumilă - spuse Strimbicel - la mine în pat doarme cineva. 

— Cine ar putea să doarmă? se miră Glumilă. Înainte de a răspunde, Strîmbicel mai 
atinse gitul, faţa, nasul, fruntea şi părul lui Fluieraş. 

— Ce comedie! zise el apoi, dînd nedumerit din miini. Cred că e un cap cu o chică. 

— Asta-i bună! spuse Glumilă. 

Trebuie să vă spun că Glumilă şi Strimbicel nu s-au prea speriat că au găsit la ei în 
casă un pitic străin. Ba pot chiar să vă asigur că nu s-au speriat de loc. Asta pentru că în 
Oraşul Soarelui nu se mai întimplaseră din vremuri îndepărtate furturi sau pungăşii. Toţi 
piticii se înțelegeau între ei şi nimănui nu i-ar fi trecut prin cap să se strecoare într-o 
casă străină cu vreun gind rău. 

— Să nu-mi zici mie Glumilă dacă nu e la mijloc vreo neînțelegere, spuse Glumilă 
rizînd într-una. 

— Ştii ce trebuie să fie? îşi dădu cu părerea Strimbicel. Ne-o fi căutat vreun amic în 
lipsa noastră, ne-o fi aşteptat, ne-o fi aşteptat, pînă cînd i s-o fi făcut urit şi pe urmă, de 
plictiseală, o fi adormit. 

— Exact! Aşa o fi! aprobă Glumilă. Ia aprinde lumina! 

După ce odaia fu luminată, cei doi se apropiară de patul în care Fluieraş continua să 
doarmă ca şi cum nimic nu s-ar fi întimplat şi începură să-l cerceteze cu privirea. 

— Cine o fi ăsta? Tu îl ştii? întrebă Strimbicel. 

— Îl văd pentru prima oară în viaţa mea, pe cuvint de cinste! răspunse Glumilă. 

— Tffuu! făcu Strimbicel cu ciudă. Şi eu tot pentru prima oară! 

Dar ceea ce mi se pare grozav de interesant este că doarme ca la el acasă! 

— Pe cuvintul meu de cinste, Strimbicel, dacă nu e uimitor, zise Glumilă. Te 
pomeneşti că din greşeală am nimerit în alt apartament. Trebuie să spălăm putina pînă 
nu se scoală. 

În primul moment, Strîmbicel fu gata să-i dea ascultare, dar pe urmă se uită în jurul 
lui şi rămase pe loc. 


— Nu - spuse el - cred totuşi că Sintem la noi acasă. Trebuie să-l trezim şi să-l 
întrebăm cum a nimerit în patul meu. 

Glumilă se apucă să-l zgilţiie pe Fluieraş pînă cînd îl trezi. 

— Cum aţi ajuns aici? întrebă el uitîndu-se nedumerit la Glumilă şi Strimbicel, care 
stăteau în faţa lui, fără pantaloni. 

— Noi? se zăpăci Glumilă. Auzi, Strimbicel, adică cum vine asta? 

Să nu-mi zici mie Glumilă dacă mai înţeleg ceva. El ne întreabă pe noi cum am 
ajuns aici! Nu, dragul meu. Noi trebuie să te întrebăm pe matale cum ai ajuns aici? 

— Eu - rosti Fluieraş, ridicîind uimit umerii - ca de obicei. 

— Ca de obicei? se revoltă Glumilă. Dar unde socoteşti că te afli? 

— La mine acasă, răspunse Fluieraş. În altă parte unde m-aş putea afla? 

— Asta-i bună! Pe cuvint de cinste! L-ai auzit, Strimbicel, zice că află la el acasă. 
Atunci noi unde ne aflăm oare? 

— Chiar aşa, zise şi Strimbicel. Noi doi unde ne aflăm, după părerea matale? 

— Tot la mine acasă, bineînţeles, răspunse Fluieraş. 

— Ia te uită! făcu Strimbicel. Eşti sigur? 

Fluieraş îşi roti ochii în jur şi de mirare se ridică din pat. 

— Spuneti-mi - rosti el în cele din urmă - cum am ajuns eu aici? 

— Pe cuvint de cinste dacă te înţeleg, zise Glumilă. Dar de o jumătate de oră te 
întrebăm acelaşi lucru: cum ai ajuns aici? 

Încredinţindu-se că toată încurcătura s-a întîmplat din vina lui, Fluieraş se fistici de 
tot. 

— Iertaţi-mă, dragii mei, îngină el. Vă rog să mă iertati. Acuma văd că am nimerit 
din greşeală într-un alt apartament. Tfuu! Mi se părea mie că mobila voastră e puţin 
altfel decit a mea. Chiar şi zugrăveala de pe pereţi e alta. La mine e dat cu galben, şi aici 
cu un fel de albastru. 

Vorbind astfel, Fluieraş sări din pat şi se îndreptă spre uşă. 

— Stai puţin, îl opri Strîmbicel. Îmbracă-te întii. 

— Ah, da! Scuzaţi! se bilbii Fluieraş zăpăcit şi, întorcîndu-se, prinse ă se îmbrăca. 

Era foarte grăbit şi din pricina asta toate îi ieşeau de-a-ndoaselea. Cravata şi-o puse 
pe dos, ciroapii anapoda şi fiindcă piciorul drept nu-i intra nicicum în cracul pantalonului 
sări multă vreme prin cameră în cel sting, pînă cînd alunecă peste ghiveciul cu 
margarete, făcîndu-l ţăndări. La urmă de tot îmbrăcă din zăpăceală haina lui Strimbicel şi 
plecă cu ea. 

În noaptea aceea, cei doi şoferi se culcară neobişnuit de tirziu şi de-abia a doua zi 
dimineaţă văzu Strimbicel că-i lipseşte haina. E drept că în locul hainii pierdute rămăsese 
aceea a lui Fluieraş, dar nenorocirea era că, împreună cu haina, lui Strimbicel îi dispăruse 
carnetul de şofer, pe care îl păstra în buzunar. Din păcate, nici Glumilă, nici Strimbicel 
nu-l întrebară pe Fluieraş cum îl cheamă şi unde locuieşte, aşa încit acuma nu mai ştiau 
cum ar putea să-l găsească. 

Glumilă zise că lucrurile or să se repare, pentru că, văzind înbuzunar un carnet 
străin şi dindu-şi seama că a îmbrăcat altă haină, piticul cel distrat, adică Fluieraş, are să 
aducă înapoi permisul şi o dată cu el şi haina luată. Auzind acestea, Strimbicel se mai 
linişti puţin. 

Numai că lucrurile ieşiră cu totul altfel decit presupuse Glumilă, deoarece aventurile 
lui Fluieraş nu se încheiară aici. Poate că ele s-ar fi încheiat totuşi, dacă nu şi-ar fi virit 
coada Bălţatu, Zvăpăiatu şi Pistrui. 

De cînd aceste trei fiinţe simandicoase au fost prefăcute în pitici, au pornit care 
încotro să colinde străzile fără nici o ţintă, pînă cînd s-a întîmplat să se întilnească 
citeşitrei dintr-o dată. Neaşteptata întîlnire fu primită de foştii măgari cu o bucurie 
zgomotoasă: Bălţatu nu-şi putu ţine risul văzindu-l pe Zvăpăiatu şi Pistrui, iar Zvăpăiatu 
şi Pistrui riseră în hohote cînd îl zăriră pe Bălţatu. Toţi trei se recunoscură îndată unulpe 


altul. În ciuda prefacerii lor,fiecare dintre eipăstra ceva din înfăţişarea dinainte şi asta îi 
amuza grozav. După ce se sătură de ris, Bălţatu prinse a vorbi primul. 

— Uite ce e, prieteni, începu el. Eu zic că trebuie să însemnăm întîlnirea noastră cu 
o treabă năstruşnică, pentru ca să nu o uităm aşa de de uşor. 

Toţi trei începură să chibzuiască şi îşi frămîntară creierii pînă la miezul nopţii. Nu 
puteau nici unul dintre ei să găsească ceva potrivit, dar în cele din urmă lui Pistrui îi veni 
o idee. 

— După mine, cel mai năstruşnic ar fi să întindem o fringhie de-a latul trotuarului, 
aşa ca toţi trecătorii să se împiedece şi să cadă. 

— Eşti un geniu! îl lăudară Bălţatu şi Zvăpăiatu într-un glas. 

După ce făcură rost de undeva de-o fringhie, noii pitici o întinseră de-a latul 
trotuarului în cel mai întunecat loc şi pe urmă fugiră repede, ferindu-se ca nu cumva să 
capete cîte una după ceafă pentru isprava lor. 

Asta s-a petrecut pe strada Macaroanelor, nu departe de casa în care locuiau 
Glumilă şi Strîmbicel, chiar în seara cînd cei doi şoferi l-au găsit adormit în apartamentul 
lor pe miliţianul Fluieraş. 

Şi acuma ascultați ce s-a întîmplat mai departe. 

Cum ieşi de la Glumilă şi Strimbicel,miliţianulFluieraş păşi petrotuar privind 
nedumerit într-o parte şi-ntr-alta şi neînţelegind unde se află. După un timp îşi dădu 
Seama că se găseşte pe strada Macaroanelor, dar în partea opusă locuinţei lui. Fu cit pe 
aci să se întoarcă, însă îşi spuse că n-ar strica să se mai plimbe puţin, ca să ia aer curat. 
Acest gind se dovedi îndată a-i fi fatal. Nici nu apucă să facă vreo zece paşi, că se 
împiedică cu piciorul de fringhia pusă de-a latul trotuarului şi căzu. 

Lovindu-se puternic cu fruntea de trotuar, Fluieraş rămase nemişcat. 

Nimeni n-ar putea spune cit ar fi zăcut el acolo fără cunoştinţă dacă n-ar fi trecut pe 
strada Macaroanelor, în automobilul ei, prichinduţa Maculina. Văzînd întins pe trotuar un 
pitic fără suflare şi dindu-şi seama că acesta are urgentă nevoie de medic, Maculina opri 
maşina şi îl trasepe Fluieraş înăuntru, ceea ce pentru o prichinduţă micuță ca ea era tare 
greu. Apoi îndreptă automobilul spre spital. 

La spital, Fluieraş fu dezbrăcat şi culcat în pat. Doctorul Compresă se şi grăbi să-i 
prescrie o reţetă şi luă măsuri să i se pună gheaţă pe frunte; pe urmă tinu să-i stringă 
mîna Maculinii, mulţumindu-i că a adus bolnavul. Vru apoi să-l înscrie pe Fluieraş în 
condica spitalului, dar miliţianul nu-şi revenise încă, aşa încît ar fi fost imposibil să-şi 
spună numele. Nici Maculina nu ştia cum îl cheamă. De aceea, doctorul Compresă dădu 
dispoziţii surorii să caute în buzunarele de la haina bolnavului, ca să vadă dacă nu cumva 
se găseşte pe acolo un act prin care să i se stabilească numele. 

Sora se apucă să scotocească prin buzunare şi găsi o scrisoare pe numele lui 
Strimbicel şi carnetul de şofer tot pe acelaşi nume. 

— Lucrurile sînt clare, spuse doctorul Compresă. Îl cheamă Strîmbicel. Doar nimeni 
n-o să se apuce să poarte în buzunar acte ori scrisori străine. 

Şi îl înscrise pe Fluieraş în condica spitalului pe numele de Strimbicel. 

A doua zi cînd miliţianul Păzilă telefonă din nou la spital ca să întrebe dacă nu 
cumva este internat acolo miliţianul Fluieraş, i se răspunse că nici un fel de miliţian nu se 
găseşte în spital şi că în ultima zi a fost adus doar şoferul Strimbicel, care şi-a pierdut 
cunoştinţa în stradă. Aşa se explică de ce nimănui nu-i trecea prin minte că Fluieraş zace 
în spital, şi miliția continua să-l caute oriunde în altă parte, numai acolo unde se afla nu. 

Ziarele scriau în fiecare zi că miliţianul Fluieraş n-a putut fi găsit. 

Cînd, în dimineaţa următoare, Fluieraş se trezi în spital, îşi zise mirat că iarăşi a 
nimerit într-o casă străină. 

În prima clipă fu cît pe aci să se scoale, ca să se lămurească cum a ajuns acolo, dar 
simțind o slăbiciune îşi lăsă capul pe pernă. Tocmai atunci intră sora. 

— Bună dimineaţa, Strimbicel! îi spuse ea pe un ton prietenoS. Ei, cum te mai 
simţi? 


— Dar unde mă aflu? întrebă Fluieraş plin de nelinişte, fără să bage de seamă că 
sora i-a zis Strimbicel. 

Atunci sora se apucă să-i explice că a căzut întimplător pe stradă şi s-a lovit la 
frunte, din care pricină a suferit o comotie cerebrală, că acuma se află în spital, dar că 
poate să n-aibă nici o grijă fiindcă în curind se va face sănătos. 

Din toată explicaţia, Fluieraş nu înţelese aproape nimic, deoarece din pricina loviturii 
mintea lui se cam tulburase, dar glasul mîngiietor al sorii îl linişti. Incetind să se mai 
frăminte, Fluieraş îşi luă cu poftă micul dejun şi înghiţi, fără mofturi, o lingură întreagă 
de doctorie amară. 

Doctorul Compresă rămase foarte mulţumit de asta şi vorbi cu sora să-i mai dea 
bolnavului din acea doctorie, la fiecare ceas cite o lingură, să-i pună pe frunte comprese 
reci, iar în caz de migrenă să-i pună imediat gheaţă pe frunte. 

Însuşi el, doctorul, venea de cîteva ori pe zi să vadă bolnavul şi să-i povestească 
istorioare comice.Asta deoarece socotea că nimic nu poate vindeca o boală ca buna 
dispoziţie, care, după cum bine ştiţi, se capătă numai prin ris şi zimbet. Pentru a-şi 
înveseli bolnavii, doctorul Compresă dăduse dispoziţie să se atirne prin spital tablouri 
comice, desene caraghioase ori caricaturi şi luase măsuri ca atit medicii de gardă, cit şi 
surorile să le citească în timpul liber diverse întîmplări nostime sau poveşti hazlii, ba 
chiar să le spună glume, anecdote, cimilituri, cuvinte rostite de-a-ndoaselea, păcăleli, 
caraghioslicuri şi tot felul de fleacuri care să le stirnească risul. 


Capitolul douăzeci şi trei 


Habarnam este din nou chinuit de conştiinţă 


Inginerul Doagă, noua cunoştinţă a drumeţilor noştri, era un prichindel cu totul 
neobişnuit. Ceea ce îl deosebea mai ales de ceilalţi era repeziciunea cu care făcea totul. 
Miinile, picioarele şi limba i se mişcau peste măsură de iute. De obicei nu mergea, ci 
alerga, şi aproape niciodată nu stătea locului. Dacă n-avea unde alerga, n-avea cu cine 
vorbi, îşi smucea tot trupul cînd într-o parte, cînd într-alta sau ţopăia nerăbdător pe loc. 
Dacă avea de mers cu automobilul, pornea brusc maşina şi se oprea pe neaşteptate. In 
capul lui, gindurile treceau cu viteza luminii care, după cum bine ştiţi, este de trei sute 
de mii de kilometri pe secundă. Lua orice hotărire înainte de a chibzui în vreun fel, iar 
dacă, cine ştie din ce pricină, nu-i mai plăcea hotărîrea luată, o schimba îndată, fară să o 
ducă la capăt. 

Toţi cei cu care se întiîlnea ajungeau să fie Stăpiniţi de firea lui neastimpărată şi 
făceau tot ce îi trecea lui prin cap, uitînd de propriile lor planuri. 

Îndată după masă, Cubuleţ, care era mai liniştit din fire, crezu că e timpul să-şi 
conducă oaspeţii pe strada Creaţiei, ca să vadă casele lui Pepenaş, dar Doagă îi spuse, 
fără înconjur, că pentru aşa ceva se poate găsi oricind vreme şi se şi grăbi să îndrepte 
maşina spre fabrica de mobile. 

De cum ajunseră acolo, călătorii noştri se arătară grozav de miraţi că mesele, 
scaunele, dulapurile, divanele şi paturile se făceau în Oraşul Soarelui nu din lemn, ci din 
tot soiul de materiale plastice. Procesul fabricării era cit se poate de simplu. Masa 
plastică pregătită din vreme curgea înăuntrul maşinii de presat şi lua fie forma unei 
mese, fie aceea a unui scaun sau pat. Pentru fabricarea dulapurilor, bufeturilor ori 
divanuril.or nu ajungea o singură maşină de presat, era nevoie de mai multe. Prima 
făcea de pildă chiar dulapul, a doua uşile şi rafturile, treia sertarele şi aşa mai departe. 

Materialelor plastice li se dădeau tot felul de culori şi de nuanţe. 

Era mai întîi aşa-zisul material plastic-lemnos. Mobila făcută din el n-o puteai 
deosebi cu nimic de cea din lemn obişnuit. Era de asemenea materialul plastic-metalic, 
care înlocuia metalul cum nu se poate mai bine. 


Din acelaşi material plastic nu se făcea numai mobilă, ci şi minere de luşă, rame de 
tablouri, oglinzi ori candelabre. In Sfirşit exista un material plastic elastic, care se 
întrebuința la saltele ori somiere, ba chiar la perniţe pentru spetezele divanurilor şi 
pentru fotolii. 

Pe lingă mobila simplă se mai fabrica şi un fel de mobilă combinată, cum ar fi 
divanul-pat, care putea să servească şi ca pat, şi ca divan, pe urmă masa-răcitor, 
scaunul-aspirator, patul-bibliotecă, fotoliul-bicicletă şi altele. Mai mult ca orice le plăcu 
însă drumeţilor noştri aşa-zisa mobilă pneumatică. Adică dulapuri, mese, fotolii făcute 
din cauciuc şi umflate cu aer. Mai comodă pentru mutat ca mobila asta nici că se putea 
găsi; n-aveai decit s-o dezumfli pentru ca întregul mobilier al unei camere să intre bine 
într-un geamantanaş. Dar cele mai luxoase erau, desigur, fotoliile, paturile şi divanele 
pneumatice, fiindcă, umplute cu aer, căpătau o formă reliefată, bombată, aerodinamică, 
care parcă te îmbia să te odihneşti. 

După ce vizitară fabrica de mobile, drumeţii noştri se duseră întîi la cinematograf şi 
pe urmă la teatru. 

A doua zi, Doagă şi Cubuleţ veniră mai devreme să-i ia cu maşina ca să-i ducă la 
fabrica de televizoare şi aparate de radio. Nu încape îndoială că cel mai interesant lucru 
pe care-l văzură acolo fu fabricarea marilor televizoare de perete cu ecran lat. Trebuie să 
vă spun că aparate de acest fel se găseau la toate cinematografele din Oraşul Soarelui, 
încît filmele se transmiteau direct de la studioul de televiziune. Asta era cit se poate de 
convenabil, fiindcă nu mai trebuia să se depene, în fiecare seară, la fiecare cinematograf, 
sute de benzi şi să lucreze sute de operatori, ba nici nu era măcar nevoie să se facă 
atitea benzi. Ajungea una la staţia centrală de televiziune, ca filmul să se poată vedea în 
toate sălile de cinema. 

Tot astfel de televizoare, dar ceva mai mici, aveau piticii din Oraşul Soarelui şi prin 
apartamentele lor, însă, nu le prea plăcea să vizioneze filme acasă. Fiindcă erau atit de 
comunicativi cum îi ştiţi, preferau să vadă un film mai mulţi împreună. In felul acesta, 
filmul li se părea parcă mai bun şi mai interesant. 

Pe lîngă televizoarele de perete se mai făceau şi televizoare de masă. Mai ales 
aparatele de radio erau grozav de felurite, începînd de la cele mari, de cameră, şi de la 
radionoptieră şi terminînd cu cele mici de tot microţipătoarele de buzunar şi 
microşoptitoarele de mărimea unor nasturi mici. 

După aceea, Doagă îi duse pe drumeţii noştri la fabrica de obiecte casnice, unde se 
fabricau diferite aspiratoare, maşini de spălat, automate de măturat şi şters praful în 
casă, oale ermetice şi crătiţi pneumatice. 

Din tot ce văzură aici, călătorilor noştri le plăcu automaşina electrică de călcat, care 
avea darul să calce rufele singură, fără nici un fel de ajutor. Pentru asta era înzestrată cu 
doi ochi electrici care semănau cu nişte televizoare micuţe, prin care vedea, parcă, ce are 
de călcat. 

Ceva mai jos, sub ochi, avea un nas de tinichea. Dacă în timpul călcatului rufele se 
încălzeau prea rău, maşina simţea prin nasul ei mirosul de ars şi se închidea automat, 
scoţind un sunet. 

Apoi drumeţii noştri vizitară fabrica de cărţi, unde se tipăreau poveşti, istorioare, 
aventuri, rebusuri, glume ori ghicitori şi unde cărţile apăreau în tot felul: ba mici, ba 
mari, ba groase, ba subţiri, ba în chip de jucărie sau de armonică, ba sub formă de 
mosor sau de sul, ba numai din poze sau din desene animate şi vorbitoare. 

Zeci de maşini tipografice lucrau în fabrică. Era de ajuns să introduci într-o astfel de 
maşină manuscrisul trimis de scriitor cu desenele pictorilor, ca să înceapă să curgă prin 
cealaltă parte a maşinii cărţile cu poze gata făcute. Tipărirea în maşinile astea se făcea 
electric şi consta în aceea că cerneala tipografică se răspindea înăuntru printr-un 
pulverizator special şi se lipea pe hirtia electrizată, sub formă de litere şi de poze. Aşa se 
explică repeziciunea cu care se făceau cărţile. 

Pînă la urmă, Habarnam şi tovarăşii lui de drum trecură şi pe fabrica de instrumente 
muzicale, şi pe la combinatul de marionete, unde se făceau păpuşi pentru teatrele de 


păpuşi, şi pe la uzina de automobile şi prin alte citeva locuri. Ziua nu făceau altceva decit 
excursii interesante cu Doagă şi cu Cubuleţ prin tot soiul de fabrici şi uzine, iar seara se 
duceau împreună la teatru, la cinema, la concert şi la felurite întreceri sportive. Uneori, 
drumeţii noştri îl luau cu ei şi pe Caracudă, piticul cel rotofei pe care l-au cunoscut la 
fabrica de îmbrăcăminte. După cum v-am mai spus, Caracudă era şi actor, aşa încit ştia 
bine la ce teatre se dau spectacolele cele mai interesante şi putea oricind să le spună 
celorlalţi care anume piesă merită să fie văzută. 

Pe scurt, călătorilor noştri le era în Oraşul Soarelui cit se poate de vesel. Singura 
umbră care întuneca buna dispoziţie a lui Habarnam erau amintirile despre Fluieraş. In 
ziua cînd ziarele anunţaseră dispariţia miliţianului, Habarnam se temuse ca nu cumva cel 
pierdut să fie găsit prea repede. Dar fiindcă a doua zi aceleaşi ziare scriau, după cum 
bine ştiţi, că în ciuda tuturor cercetărilor nimeni n-a putut da de urmele lui Fluieraş, 
prietenul nostru se bucură şi se mai linişti puţin. Totuşi, chiar în aceeaşi seară, conştiinţa 
lui se deşteptă ca şi în alte dăţi şi începu să îl certe. 

„Ce vrei să fac? se apăra Habarnam. Sint eu vinovat că a diSpărut?” 

„Nu eşti vinovat, încuviinţa conştiinţa. Dar vezi că te bucuri de asta. Crezi că e 
frumos ca cineva să se bucure de nenorocirea altuia?” 

„Şi ce-ţi pasă ţie? se revolta Habarnam. De ce îţi viri nasul unde nu-ţi fierbe oala?” 

„Cum ce-mi pasă? se miră conştiinţa. Ştii doar că eu vreau să fii bun şi am să te 
cert mereu dacă n-ai să te porţi cum trebuie.” 

Lui Habarnam i se făcu ruşine şi îşi făgădui că altă dată n-are să se mai bucure. 
Totuşi, în dimineaţa următoare se nelinişti iar şi apucă ziarul în mînă, tremurînd ca nu 
cumva să citească acolo că miliţianul Fluieraş a fost în sfirşit găsit şi că toată lumea a 
aflat din gura miliţianului despre el, Habarnam, care a îndrăznit să dărime zidurile miliției 
cu ajutorul baghetei magice. Cînd citi că Fluieraş nu a fost găsit încă, Habarnam răsuflă 
uşurat şi nu-i lipsi mult să sară în sus de bucurie; seara însă se căi că s-a bucurat de aşa 
ceva, pentru ca a doua zi dimineaţa să se bucure iarăşi. Dar pe măsură ce se scurgeau 
zilele, el îşi asculta tot mai puţin conştiinţa, încît pînă la urmă liniştea lui rămase 
netulburată. 

De altfel, noii prieteni nu le lăsau de loc drumeţilor noştrirăgaz să se ia cu gindurile. 
Ba Doagă şi Cubuleţ fură cit pe-aci să se certe din pricina lor. Cubuleţ ar fi dorit mult să 
le mai vorbească despre arhitectură şi să le arate casele lui Pepenaş, dar Doagă nu-l lăsa 
să rostească nici un cuvint şi se ţinea de călătorii noştri ca scaiul. Lui Cubuleţ, îi părea 
acum tare rău că le-a dat prilejul lui Habarnam, Bumbiţei şi lui Impestriţatu să se 
împrietenească cu Doagă. 

— Dacă ştiam că păţesc aşa, nu-ţi mai făceam cunoştinţă cu ei, îi spuse el 
inginerului. 

Odată i-a trecut prin minte să se ducă la cei treioaspeţimai devreme ca de obicei, ca 
să i-o ia înainte lui Doagă. Într-adevăr, a doua zi dimineaţa se sculă aproape cu noaptea- 
n cap şi o porni spre hotel. Dar care nu-i fu mirarea cînd văzu că drumeţii noştri au şi 
plecat. 

— Iarăşi Doagă ăsta mi-a făcut figura! se înfurie Cubuleţ. Numai să pice el în mîinile 
mele. Nu garantez cum are să scape... 

Încruntat şi supărat, Cubuleţ ieşi în stradă şi se întilni nas în nas cu Doagă, care 
tocmai coborise din automobilul lui săltăreţ. 

— Încotro ai pornit-o? îl întrebă Cubuleţ uluit. 

— Cum încotro? Spre Habarnam şi Bumbiţa, se minună Doagă ? 

— Numai că te duci degeaba - zise Cubuleţ - i-a şi luat cineva. 

— Cum i-a luat? Cine i-a luat? strigă Doagă sărind în sus de mirare. 

— Eu de unde să ştiu? răspunse Cubuleţ desfăcînd larg mîinile. 

— A! rosti deodată Doagă, bătindu-se cu mîna peste frunte. Ştiu acum. Caracudă i- 
a luat. Să nu mă mişc din locul ăsta dacă nu i-a tras el pe undeva! 

Într-adevăr aşa era. Caracudă le făgăduise de mult călătorilor noştri să-i ducă prin 
Parcul Soarelui, încredinţindu-i că o asemenea plimbare este cu mult mai interesantă 


decit colindatul prin fabrici şi uzine. Dar Doagă nici nu voia să audă de parc şi născocea 
tot felul de piedici ca să zădărnicească plimbarea asta. Pină la urmă, Caracudă recurse la 
un şiretlic şi ducîndu-se să-i ia pe cei trei mai devreme ca în alte dimineţi, se duse cu ei 
în Parcul Soarelui. 

Parcul se găsea în partea de răsărit aoraşului şi ocupa o întindere destul de mare. 
Era format din citeva despărţituri sau orăşele, cum li se mai spunea: aşa era orăşelul 
sportiv, unde aveau loc diverse jocuri şi reprezentații sportive; orăşelul apei, prin care se 
vedeau bazine de înot, trambuline şi debarcadere; orăşelul teatral, în care se găseau mai 
multe teatre şi cinematografe, ba chiar şi un circ; orăşelul şahului, unde se puteau juca 
table ori şah, şi în sfîrşit orăşelul veseliei, prin care întîlneai la orice pas tot felul de locuri 
distractive. 

Fiecare din orăşele era construit în alt fel. Dar cel mai interesant arăta orăşelul 
şahului. Intreaga sa suprafaţă era împărţită în bucățele pătrate, care îi dădeau 
înfăţişarea unei table de şah. Casele, chioşcurile şi pavilioanele din el aveau forma unor 
piese de şah. Unele apăreau ca nişte turnuri, altele înfăţişau regine, elefanţi, cai şi aşa 
mai departe. Gardul era făcut din pioni, iar în faţa fiecăreiintrări se aflau cite doi cai albi 
sau negri. 

Printre flori, care erau aşezate pe straturi aşa ca şi piesele de şah, se găseau 
măsuţe la care şedeau cei care doreau să joace şah sau table. 

Oricînd puteai întilni acolo o mulţime de şahişti şi şahiste. Şahiştii purtau costume în 
carouri, iar şahistele rochii imprimate cu figuri de şah în diverse culori. Adesea îi vedeai 
ţinînd lecţii de şah, povestind întîmplări interesante din viaţa şahiştilor celebri sau 
participînd la turnee şahiste la care se adunau mulţi pitici. Mai făceau cite o partidă cu 
amatorii, adică cu prichindeii şi prichinduţele cărora le plăcea şahul. 

Interesante erau partidele în care jucau în acelaşi timp cu mai mulţi adversari. Unii 
specialişti reuşeau să joace zece Pînă la cincisprezece partide deodată, iar cel mai bun 
şahist, campionul Oraşului Soarelui, numit Figură, juca dintr-o dată la douăzeci de mese, 
ba unde mai pui că nici nu se uita la nici una. I se spunea doar ce mişcare a făcut 
adversarul, el îşi nota în carneţel şi zicea îndată care trebuie să fie mişcarea de răspuns. 
La asemenea reprize veneau de asemenea să urmărească jocul numeroşi pitici. 

Dar orăşelul şahului avea încă ceva mai grozav ca orice: automatele şahiste, care 
nu erau altceva decit nişte maşini cu înfăţişarea unor pitici obişnuiţi, avind nas, gură, ba 
chiar şi cap. Inăuntru automatului se găsea o instalaţie electronică de calculat, cu 
memorie, care ţinea legătura prin cablu electric cu pătrăţelele d.e pe tabla de şah. Jucînd 
cu un prichindel adevărat, automatul găsea, mulţumită instalaţiei lui electronice, cea mai 
potrivită mişcare de răspuns care să clucă la ciştigarea jocului şi mişca, pe rind, fiecare 
piesă. Asta n-ar avea de ce să vă mire, fiindcă jocul de şah îşi are regulile lui şi 
întotdeauna poţi calcula dinainte cum trebuie să mişti piesele ca să nu pierzi partida. 

Automatele şahiste erau construite de cei maibunişahişti, aşa încît nu puteau juca 
cu succes la ele decit campionii, ba nici ei totdeauna. De multe ori se întimpla să piardă 
jocul la automat însuşi constructorul lui. Lucru lesne de înţeles, deoarece şahistul poate 
să obosească, să se îmbolnăvească să fie distrat şi să mişte prost piesa, pe cînd 
automatul nu oboseşte, ci lucrează mereu repede şi fără greş, dacă, bineînţeles, nu se 
strică. 

Într-un pavilion din orăşelul şahului se găsea un automat şahist mare de tot, care 
putea să joace în acelaşi timp la treizeci şi două de table. 

Automatul era instalat în mijlocul unei mese rotunde pe care se aflau treizeci şi 
două de table de şah, cu jucătorii respectivi. 

După ce mişca piesa pe o tablă, aparatul se răsucea şi făcea mişcarea pe o altă 
tablă, pe urmă iar se răsucea şi aşa o ţinea într-una, făcînd mişcare după mişcare. Asta 
se întimpla atit de repede, că unii dintre jucători nici nu apucau să dea răspuns la 
mişcare. În acest caz, automatul se oprea şi aştepta pînă ce mişcarea era făcută. 

În plimbarea lor prin orăşelul şahului, drumeţii noştri urmăriră multă vreme jocul 
celui mai mare automat şahist. Pînă la urmă, Bumbiţei i se uri să privească, dar 


Habarnam de-abia atunci prinse gust. Văzind că unul din jucători a pierdut partida şi se 
ridică de pe scaun, Habarnam se aşeză în locul lui şi spuse că vrea să joace. Bumbiţa 
protestă susţinînd sus şi tare că ea nu poate să sufere jocul de şah. Împestriţatu zise şi 
el acelaşi lucru, dar Habarnam se încăpăţină şi nu vru în ruptul capului să plece de acolo. 
Atunci Caracudă spuse că ar fi mai bine ca el, Bumbiţa şi Împestriţatu să se plimbe puţin 
prin orăşelul vesel, iar Habarnam să rămînă la şah, pentru ca după aceea să-i caute. 

Cu aceste vorbe, lucrurile se împăcară. 


Capitolul douăzeci şi patru 


Cum s-a îmbolnăvit Habarnam de febra şahului 


Bumbiţa şi Împestriţatu plecară cu Caracudă în orăşelul vesel, iar Habarnam se 
apucă să joace şah cu automatul cel mare. Nici nu apucă să facă zece mişcări, că fu făcut 
şah mat. Hotări atunci să mai joace o partidă şi o pierdu şi pe asta, după ce mută doar 
de cinci-şase ori. Următorul mat îl primi după trei mutări. Ai fi zis că automatul dibuie 
parcă fiecare mişcare greşită a lui Habarnam şi găseşte imediat mijlocul să-l învingă în 
timpul cel mai scurt cu putinţă. 

Unul dintre jucători, care şedea alături de el, la masă, îi spuse că a început prea 
devreme să joace cu o maşină atit de complicată şi că ar face mai bine să-şi încerce la 
început forţele cu una mai mică, simplă. 

Aflînd că în orăşelul şahului mai sînt şi alte automate, Habarnam se ridică de pe 
scaun şi se duse în căutarea unei maşini pe puterile lui. Dar de-abia făcu ciţiva paşi, că 
se întîlni cu o prichinduţă într-o rochie albă, frumoasă, presărată cu piese de şah în 
diferite culori şi cu o pălărie în formă de coroană, amintind dintre toate piesele şahului pe 
regină. 

— Bună dimineaţa, îi spuse ea lui Habarnam zimbindu-i prietenos. 

— Bună dimineaţa, răspunse el. Parcă te cunosc de undeva. 

— Să-ţi fie ruşine, Habarnam, îl certă ea. M-ai şi uitat? Adu-ţi aminte de ziua cînd ai 
venit cu prietenii tăi la fabrica de îmbrăcăminte. 

— A! făcu Habarnam. Adevărat! Acuma îmi amintesc. Eşti Aţişoara. 

— Exact, încuviinţă Aţişoara. Dar hai să stăm puţin colo pe bancă. 

E aşa de frumos aici. 

Se aşezară amindoi pe băncuţă. 

— Să ştii că noi, în schimb, nu v-am uitat, mereu vă pomenim, vorbi iar Aţişoara. 
Pentru noi, ziua aceea a fost tare veselă. Ţii minte cum i-a spus atunci Aculiţa lui Doagă: 
„Nu siînteţi cal şi nu vă aflaţi în grajd. Nechezaţi acasă pînă vă săturaţi.” Ha! Ha! Ha! 
Acum, de cite ori ride cineva dintre noi îi zicem: „Nu necheza că nu eşti cal şi nu te 
găseşti în grajd. Du-te acasă, nechează cit pofteşti şi pe urmă vino înapoi”. 

Habarnam şi Aţişoara riseră cu poftă. 

— Spune-mi, te rog, îţi place în oraşul nostru? întrebă apoi Aţişoara. 

— Foarte mult, răspunse Habarnam. Voi aveţi de toate, şi maşini de tot felul, şi 
cinematografe, şi teatre, şi restaurante, şi magazine. Nimic nu vă lipseşte! 

— Dar ce, la voi nu e ca la noi? întrebă iar Aţişoara. 

— Da, de unde! rosti Habarnam făcînd un gest de plictiseală. La noi, dacă vrei un 
măr te sui în pom şi ţi-l rupi singur, vrei fragi - trebuie să ti-i cultivi mai întîi, vrei alune - 
te duci în pădure după ele, într-un cuvint, întîi lucrezi şi pe urmă măniînci. Pe cînd la voi 
te duci direct la restaurant şi-ţi comanzi ce-ţi pofteşte inima. 

— Ei, nu-i chiar aşa, protestă Aţişoara. Nici la noi nu merge să leneveşti. Nimeni nu- 
şi comandă şi nu-şi cumpără ce pofteşte pînă cînd nu lucrează mai întîi pe cîmp, în 
grădini sau în fabrici. 


— Da, dar noi n-avem maşini ca voi ca să ne ajute la lucru. Nici magazine nu avem. 
Voi trăiţi cu toţii împreună, pe cînd la noi fiecare îşi duce traiul în căsuţa lui. Din cauza 
asta ies doar încurcături. În clădirea noastră, de pildă, locuiesc doi mecanici şi nici un 
croitor. În altă casă locuiesc numai croitori şi nici un mecanic. Dacă ai nevoie, să zicem, 
de pantaloni trebuie să te duci la croitor, dar el nu-ţi dă, bineînţeles, degeaba, fiindcă în 
cazul cînd s-ar apuca să dea tuturor degeaba... 

— Ar rămîne el fără pantaloni, rise Aţişoara. 

— Mai rău, rosti Habarnam făcînd iarăşi gestul de plictiseală. Ar muri chiar de 
foame, pentru că n-ar putea să coasă haine şi în acelaşi timp să-şi agonisească singur 
hrana. 

— Asta cam aşa e, încuviinţă Aţişoara. 

— Îi dai, va să zică, croitorului pentru pantaloni, să spunem, o pară, continuă 
Habarnam. Dar dacă el n-are ce face cu ea, ci îi trebuie, de exemplu, o masă, eşti nevoit 
să te duci la tîmplar, să-i dai para ca să-ţi facă o masă, pe care să o schimbi pe urmă cu 
nişte pantaloni. E posibil însă ca şi tîmplarul să-ţi spună că n-are nevoie de pară, ci mai 
curînd de un topor. Atunci nu-ţi rămîne decit să alergi la fierar ca să capeţi toporul. Ba se 
poate întimpla să afli, cînd ajungi cu toporul la timplar, că el nu mai are nevoie nici de 
topor, fiindcă şi-a procurat unul din altă parte. Şi uite aşa te alegi, pînă la urmă, cu 
toporul în locul pantalonilor! 

— Dar asta este într-adevăr o nenorocire! zise Aţişoara amuzată. 

— Nu dintre cele mai mari - răspunse Habarnam - fiindcă ori- cum, fără pantaloni 
tot nu rămii. Pînă la urmă se găseşte un prieten care să te scoată din încurcătură şi să-ţi 
dăruiască vreo pereche dintr-ai lui sau cel puţin să ţi-O împrumute pentru un timp. Mai 
rău e cînd, din pricina asta, unii dintre pitici se aleg cu nişte boli îngrozitoare, cum ar fi 
invidia sau zgircenia. Piticul care s-a molipsit de zgircenie cară la el acasă tot ce-i cade 
sub mină, fie că îi trebuie, fie că nu-i trebuie. Avem şi noi în clădire un asemenea pitic: îi 
zice Gogoaşă. Să vezi ce de catrafuse a strîns la el în cameră. Îşi închipuie că o să le 
schimbe pe alte lucruri folositoare pentru el. A strîns şi unele lucruri de preţ, de care alţii 
poate ar avea chiar nevoie, dar Gogoaşă le lasă să zacă degeaba pînă cînd se prăfuiesc şi 
se strică. Are haine şi veste cîtă frunză şi iarbă,vreo douăzeci de costume întregi, iar 
pantaloni vreo cincizeci de perechi. Toate se tăvălesc grămadă pe podea, încit nici el nu 
mai ştie bine ce are şi ce nu are acolo. Cite un pitic profită de asta. Dacă îi trebuie urgent 
pantaloni ori haină, îşi alege din grămadă care îi place. Gogoaşă nici nu observă. Dar 
dacă observă totuşi cumva, atunci să te ţii... face un tărăboi că Îţi vine să fugi din casă! 

Aţişoara rise un timp cu poftă, pe urmă însă se opri din ris şi deveni serioasă. 

— La urma urmelor e ruşinos să faci haz pe socoteala unor bolnavi, zise ea. Bine că 
la noi nu poate căpăta nimeni o boală aşa urită. De ce ne-am apuca să adunăm grămezi 
de costume, dacă putem oricind să luăm de la magazin orice costum dorim? Ba unde mai 
pui că moda se schimbă într-una şi dacă o haină se demodează, tot n-o mai porţi. De 
altfel - îşi aminti Aţişoara - unde sînt prietenii dumitale, Bumbiţa şi celălalt... stai numai, 
cum îl cheamă? Intunecatu parcă. 

— Nu Întunecatu, Împestriţatu, o corectă Habarnam. S-au dus amindoi cu Caracudă 
în orăşelul vesel, şi eu am rămas aici să joc şah cu automatul. 

— Ei, şi ai jucat? întrebă Aţişoara. 

— Am jucat trei partide, dar n-am ciştigat nici una, răspunse Habarnam. 

După ce află de la Habarnam cu care automat s-a apucat el să joace, Aţişoara îi 
spuse prietenului nostru că automatul acela este construit de campionul Figură, încit nici 
măcar un şahist experimentat nu poate să-l învingă uşor. Mare lucru se socoteşte şi cînd 
termini o partidă cu el la egalitate, iar dacă izbuteşti să cîştigi, ţi se dă dreptul să joci cu 
campionul Figură, pentru disputarea întiietăţii. 

Pentru asemenea jucători neexperimentați ca Habarnam existau în orăşelul şahului 
nişte automate mai puţin complicate. Instalaţia electronică a acestor maşini era mult mai 
simplă, încît nu era chiar atit de greu să cîştigi jocul cu ele. Unde mai pui că unele dintre 
automate erau în aşa fel construite, încit să-i amuze cit mai mult pe jucători. Aşa, de 


pildă, era unul care avea o mutră nostimă. Ba pe deasupra mai putea să fistie din nas şi 
să-şi mingiie ceafa, ceea ce părea grozav de caraghios. La altul, faţa era făcută din 
material plastic elastic şi de cite ori izbutea să facă o mişcare bună la şah, pe chipul lui 
apărea un zîmbet triumfător. Cum începea să cîştige partida, gura i se lărgea pînă la 
urechi, dar dacă lucrurile se schimbau cumva în defavoarea lui, făcea nişte grimase atit 
de îngrozitoare, încît era imposibil să-l priveşti fără să te prăpădeşti de ris. Mai era, pe 
urmă, alt automat, al cărui păr se ridica în cap măciucă şi care avea în fiecare nară cite 
un bec aprins, din care pricină nasul i se făcea roşu ca la beţivi. 

Puteai să mai întîlneşti pe acolo şi cite un automat care imită diferite gesturi ale 
şahiştilor. Unul din ele, de fiecare dată cind trebuia să mişte o piesă, încreţea un timp 
fruntea, se ciupea de nas, apoi ridica piesa de pe tablă şi o ţinea mult în mînă, de parcă 
s-ar fi gindit în vremea asta unde să o aşeze; pe urmă o punea într-un anume loc, dar se 
răzgindea îndată şi o muta într-altă parte. După aceea îşi lua din nou aerul că se 
gîndeşte. Asemenea apucături izbuteau să-i scoată din sărite pe şahiştii mai nerăbdători, 
încît jocul nu mai putea să-i plictisească. Unul dintre automate, înainte de a mişca piesa, 
făcea întîi: „Hm!” apoi ofta, tuşea, îşi sucea capul în toate părţile, desfăcea larg 
amiîndouă braţele şi înălța din umeri. Altul rostea în timpul jocului tot felul de vorbe, cum 
ar fi: „Aha, va să zică mata aşa ai mişcat. Ei bine, nici eu n-am să mă las mai prejos”, 
sau: „Stai că-ţi arăt eu ţie cum se joacă şah”, sau: „Păzea că te distrug !” Vocea era 
împrumutată automatului de un magnetofon, adică de un aparat sonor cu înregistrări pe 
bandă, pe care erau imprimate cele citeva fraze. La fiecare mutare a unei piese, 
magnetofonul se deschidea automat şi făcea să sune una din frazele înscrise pe bandă. 

Fiecare automat îşi avea numele lui. Aşa, de pildă, automatul cel mare, cu treizeci şi 
două de locuri, se numea „Titanul”. Celui care spunea „Păzea că te distrug” i se dăduse 
numele „Distrugătorul”, iar celui care se mingiia pe ceafă i se zicea, n-aş putea să vă 
spun din ce pricină, „Drăcilă”. Aţişoara îi făcu cunoştinţă lui Habarnam cu toate 
automatele şi el jucă cu fiecare cite o partidă, dar nu ciştigă decit o dată, cînd jucă cu 
Drăcliă. 

— Ei, vezi că ai făcut progrese? îl încurajă Aţişoara. Ar trebui să vii mai des pe aici, 
la antrenament. 

În timp ce Habarnam juca şah, Bumbiţa şi Împestriţatu se amuzau în orăşelul vesel. 
Distracţiile începeau din locul unde începea şi orăşelul, cu alte cuvinte chiar de la poartă. 
Intrarea nu era formată nici dintr-o poartă mare, nici dintr-o portiţă mică şi nici dintrb 
uşă, ci dintr-un tub larg, metalic, ca un fel de tunel. 

Tunelul se învirtea într-una şi oricine încerca să treacă prin el în chip obişnuit cădea 
neapărat, fiindcă picioarele îi alunecau într-o parte. Pentru ca cineva să nu se 
rostogolească trebuia să nu calce drept, ci oblic, mutindu-şi sprinten picioarele cînd într-o 
parte, cînd într-alta. Unii dintre piticii mai încercaţi în de-alde astea treceau prin tunel 
fără să se clatine măcar. Dar aceştia erau puţini. Cei mai mulţi nu puteau să intre în 
orăşel fără să se tăvălească mai întîi prin tot tunelul. De obicei, la intrare era adunată o 
grămadă de pitici care făceau haz pe socoteala curajoşilor ce străbăteau tubul. 
Amestecîndu-se cu gloata adunată, Bumbiţa, Caracudă şi Impestriţatu rideau alături de 
ceilalţi. Cel mai mult se amuza Impestriţatu. El era sigur că nu-i de loc greu să treci prin 
tub şi că toţi cad din pricina stingăciei lor. După ce se sătură de ris, Impestriţatu îşi 
spuse că e timpul să-şi arate iscusinţa şi păşi, fără frică, în tunel. Nici nu apucă să facă 
trei paşi, că şi alunecă, rostogolindu-se prin tunel ca o bucată de lemn. Bomboanele din 
buzunar i se risipiră care încotro. Degeaba încercă să se ridice ca să le adune pe toate, 
că se prăvălea mereu înapoi şi se tot rostogolea, pînă cînd fu aruncat afară de partea 
cealaltă. Toată această reprezentaţie stirni în gloată o furtună de ris. 

— Vezi, nici n-am intrat încă în orăşelul vesel şi am şi început să ne înveselim, îi 
spuse Caracudă Bumbiţei. Să observi însă că aici comicul se naşte foarte simplu. Oamenii 
se amuză unii pe alţii. Intii rizi tu de alţii, iar mai tirziu, cînd treci prin tunel, rid ceilalţi de 
tine. 

Vorbind astfel, Caracudă intră în tub. În ciuda trupului lui ca un butuc, el păşi destul 
de sprinten tot drumul şi nu alunecă decit cu doi paşi înainte de ieşire, ceea ce stirni 


totuşi risul spectatorilor. Pe urmă veni rîndul Bumbiţei. Toţi erau siguri că are să cadă şi 
ea şi se pregătiră să ridă în lege, dar ea înaintă atit de uşurel, încît nu se poticni 
niciodată. 

De cum se văzură în orăşelul vesel, drumeţii noştri păşiră pe o alee şi curînd se 
treziră într-o piaţetă unde se găsea un cerc mare de lemn, numit roata dracului. Cine 
dorea., se aşeza pe suprafaţa cercului, care începea să se învirtă tot mai repede, pînă 
cînd forţa centrifugă îl zvirlea cit colo pe cel aşezat. 

După ce se învirtiră pe roata dracului şi căzură la pămînt de-a berbeleacul, cei trei o 
porniră mai departe, oprindu-se abia în faţa oglinzii fermecate. Oglinda asta nu era plată, 
obişnuită, ci strimbă, ba pe deasupra mai făcea şi ape, din care pricină capul piticului 
care se oglindea în ea se întindea în lung ca o păstaie de mazăre, iar picioarele lui 
rămiîneau scurte ca de răţuşcă; apoi se întîmpla exact invers: picioarele i se lungeau de- 
ai fi zis că sînt nişte macaroane şi capul arăta ca o clătită. După aceea începea să se 
lungească nasul, pe cînd faţa se strimba într-o parte şi i se schimonosea în aşa hal, încit 
pînă la urmă n-o mai putea asemăna cu nimic. 

Era imposibil să te uiţi la toate aceste poceli fără să faci haz. Şiifiindcă risul trezeşte 
pofta de mîncare, drumeţii noştri se duseră să ia masa la restaurant, iar după-masă se 
plimbară cu autoscaunul atomic pe roate şi cu autopatinele cu rotile. 

Autoscaunul atomic semăna foarte bine cu un scaun obişnuit sau cu un mic fotoliu, 
avînd un postament pentru sprijinirea picioarelor, care se mişca cu ajutorul unor rotile 
moi de cauciuc. Dedesubt, sub scaun, se afla un motoraş atomic care punea maşina în 
mişcare. 

Pentru ca să mergi cu autoscaunul, nici nu aveai măcar nevoie să te pricepi la 
condus. Era de ajuns să te aşezi şi să spui: „Inainte”, şi scaunul pornea singur. „Mai 
repede” sau „Mai încet”, şi scaunul îşi iuţea ori îşi încetinea mersul; „La dreapta” sau „La 
stinga”, şi scaunul întorcea încotro ţi-era voia; „Stop”, şi scaunul oprea în aceeaşi clipă. 

Toate aceste cuvinte puteai să nu le rosteşti tare, ci doar pe şoptite, ba chiar să nu 
le rosteşti de loc, să le spui doar în gînd. 

Bumbiţa şi Împestriţatu îl întrebară pe Caracudă cum e cu putinţă aşa ceva. 
Caracudă le spuse că postamentul prinde semnalele electrice date de picioarele piticului 
care şade pe autoscaun şi le transmite instalaţiei electronice speciale care pune în 
mişcare motorul, reglează viteza ori dă drumul mecanismului de întoarcere la dreapta 
sau la stînga. 

— Ce semnale ar putea să vină de la picioarele mele? se miră Împestriţatu. N-am 
simţit niciodată aşa ceva. 

— N-ai simţit, e adevărat - aprobă Caracudă - pentru că sînt foarte slabe. Dar ele 
există totuşi. Ajunge să gindeşti - adică să-ţi spui în gînd „Inainte”, sau celelalte cuvinte, 
ca în aceeaşi clipă să plece de la creierul tău primul impuls electric nervos care să ordone 
fotoliului s-o ia înainte ori înapoi, să se întoarcă la dreapta sau la stinga sau să se 
oprească din mers. Ei, află că tocmai aceste impulsuri electrice sînt recepționate de 
instalaţia electronică. 

Împestriţatu prinse a se plimba în autoscaun, urmărind cu interes cum ascultă 
maşina de gindurile lui. 

Ei - îşi zise el de la o vreme - după mine, să ştii că un asemenea autoscaun e chiar 
mai bun decit bagheta magică a lui Habarnam. Cu scaunul îţi ajunge să zici în gind „La 
dreapta” sau „La stînga” şi dorinţa ţi se împlineşte îndată, pe cînd bagheta trebuie în plus 
s-o răsuceşti, ba să-i mai şi porunceşti cu glas tare. Adică, pe scurt, prea multă bătaie de 
cap. 

După ce se săturară de autoscaune, Bumbiţa, Împestriţatu şi Caracudă se plimbară 
pe autopatinele cu rotile, care aveau cam acelaşi fel de instalaţie electronică ca şi un 
autoscaun, cu alte cuvinte primeau impulsul electric de la picioarele piticului care patina 
şi îl duceau acolo unde voia. 

Caracudă le zise că deocamdată autoscaunele şi autopatinele există numai în parc, 
dar că în curînd ele or să circule prin tot oraşul, încit, de la o vreme, s-ar putea ca nici un 


pitic să nu mai vrea să aibă de-a face cu automobilul, toată lumea preferind autoscaunul 
electronic. 

Ziua trecu pe nesimţite. Caracudă, Bumbiţa şi Împestriţatu se întoarseră în orăşelul 
şahului, unde, după ce-i găsiră pe Aţişoara şi pe Habarnam, se duseră cu toţii în orăşelul 
teatral, să vadă un spectacol. 

De atunci, Bumbiţa şi Împestriţatu puteau fi văzuţi în orice zi în orăşelul vesel. 
Habarnam însă îşi petrecea toată ziulica cu şahul. Acolo se întilnea cu Aţişoara, cu care 
discuta într-una vrute şi nevrute, dar cel mai important lucru pe care îl făceau zilnic erau 
partidele de şah. Aţişoara era o şahistă înfocată şi se bucura că şi Habarnam a îndrăgit 
şahul sau, cum spuneau în acest caz piticii din Oraşul Soarelui, s-a îmbolnăvit de febra 
şahului. 


Capitolul douăzeci şi cinci 


Cum a fost găsit Fluieraş 


În primele zile ale şederii lui la spital, Fluieraş răminea uimit cînd auzea că sora ori 
vreunul dintre medici i se adresează numindu-l Strimbicel. Totuşi nu-i trecu prin cap să 
întrebe de unde pină unde s-a ales el cu un nume atit de ciudat. Asta pentru că mintea îi 
era niţeluş cam tulburată din pricina comoţiei cerebrale pe care o suferise, aşa încît nu 
mai putea judeca la fel de limpede ca mai înainte. Incetul cu încetul se restabili după 
boală, dar întrc timp, fără să-şi dea Seama, se obişnui cu noul lui nume, încit, de la o 
vreme, ajunsese să i se pară că niciodată nu l-a chemat altfel decit Strimbicel. Numai 
citeodată tresărea cînd auzea că i se spune aşa şi atunci nu răspundea de la început, ci 
mai stătea oleacă pe ginduri, ca şi cum ar fi trebuit să-şi dea seama dacă este ori nu este 
el cel strigat. 

Această ciudăţenie în purtarea lui Fluieraş nu, i-a scăpat nici doctorului Compresă, 
dar doctorul a luat-o drept urmare a suferințelor care au înriurit asupra sistemului nervos 
al bolnavului,-făcîndu-l să fie cuprins cînd de nelinişte, cînd de nepăsare faţă de orice s- 
ar fi petrecut în jur. 

De aceea, Compresă îşi aplică mai departe tratamentul său obişnuit de vindecare 
prin ris, deşi, la început, glumele nu descreţiră cituşi de puţin fruntea lui Fluieraş. Numai 
pe măsură ce i se limpezea mintea, bolnavul începea să priceapă hazul întimplărilor 
povestite, iar faţa i se lumina de un zîmbet plin de înţelegere. Asta arată că putinţa de a 
pricepe tot ce e caraghios este legată la pitici de înţelepciunea fiecăruia. 

Băgind de seamă că obrazul lui Fluieraş se înseninează pe zi ce trece, doctorul 
Compresă se hotări să treacă la cea de a doua parte a tratamentului său; adică, să nu se 
mai mărginească la povestitul istorioarelor cu haz, ci să înceapă a-i citi bolnavului cărţi 
vesele. Aşa se face că fu aleasă pentru citit cartea cunoscutului scriitor Rindunel: 
„Despre cei treizeci şi trei de puişori hazlii şi despre ale lor peripeții.” Ascultînd 
întimplările caraghioase scrise în carte, Fluieraş rise din toată inima. Asta îl bucură pe 
Compresă, care îşi spuse că a sosit vremea să-i lase bolnavului plăcerea de a citi singur. 
Ii aduse, prin urmare, un vraf de ziare dintre acelea care apăruseră în ultimele zile şi în 
care se povestea mult despre dispariţia miliţianului Fluieraş. De cum îşi văzu numele prin 
gazete, îşi şi aminti că el este miliţianul cel dispărut şi nicidecum Strimbicel, cum i se 
spunea în spital. 

Conştiinţa lui îşi reveni cu desăvirşire, aşa încît prinseră a i se perinda prin minte 
toate întîmplările prin care trecuse. În cele din urmă îşi aminti cum a răsucit Habarnam 
bagheta magică şi cum îndată după aceea s-au prăvălit pînă la pămînt zidurile miliției. 
Arunciînd cit colo vraful de ziare din jurul lui, Fluieraş vru să sară din pat. 

— Stai culcat, Strimbicel, stai culcat! îi spuse doctorul Compresă. Încotro ai de gînd 
s-o porneşti? 

— Dar eu nu-s Strimbicel, ci miliţianul Fluieraş, răspunse Fluieraş. 


Daţi-mi voie să mă întorc la postul meu, ca să-l arestez pe vrăjitor. 

Trebuie să scot cit mai repede din mina lui bagheta aceea magică cu care e în stare 
să dărime toate casele din oraş şi să aducă cine ştie cîte pagube. 

Doctorul Compresă ştia că bolnavii cu mintea tulburată au adesea vedenii: li se pare 
că sint urmăriţi de fantome, de căpcăuni ori de vrăjitori răi. De aceea, el căută să-l 
încredinţeze pe Fluieraş prin tot felul de vorbe că nu există vrăjitori şi nici n-au existat 
vreodată. Dar degeaba, deoarece Fluieraş o ţinea morţiş că a văzut el, cu ochii lui, un 
vrăjitor care a dărimaţ zidurile miliției. 

— Şi cum arăta, mă rog, vrăjitorul dumitale? întrebă doctorul Compresă cu un 
zimbet pe buze. 

— La fel ca toţi piticii - răspunse Fluieraş - se deosebea doar prin culoarea galbenă 
a pantalonilor şi prin bagheta magică pe care o avea în mină. 

Ei, atunci este limpede că totul a fost numai o închipuire a dumitale, zise 
Compresă Unde s-a mai pomenit pitic cu pantaloni galbeni. 

O asemenea culoare nici nu se poartă măcar! 

— Foarte bine că nu se poartă, răspunse Fluieraş. Cu atit mai uşor are să-mi fie să-i 
smulg din mînă bagheta magică, fiindcă am să-l recunosc îndată după culoarea galbenă a 
pantalonilor lui. 

Doctorul Compresă dădu cu deznădejde din cap şi puse mina pe fruntea bolnavului, 
ca să vadă dacă nu cumva are temperatură. 

— Sînt sigur că te doare capul, rosti el apoi. 

— Nu mă doare de loc! protestă Fluieraş supărat. 

— Spui că nu te doare fiindcă aşa ţi se pare, vorbi iar Compresă. 

Uite, o să-ţi punem gheaţă pe frunte şi ai să vezi ce bine ai să te simţi. 

După ce vorbi astfel, doctorul Compresă chemă sora şi îi spuse: 

— Pune, te rog, gheaţă pe fruntea lui Strimbicel. 

— Dar v-am spus o dată că eu Sint miliţianul Fluieraş şi nicidecum Strimbicel! 

— Ei lasă, lasă, îl linişti Compresă! Aşa păţesc citeodată bolnavii care au suferit o 
comoţie cerebrală, îşi închipuie că au intrat în pielea cine ştie cărei celebrităţi. Tot aşa ţi 
s-a întîmplat şi dumitale. A fost de ajuns să citeşti prin ziare despre vestitul miliţian 
Fluieraş, ca să intri la idee; ţi se pare acum că dumneata şi cu Fluieraş sînteţi una şi 
aceeaşi persoană. 

— Ba nu mi se pare. Aşa este! Eu Sînt Fluieraş, vorbi bolnavul cu încăpăţinare. 

— Uite - zise doctorul - cînd ai să-ţi vezi carnetul ai să te convingi singur că eşti 
Strimbicel şi nu Fluieraş. Soră, adu, te rog, carnetul lui Strimbicel. 

Ascultindu-l pe doctor, sora aduse o haină şi scoase de acolo un carnet de şofer. 

— Ia priveşte ce scrie aici, spuse Compresă luînd permisul în mînă. Locuieşti pe 
strada Macaroanelor, nu-i aşa? 

— Sigur! aprobă Fluieraş. 

— În casa cu numărul treizeci şi şapte? 

— Da, exact, în casa cu numărul treizeci şi şapte. 

— Prin urmare eşti Strimbicel! 

— Asta nu se poate! 

— De ce să nu se poată? întrebă doctorul. Aici scrie negru pe alb: „Strimbicel.” 
Priveşte şi dumneata dacă nu scrie aşa: „Strimbicel”. 

— Într-adevăr, se minună Fluieraş. Şi apucînd permisul prinse a citi cu glas tare: 
„Strimbicel locuieşte pe strada Macaroanelor nr. B7, apartamentul 66.” A! Daţi-mi voie - 
se întrerupse el - de ce scrie aici apartamentul 66? Eu locuiesc la 99. 

— Ei - zise doctorul - să ştii că încurcătura asta s-a petrecut în capul dumitale. Din 
pricina loviturii pe care ai suferit-o s-a întors numărul 66 cu picioarele în sus, aşa încît ti- 
a ieşit 99. 

Fluieraş întoarse permisul cu susul în jos şi pufni în ris: 


— Ia te uită! se înveseli el. Chiar aşa a ieşit: 99! Ei, să nu mai fiu atunci Fluieraş o 
dată ce nu sînt nici Strimbicel! Adică... Uff! 

Altfel trebuie spus! Să nu mai fiu Strimbicel o dată ce sînt Fluieraş! Nu-i aşa că am 
dreptate? 

— Sigur, toată dreptatea, îl încredinţă Compresă. Dar nu-i nevoie să te frăminţi 
pentru asta! Încearcă mai bine să dormi! Cînd ai să te trezeşti, n-ai să mai ţii minte nici 
o fărimă din întreaga poveste cu Fluieraş. 

Numai eu port vina în încurcătura asta! Ce mi-o fi venit să-ţi dau ziarele? 

Peste puţină vreme, Fluieraş se linişti de tot şi adormi. 

Totuşi, după discuţia asta doctorul Compresă rămase pe ginduri. 

Nu pentru că s-ar fi îndoit că Strimbicel ar putea fi altcineva decit Strimbicel! Nu! 
Compresă era sigur că Strimbicel era Strimbicel. Totuşi, în străfundul sufletului lui nu se 
simţea tocmai liniştit. Luînd cu el carnetul de şofer, doctorul se duse în strada 
Macaroanelor, căută casa cu numărul B7, se urcă pină la etajul patru şi sună la uşa 
apartamentului şaizeci şi şase. Cel care deschise fu Glumilă. 

— Spuneti-mi, vă rog - întrebă doctorul Compresă - aici locuieşte Strimbicel? 

— Da - răspunse Glumilă - poftiţi înăuntru. 

Pe cînd doctorul se pregătea să intre în cameră, Glumilă îi strigă lui Strimbicel, care 
şedea pe divan: 

— Uite, Strimbicel! Ţi-au venit musafiri! Zău dacă te mint! 

Strimbicel se ridică în întimpinarea doctorului. 

— Va să zică, dumneata eşti Strimbicel! se minună Compresă,cîind avu în faţa lui pe 
adevăratul Strimbicel. 

— Bineînţeles, şi de ce n-aş fi eu? 

— Sigur, se grăbi Compresă să aprobe. De ce n-ai fi dumneata? 

Vezi însă că noi mai avem un Strimbicel... adică pffuu! Ce prostii vorbesc! Spune- 
mi, te rog, n-ai pierdut din întîmplare carnetul dumitale de şofer? 

— Ba cum să nu, cum să nu! se bucură Strimbicel. L-am pierdut... mai bine zis nu |- 
am pierdut, mi l-a luat din greşeală, o dată cu haina, un pitic ciudat care a dormit la noi 
într-o noapte. 

Doctorul Compresă scoase din buzunar carnetul şi i-l arătă lui Strimbicel. 

— Exact! strigă Strimbicel. Chiar acesta este! Cum a ajuns la dumneata? 

Atunci doctorul prinse a le istorisi celor doi despre piticul pe care l-a adus în spital 
prichinduţa Maculina. La rîndul lor, Strimbicel şi Glumilă îi povestiră doctorului cum într- 
una din seri a nimerit în apartamentul lor, nu se ştie prin ce întîmplare, un pitic care a 
dormit la ei peste noapte şi care la plecare şi-a pus haina lui Strimbicel, uitindu-şi-o pe a 
sa. 

După ce isprăviră de povestit, Strimbicel şi Glumilă porniră împreună cu doctorul 
spre spital, luînd cu ei şi haina lui Fluieraş. Cum îl văzură pe bolnavul nostru, care încă 
mai dormea, îl recunoscură şi spuseră că fără doar şi poate nu este altul decit piticul care 
a dormit la ei în noaptea cu pricina. 

Luînd haina lui Strimbicel, cei doi plecară, după ce mai întîi cerură să li se dea voie 
să-l viziteze pe bolnav a doua zi şi să-l întrebe amănunţit cum a nimerit în apartamentul 
lor. 

După plecarea lui Glumilă şi Strimbicel, doctorul Compresă rămase multă vreme pe 
gînduri. 

— Nu mai rămîne nici o îndoială că Strimbicel al nostru nu este Strimbicel, îşi zise el 
în cele din urmă. Şi o dată ce nu este Strimbicel, înseamnă că nu poate fi altul decit 
însuşi miliţianul Fluieraş, cel dispărut. 

Ajungind la asemenea concluzii, doctorul Compresă telefonă pe la redacţiile tuturor 
ziarelor şi le vesti că miliţianul cel dispărut cu numele de Fluieraş nu este nicidecum 
dispărut, ci poate fi găsit oricind la spitalul său. Cît ai clipi din ochiseşi ivi în spital, venind 
direct de la gazetă redactorul corespondent Condeiaş, care stătu de vorbă cu doctorul 


Compresă şi cu miliţianul Fluieraş, apoi se repezi pe la Glumilă şi Strimbicel, aflind de la 
ei tot ce ştiau din ciudatele întîmplări, după aceea trecu pe la prichinduţa Maculina ca să- 
i pună citeva întrebări, apoi se duse la miliţie, unde vorbi cu miliţianul Păzilă şi se 
încredinţă totodată, la faţa locului, că zidurile închisorii au fost într-adevăr dărimate. 

În dimineaţa următoare, toate ziarele scriau despre aventurile miliţianului Fluieraş. 
Neaşteptata veste zgudui tot oraşul. Curioşi, localnicii îşi rupeau din mînă ziarele, ca să 
se încredinţeze cu ochii lor că miliţianul Fluieraş, cel care a stîrnit atita vilvă în juru-i, a 
fost în sfirşit găsit. 

Nu se vorbea decit despre Fluieraş! 

Sosit devreme în orăşelul şahului, Habarnam juca şah cu automatul „Drăcilă” şi 
privea mirat spre piticii care se strinseseră pe aleile parcului şi citeau ceva în ziar, 
discutînd între ei cu multă însufleţire. Ar fi vrut şi el să afle ce anume se discută, dar 
jocul de şah îl pasiona atit de mult, încit nu se îndura să întrerupă partida. 

Tocmai atunci o zări pe Aţişoara, care venea în fugă spre el, fluturind un ziar în 
mînă. 

— Habarnam! strgă ea de departe. Fluieraş a fost găsit! 

— Fluieraş? întrebă Habarnam mirat. Cine o mai fi şi ăsta? 

Uitase cu desăvirşire de existenţa lui Fluieraş. 

— Ei, cum cine? răspunse Aţişoara. Miliţianul Fluieraş, cel care se pierduse. 

Dintr-o dată, Habarnam îşi aminti totul. Într-o clipă fu lîngă Aţişoara, îi smulse 
ziarul din mînă şi se apucă să citească. 

În ziar, păţaniile lui Fluieraş erau istorisite pe rînd de Glumilă şi Strimbicel, de către 
Maculina, miliţianul Păzilă şi doctorul Compresă, ba chiar de Fluieraş însuşi. Fluieraş le 
dădea de ştire tuturor că vrăjitorul care făcuse să se dărime zidurile miliției poartă 
pantaloni galbeni-canar, aşa încît poate fi lesne descoperit şi lipsit de bagheta magică, 
cea aducătoare de pagube. 

Cum îşi trecu ochii peste înştiinţarea lui Fluieraş, Habarnam fu cuprins de spaimă. 
Galben ca ceara, se aşeză repede pe o bancă şi prinse a-şi acoperi cu ziarul pantalonii săi 
de culoarea canarilor. 

— Ce-icu tine, Habarnam? întrebă Aţişoara rizind. A, înţeleg acum! Vezi, doamne, şi 
tu ai tot pantaloni galbeni. Ţi-e frică să nu te ia pe tine drept vrăjitorul cela, nu-i aşa? 

— Aşa este, recunoscu Habarnam. 

— Mă mir că nu ţi-e ruşine, strigă Aţişoara supărată. Ştii bine că nu există vrăjitori! 

— Atunci de ce spune Fluieraş că a văzut unul? 

— Prostii! răspunse Aţişoara. Fluieraş este bolnav, are mintea tulbure şi aiurează 
într-una, aşa încit toată povestea cu vrăjitorul nu s-a petrecut decit în închipuirea lui. 
Uite, citeşte ce spune despre asta doctorul Compresă. 

Habarnam citi atunci în ziar şi cele povestite de doctor. Compresă scria că miliţianul 
Fluieraş mai are încă destul pînă la vindecare. Facultăţile lui mintale nu sînt pe deplin 
restabilite după comoţia cerebrală de care a suferit, nici imaginaţia nu-i lucrează încă 
cum trebuie şi de aceea îi apar înaintea ochilor asemenea vedenii ca aceea a vrăjitorului 
cu pantaloni galbeni; îşi închipuie, cu alte cuvinte, că a văzut cîndva un astfel de vrăjitor, 
dar, se înţelege, aşa ceva nu S-a întîmplat niciodată. Curînd, bolnavul va înceta să mai 
viseze vrăjitori; pînă atunci trebuie să mai stea în spital, deoarece bolnavii cu mintea 
tulbure sînt primejdioşi pentru piticii sănătoşi. 

Aflind că Fluieraş n-are să iasă chiar atit de repede de la spital, Habarnam se mai 
linişti un pic. Cu toate astea îi fu teamă să se ridice de pe bancă, fiindcă i se părea că 
toată lumea are să se uite la pantalonii lui cei galbeni. 

— Ciudat mai eşti! îi zise Aţişoara. Parcă numai tu ai purta pantaioni galbeni! Ia 
priveşte în jur! 

Habarnam se uită şi văzu atunci că, într-adevăr, numeroşi pitici poartă pantaloni 
galbeni. 


— Îţi mai aduci aminte - spuse Aţişoara - că în ziua cînd aţi venit voi să ne vizitaţi 
fabrica, pictorița Năsturica făcea un proiect de pantaloni galbeni? Ei bine, de atunci 
fabrica şi-a însuşit acest model şi încă de aseară pantalonii galbeni se găsesc pe la toate 
magazinele. 

Galbenul a ajuns, la noi în oraş, cea mai modernă dintre culori. 


Capitolul douăzeci şi şase 


Evenimente însemnate 


Văziînd că nimeni nu bagă în seamă pantalonii lui cei galbeni, Habarnam se linişti şi 
nu se mai gîndi de loc la miliţianul Fluieraş. Ziua îi trecu cum nu se poate mai plăcut, dar 
cînd veni seara şi fu nevoit să se culce, îl cuprinse dintre-o dată un soi de nelinişte. La 
început nici nu putu pricepe ce se întîmplă cu el. I se părea ba că a pierdut ceva, ba că i- 
a promis cuiva că are să-i dea nu ştia nici el ce şi pînă la urmă nu-i dăduse, ba că 
altcineva i-a făcut o făgăduială şi nu şi-a ţinut-o. 

„Naiba ştie ce am! se minună el. Mi-era aşa de bine, şi poftim ce m-a găsit!...” 

Vorbindu-şi astfel, Habarnam se suci în pat cînd pe o parte, cînd pe alta, silindu-se 
din toate puterile luisă adoarmă. Deodată însă auzi un zumzet subţirel, parcă ar fi 
zumzăit un ţinţar. Trase el ce trase cu urechea şi iată că de la o vreme zumzăitul se 
prefăcu într-o voce. 

„Nu cumva ai uitat de miliţianul Fluieraş? Nu cumva ai uitat?” 

„la te uită - se minună Habarnam - dar asta este chiar dumneaei, conştiinţa! De 
mult, vorba aceea, n-am avut plăcerea să vă ascult!” 

Conştiinţa însă nu luă în seamă glumele lui Habarnam vorbi mai departe. 

„Tu dormi fără să-ţi pese de nimic, dar miliţianului Fluieraş nu vor să-i dea drumul 
din spital. Şi asta numai din Pricina ta. Du-te mai bine la Compresă si spune-i că 
miliţianul a văzut, într-adevăr, în mina ia o baghetă magică. Fiindcă altfel, vezi tu, 
doctorul are credinţa că Fluieraş nu este în toate minţile şi se chinuie, degeaba, să-l 
trateze.” 

— Ce pedeapsă cumplită! bombăni Habarnam printre dinţi. Nici nu apuc să pun bine 
capul pe pernă, că ea se trezeşte şi începe să mă piseze. Dumneaei are, vezi bine, 
insomnii! 

Aş, de unde! Conştiinţa nu voia să tacă în nici un chip, ci o ţinea una şi bună. 

„Dar înţelege că vreau să te faci o dată mai bun. Nu pot să dorm cînd văd 
apucăturile tale urite.” 

„Ei lasă, lasă, răspunse Habarnam iritat la culme. Miine mă duc şi povestesc totul. 
N-are decit să mă pedepsească miliţianul. Chiar bagheta magică poate să mi-o ia. Mă 
descurc eu şi fără baghetă. Numai neplăceri am avut din pricina ei.” 

Abia apucă să-şi termine vorba, că vocea conştiinţei tăcu, aşa încit el putu să 
doarmă în voie. 

În ziua următoare, Habarnam nu se duse, bineînţeles, nicăieri şi nu spuse nimănui 
nimic, iar seara, cînd conştiinţa prinse din nou a-l mustra, îi făgădui că are să facă şi are 
să dreagă a doua zi. Şi uite-aşa găsi el chipul cel mai nimerit în care să-şi tot adoarmă 
conştiinţa. Nu mai era nevoie s-o contrazică, ci îndată ce-o auzea certindu-l, îi şi spunea: 
„Lasă, nu-i nimic, mă duc miine.” Atunci, conştiinţa tăcea, iar el putea să doarmă cit 
avea poftă. 

Drumeţii noştri petreceau la fel de bine ca şi pînă atunci, plimbindu-se toată ziulica 
prin parc; dar între timp, Oraşul Soarelui trăi evenimente care avură darul să tulbure 
viaţa piticilor de prin partea locului. 

Un mare rol în desfăşurarea acestor evenimente îl jucară cei trei foşti măgari, adică 
preacunoscuţii noştri Bălţatu, Zvăpăiatu şi Pistrui. De cum se găsiră citeşitrei laolaltă pe 


strada Macaroanelor şi de cînd îi trecu lui Pistrui prin cap să întindă de-a curmezişul 
trotuarului frînghia din pricina căreia pătimise atita miliţianul Fluieraş, nu se mai îndurară 
să se despartă unul de altul. Împreună nu le era de loc urit. Ba, pe deasupra, Zvăpăiatu 
şi Bălţatu nădăjduiau ca fratele lor Pistrui să le găsească vreo îndeletnicire plăcută, cu 
care să-şi mai omoare şi ei vremea. 

Pistrui le spuse că cea mai năstruşnică treabă care le-ar rămîne de făcut ar fi să ude 
trecătorii cu furtunul, dar că, cine ştie, poate mai tirziu o să născocească altele şi mai şi. 

A doua zi de dimineaţă, de cum se iviră pe stradă grădinarii ca să stropească florile, 
Bălţatu, Zvăpăiatu şi Pistrui îi pîndiră, îi smulseră unuia dintre ei furtunul din mînă şi se 
apucară să ude trecătorii. Pînă să-şi dea bine seama ce se întîmplă cu ei, piticii care 
treceau pe stradă se şi pomeneau uzi leoarcă din creştet pină-n tălpi. Cei trei repetară 
gluma cu trecătorii de pe strada alăturată, pe urmă cu cei de pe o altă stradă. Se 
înţelege că isprăvile lor nu trecură neobservate. Aşa se face că în ziua următoare apărură 
într-unul din ziare nişte rînduri care sunau cam aşa: 

„După cum îşi amintesc desigur cititorii, ziarul nostru a mai vorbit într-unul din 
numerele sale trecute despre doi necunoscuţi care, punînd mîna pe un furtun de stropit 
florile, au udat cu el numeroşi pietoni. Ieri s-a petrecut pe străzile oraşului o altă serie de 
asemenea cazuri necuviincioase. Unul dintre pietonii udaţi din cap pînă în picioare a răcit 
şi a căpătat guturai. În prezent, bolnavul se află la spital, unde după toate probabilitățile 
va trebui să mai zacă încă vreo două-trei zile. 

Se cuvine să amintim neapărat cititorilor noştri că udarea trecătorilor cu apă rece 
este una din acele apucături sălbatice şi neghioabe care de foarte mult timp n-au mai 
avut loc în oraşul nostru. Ultima oară s-a petrecut un astfel de caz la noi în urmă cu zece 
ani. In acele vremuri îndepărtate mai existau pitici cărora le plăcea să facă neplăceri 
altor pitici. Aşa, de pildă, unora dintre ei le părea nostim să se apropie pe furiş de cineva 
şi să-i de un pumn în spate ori să-i toarne în cap o cană cu apă rece. Altora le plăcea 
grozav să joace o aşa-zisă leapşa, doborind la pămînt pe trecători şi gonind pe străzi ca 
vintul, de unde le veni şi numele de vînturatici. 

În urma aplicării unor măsuri educative, vînturaticii au dispărut din oraşul nostru de 
foarte mulţi ani. Ne punem atunci întrebarea: oare acei necunoscuţi care se îndeletnicesc 
cu stropirea trecătorilor de pe străzile noastre Sint cumva vechii vinturatici, 
supraviețuitori ai vremurilor trecute, sau sînt nişte vînturatici noi, care au sosit din cine 
ştie ce meleaguri îndepărtate. Nădăjduim că într-un viitor cît mai apropiat lucrurile se vor 
lămuri.” 

Printre altele, fie spus, stropirea trecătorilor cu furtunul nu era singura distracţie a 
vînturaticilor noştri. Văzind că piticii din Oraşul Soarelui se joacă de-a v-aţi-ascunselea, 
prinseră şi ei să joace acest joc, dar îi aduseră unele „imbunătăţiri.” Noul joc se numi 
„de-a v-aţi-ascunselea al vinturaticilor” şi începu chiar să fie jucat de unii pitici din oraş. 

Fiecare pitic prins în iţele jocului cu pricina ţinea în mînă o cană cu apă. 

Cel care căuta nu trebuia numai să-l găsească pe cel ascuns, ci să-i şi toarne în cap 
apa din cană, iar cel ascuns trebuia, la rîndul lui, să toarne apă în capul celui de care era 
găsit. Tot aşa apăru şi aşa-zisa „leapşă a vinturaticilor.” Toţi jucătorii acestui joc curios 
se fugăreau între ei pină izbuteau să se stropească unul pe altul ciuciulete. Adică jocul 
venea aşa: piticul ales leapşa căuta să toarne apă pe după gulerul altui pitic. Cum îşi 
atingea ţinta, înceta să mai fie leapşa şi trecea acest rol celui udat, care se străduia la 
rindul lui să toarne apă pe după gulerul altor jucători. 

Dar cei trei foşti măgari nu îndrăgiră numai jocurile cu alergături, ci şi pe cele de 
masă, cum ar fi: lotoul, dominoul, biliardul, tablele, ba chiar şahul. Nici pe astea însă nu 
aveau poftă să le joace simplu, ca toată lumea, iar Pistrui, care avea ideile cele mai 
năstruşnice dintre ei toţi, propuse să se joace pe bobirnaci. Conform acestui sistem, cel 
care pierdea partida de şah ori de table, de domino ori de biliard era obligat să întindă 
fruntea spre învingător, care îi dădea unul sau mai mulţi bobirnaci, după cum se stabilea 
dinainte. 

Se cuvine neapărat să vă amintim că Bălţatu, Zvăpăiatu şi Pistrui se purtau atit de 
urit pentru că nu erau de loc nişte pitici ca toţi piticii. 


Am putea spune că fiecare dintre ei păstra în străfunduri ceva din animalul care 
fusese mai înainte. Cel mai uricios era Zvăpăiatu, care niciodată nu se dădea la o parte 
ca să facă loc trecătorilor. Ba dimpotrivă căuta să-i împingă pe cei pe lingă care trecea, 
să calce lumea pe picioare şi să scuipe încotro nimerea. În loc să ridă pe înfundate, ca 
orice ştrengar după ce face o poznă, Zvăpăiatu necheza atit de puternic, încît mulţi 
dintre cei care treceau săreau în sus de frică şi îşi astupau urechile. Dacă voia ceva, nu 
ruga pe nimeni să-i dea, ci îşi lua singur sau rupea din mîna altuia. Şi dacă se întîmpla 
cumva să nu poată căpăta ce doreşte, atunci zvirlea din picioare, ba citeodată încerca 
chiar că muşte. Tuturor le striga: 

„Gîndacule!”... ori le dădea alte porecle la fel de jignitoare, îi ameninţa pe toţi că le 
rupe urechile, iar pînă la urmă îi veni chiar ideea să se strecoare noaptea, cînd piticii 
dormeau, prin casele altora şi să ia de acolo, fără voie, tot ce-i poftea inima. 

La urma urmelor, nici Bălţatu şi nici Pistrui nu erau cu nimic mai breji. Tuturor celor 
trei le părea mereu la fel de ciudat ca la început că merg pe două picioare şi nu în patru. 
Aveau neîncetat dorinţa de a umbla în patru labe şi de a rage ca măgarii, dar nu se ştie 
ce forţă lăuntrică îi oprea la vreme să facă asta. Deoarece nu puteau să-şi împlinească 
dorinţa, tristeţea lor creştea într-una, traiul sub soare le părea nesuferit şi le ploua şi le 
ningea într-una. Din această pricină jcăutau să scornească mereu cite o glumă neghioabă 
cu care să necăjească lumea, pentru ca nu numai lor, ci şi altora să le fie amar pe suflet. 
Dacă ar fi ştiut Habarnam cit de mult se chinuiesc, S-ar fi grăbit, cu siguranţă, să-i 
prefacă iar în măgari. Insă Habarnam nici habar nu avea despre toate astea. 

Foştii măgari puteau fi întilniţi toţi trei laolaltă la tot pasul. Şi nu era trecător care să 
nu fi fost izbit de uluitoarea asemănare dintre ei. 

Într-adevăr erau îmbrăcaţi citeşitrei la fel, de parcă s-ar fi luat după aceeaşi modă. 
Aşa cum v-am mai spus, purtau cu toţii nişte jachete înflorate, din ale căror mînecuţe 
strimte şi scurte ieşeau mîinile lor vinjoase, cu pumni puternici: pantalonii galbeni-verzui, 
de culoarea veninului, le erau largi şi lungi, iar pe cap nu aveau pălării şi nici şepci, ci 
cite o beretă neobişnuită, garnisită cu buline mari, viu colorate. Cine se uita mai bine la 
ei băga de seamă că şi la faţă se asemănau unul cu altul. Ceea ce îţi atrăgea mai mult 
atenţia era faptul că toţi trei aveau nasul mic cît un năsturaş, pe cînd buza de sus li se 
prelungea pînă la urechi, în aşa fel încît faţa lor avea o expresie întotdeauna putintel 
nedumerită, prostească. 

După cum ţineţi desigur minte din spusele mele, între ei exista o singură deosebire: 
Bălţatu era pistruiat pe năsuc, Zvăpăiatu şi pe nas, şi pe obraz, iar Pistrui avea pistruii 
presăraţi pe toată pielea, ca macul pe cozonac. 

Pentru că unii pitici din Oraşul Soarelui puneau mare preţ pe îmbrăcăminte, nu le 
scăpă felul deosebit în care erau îmbrăcaţi Bălţatu, Zvăpăiatu şi Pistrui. Aceştia crezură 
chiar că a ieşit o modă nouă şi dădură buzna prin magazine. Dar nici vestoane înflorate, 
cu miînecuţe înguste, şi nici berete pestriţe nu văzură pe nicăieri. Singura noutate pe care 
o vindeau acum toate magazinele oraşului erau pantalonii galbeni. Atunci ei se grăbiră 
să-şi ia asemenea pantaloni, dar cum apucară să-i îmbrace văzură să s-au înşelat. In 
primul rînd nu erau îndeajuns de largi, în al doilea rind erau prea scurţi, pe urmă aveau o 
culoare demodată, Pentru că după cite ştiau ei, galbenul-canar nu mai era modern, ci 
acum se purta galbenul bătînd puternic în verzui. 

Aţişoarei îi venea să-şi smulgă părul din cap de ciudă. Sosiseră la fabrică scrisori 
care cereau să se confecţioneze pantaloni largi galbeni-verzui, vestoane cu miînecuţe 
înguste şi berete pestriţe. 

— Poţi într-adevăr să-ţi ieşi din minţi! strigă Aţişoara fierbind toată de furie. Cine a 
mai pomenit ca pantalonii să fie largi şi vestoanele cu mineci înguste. Nu, aşa ceva n-are 
să iasă niciodată din miinile noastre! Ar fi de prost gust! 

— Bineînţeles! încuviinţă Năsturica, care era şi ea foarte supărată. Cine a mai 
pomenit pantaloni galbeni-verzui! In primul rînd nu-i estetic! Nu-i de loc estetic! 

— Nu, n-avea grijă! Fabrica noatră n-are să scoată pantalonii pe care îi vor ei, o 
linişti Aţişoara. N-au decit să meargă de-aci înainte şi fără nici un fel de pantaloni. Ii 
priveşte. 


Unii pitici dornici să se îmbrace neapărat după modă numaiaşteptară să le dea 
fabrica modelul de îmbrăcăminte de care aveau nevoie: îşi tîrguiră stofă galben-verzuie 
şi se apucară să-şi coasă singuri pantaloni atit de lungi şi atit de largi cît aveau ei pl- 
ăcere. Cu vestoanele şi cu beretele la modă, lucrurile merseră şi mai uşor. Era de ajuns 
să cumpere din orice magazin un veston oarecare, să-i scurteze şi să-i îngusteze mineca 
şi vestonul devenea îndată modern. Ca să-şi facă berete, luau cite o pălărie obişnuită, 
căreia îi tăiau borul de jur împrejur pînă cînd o prefăceau într-o tichiuţă. După aceea îi 
îndoiau marginile înăuntru, îşi făceau rost apoi de vopsea, pictau tichiuţa cu buline de 
felurite culorişi îi prindeau în virf un ciucuraşijde aţă, care se tot legăna încolo şi-ncoace, 
întocmai ca o codiţă. 

Piticii cumsecade din oraş, cei ce alcătuiau bineînţeles cea mai mare parte a 
localnicilor, se mihniră tare mult de toate cite se petreceau în jurul lor. Ba chiar unul 
dintre ei, pe nume Gindăcilă, scrise un articol mare despre asta şi-l trimise la ziar. În 
articolul tipărit în ziar, Gîndăcilă se arăta nespus de revoltat că piticii din Oraşul Soarelui 
pot rămîne atit de nepăsători la întîmplările necuviincioase care se petrec. Mai zicea 
acolo că în toate aceste necuviinţe, vinovaţi sînt numai acei vinturatici care s-au ivit nu 
se ştie de unde şi de a căror existenţă în oraş nu mai are nimeni de ce să se îndoiască. 
Gindăcilă susţinea sus şi tare că de oriunde ar fi venit vinturaticii, împotriva lor trebuie, 
într-un fel sau altul, să se pornească o luptă. Şi pentru,ca să se poată lupta cu 
vînturaticii, Gîndăcilă propuse să se organizeze o societate care să supravegheze 
respectarea ordinii în oraş. Piticii înscrişi în această societate vor străbate străzile 
oraşului şi vor pune mina pe vinturatici şi îi vor ţine la arest, fie numai douăzeci şi patru 
de ore, fie chiar un timp mai îndelungat, după cum pozna de care s-au făcut vinovaţi a 
fost mai mult sau mai puţin uricioasă. 

Ca răspuns la cele scrise de Gindăcilă apăru într-un alt ziar articolul cititorului Zgiilă, 
care căuta să încredinţeze lumea că nu este nevoie de nici un fel de societate pentru 
păstrarea ordinii, deoarece o asemenea societate există în oraş, din moşi-strămoşi şi nu 
este alta decit tuturor cunoscuta miliţie. 

În zilele următoare apărură prin toate ziarele, în jurul acestei chestiuni, tot felul de 
articole ale piticilor cititori. Unii sprijineau spusele lui Gindăcilă, găsind că miliția are 
acum prea multe griji cu circulaţia de pe străzi, de aceea fără o societate care să 
îngrijească de ordine nu va putea să dispară niciodată dezordinea din oraş.Alţii, 
dimpotrivă erau de părerea lui Zgiilă, zicînd că nici o societate pentru păstrarea ordinei 
n-are să fie în stare să pună capăt dezordinei, fiindcă numai miliția poate lupta cu succes 
împotriva vinturaticilor. 

Printre cei care iscăleau prin ziare, arătindu-se fie de o părere, fie de alta, erau 
asemenea pitici ca: Zgomotosu, Ambiţiosu, Ciuciulete, Ciopiîrţitu, Lovitu, Spartu, 
Tichiuţă, Furnicuţă şi chiar cunoscuta profesoară Pupăza. 

Mai mult decit oricine atrase atenţia asupra sa Ciuciulete, care scrisese într-un chip 
exagerat de aspru, dîndu-le vînturaticilor asemenea porecle jignitoare ca: uşuratici, 
fluşturatici, neciopliţi, neisprăviţi, haimanale, clăpăugi, pitecantropi, pecenegi, ba chiar 
vite încălţate. 


Capitolul douăzeci şi şapte 


Năzdrăvăniile vinturatorilor 


În timp ce prin ziare se pornise o întreagă discuţie dacă este sau nu cazul ca miliția 
să lupte împotriva vinturaticilor, milițienii trecuseră singuri la fapte. Asta pentru că îndată 
ce se întimpla ceva pe stradă, se şi stringea grămada de pitici. Şi atit de mare era 
numărul curioşilor care se îmbulzeau acolo, încît umpleau nu numai trotuarele, ci chiar şi 
mijlocul străzii. Din această pricină, maşinile şi autobuzele nu mai puteau să circule, aşa 


că miliţianul de serviciu trebuia să se amestece, să pună mîna pe vinovaţi şi să risipească 
astfel gloata adunată. 

Odată se petrecu o întîmplare curioasă. Doi pitici, Supişor şi Covrigel, se întilniră 
nas în nas pe stradă. Amindoi erau îmbrăcaţi după ultima modă. Purtau adică pantaloni 
galbeni-verzui şi veston cu mineci înguste. 

Nici unul nu voia să se dea la o parte ca să-i facă celuilalt loc. La un moment dat, 
unul din ei îl călcă pe celălalt pe picior (nu se ştie precis care pe care, dar nici nu are 
prea mare importanţă). Imediat prinseră să-şi arunce unul altuia tot soiul de cuvinte 
neplăcute. Într-o clipă se şi adunase lume în jurul lor. Circulaţia maşinilor fu oprită, iar 
miliţianul, care sosi în fugă la faţa locului, rugă mulţimea să se împrăştie. Nimeni însă nu 
se urni din loc. Intre timp, Supişor îi dădu lui Covrigel un pumn după ceafă şi încă unul 
sub ochi, lăsîndu-i o vinătaie. Atunci miliţianul îl luă de guler pe Supişor şi îl dusela 
secţie. Pe drum, Supişor îl muşcă pe miliţian de un deget, crezînd că aşa are să se 
smulgă din mîinile lui. Acesta se supără rău de tot. Cum ajunse la miliţie scoase din 
dulap o carte groasă de legi, păstrată acolo din vremurile vechi,şi o răsfoi pînă cînd găsi 
că legile străvechi hotărau ca pentru fiecare lovitură care-o dă, vinovatul să fie pus la 
arest o zi şi o noapte,pentru o vinătaie făcută cuiva sub ochi, trei zile şi trei nopţi, iar 
pentru o muşcătură la mînă, tot atit. Hotărit să aplice legea străbună, îl vestipe Supişor 
că în urma tuturor relelor făcute este arestat pentru şapte zile şi şapte nopţi. Il duse deci 
într-una din acele camere separate care se găseau pe la toate secţiile din oraş şi cărora li 
se zicea, fără ca să se ştie de ce: „răcoare”. Într-adevăr, nimeni nu ar fi putut spune de 
unde venea, la urma urmelor, acest nume. Numele se păstrase, dar din ce pricină fusese 
scornit, asta, vedeţi voi, era o taină care se pierdea, cum s-ar zice, în negura vemii. În 
camera separată nu era de loc frig, poate doar cîndva, în acele zile îndepărtate, să fi fost 
acolo mai răcoare decit prin alte camere. Într-un singur fel se deosebea această odaie de 
toate celelalte: în ea puteai fi încuiat cu cheia pe dinafară şi, odată încuiat, acolo 
rămineai, nu mai aveai cum să ieşi pe nicăieri. 

După ce îl lăsă pe Supişor la „răcoare”, miliţianul îi aduse arestatului mîncare de la 
cantină şi pe urmă porni spre casă, să se culce. Dar nu trecu mult şi se întoarse să-i dea 
drumul. 

În urma întîmplării cu Supişor, miliţianul se duse la televiziune şi ţinu acolo o 
cuvintare prin care arătă că închiderea vinturaticilor la „răcoare” nu va aduce niciodată 
nimic bun. El fu de părere că ar fi mai nimerit ca vinturaticii să fie luaţi în ris prin ziare, 
în reviste, să li se facă caricaturi sau să se scrie poezioare şi mici povestiri în care să se 
facă haz de poznele lor. Numai aşa se poate spera că le va veni mintea la cap şi nu se 
vor mai ţine de năzdrăvănii. Propunerea plăcu tuturor. 

Chiar de a doua zi, ziarele fură pline de glume la adresa vinturaticilor şi de caricaturi 
de-ale lor. In ziare, vinturaticii erau desenaţi cu nişte pantaloni galben-verzui, mult prea 
largi, şi cu vestoane ale căror mînecuţe erau atit de înguste, încît numai în caricaturi ar fi 
putut exista aşa ceva. 

Năsucurile vînturaticilor din desene erau cit un punct de mici, iar buza de sus atit de 
întinsă spre urechi, încit ţi se făcea şi groază să te uiţi la ei. 

Nu rămăsese ziar în care să nu apară cite o povestioară amuzantă din viaţa 
vînturaticilor şi trebuie să vă spun că cititorii se bucurau mult cînd dădeau peste 
asemenea povestiri. Unora le plăcea mai ales să urmărească aventurile vinturaticilor din 
istorioarele fără cuvinte, cele care aveau numai ilustraţii, fiindcă le găseau foarte 
caraghioase. 

La început, Habarnam, Bumbiţa şi Împestriţatu nu băgară în seamă schimbările 
petrecute în Oraşul Soarelui, deoarece în parcul pe unde se plimbau ei într-una de 
dimineaţă pînă seara, toate rămăseseră o vreme ca mai înainte. Dar într-o bună zi, 
vînturaticii se arătară şi pe acolo. 

De atunci îi puteai întîlni prin toate ungherele parcului, ciocnindu-se într-adins de 
piticii care se plimbau pe alei, strigindu-le tot felul de porecle, zvîrlind cu bulgări de noroi 
în cine nimereau şi zbierînd cit îi ţinea gura un soi de cîntece care îţi îngrozeau urechea 


de neplăcute ce erau. Prin orăşelul apei împunseră cu ace toate bărcile pneumatice de 
cauciuc şi le dezumflaseră, iar în cel al şahului spărseseră toate automatele. 

Bumbiţa, pe care cea mai mică necuviinţă o făcea întotdeauna să sară în sus, se 
arătă tare mirată că nu observase din capul locului cu ce lume nesuferită poţi avea de-a 
face în acel parc. 

— Să nu mai venim niciodată pe aici, le spuse ea celor doi prieteni. 


Capitolul douăzeci şi opt 


Descoperirile profesorului Giză 


Ajunşi la hotel, Bumbiţa hotări: 

— E timpul să ne întoarcem acasă. Nu mai stau nici o clipă în Oraşul Soarelui. 

— Nici eu nu mai stau în orăşelul ăsta, se grăbi Împestriţatu să-i ţină isonul. Mare 
nevoie am să mă mai pomenesc o dată cu nişte apă rece pe sub cămaşă! 

— Foarte bine, prieteni, încuviinţă Habarnam. Astăzi e prea tirziu. 

Dar miine dimineaţă nu ne poate împiedica nimeni să facem calea întoarsă. 
Deocamdată, eu şi cu tine, Impestriţatule, o să mergem să căutăm automobilul nostru, 
pe care l-am lăsat în ziua sosirii pe undeva prin mijlocul străzii. 

Habarnam şi Împestriţatu se duseră să caute automobilul, iar Bumbiţa se aşeză la 
măsuţa din colţul camerei, aprinse lampa de birou şi prinse răsfoi ziarul, pe care nu 
apucase să-l citească în dimineaţa acelei zile. 

În aceeaşi clipă, ochii îi alunecară asupra unui titlu care suna astfel: 

„Istorisirile profesorului Giză despre cum a ajuns el să afle cine sînt vinturaticii, de 
unde au apărut şi cum trebuie să se lupte împotriva lor”. 

Iată ce scria profesorul Giză: 

„Odată, pe cînd mă plimbam prin grădina zoologică, am văzut un fenomen al naturii 
cit se poate de curios. Un măgar, care se afla înapoia unui gărduţ de sirmă, s-a prefăcut 
deodată, chiar în faţa ochilor mei, într-un pitic. Această ciudăţenie mi-a uimit atit de 
mult, încît am înlemnit pe loc. Totuşi nu mi-a scăpat nimic din cele petrecute mai departe 
şi ţin bine minte absolut totul. Imi amintesc, de pildă, că în faţa gărduţului stăteau doi 
prichindei. Unul purta pantaloni galbeni, iar celălalt avea pe cap o tichiuţă încărcată cu 
desene. Cel cu pantalonii galbeni ţinea în mînă o baghetă micuță, pe care, la un moment 
dat, o agită chiar sub nasul măgarului, vrînd, după cite se părea, să-l necăjească niţeluş, 
din joacă. Drept urmare, animalul se prefăcu în pitic şi îi dădu bietului nostru jucăuş un 
bobirnac atit de zdravăn, încit îl făcu să sară în sus. 

Pe urmă străbătu ţarcul şi o luă la goană după cei doi prichindei, care fugeau cit 
puteau din calea lui. M-am pus şi eu pe fugă ca să-i ajung şi să-mi prelungesc 
observaţiile ştiinţifice asupra transformării măgarilor în pitici. Dar nu ştiu cum se făcu că 
îmi pierdui ochelarii, fără de care nu pot vedea niciodată mai nimic. In timp ce eu îmi tot 
căutam ochelarii, cei doi prichindei şi fostul măgar, care-i urmărea, izbutiră să se piardă 
în mulţime, aşa încît nu mai fu chip să le dau de urmă. Mi-a rămas însă bine întipărit în 
minte că fostul măgar purta pantaloni largi, galbeni-verzui, veston cu mineci înguste şi o 
beretă pestriță cu ciucuraş. 

Ajungind acasă am început să cuget asupra celor întîmplate şi pînă la urmă mi-am 
zis că totul n-a fost decit o nălucire. Dar peste citeva zile am întîlnit pe stradă pitici care 
erau îmbrăcaţi întocmai ca şi măgarul pe care-l văzusem transformat în pitic. După cum 
prea bine ştiţi, aceşti pitici căpătară curind numele de vinturatici. Mai ştiţi apoi tot atit de 
bine că de la bun început vînturaticii hoinăreau pe străzi, batjocorind trecătorii, se ţineau 
de sălbăticii, într-un cuvînt nu erau niciodată în stare să se poarte şi ei mai piticeşte. 
Date fiind toate acestea, am ajuns la concluzia că piticii cu pricina nu sînt de fel pitici, ci 
foşti măgari, adică sînt nici mai mult, nici mai puţin decit nişte măgari prefăcuţi în pitici. 


Nu m-am grăbit totuşi să anunţ prin ziare nimic despre descoperirea mea, deoarece 
mi-era cu neputinţă să dezleg următoarea problemă: Dacă-i adevărat că fiecare 
vinturatic e un fost măgar, cum se face că au mai apărut în oraş şi alţi vinturatici? 
Rămine de neînțeles unde s-au găsit în oraşul nostru atiţia măgari? După cite ştiam, 
noinu avem asemenea animale decit în grădina zoologică. M-am adresat acolo şi am aflat 
că în toată grădina au fost cu totul trei. Ba şi aceia S-au făcut nevăzuţi într-o bună zi, nu 
se ştie din ce pricină. Această misterioasă dispariţie mi-a întărit presupunerea că cei trei 
urecheaţi s-au prefăcut în vinturatici, dar tot nu puteam pricepe de unde au apărut 
ceilalţi fluieră-vînt. 

Aşa mi-am bătut capul citeva zile în şir şi m-am chinuit să descopăr taina. 

Continuîndu-mi cercetările m-am încredinţat că vînturaticii sînt de două categorii. În 
categoria întîi, aşa-zisa categorie a vînturaticilor sălbatici, intră toţi foştii măgari. Cit 
despre vinturaticii dintr-a doua categorie sau vinturaticii domestici, cum li s-ar mai putea 
spune, nu încape nici o îndoială că au provenit din simpli pitici. Vinturaticii sălbatici sînt 
făpturi neroade de la natură şi nici o metodă educativă nu prinde la ei; de aceea, oricit ai 
încerca să-i schimbi, tot vinturatici rămîn. Cu totul altfel stau lucrurile cu vînturaticii 
domestici, despre care nu s-ar putea spune că-s proşti, dar care se arată cam slabi din 
fire, încît prea uşor se deprind cu orice obicei, fie el bun sau rău. De vreme ce 
vînturaticilor sălbatici nu li se poate aplica nici o metodă educativă este neapărată nevoie 
ca ei să fie prefăcuţi din nou în măgari. Doar aşa vor putea vinturaticii domestici să scape 
de pilda rea şi să devină iarăşi nişte pitici cumsecade. 

Numai în acest chip se va aşterne din nou liniştea în oraşul nostru: nu va mai fi 
nimeni bătut, nici împins, nici muşcat, nici stropit cu apă sau supus altor soiuri de 
obrăznicii. Dar pînă atunci, dragi cititori, nu vă lăsaţi pradă deznădejdii, puneţi-vă 
speranţele în ştiinţa noastră, care va găsi mai repede decit credeţi mijlocul de a preface 
toţi vinturaticii sălbatici în măgari.” 

Deşi profesorul Giză recomanda cititorilor să nu se lase pradă deznădejdei, Buinbiţa 
se întristă. Rîndurile din ziar o încredinţară că vinovat de toate cele întimplate era 
Habarnam, care a prefăcut măgarii în pitici. 

Desigur, Bumbiţa îşi găsi şi ei vină în aceea că n-a avut destulă grijă de Habarnam, 
altfel ar fi izbutit, poate, la vreme să împiedice dezlănţuirea atitor nenorociri. Atunci, 
tocmai ea, Bumbiţa cea tăcută şi potolită din fire, tocmai ea care n-a fost vreodată în 
stare să supere nici măcar o muscă, se înfurie atit de rău, încit se simţi gata să-l ia chiar 
la bătaie pe Habarnam. 

„Ei bine, lasă! îşi spuse în gînd, strîngînd din pumni cit putu de tare. Soseşte el 
acuşi! Il dezvăţ cu să mai prefacă măgarii în pitici! Inchipuieşte-ţi vrăjitor grozav a ajuns 
dumnealui!” 

Numai că Habarnam şi Împestriţatu întîrziau să sosească. De la o vreme, Bumbiţa 
se îngrijoră chiar vru să pornească în căutarea lor. Dar în aceeaşi clipă, ochii îi alunecară 
pe un anunţ din ziar care i se păru interesant. Atunci uită cu totul de Habarnam şi prinse- 
a citi următoarele: 

„Multora dintre cititorii noştri le este cunoscută curioasa dispariţie a prichindelului 
Foicel. Se ştie de asemenea că în ciuda cercetărilor noastre prelungite, acest pitic n-a 
putut fi găsit. Tocmai cînd ne pregăteam punem capăt oricăror încercări de a-l găsi pe cel 
dispărut, cînd numai prichinduţa Buchiţa mai nutrea nădejdea să dea de urmele lui, iată 
că au sosit la ziar mărturii care pot aduce lumină în această istorie. Am aflat anume, că 
în ziua cînd a dispărut Foicel s-a întimplat să treacă pe strada Răsăritului piticul 
Pantalonaş. Ajuns la capătul acelei străzi, colţ cu strada Biscuiţilor, Pantalonaş a găsit, 
jos, pe trotuar, o carte care, după ce a ridicat-o, a văzut că este intitulată: „Minunatele 
aventuri ale ginsacului Pană” şi că poartă într-un colţ ştampila bibliotecii. Asta l-a făcut 
să creadă că cineva a împrumutat cartea de labibliotecă şi a pierdut-o apoi în drum spre 
casă. După ce a descifrat pe ştampilă adresa bibliotecii, Pantalonaş s-a grăbit să ducă 
volumul înapoi, dai în ziua aceea n-a mai apucat: biblioteca era închisă. Atunci a luat 
cartea la el acasă, cu gindul s-o înapoieze a doua zi. De cum a ajuns în cameră s-a 


apucat s-o răsfoiască şi fiindcă i-a părut interesantă, hotărit să n-o ducă la bibliotecă 
decit după ce are s-o citească toată, pînă la capăt. 

Dar vedeţi că acest Pantalonaş s-a dovedit a fi un cititor nu prea zelos, fiindcă făcea 
lecturi pe bucățele, citea adică în fiecare zi cite un capitol, din care pricină lectura dură 
timp îndelungat. La un moment dat ajunse să uite chiar de unde are cartea. 

Însă cînd o termină îşi aminti că nu-i a Şlui şi că trebuie s-o înapoieze. 

În cele din urmă Pantalonaş s-a prezentat la bibliotecă şi i-a istorisit bibliotecarei 
cum a găsit cartea în stradă. Uitindu-se în evidenţele sale, aceasta a văzut că 
„Nemaipomenitele aventuri ale ginsacului Pană” au fost luate de piticul Foicel chiar în 
ziua dispariţiei lui. 

În felul acesta d-a putut stabili că Foicel a împrumutat o carte de la bibliotecă, că a 
trecut apoi cu ea pe strada Răsăritului şi că pe urmă, ajungind în apropiere de casa lui, a 
pierdut-o. Ce S-a petrecut mai departe mine pînă acum un fapt nelămurit. Poate că şi 
Foicel a trecut printr-o întîmplare asemănătoare cu aceea a miliţianului Fluieraş şi 
trăieşte cine ştie pe unde sub un alt nume. 

Rugăm încă o dată pe toţi acei care bănuiesc cumva pe unde s-ar putea găsi Foicel 
să anunţe cît mai degrabă redacţia gazetei noastre.” 

După ce termină de citit, Bumbiţa căzu po ginduri: 

— Asta ce-o mai fi? se întrebă ea. Va să zică Habarnam m-a înşelat, nu l-a prefăcut 
pe Foicel înapoi în pitic. Frumoasă treabă, n-am ce zice. 

Tocmai atunci sosi Habarnam urmat de Împestriţatu. 

— Totul e în regulă! strigă el strălucind de bucurie. Automobilul nostru a fost găsit. 
L-am lăsat jos, în stradă, peste drum de hotel. De miine ne putem începe călătoria. 

— Încotro vrei să te călătoreşti? rosti Bumbiţa cu amărăciune. 

— Cum încotro? se miră Habarnam. Spre casă, spre Oraşul Florilor, am hotărit 
doar... 

— Am hotărît, îl îngină Bumbiţa. Faci tot soiul de boroboaţe pe aici, amărăşti viaţa 
oamenilor şi pe urmă îţi iei tălpăşiţa! 

Habarnam făcu nişte ochi cit roţile carului. 

— Ce boroboaţe am făcut? întrebă el. Cui i-am făcut viaţa amară? 

— Parcă tu nu ştii! răspunse Bumbiţa. Dar vinturaticii din pricina cărora nu are 
nimeni nici pic de linişte a cui operă crezi că sînt? 

— A cui? rosti Habarnam nedumerit. 

— Ata! 

— A mea!? se minună Habarnam de atita uimire rămase cu gura căscată. 

— N-ai de ce să caşti gura, se supără Bumbiţa. Mai bine citeşte ce scrie aici în ziar. 

Habarnam apucă ziarul cît putu de iute, se aşeză pe scaun prinse a citi. La rîndul lui, 
Împestriţatu, aplecat pe la spate, urmări rîndurile din gazetă peste umărul lui Habarnam. 

— Poftim comicărie! rise el. Desigur, noi doi am fost aceia pe care i-a Ivăzut în faţa 
ţarcului acest profesor Giză. Dar el n-a putut să ghicească că Habarnam avea în mină 
bagheta magică şi a crezut că măgarul s-a prefăcut în pitic aşa, singur. 

— Ce atita pălăvrăgeală! spuse Habarnam înciudat. Parcă n-ar fi totul clar şi fără 
explicaţiile tale! 

Cînd termină de citit rindurile profesorului Giză, Habarnam scoase un geamăt de 
necaz, aruncă o privire vinovată spre Bumbiţa începu să se scarpine după ceafă. 

— Da - recunoscu el ruşinat - se pare că am făcut într-adevăr o mare boroboaţă. 

— Stai că asta nu-i totul! îl certă mai departe Bumbiţa. Citeşte şi despre Foicel. 

— Despre care Foicel? 

— Citeşte! Citeşte! Te pomeneşti că l-ai şi uitat! 

Habarnam citi acum despre Foicel, iar Împiestriţatu trase iarăşi cu ochiul pe la 
spate, aplecat peste umărul lui. 

— Va să zică în locul lui Foicel, Habarnam a prefăcut un măgar în pitic, pe urmă încă 
doi, şi Foicel tot măgar a rămas, spuse Împestriţatu prăpădindu-se de ris. 


— M-m-daa! zise apoi Habarnam. Am citit-o şi pe asta. Nu m-am gindit c-o să iasă 
chiar aşa ceva. Rău am încurcat-o! Acuma ce-i de făcut? 

— Cum ce-i de făcut? se răsti Bumbiţa. Mai întîi să-l prefaci pe Foicel înapoi în pitic 
şi asta cit de repede! Biata Buchiţa cred că s-a topit aproape de atita amărăciune. Iar cei 
trei măgari pe care i-ai prefăcut din greşeală în pitici, să-i faci înapoi măgari. 

— Aşa este! încuviinţă Habarnam. Miine dis-de-dimineaţă mergem la grădina 
zoologică şi-l căutăm pe Foicel. De vreme ce nici unul dintre cei trei măgari nu este el, 
înseamnă că trebuie să mai fie pe acolo un al patrulea. Dar cum să-i găsim pe măgarii 
prefăcuţi în pitici? Vezi asta se pare că nu-i o treabă prea uşoară... 

— Nu-i nimic, rosti Bumbiţa cu asprime în glas. O să cutreierăm tot oraşul, pînă cînd 
om da de urmele lor. 

— Cum să cutreierăm oraşul, zise Habarnam mirat. Doar am hotărit să plecăm 
miine. 

— N-avem ce face, spuse Bumbiţa. Va trebui să aminăm plecarea. 

— Să amînăm? strigă Împestriţatu. Asta-i bună! Ei să-mi toarne apă rece pe după 
guler şi eu să amin plecarea? 

— Dar gindeşte-te şi tu, Împestriţatule, spuse Bumbiţa. După tine ar fi mai bine ca 
vînturaticii să chinuie şi de aici înainte tot oraşul, iar Foicel să rămînă pentru totdeauna 
măgar? Ştii doar că, în afară de noi, nimeni nu-i poate veni în ajutor. Cine mai are 
baghetă magică? 

— Fie, se învoi Împestriţatu, dînd din mînă a lehamite. Faceţi ce ştiţi, numai să nu 
vă treacă prin cap că scăpaţi de mine cu una, cu două. 

Voi m-aţi adus încoace, voi să mă duceti înapoi. 

— Te ducem, n-avea tu grijă, îl linişti Habarnam. 

— Ei, eu atita vă spun! Ba mai e ceva: să mă lăsaţi la locul de unde m-aţi luat, altfel 
nu mă-nvoiesc, îi preveni Impestriţatu şi plecă la culcare. 


Capitolul douăzeci şi nouă 


întîlnire cu vechii prieteni 


În noaptea aceea, Habarnam nu putu multă vreme să adoarmă. 

Conştiinţa prinse a-l chinui iarăşi. 

„Nu-s vinovat că a ieşit aşa, se apără el, răsucindu-se în aşternut cînd pe o parte, 
cînd pe alta. De unde să ştiu că are să se încurce atit de rău lucrurile?” 

„Cum de unde să ştii? Trebuia să ştii. Eu de ce le ştiu pe toate?” stăruia conştiinţa. 

„Asta-i bună! Păi, tu eşti tu şi eu sînt eu ! Ai uitat că mie mi se spune Habarnam?” 

„Lasă! Nu fi şiret, rosti conştiinţa pe un ton batjocoritor. Pricepi tu totul cît se poate 
de bine, dar vrei să faci pe prostul, pe cel care habar n-are”. 

„Ba nu fac de loc pe prostul. De ce aş face, mă rog, pe prostul?” „Ştii tu de ce. 
Pentru că unui prost nu-i poţi cere prea multe. Te prefaci că habar n-ai, ca să ţi se ierte 
totul. Nu, nu, frăţioare, pe mine n-o să mă poţi trage pe sfoară! Te cunosc prea bine şi 
ştiu că nu eşti prost!” 

„Ba Sînt!” susţinea cu încăpăţinare Habarnam. 

„Nu-i adevărat! Sînt sigură că nici tu nu crezi ce spui. Pot să zic că eşti, în orice caz, 
mai deştept decit pari. Te-am ghicit eu de mult, degeaba încerci să mă înşeli, oricum nu 
te-aş crede.” 

„Bine, fie! recunoscu Habarnam pierzindu-şi răbdarea. Lasă-mă să dorm. Miine am 
să repar totul.” 

„Aşa, aşa, să repari, drăguţule! aprobă conştiinţa pe un ton mult mai blind. Singur 
vezi cit de rău au ieşit toate. Din pricina ta pătimesc atiţia pitici...” 


„Ei gata, lasă, zise Habarnam. Dacă am spus că repar, repar eu, n-avea grijă! 
Curind are să fie iarăşi cum a fost.” 

Conştiinţa fu încredinţată că l-a scuturat cum se cuvine pe Habarnam şi tăcu. 

În dimineaţa următoare, Bumbiţa se trezi din somn prima, apoi îi deşteptă şi pe 
ceilalţi doi. 

— Sculaţi-vă mai repede! strigă ea. E timpul să mergem la grădina zoologică. 

Habarnam se îmbrăcă iute şi se duse să se spele. Împestriţatu însă îşi trecu multă 
vreme cu Îîmbrăcatul, ca să scape cumva de spălat. Bumbiţa ghici manevrele lui şi îl 
trimise fără vorbă la baie. 

În cele din urmă fură cu toţii gata şi se pregătiră să pornească, cînd auziră un 
ciocănit în uşă şi, pe neaşteptate, intră un pitic care nu era altcineva decit Cubuleţ. 
Vechiul lor prieten purta pe cap un fel de caschetă tare hazlie, din material plastic de 
culoare albastră, din care se avintau în sus două corniţe legate între ele printr-o sîrmă în 
spirală. La urechi avea căşti de radio şi la git un fel de cutiuţă metalică cu o pilnie. O altă 
cutiuţă asemănătoare îi atîrna pe spate. 

Habarnam, Bumbiţa şi Împestriţatu se bucurară mult de vizita lui Cubuleţ şi se 
grăbiră să-l întrebe de ce n-a mai dat pe la ei atită vreme. 

Atunci Cubuleţ le spuse că într-o zi, nu mult după ce i-a văzut ultima oară, pe cînd 
traversa o stradă, a fost udat cu apă rece,din care pricină arăcit şi s-a îmbolnăvit. De 
atunci a fost nevoit stea o vreme la, pat, acum însă e complet sănătos şi are voie iasă 
din casă. 

— Dar de ce ţi-ai pus cascheta ceea cu corniţe cutiuţele celea? întrebă Habarnam. 

— E o invenţie nouă, explică Cubuleţ. Se numeşte radiolocator perfecţionat pentru 
apărarea pietonilor sau, pe scurt, R.P.A.P. Acum, fiecare pitic din oraş trebuie să-şi aibă 
R.P.A.P.-ul lui, care să-l ferească de vinturatici. 

— Şi cum funcţionează R.P.A.P.-ul? se interesă Habarnam. 

— Foarte simplu, răspunse Cubuleţ. Aci, în faţă, deasupra cutiuţei, se află, după 
cum vedeţi, un amplificator. In timpul mersului, amplificatorul emite unde radio. Dacă în 
faţă apare vreun obstacol, ca de pildă o fringhie sau o sirmă întinsă de-a latul trotuarului, 
undele vibrează şi se întorc înapoi; aici sînt recepționate de antena în spirală pe care o 
vedeţi pe caschetă, între cele două corniţe, şi se transformă în vibrații electrice. Vibraţiile 
electrice ajung în căşti, unde devin, la rîndul lor, semnale sonore. Foarte comod, nu-i 
aşa? Vă daţi seama! De îndată ce apare un obstacol în faţa ta, ai şi auzit semnalul de 
alarmă. Mai ales noaptea îţi este de folos radiolocatorul, fiindcă pe întuneric e greu să 
observi fringhia întinsă de-a latul trotuarului sau alt obstacol. 

— Dar amplificatorul de pe spate la ce foloseşte? întrebă Habarnam. 

— Cum la ce? exclamă Cubuleţ. Aş putea spune că acesta are rolul cel mai 
important. El emite radiosemnale în spatele pietonului. Cum îi vine chef unui vinturatic 
să te urmărească ca să-ţi dea, să zicem, un bobirnac sau o palmă pe la spate ori să-ţi 
toarne apă în cap, ai şi auzit semnalul. 

Încearcă dacă nu crezi! 

Fără să stea prea mult pe ginduri, Cubuleţ îşi scoase aparatul şi i-l potrivi lui 
Habarnam. Se dădu pe urmă pu.ţin deoparte şi întinse o mină spre amplificatorul din 
faţă. 

— Să zicem că în clipa asta îţi apare în cale un obstacol, rosti el. Ce auzi? 

— Aud aşa ceva ca un țipăt, răspunse Habarnam. 

— Exact, aprobă Cubuleţ. Sînt semnalele sonore de înaltă frecvenţă: Bi, bi, bi! Şi 
acum să mă furişez pe la spatele dumitale: Ce auzi? 

— Ia te uită! se minună Habarnam. Iarăşi ţipă, dar parcă puţin mai gros: Bu, bu, 
bu! 

— Întocmai! aprobă Cubuleţ. De data asta ai auzit semnalele sonore joase. S-au 
făcut două feluri de semnale, ca să se ştie de unde vine pericolul: din faţă ori din spate. 
Dacă auzi: Bi, bi, bi ! vei fi atent la ce se petrece în faţă, dacă însă auzi: Bu, bu, bu! 
trebuie să întorci capul cît poţi de iute. 


De la Habarnam, aparatul trecu la Bumbiţa, fiindcă se arătă şi ea curioasă să vadă 
cum funcţionează; pe urmă îl încercă Împestriţatu, care ascultă multă vreme şi plin de 
încordare semnalele. 

— Ei şi! zise el în cele din urmă. Celmare scofală dacă ţipă. De tipat pot să ţip şi eu. 
Un singur lucru mă miră: cum de ştie să facă o dată Bi, bi, bi! şi apoi Bu, bu, bu! 

— Dar e foarte simplu, spuse Cubuleţ şi se apucă să explice totul de la început. 

Între timp se auziră din nou bătăi în uşa care se deschise şi în prag apărură două 
făpturi rotofeie, grozav de ciudate. Amindouă aveau nişte paltoane largi, în formă de 
butoi, cu miînecile atîrnînd ţepene, şi purtau pe cap cite o căciulă verzuie, rotunjită ca la 
scafandri. 

Uitindu-se cu atenţie la noii veniţi cu înfăţişare atit de stranie, Habarnam îi 
recunoscu pe Aţişoara şi Caracudă. 

— A! Caracudă şi Aţişoara, voi sînteţi! se bucură Habarnam. Dar ce fel de 
îmbrăcăminte-i asta? 

— Sint noile paltoane cauciucate pneumatice, dacă pot să le numesc aşa, şi tot atit 
de noile căciuli de cauciuc pneumatice, pe care le-a pus în vinzare fabrica noastră. Ia 
asta şi încearcă să mă loveşti, scuză-mi te rog expresia, în cap, spuse Caracudă 
întinzindu-i lui Habarnam băţul pe care îl ţinea în mină. 

— De ce trebuie să te lovesc? se miră Habarnam. 

— Loveşte-mă, loveşte-mă, stărui Caracudă. N-avea teamă! 

Habarnam ridică nedumerit din umeri, apucă băţul şi-l lovi încetişor pe Caracudă 
drept în creştet. 

— Dă mai zdravăn! Mai tare! Din toate puterile, cu elan, dacă pot să mă exprim 
aşa! strigă Caracudă. 

Atunci, Habarnam îşi făcu vint şi îl izbi cît putu de tare. Băţul sări însă înapoi, ca de 
pe un cauciuc de automobil, bine umflat. 

— Ei, vezi? Pe mine nu mă doare de loc! strigă Caracudă prăpădindu-se de ris. 
Acum dă-mi una peste spate. 

Habarnam îl ascultă. 

— Poftim, parcă nici nu m-ai atinge! Dacă vrei, pot chiar să cad fără să mă lovesc, 
zise Caracudă triumfător şi se trinti cu putere la pămînt, dar sări îndată în sus ca o minge 
elastică. 

— La ce-ţi serveşte asta? întrebă Habarnam mirat. 

— Parcă nu ghiceşti la ce! răspunse Caracudă. Mă apără de vînturatici. N-are decit 
să-mi dea oricine ghionturi ori pumni în ceafă cit pofteşte, că nu-mi pasă! 

— Dar nu e de loc frumos să mergi cu un astfel de palton cu o asemenea căciulă, 
spuse Bumbiţa. 

— Nu-i frumos fiindcă nu se poartă - zise Caracudă - ia să vină, scuzaţi-mi expresia, 
la modă, să vedeţi atunci ce frumoase or să le găsească cu toţii. Să ştiţi, de altfel, că se 
şi găsesc pe la mai toate magazinele din oraş paltoane şi pălării din astea. 

— La magazine or fi - spuse Bumbiţa - dar pe stradă n-am întîlnit încă pe nimeni cu 
îmbrăcăminte aşa urită. 

— Nu-i nimic, ai să întilneşti! o asigură Aţişoara. Crezi că degeaba ne-a pus Aculiţa 
să ieşim în oraş cu paltoaneleşi cu căciulile astea? Astăzi le îmbrăcăm noi, iarmiine piticii 
or să se înghesuie pe la magazine să le cumpere. 

— E un sistem de-al nostru pe care îl folosim de cite ori scoatem cite un nou model 
de îmbrăcăminte, necunoscut încă, zise Caracudă şi în clipa următoare se şi duse, 
împreună cu Aţişoara, să cutreiere străzile oraşului. 

— Uite unde am ajuns din pricina vînturaticilor, rosti Cubuleţ după plecarea lor. Eu 
găsesc că tot mai bine este să porţi radiolocatorul. În orice caz arată mai elegant decit 
paltoanele acelea grosolane. 

Chiar atunci se auziră nişte bătăi în uşă şi pe dată se ivi în cameră inginerul Doagă. 
Citeşipatru scoaseră o exclamaţie de spaimă cînd îl zăriră. Avea tot capul bandajat. 


Coatele şi genunchii îi erau de asemenea învelite în feşe, iar la ceafă şi la bărbie se 
vedea cite un plasture. 

— Ce s-a întîmplat cu dumneata? întrebă Bumbiţa speriată. Ai păţit vreun accident 
de automobil? 

— Da, adică nu, adică mai bine-zis da, răspunse Doagă, legănîndu-se de nerăbdare 
cînd pe un picior, cînd pe altul. Acum câteva nopţi s-a găsit un vinturatic care să 
deşurubeze, înţelegeţi dumneavoastră, unul din călciiele elastice ale automobilului meu. 
Dimineaţa nu am băgat de seamă comedia asta; m-am instalat la volan şi am pornit. Dar 
la un moment dat, cînd maşina a luat o viteză uriaşă, am fost nevoit să fac un salt. Nu s- 
ar fi întîmplat cu siguranţă nimic dacă toate cele patru călciie cu arc ar fi fost la locul lor. 
Cum însă unul dintre ele lipsea, colţul cela S-a dovedit mai slab la izbitură, maşina s-a 
răsturnat în aer, iar eu am zburat din ea drept în mijlocul trotuarului. A fost îngrozitor! 
Uitaţi-vă, mi-am spart capul, mi-am julit coatele, genunchii şi bărbia... 

— De cite nu sînt în stare vinturaticii ăştia! spuse Cubuleţ mişcat de această 
păţanie. Pe mine m-au stropit cu apă, lui i-au deşurubat cizma cu arc de la maşină. 

— Nu există scăpare din ghearele lor şi gata! continuă să se plîngă Doagă. Înainte 
puteai să laşi maşina în stradă fără nici o grijă. Acum însă e de ajuns să întorci puţin 
capul, că ţi-o şi deşurubează te miri pe unde, dacă nu cumva ţi-o umflă cu totul. 

— Cum adică ţi-o umflă? întrebă Habarnam nedumerit. 

— Foarte simplu, răspunse Doagă. Se urcă în ea şi pe-aci ţi-e drumul! Nişte fiare,nu 
altceva! Eu aş aresta toţi vinturaticii. Cum aş vedea pe unul cu pantaloni galbeni, l-aş viri 
îndată la „răcoare” şi nu l-aş lăsa să iasă de acolo pînă n-aş vedea că s-a cuminţit. 

— Nu merge chiar aşa! se împotrivă Cubuleţ. Uite, şi Habarnam al nostru are 
pantaloni galbeni. Ce-ai zice să-l arestăm pentru asta? 

— Ei - spuse inginerul Doagă - pantalonii lui Habarnam sînt galbeni în toată regula 
şi de o croială obişnuită, nu galben-verzui şi largi ca ai vinturaticilor. 

— Fleacuri, rosti Cubuleţ, dînd dispreţuitor din. mînă. Orice pitic are voie să poarte 
pantaloni galbeni sau verzui. Din asta nu devine nimeni vînturatic. Cineva poate purta 
haine obişnuite, dar poate face pe ascuns cine ştie ce năzbitii, sau dacă nu face năzbitii, 
poate să mintă, să înşele, să făgăduiască cite-n lună şi-n soare şi calce făgăduiala. Iaca, 
de pildă, eu le-am promis de atiîtă timp Bumbiţei, lui Habarnam şi lui Impestriţatu că am 
să le arăt casele arhitectului Pepenaş, dar nici pină acum nu m-am ţinut de promisiune. 
Asta înseamnă că sînt şi eu vinturatic, deşi pantaloni galbeni nu port. 

Cubuleţ şi Doagă se apucară să discute cu aprindere despre cine poate şi cine nu 
poate fi socotit vinturatic. 

— N-are rost să vă certaţi atita, fraţilor - le spuse Habarnam - fiindcă oricum 
vînturaticii or să dispară mai repede decit credeţi. 

— Cum adică or să dispară? se minună inginerul Doagă. 

— Foarte simplu, răspunse Habarnam. Curind are să fie totul ca mai-nainte. O să 
vedeţi! 

— A! exclamă Doagă dînd a lehamite din mînă. Dumneata ai citit, pesemne, articolul 
profesorului Giză. Fleacuri! Niciodată n-am să cred că măgarii se pot preface în pitici. N-a 
ajuns încă ştiinţa pînă acolo... 

Bine că mi-am adus aminte de ştiinţă. Să ştiţi că vă iau chiar acum cu mine în 
orăşelul descoperirilor ştiinţifice. O să vă fac cunoştinţă acolo cu două prichindele 
savante: Cerceluşa şi Scrumbiuţa,. Cerceluşa este vestita noastră profesoară de 
cosmografie, care a născocit soarele de iarnă. Ne-a făcut, înţelegeţi dumneavoastră, un 
al doilea soare, pe care o să-l înălţăm pe cer iarna, în aşa fel ca să ne fie cald 
întotdeauna. 

— Dar cum arată soarele cel nou? se interesă Habarnam. 

— Despre asta are să vorbească Cerceluşa, spuse inginerul Doagă. În ceea ce o 
priveşte pe Scrumbiuţa, pot să vă spun că a inventat o rachetă cu care se pregăteşte să 
zboare în Lună. Racheta e aproape gata, o s-o vedeţi. Şi dacă o să-i fiţi pe plac 
Scrumbiuţei, are să vă ducă o dată cu ea în Lună. 


— Asta mai lipsea! se revoltă Cubuleţ. Ei, uite, să ştii că azi n-a să-i iei nicăieri. Or 
să meargă cu mine pe strada Creaţiei, ca să le arăt casele lui Pepenaş. De cînd le-am 
făgăduit! 

— Grozavă nevoie mai au de Pepenaş al tău, zise Doagă. Pe ei îi interesează ştiinţa, 
nu Pepenaşul tău. 

— Vă certaţi degeaba, spuse Bumbiţa. Nu putem merge nici cu unul, nici cu celălalt. 
Astăzi trebuie să ne ducem la grădina zoologică. 

— Uite ce bine S-a nimerit, zise Cubuleţ. Mergem întii să vedem casele, pe urmă 
vizitaţi grădina; este chiar alături. Haideţi, vă rog - îi imploră el- mi-aţi promis doar. 

— Ce să facem acum! E adevărat că am promis, spuse Bumbiţa. Ne ducem, dacă 
zici că-i alături de grădină. 

— Alături! Chiar alături! N-aveţi de ce să vă îndoiţi, îi asigură Doagă sărind de pe 
scaun. Atunci mergem cu toţii! Vă iau cu maşina mea. 

Peste cîteva minute, cînd fură în stradă, lîngă maşină, Împestriţatu aruncă o privire 
piezişă spre bandajele lui Doagă. 

— Nu face să ne urcăm în automobilul ăsta, spuse el. Sare toată vremea de zici că-i 
purice: are să ne arunce cit colo şi n-am poftă să mă pomenesc bandajat din creştet 
pînă-n tălpi, ca un vierme de mătase. 

— Fii pe pace - spuse Doagă - maşina mea nu mai poate sări. 

De vreme ce mi-au deşurubat o cizmă cu arc, a trebuit să mă lipsesc şi de celelalte 
trei. 

Împestriţatu se mai linişti; îşi spuse însă că nu strică să fie, oricum, prevăzător, 
încît se aşeză la spate, lingă Habarnam şi Bumbiţa, lăsîndu-i lui Cubuleţ locul din faţă, 
alături de inginer. 

După obiceiul lui, Doagă băgă dintr-o dată maşina în viteza a patra şi maşina porni 
atit de iute, încit călătorilor noştri li se tăie răsuflarea. 

Din cauza vitezei, totul juca în faţa ochilor lui Cubuleţ şi el nu băgă, multă vreme, 
de seamă că maşina n-a luat-o pe unde fusese vorba. Treptat însă, el începu să distingă 
unde se află şi, privind cînd în dreapta, cînd în stinga, zise: 

— Ascultă, Doagă, unde ne duci? 

— Cum unde? răspunse inginerul. Acolo unde trebuie să mergem. 

— Şi unde trebuie să mergem, după părerea ta? 

— În orăşelul descoperirilor ştiinţifice. 

— Ce? strigă Cubuleţ. Asta e curată obrăznicie! Ne-am înţeles doar să ne duci în 
strada Creaţiei. Ia-o chiar în clipa asta înapoi! 

— Prea tirziu, zise Doagă. Am şi ajuns! 

— Ia-o înapoi îţi spun! se răsti Cubuleţ şi, apucind volanul, vru să vireze. 

Doagă se împotrivi. Atunci automobilul începu să descrie zigzaguri prin mijlocul 
drumului, pe urină zbură pe trotuar şi fu cit pe-aci să nimerească drept în chioşcul cu 
ziare, dacă în ultima clipă Doagă n-ar fi izbutit să frineze. 

Oprirea fu atit de bruscă, încît nu lipsi mult să-şi rupă citeşicinci nasurile. Un timp, 
cei doi de la volan se uitară buimăciţi unul la altul, pe urmă Cubuleţ lăsă volanul din 
mînă. 

— Iartă-mă, Doagă! spuse el. N-am făcut bine că am înhăţat volanul. Puteam să ne 
spargem capetele. 

— Nu - protestă Doagă - eu trebuie să-ţi cer iertare. Iertați-mă şi voi, fraţilor. Am 
vrut să umblu cu şiretlicuri ca să vă duc acolo unde îmi intrase mie în cap. Tare mult aş fi 
vrut să vă arăt orăşelul descoperirilor ştiinţifice. 

— Ei, lasă, îl linişti Habarnam. N-o să ne certăm acuma pentru asta. Ia-o frumuşel 
înapoi şi gata. 

Doagă se supuse, dădu iar drumul la motor, întoarse maşina şi o apucă în direcţia 
opusă. De ruşine, stătea cu capul plecat, ofta amar. 


Cînd îl văzu aşa, lui Habarnam i se făcu milă şi se gîndi să găsească un mijloc ca să- 
i risipească gindurile negre. 

— Ar fi interesant de ştiut - începu el - cu ce merge maşina matale; e din cele cu 
sifon sau te pomeneşti că e acționată de energie atomică? 

— N-are nici sifon şi nu e acționată nici cu energie atomică, ci cu biomaterial plastic, 
răspunse Doagă. 

— Biomaterial plastic? Asta ce-o mai fi? se miră Habarnam. 

— Biomaterialul plastic e întocmai unui ţesut viu, prinse a explica Doagă. De fapt - 
zise el - nu-i viu, dar cum îl prefaci într-o vergea prin care treci curent electric, vergeaua 
începe dintr-o dată să devină mai scurtă, să se contracte întocmai unui muşchi. Dacă vă 
interesează pot să vă arăt. 

— Sigur, spuse Habarnam. Ne interesează chiar foarte mult! 

Fără să mai stea pe ginduri, Doagă opri automobilul, luă un fel de cleşte, desfăcu cu 
el cîteva şuruburi, pe urmă ceru ajutorul lui Cubuleţ ca să apuce carcasa şi să o ridice de 
pe roţi. Odată carcasa ridicată, se ivi o ramă metalică şi axulpe care se învirt roţile. 

— Priviţi - spuse Doagă - vergeaua de biomaterial plastic este ataşată la acest ax. 
Pusă în acţiune de curent electric, vergeaua de biomaterial plastic se contractă şi trage 
axul spre sine, iar roţile fac o jumătate de rotaţie. Cînd întrerupe însă curentul, vergeaua 
revine la lungimea ei şi împinge axul, iar roţile fac cealaltă jumătate de rotaţie. Aşa se 
face că maşina merge. Este necesar să fie însă mereu întrerupt curentul electric. Şi 
aceasta o face vergeaua de biomaterial plastic de fiecare dată cînd se contractă şi cînd 
revine apoi la lungimea sa. 

Între timp, în jurul automobilului demontat se strînse o grămadă de pitici. Pe fiecare 
îl interesa mecanismul maşinii. 

— Şi curentul de unde vine? întrebă Habarnam. 

— De aici - spuse Doagă - din această mică baterie electrică de mărimea unei 
lanterne de buzunar. 

— Cum adică - se minună Habarnam - bateria asta aşa micuță poate urni din loc 
cogeamite automobilul? 

— N-ai prea înţeles cum stau lucrurile, zise unul dintre piticii opriţi în jurul maşinii. 
Curentul trimis de baterie nu face decit să pună în acţiune vergeaua de biomaterial 
plastic, făcîind-o să se contracte. Aşa că, vezi matale, nu bateria, ci energia acumulată în 
vergeaua din biomaterial plastic face să meargă automobilul. Vergele de felul acesta 
găseşti cite vrei la noi în oraş; cu ele poţi pune în mişcare strunguri sau alte mecanisme 
şi e de ajuns o baterie micuță cit asta ca să porneşti o întreagă fabrică. 

— Dar de unde se ia acest biomaterial plastic? întrebă Bumbiţa. 

— Din jurul bălților, acolo creşte el, răspunse un alt pitic. În planta din care se face 
biomaterialul plastic, ca de altfel în toate plantele şi în toţi copacii, se acumulează 
energie solară. Prin introducerea curentului electric în biomatorialul plastic, energia 
solară se transformă în energie mecanică. 

— Ascultă, Doagă! zise şi Împestriţatu, care pînă atunci se mărginise să privească 
atent mecanismul automobilului. Mă tot uit la maşina asta, dar nu văd motor pe nicăieri. 
E posibil să nu aibă? 

— Sigur că nu-i posibil, răspunse Doagă. Motorul ei este tocmai vergeaua de 
biomaterial plastic! 

— Atunci de ce să ne minunăm atîta? rosti Împestriţatu. Minune ar fi dacă, 
dimpotrivă, maşina ar merge fără motor. 

Toată lumea din jur rise cu poftă. Gloata adunată în jurul maşinii creştea într-una, 
mereu i se adăugau alţi şi alţi pitici. 

— Ce s-a întîmplat? întrebă unul dintre trecători. 

— Nu ştiu - răspunse alt trecător - poate un accident. 

— Aoleu, un accident! se sperie al treilea, prinzind cuvintul din zbor. 


— Fraţilor! strigă atunci al patrulea. Ia uitaţi-vă ce s-a ales din maşina asta! 
Carcasa i-a zburat cît colo, doar roţile i-au mai rămas! 

— Şi şoferul - mai zise al cincilea, arătind cu degetul spre inginerul Doagă - cum s-a 
mai schilodit săracul! E tot numai bandaje! 

Îndată ce se răspîndi zvonul despre accident, gloata piticilor se făcu de două ori mai 
mare. 

Văzind că lucrurile au luat o întorsătură nedorită, Doagă îşi zise că e cazul să plece 
cît mai iute de acolo. Puse, cu ajutorul lui Cubulet, carcasa înapoi, îi pofti apoi pe ceilalţi 
să se aşeze la locurile lor şi apăsă cu piciorul pedala întrerupătorului, dar iată că maşina 
nu vru să se urnească. 

— Ce comedie e şi asta! bombăni Doagă, sucindu-se într-o parte Şi-ntr-alta şi 
pedalînd într-una. De ce d-o fi întrerupt curentul? A, ia te uită! A dispărut bateria! Să ştii 
că mi-a scos-o careva! 

— Poate a căzut pe jos, spuse Cubuleţ. 

Toţi cinci coboriră din maşină şi se apucară să caute bateria prin jur. 

— Adineauri era aici, la locul ei, se înfierbintă Doagă.]Jineţi minte că vi-am arătat-o? 

Între timp, gloata de pitici umplu întreaga stradă. Circulatia vehiculelor fu oprită. Un 
miliţian pe o motocicletă cu şenilă îşi făcu loc prin mulţime. 

— Ce se petrece aici? strigă el furios. De ce aţi adunat atita lume în jurul vostru? 

— N-aveau decit să nu se adune! tună Doagă. Cine i-a pus? 

— Dar de ce nu circulaţi? întrebă miliţianul. 

— Poftim, urcă mata la volan şi încearcă să circuli fără baterie dacă poţi! spuse 
Doagă batjocoritor. Fraţilor, nu cumva a luat vreunul din voi bateria şi a virit-o, fără să 
vrea, în buzunar? 

Prin mulţime se auziră risete. Miliţianul dădu dojenitor din cap. 

— Dumneata, dragul meu - îi zise el lui Doagă - judecînd după felul cum te prezinţi 
ar trebui să stai la spital, nicidecum să te plimbi în voie. 

— Nu mai spune! răspunse Doagă. Ştii că ai haz? 

— Bine - spuse miliţianul - poftim atunci în maşină. Mergem la miliţie şi lămurim 
acolo cine are şi cine nu are haz. De ce să ţinem aici lumea adunată? 

Între timp, Cubuleţ se aplecă spre urechea lui Habarnam. 

— Voi-şopti el-luaţi autobuzul sau un taxi şi duceţi-vă la grădina zoologică. Eu am 
să-l însoțesc pe Doagă la miliţie, ca să descurc lucrurile. 

Apoi Cubuleţ se urcă lîngă Doagă, iar miliţianul trase motocicleta în faţă, legă 
automobilul de ea în chip de remorcă şi porni spre miliţie. 


Capitolul treizeci 


Cum a pierdut Habarnam bagheta magică 


Cînd Habarnam şi tovarăşii lui de drum ajunseră la grădina zoologică, era în plină zi. 
Toată dimineaţa le fusese luată de discuţii şi de plimbarea cu Doagă, după care li se făcu 
o foame grozavă şi se duseră să prinzească la restaurant. De cum intrară în grădină se 
hotăriră să-şi înceapă cercetările din locul unde văzuseră pentru prima oară cei trei 
măgari. Dar iată că de data asta nu zăriră dincolo de gard nici urmă de urecheat. Poarta 
ţarcului era dată larg în lături. Cu toate acestea, Habarnam sări gărduţul, se apropie de 
grajd şi privi înăuntru. Degeaba, grajdul se arătă pustiu. Atunci, cei trei se înarmară cu 
răbdare şi prinseră a cutreiera grădina, cu multă sîrguinţă, în lung şi-n lat, aruncîndu-şi 
ochii prin toate ungherele. Dădură peste tot felul de animale, numai măgari nu izbutiră 
să întilnească. După ce nu le mai rămase nimic de văzut, prietenii noştri se întoarseră la 
locul de unde porniseră şivăzură pe după gardul ţarcului o prichinduţă cu şorţ alb, care 
scotea cu mătura gunoiul din grajd. 


— Spune, te rog - i se adresă Habarnam - nu cumva ştii matale unde se găseşte pe 
aici un măgar? 

— Ce fel de măgar? întrebă prichinduţa oprindu-se din măturat şi proptindu-se de 
coada măturii. 

— Unul obişnuit, cu copite... răspunse Habarnam. 

— A! Unul obişnuit! se miră îngrijitoarea. Dar la ce bun? Măgarul e măgar. Nu văd 
pentru ce ar putea să vă intereseze. 

— Ei, avem noi plăcere să vedem unul, zise Habarnam. Am colindat tot parcul, dar 
n-am dat peste nici un măgar. 

— Hm! făcu îngrijitoarea. Au fost aci trei, nu unul, dar parc-au intrat în pămînt. S- 
au scornit tot felul de bazaconii pe socoteala lor, dar să nu credeţi nimic. Cică ar fi la 
mijloc o vrăjitorie sau aşa ceva. Fleacuri! Ce vrăjitorie ar putea fi? Cred că i-au luat ăia, 
cum le zice, zvăpăiaţii, adică nu zvăpăiaţii, vînturaticii, şi asta-i tot. Nu mai e chip să 
scapi din ghearele lor. Atitea năzdrăvănii se fac prin oraş de la o vreme, încît nu m-aş 
mira să ne pomenim într-o bună zi că şi elefanții au fost scoşi din cuşcă fără să băgăm 
de seamă. 

— Ei, nici chiar aşa, spuse Habarnam. Cum or să scoată elefanții? 

— Foarte bine! răspunse îngrijitoarea dînd din mină. Noi am întărit pe aci paza la 
toate animalele. Fiindcă cine ştie!...Avem fiare de pradă şi reptile înveninate, care stau 
gata să sfişie, să rupă în bucăţi pe oricine ar întilni în cale. Dacă i-ar veni cumva în minte 
vreunui vinturatic să deschidă cuşca şerpilor? Sintem doar în plin oraş. Tii!Cite nu s-ar 
putea întîmpla. 

— Dar unde-i măgarul găsit în stradă? întrebă Habarnam. Am citit odată în ziar 
despre un măgar fără stăpin, care s-a rătăcit şi a fost adus aici. 

— A! rosti îngrijitoarea zimbind. Nu aici a fost adus. S-a întîmplat o încurcătură. Cei 
de la ziar au greşit. In loc să scrie că măgarul a fost dus la circ, au scris că a fost adus la 
grădina zoologică. La noi însă, nici pomeneală de aşa ceva. 

— Înseamnă că măgarul acela se găse-şte acum la circ, nu-i aşa ? întrebă Bumbiţa 
cu nădejde în glas. 

— Nu mai încape îndoială, răspunse îngrijitoarea. L-am văzut chiar eu zilele trecute 
cînd am fost acolo. Isteţ măgăruş, n-am ce zice! Nu i-ar mai lipsi mult să pară savant. 

L-au pus să tragă o trăsurică, ba chiar şi clovnii călăresc pe el. Poate cu vremea or 
să-l înveţe cite ceva de-ale acrobaţiei. Mai ştii? 

Drumetii noştri îşi luară rămas bun de la îngrijitoare şi se depărtară de ţarc. 

-Tot am aflat ceva! observă Habarnam, strălucind de fericire. Va să zică, Foicel se 
găseşte la circ. Şi noi care îl căutam degeaba pe-aici! Ei lasă, nu-i nimic. Mergem chiar 
acum la circ, iar miine începem să-i căutăm pe cei trei măgari-vinturatici. Am să-i 
recunosc îndată după nasurile lor mici şi pistruiate. 

Tot vorbind aşa, Habarnam se îndrepta spre ieşire împreună cu tovarăşii lui de 
drum. Trecind pe lingă cuşca maimutelor, se opriră cu toţii ca să le mai vadă o dată. Una 
dintre ele părea tare nostimă, încit lui Habarnam îi veni ideea să o necăjească puţin. 
Încercă să-i dea peste bot cu bagheta lui magică, pe care o strecură printre gratii. 
Maimuţa se supără, clipi o vreme din ochi, apoi apucă bagheta cu laba şi o trase din 
mîna lui Habarnam, care rămase ca împietrit. 

— Ia uitaţi-vă ce mi-a făcut! îngăimă el cu un glas stins. 

— Ce-i asta? strigă Bumbiţa. De ce i-ai dat maimuţii bagheta magică? 

— Nu i-am dat-o eu, şi-a luat-o singură, răspunse Habarnam dînd desperat din 
miini. 

— Dacă n-ai fi lovit-o peste bot, nu ţi-ar fi luat-o, îl certă Bumbiţa. 

— Lasă, n-avea grijă, o capăt înapoi chiar acum! 

Zicind aşa, Habarnam îşi viri mîna printre gratii şi se căzni să-i smulgă maimuţei 
bagheta magică, dar maimuta se depărtă de gratii, încît nu mai fu chip s-o atingă. 

— Ah, tu, zgripţuroaice! Dă bagheta înapoi îţi spun! mormăi el. 


Dar maimuta nici nu se gîndi să-i împlinească porunca. Se apucă, dimpotrivă, să 
topăie prin cuşcă, fără să lase nici o clipă bagheta din labă. Pe urmă sări drept pe 
leagănul care atirna în mijlocul cuştii şi porni să se dea huta, trăgind cu coada ochiului la 
Habarnam, de-ai fi spus că-şi bate joc de el. 

— Dă înapoi bagheta, creatură răutăcioasă ce eşti! rosti Habarnam furios. Nu-i 
nimic! Lasă c-o să se plictisească ea să se tot joace cu bagheta şi o s-o lase jos. 

Între timp începu să se însereze. Se auziră fluierăturile paznicului care vestea că se 
apropie ora cind se închide grădina. Toţi vizitatorii porniră spre ieşire. Curînd, grădina 
rămase pustie. Numai Habarnam, Bumbiţa şi Impestriţatu mai stăteau proţap în faţa 
cuştii cu maimuțe. 

Pînă la urmă, maimuta cea hazlie se plictisi de baghetă şi, zvirlind-o cît colo, o lăsă 
să zacă pe podea în cel mai îndepărtat ungher al cuştii. 

— Trebuie să găsim un mijloc ca să pătrundem în cuşcă, spuse Habarnam. 

De strecurat printre gratii nici nu putea fi vorba, dar uitindu-se cu băgare de seamă, 
Habarnam descoperi în peretele cuştii o uşiţă de Sirmă închisă cu un zăvor. 

După ce se uită într-o parte şi-ntr-alta ca să se încredinţeze că nu ei nimeni în jur, 
sări peste bariera care înconjura cuşca, scoase drugul de fier care ţinea uşiţa şi încercă 
să tragă zăvorul. Dar treaba asta se dovedi mai grea decit bănuise, fiindcă zăvorul se 
înţepenise zdravăn şi nu voia nicicum să cedeze. Habarnam îşi sprijini ambele miini pe 
zăvor şi trase atit de tare, încit se zgudui toată cuşca. În cele din urmă, zăvorul se mişcă 
puţin, dar tocmai atunci se ivi paznicul cu măturoiul în mînă. 

— Ce meştereşti acolo, drac împieliţat? strigă el. Vrei să dai drumul maimutelor? Îţi 
arăt eu ţie! 

Speriat. Habarnam se grăbi să sară înapoi peste barieră, dar paznicul izbuti să-l 
ajungă şi-l apucă de guler. 

— Am acolo o baghetă! strigă Habarnam silindu-se să scape din, strinsoare. 

— Îţi arăt eu baghetă! zise paznicul împingîndu-l spre poarta parcului. Te duc la 
miliţie şi vezi tu ce baghetă o să-ţi servească acolo. 

Bumbiţa şi Împestriţatu fugiră înainte pe potecă, aruncînd priviri îngrozite spre 
paznic. 

— Pe cuvintul meu că am acolo o baghetă, zise Habarnam. Mi-a luat-o una dintre 
maimuțe. 

— Cred şi eu că ţi-a luat-o dacă ai vrut s-o necăjeşti. I-ai virit bagheta în bot, hai? 

Tot vorbind astfel, paznicul îl trase pe Habarnam pină în stradă, unde începu să se 
uite în toate părţile, căutînd pesemne un miliţian. 

— N-am să mai fac! Pe cuvint de onoare că n-am să mai fac! se rugă Habarnam. 

— Ei, bagă de seamă! spuse paznicul dindu-i drumul. Hai, du-te acum, dar să nu te 
mai prind că faci pe vinturaticul pe aici. A doua oară n-ai să scapi aşa uşor! 

După ce-l lăsă în pace pe Habarnam, paznicul încuie poarta cu lacătul şi plecă. Chiar 
în clipa următoare, Bumbiţa şi Împestriţatu fură lîngă prietenul lor. 

— De ce nu i-ai spus paznicului că bagheta ta e magică, nu-i ca toate baghetele? 
întrebă Impestriţatu. Aşa l-ai făcut să creadă că ai scăpat în cuşcă o baghetă obişnuită. 

— Îţi dai seama ce vorbeşti? se supără Habarnam. Dacă paznicul ar fi aflat că 
bagheta este magică ar fi luat-o pentru el. Crezi că s-ar fi gindit să ne-o dea înapoi? 
Spuneţi-mi mai bine de ce aţi plecat şi voi de acolo? Trebuia să rămineţi acolo şi să 
scoateţi cumva din cuşcă bagheta. 

Acum poarta e încuiată. Cum să mai pătrunzi înăuntru? 

— Asta mai lipsea, să mă vir în cuşcă după baghetă! zise Bumbiţa bosumflindu-se. 

— Ei, dacă nu te virai tu, ar fi putut să facă asta Împestriţatu, spuse Habarnam. 

— Nu, nici eu n-am chef să mă pomenesc în cuşcă, rosti Împestriţatu. Şi la urma 
urmelor de ce ne mai trebuie bagheta? Aici, şi fără aşa ceva capeţi tot ce-ţi pofteşte 
inima. Ji-e foame? Poftim la masă! Vrei cumva la teatru sau la cinema? Poftim, ai şi 
teatru, şi cinema. i-e poftă să te plimbi cu maşina? Poţi să te plimbi toată ziua pînă 


ameţeşti. Ba chiar să faci salturi ori să zbori cu automobilul, şi asta ai putea, fără nici un 
fel de baghetă magică. 

— Isteţ mai eşti! se supără Habarnam. Dar ce, nouă ne trebuie bagheta magică ca 
să ne plimbăm cu maşina? Ai uitat că avem nevoie de ea ca să-l salvăm pe Foicel şi să 
scăpăm oraşul de vinturatici? Cită vreme o să mai sufere lumea din pricina lor? 

— A, dacă-i aşa, sigur! încuviinţă Împestriţatu. 

— Acum o să stabilim următorul plan, spuse Habarnam. Aşteptăm pină se întunecă 
de tot şi pe urmă sărim gardul. Pe întuneric o să putem pătrunde în cuşcă fără să ne 
vadă nimeni. 

— Mie mi-ajunge! spuse Bumbiţa. Mă duc la hotel. 

— Capitulezi în faţa greutăților, cu alte cuvinte! zise Habarnam. 

— Da, capitulez, răspunse Bumbiţa cu hotărîre. Eu pe gard nu mă sui! 

— Din partea ta, va să zică, aş putea să nu mai fac nimic pentru Foicel, să-l las mai 
departe măgar, spuse Habarnam. 

— Presimt eu că în loc să repari greşeala ai să intri şi de data asta în cine ştie ce 
încurcătură, din care n-ai să te mai descurci în veci. 

Mai bine ar fi fost dacă n-ai fi greşit de la început. 

Cu aceste cuvinte, Bumbiţa le întoarse spatele şi se îndreptă spre staţia de autobuz: 

— N-are decit să plece, dar tu rămii, te rog, Împestriţatule, spuse Habarnam. Poţi 
să-mi fii de folos. Aici, gardul este tare înalt. Ai să mă ajuţi să urc. Sau ştii ce? Hai mai 
încolo! Poate în altă parte are să fie mai uşor la urcat. 

Merseră deci de-a lungul gardului, ocoliră pe după colţ şi se pomeniră într-o 
străduţă unde gardul parcului se dovedi într-adevăr nu prea înalt. 

— Acuma să aşteptăm pînă se întunecă, spuse Habarnam. Se sprijiniră amindoi de 
gard şi se puseră pe aşteptat. Cerul devenea de un albastru din ce în ce mai întunecat, 
pînă cînd pe bolta lui sclipiră stelele. 

Undeva, departe, deasupra caselor, se ivi luna rotundă, de un galben roşcat, 
semănind cu o portocală enormă. 

— E timpul să trec dincolo, spuse Habarnam aruncind priviri în jur. Hai, ajută-mă! 

Împestriţatu se apucă să-şi salte prietenul. Căţărîndu-se pe gard, Habarnam ajunse 
sus, apoi trecu cu un picior dincolo şi rămase călare. 

— Acum treci tu! şopti el întinzind mîna. 

— N-ar fi mai bine să rămîn aici, să te aştept? întrebă Împestriţatu. 

— Nu, răspunse Habarnam. Acolo o să am nevoie de tine. Ai să stai de strajă în faţa 
cuştii, ca să nu mă prindă paznicul. 

Neavînd încotro, Împestriţatu se căţără şi el pe gard cu ajutorul lui Habarnam, pe 
urmă săriră amindoi de partea cealaltă şi nimeriră drept într-un şanţ a cărui apă secase. 

— Aoleu! scînci Împestriţatu. Am alunecat într-o groapă! 

— Şşş! făcu Habarnam. Stai liniştit! 

O vreme şezură amindoi în şanţ, ţinindu-şi suflarea şi trăgind cu urechea. Dar în jur 
nu se auzi nici un zgomot. 

— E în regulă, spuse Habarnam. Nu ne-a simţit nimeni. Să mergem acum uşurel! 

leşiră deci din şanţ şi porniră înainte printre tufele de iarbă şi flori. 

Habarnam păşea fără zgomot, Strecurindu-se ca pisicile; în schimb sub picioarele lui 
Împestriţatu, tot timpul trosnea cite ceva. 

— Mai încet! şoptea Habarnam. 

Deodată se auzi un răcnet puternic. Împestriţatu se opri; ba chiar se aşeză pe jos 
de frică. 

— Ce-o fi asta? întrebă el bilbiindu-se. 

Răgetul se repetă mai răsunător. 

De spaimă, lui Împestriţatu îi trecu un fior din creştet pînă-n tălpi, ba chiar i se 
ridică părul măciucă. 


— Trebuie să fie leul, ghici Habarnam. 

Şi iarăşi se auzi acelaşi răget, dar acum el răsună atit de tare şi atit de sălbatic, încît 
îţi stîrnea groază în suflet. Îndată după aceea urmă schelălăitul unei fiare, căruia îi 
răspunse mormăitul alteia; se auzi apoi urletul lupului şi ţipătul ascuţit al unei hiene. 
Undeva departe măcăia somnoros o răţuşcă, pe cînd sus, pe crengile copacilor, 
croncăneau nişte ciori. Tărăboiul stirnit în tot parcul se potoli cu greu, după multă vreme. 

În cele din urmă, Împestriţatu îşi veni în fire. 

— Ce i-o fi venit leului să ragă? întrebă el. 

— Ştiu eu, răspunse Habarnam. I-o fi şi lui foame. 

— Dar pe noi n-ar putea să ne măniînce cumva? 

— Nu-ţi fie teamă. E doar în cuşcă, îl linişti Habarnam. 

— Mie nu mi-e teamă, zise Împestriţatu. Am întrebat numai aşa, ca să ştiu. 

Încetul cu încetul se făcu din nou linişte în jur, în schimb luna se ascunse deodată 
după un nor şi în grădină se lăsă un întuneric adînc. 

Doar cărarea se mai ivea albă înaintea lor. Habarnam porni pe cărare. După el 
păşea Împestriţatu, Silindu-se să nu rămînă în urmă. 

— Încotro mergem? întrebă Împestriţatu neliniştit. 

— Trebuie să găsim ţarcul măgarilor, fiindcă tot pe acolo e şi cuşca cu maimute, 
răspunse Habarnam. 

Curînd, de o parte şi de alta a cărării începură să apară cuştile. În întunericul care 
domnea, fiarele nu puteau fi văzute, dincolo de gratii, dar lui Împestriţatu i se părea într- 
una că iaca, iaca are să se strecoare printre vergele o labă înfricoşătoare şi are să i se 
înfigă în spate cu ghearele. De aceea arunca priviri speriate în jur, căutînd să se ţină cit 
mai departe de cuşti. 

Pînă la urmă ajunseră într-un loc unde cărarea era barată de un gărduţ de sirmă, 
după care se afla un bazin. 

— Mi se pare că am nimerit nu tocmai acolo unde trebuia, spuse Habarnam. 

Dinspre gardul de sîrmă le ajunse la ureche un fel de fosăit leneş, de parcă plescăia, 
guita ori se bălăcea cineva. Poate să fi fost numai plescăitul apei, dacă nu cumva 
sunetele le scotea vreun hipopotam ori un alt animal asemănător. 

Cei doi prieteni o luară puţin înapoi şi cotiră pe o cărare laterală. 

— Ce-i asta? bolborosi Habarnam, privind îngrijorat prin întuneric. Nu pot de loc să- 
mi dau seama unde ne aflăm. Noaptea, toate par cu totul altfel decit ziua. 

Rătăciră multă vreme prin grădină, pînă cînd se pomeniră lingă o cuşcă mare, care i 
se păru lui Habarnam cunoscută. 

— Cred că am ajuns la elefant, spuse el. Înseamnă că sîntem aproape de ţintă. 

Ciţiva paşi mai încolo dădură de un gărduleţ nu prea înalt, din plasă de sirmă, în 
spatele căruia se afla un grajd. 

— Uite şi ţarcul măgarilor, se bucură Habarnam. Totul e în regulă! O luară pe una 
din cărări şi trecură prin faţa unui şir de cuşti de-a lungul cărora se întindea o barieră de 
lemn. 

Cînd fură lîngă ultima cuşcă, aşezată într-un colţ, Habarnam se opri. 

— Asta e! spuse el. Tu, Impestriţatule, rămii aici şi trage cu ochiul prin jur. Dacă 
vezi că se apropie careva, fluieră! 

— Bine, aprobă Împestriţatu dînd din cap. 

Habarnam sări bariera, îşi lipi obrazul de gratii şi prinse a privi în cuşcă, ascultind cu 
atenţie. 

— Ei, ce vezi acolo? întrebă Împestriţatu. 

— Mai taci şi tu! se răsti Habarnam. Nu văd absolut nimic. Aud doar un sforăit. 
Pesemne că maimuța sforăie aşa... Fie ce-o fi... intru. 

Zis şi făcut: dibui în întuneric uşiţa, dădu la o parte drugul de fier şi începu să tragă 
zăvorul. De data asta, zăvorul cedă repede. 

Odată uşiţa deschisă, Habarnam trase de ea şi o făcu să scirţiie. 


— Uf! Mai şi scirţii! şopti el furios, ameninţind uşiţa cu pumnul. O vreme stătu pe 
loc, ascultind cu luare-aminte, dar după ce se încredinţă că nu vine nimeni, intră 
încetişor înăuntru şi, lăsîndu-se în patru labe, începu să pipăie pe jos cu palmele. 
Pătrunse tot mai adînc, pînă ajunse la peretele din fund al cuştii, apoi coti spre cealaltă 
parte. Deodată auzi un mormăit surd. De groază, Habarnam rămase ca împietrit, aşa 
cum se afla acolo, jos, în cuşcă. Citeva clipe privi în jur, silindu-se să desluşească ceva în 
întuneric. Ca prin ceaţă i se ivi în faţa ochilor o făptură mare şi neagră. Tocmai atunci 
luna apăru dintre nori şi luminînd cuşca făcu să se vadă limpede că făptura cea uriaşă nu 
era altceva decit un leu. 

Ridicîndu-şi capul lui zbirlit, leul clipi leneş şi se uită ţintă spre Habarnam, care, 
înainte de a apuca măcar să se sperie cum trebuie făcu cale-ntoarsă, o luă, mai bine-zis, 
de-a-ndăratelea în patru labe, cit putu de iute. Fără să-şi ia nicio clipă ochii de la leu, 
Habarnam se înălţă apoi în picioare, gata să sară. Dar leul se ridică în două labe şi porni 
spre el gifiind. Atunci, Habarnam goni prin cuşcă pînă în dreptul uşiţii, care rămăsese 
deschisă, iar de acolo zbură fulgerător în jos, parcă l-ar fi purtat vintul. O singură vorbă 
izbuti să îngine trecînd pe lingă Impestriţatu: „leul”, şi o luă la goană fără să privească 
înapoi. 

Inima lui Împestriţatu se făcu cît un purice. Buimăcit de spaimă, se azvirli pe 
urmele lui Habarnam. Aşa alergară împreună, fără să se uite măcar unde calcă, pînă cînd 
ajunseră în faţa gardului de la intrare. Cit ai clipi, Habarnam se căţără pe gard. 
Impestriţatu urcă după el şi-l apucă de pantaloni. Atunci lui Habarnam i se păru că îl 
trage leul şi se smulse din toate puterile. Pe neaşteptate, scîndura de la gard în care îşi 
proptise mîinile se rupse. Cu scîndură cu tot, Habarnam alunecă drept în capul lui 
Impestriţatu şi amindoi se rostogoliră la pămînt. De prin apropiere le ajunseră la ureche 
nişte ţipete şi fluieratul paznicilor. 

Aruncînd scîndura din mînă, Habarnam se strecură afară prin deschizătura rămasă 
în gard. Împestriţatu îl urmă îndată. O luară amindoi la goană pe trotuar. Unul în faţă, 
celălalt în spate, ca o umbră. Impestriţatu răsufla din greu şi gifiia într-una, încît 
Habarnam crezu toată vremea că leul gifiie atit de groaznic pe urmele lui. 


Capitolul treizeci şi unu 


Întilnirea cu vrăjitorul 


Ajunsă la hotel, Bumbiţa începu să regrete că n-a rămas cu Habarnam şi cu 
Împestriţatu. 

— Cine ştie ce poznă or să facă acolo fără mine, cine ştie ce-o să se mai întîmple, îşi 
spuse ea. 

De atita singurătate, Bumbiţei i se făcu urit. Ca să se mai înveselească puţin 
deschise televizorul. Dar pe ecran apăru figura gravă, cu ochelari, a unui pitic savant, 
care ţinu o cuvintare lungă şi plicticoasă despre vinturatici. 

„Parcă altceva n-ar mai găsi să transmită”, gîndi Bumbiţa cu necaz. 

După ce închise televizorul, începu să măsoare camera în lung şi-n lat, uitindu-se 
mereu la ceas. 

— O pornesc înapoi la grădina zoologică, hotări ea la capătul răbdării, dar în clipa 
următoare alungă acest gînd. Cum o să pătrund eu acolo noaptea? se întrebă. Peste gard 
nu pot să sar în nici un caz! Ei lasă, numai să se întoarcă dumnealor! Ii învăţ eu minte să 
mă pună pe jeratic! 

Timpul trecea, dar Habarnam şi Împestriţatu nu se arătau. Bumbiţa nici nu ştiu ce 
să mai gîndească; tot soiul de grozăvii îi trecură prin minte. Îşi închipui la un moment 
dat că i-a înhăţat paznicul şi i-a dus la miliţie. Cu fiecare minut, spaima ei creştea. Nu-şi 
mai găsea locul de tulburare. Se făcu miezul nopţii: orologiul bătu ora douăsprezece. 


— Acum e limpede, li s-a întîmplat ceva rău, îşi spuse Bumbiţa şi fu gata S-o 
pornească spre grădina zoologică. 

În clipa aceea însă, Habarnam şi Împestriţatu se iviră pe uşă. Aveau amindoi părul 
ciufulit şi ochii de o strălucire sălbatică. Impestriţatu îşi zgiriase tot nasul şi se minjise 
mai mult ca de obicei. 

— Ce năzbitie ai mai făcut, Habarnam? îl întimpină Bumbiţa supărată. Unde aţi stat 
pînă acum? 

— Lasă, Bumbiţo, fii liniştită - răspunse Habarnam - totul are să iasă bine, ai să 
vezi, dar pînă una-alta nu fi supărată pe mine. I-am dat drumul leului! 

— Cărui leu? se sperie Bumbiţa. 

— Celui din cuşcă, răspunse Habarnam. Am nimerit din greşeală la el. 

— Multe mai trebuie să pătimesc din pricina voastră! strigă Bumbiţa îngrozită. Întii 
ai făcut vrăjitorii cu măgarii, acuma te-ai apucat de leu. Cum o să se termine toate 
astea? 

— Tu nu te mai frăminta, Bumbiţo, spuse Habarnam. O să se termine totul cu bine. 
Mă duc eu miine dis-de-dimineaţă şi repar totul. 

Dimineaţa n-am să mă rătăcesc, fiindcă are să fie lumină. Îndrept eu lucrurile, n- 
avea grijă! 

— Vezi să nu le îndrepţi, zise Bumbiţa. Mai bine te-ai lăsa păgubaş. Şi dacă vrei să 
ştii, eu sînt chiar bucuroasă că ai rămas fără bagheta magică. Dacă ai avea din nou 
bagheta, cine ştie, ai dezlănţuiun cutremur pe aici. Miine plecăm acasă şi gata. Nu mai 
rămîn aici nici măcar O clipă! 

— Şi cu ce-o să pleci, mă rog? întrebă Habarnam. Vezi că eu nu ţi-am povestit încă 
totul. 

— Ce s-a mai întîmplat? făcu Bumbiţa speriată. 

— Ni s-a luat automobilul, zise Habarnam. 

— Asta mai lipsea! Cum ajungem acum acasă? 

— Parcă eu ce spuneam? Avem bagheta, o să avem şi automobilul, n-o avem, nici 
automobilul n-avem de unde-l căpăta. 

A doua zi de dimineaţă, Bumbiţa se sculă devreme, ca de obicei, dar cînd se duse 
să-l deştepte pe Habarnam văzu patul gol. Împestriţatu mai dormea încă. 

— Ce-i asta, Împestriţatule? îl trezi Bumbiţa. Unde e Habarnam? 

— Cum? se miră Împestriţatu. Nu-i în patul lui? 

— Dacă ar fi fost aici n-aş fi întrebat, răspunse Bumbiţa. 

— Atunci s-o fi dus la grădina zoologică, zise Împestriţatu. 

— Hai, îmbracă-te - spuse Bumbiţa - mergem şi noi. 

— Unde mergem? 

— La grădina zoologică, bineînţeles! 

— Ml-e frică de leu! 

— Ei asta-l, leul o fi de mult la el în cuşca! Peste o jumatate de oră, Bumbiţa şi 
Împestriţatu se aflau la intrarea în gradina zoologica. 

Fără să mai stea mult pe ginduri intrară pe poartă şi o porniră înainte pe potecuţă. 
Împestriţatu se ţinea într-una la spatele Bumbiţei, privind speriat în jur. | se părea la tot 
pasul că iaca, iaca va apare leul şi se va repezi la el. Amiîndoi văzură de departe cuşca cu 
maimuțe şi pe Habarnam într-un colţ al ei, sprijinit de zăbrele. În cuşcă o zăriră pe 
îngrijitoare, care mătura podeaua cu mătura. 

— Ce faci aici? spuse Bumbiţa apropiindu-se de Habarnam şi bătîindu-l pe umăr. 

— Mai încet! zise Habarnam gesticulînd cu amîndouă mîinile. Uite bagheta magică! 
O vezi? A rămasjos, chiar în locul unde a zvirlit-o ieri maimuta. Îngrijitoarea o să dea 
îndată cu mătura peste ea şi cred că o să o arunce afară din cuşcă. Atunci, noi o s-o 
luăm şi totul are să fie în ordine. 

Între timp, îngrijitoarea termină de măturat în cuşcă, pe urmă adună gunoiul într-o 
căldare şi ridicîind bagheta o zvirli tot acolo, peste gunoi. 


— Nu-i nimic - o linişti Habarnam pe Bumbiţa - o să ne luăm după ea şi o să vedem 
unde aruncă gunoiul. 

Dar îngrijitoarea nu duse căldarea nicăieri, ci se apucă să măture prin cugştile vecine. 

Tot aşa, trecînd dintr-o cuşcă într-alta, strînse pînă la urmă un maldăr de gunoi. De- 
abia cînd isprăvi toată curăţenia deşertă căldarea într-o ladă din spatele cuştilor, aproape 
de gard. 

Habarnam o pîndi pînă ce văzu că se depărtează, pe urmă se apropie de prietenii 
lui. 

— Voi rămiîneţi aci să-mi daţi de ştire dacă vine cineva, le spuse el. 

Apoi se apropie în fugă de lada cu gunoi, deschise capacul şi sări înăuntru. Multă 
vreme, din ladă se auzi un fosăit şi un gifiit surd, pînă cînd se ivi de sub capac capul lui 
Habarnam. 

— Uite bagheta magică! rosti el zimbind triumfător. De bucurie, Bumbiţa sări în sus. 

— Bravo! spuse ea şi bătu încetişor din palme. 

Habarnam sări din ladă şi păşi pe cărare ţinind bagheta în mină cu multă grijă. 

— Am să o păzesc bine de acum! zise el. N-are să mi-o mai ia nimeni. 

În urma lui, păşind unul lîngă altul, Bumbiţa şi Împestriţatu se ţineau strîns de 
mînă, cu feţele luminate de zîmbet. 

— Acum putem să mergem la circ să-l salvăm pe Foicel, spuse Bumbiţa 

— Da, într-adevăr! De Foicel am şi uitat, exclamă el. Atunci, la circ cu noi, cit se 
poate de repede. 

Vorbind aşa, Habarnam se întoarse în direcţia porţii şi o apucă spre ieşire atit de 
iute, încît Bumbiţa şi Împestriţatu de-abia se mai puteau ţine după el. Peste vreo cinci 
minute se aflau citeşitrei într-unul din taxiurile acele tărcate şi cu butonase. După ce 
Habarnam apăsă pe butonul sub care scria „circ”, maşina o porni ca fulgerul prin oraş. 
Nici nu apucară să arunce o privire înapoia lor, că se şi pomeniră în faţa circului. Arena 
era ocupată de cîțiva acrobaţi care săreau şi făceau tumbe; se pregăteau, pesemne, 
pentru reprezentaţia din seara aceea. Tare mult ar fi dorit Habarnam şi Impestriţatu să-i 
privească, dar Bumbiţa nu le dădu voie. 

— Doar n-am venit pentru asta aici, îi certă ea. Ne uităm după aceea ! 

— Fie, încuviinţă Habarnam. 

Trecînd printre şirurile de scaune, intrară prin uşa artiştilor şi se pomeniră în 
clădirea administraţiei, care nu era altceva decit un fel de grajd lunguieţ, cu ciment pe 
jos. De-a lungul pereţilor se înşirau nişte cuşti cu tot soiul de animale. Într-una dintre ele 
se afla un leu. 

— Tot peste leu dăm şi aici, zise Împestriţatu speriat. Să ştiţi că iarăşi are să iasă 
cine ştie ce comedie din toată povestea. 

La capătul clădirii se afla un mic grajd. Apropiindu-se de el, drumeţii noştri zăriră 
înăuntru cîţiva cai şi un măgar al cărui căpăstru era legat de o vergea bătută în perete. 
Măgarul întoarse capul şi-i aruncă lui Habarnam o privire tristă. 

— El este! şopti Habarnam. ÎI recunosc! 

Fiindu-i frică să nu-şi capete cumva răsplata de la Foicel pentru răul pe care i l-a 
făcut, Habarnam se depărtă cit putu de mult, aşa ca să poată fugi la nevoie. 

— Doresc ca acest măgar să se prefacă în Foicel, şopti el răsucind bagheta. 

Dar nici o prefacere nu avu loc. Încercă deci a doua oară. 

— Doresc - zise el mai tare - ca acest măgar să se transforme înapoi in Foicel. 

Însă nici de data asta nu se petrecu nici o transformare. 

— Asta ce-o mai fi? se nelinişti Habarnam. Şi prinse a învîrti bagheta prin aer cît îl 
ţinură puterile, bolborosind într-una vrăjitoriile lui. Degeaba însă! Măgarul tot măgar 
rămase, dovedind că nu are de loc poftă să se prefacă în Foicel. Între timp se ivi paznicul 
circului. 

— Ce faceţi aici? întrebă el. 

Habarnam se fistici şi nu mai ştiu ce să spună. 


— Am venit să vedem reprezentaţia, sări atunci Împestriţatu. 

— Dar pentru reprezentaţie se vine seara, observă paznicul şi, poftindu-i afară, 
închise uşa în urma lor. 

— Ce-o fi avind bagheta, şopti Habarnam nedumerit. De ce nu mai vrea să lucreze? 
Ia s-o mai încerc o dată! Şi o mai încercă zicînd: 

— Doresc două porţii de îngheţată! 

— Trei porţii, îl corectă Împestriţatu repede. 

— Doresc trei porţii de îngheţată, spuse Habarnam. Dar cu toate că ceru cele trei 
porţii de citeva ori în şir, nici măcar o porţie de îngheţată nu vru să apară. 

— Ascultă, Habarnam - spuse Împestriţatu - te pomeneşti că asta nu e bagheta ta. 

— Cum adică nu-i a mea? se miră Habarnam. 

— Păi, a ta era magică, pe cînd asta numai magică nu pare a fi. 

— Şi unde-i atunci bagheta magică, după părerea ta? 

— Cred că a rămas acolo, în lada cu gunoi. 

— Ah, gură cască mai Sint! ţipă atunci Habarnam apucindu-se cu mîinile de cap. 
Haideţi înapoi la grădina zoologică! 

Nu trecură decit citeva minute şi neîntrecuţii noştri meşteri în peripeții păşeau din 
nou pe aleile grădinii zoologice. Cum se văzu în faţa lăzii cu gunoi, Habarnam se repezi la 
ea ca un tigru, o răsturnă cu susul în jos şi deşertă la pămînt tot ce era înăuntru. Pe 
urmă se apucară toţi trei să scormonească în grămadă, dar nici unul din ei nu găsi 
bagheta. 

— Vezi, n-a mai rămas nici o altă baghetă. Înseamnă că tot asta este cea magică, îi 
spuse Habarnam lui Impestriţatu. 

Apoi părăsi mormanul de gunoi, se aşeză pe o bancă şi tot răsucind bagheta prin 
aer, bodogăni acolo ceva ca pentru sine. 

— Ia dă-mi să încerc şi eu ceru Împestriţatu, care, aşezindu-se alături, luă bagheta 
din mina lui Habarnam şi prinse a o răsuci: Vreau o felie de piine cu dulceaţă 1... Vreau 
îngheţată ! Vreau tăiţei cu unt...! Masă, întinde-te!... porunci el. Ei, comedie ca asta! 

Fiindcă nici una din dorinţe nu i se împlini, Împestriţatu îi înapoie lui Habarnam 
bagheta zicînd: 

— Pesemne că te-a înşelat vrăjitorul. Ţi-a dat o baghetă cu care numai avea ce 
face. A ieşit din ea toată vrăjitoria. 

— Aşa o fi, bombăni Habarnam. Tare aş vrea să-l mai întîlnesc pe vrăjitorul acela. I- 
aş arăta eu lui să înşele piticii şi să le dea baghete magice de proastă calitate! 

Habarnam se întristă foarte mult, dar Împestriţatu nu fu în stare să se lase pradă 
amărăciunii. Poate că asta se întimpla nu din vina lui ci mai curînd din pricina soarelui, 
care tocmai în acele clipe urca sus, sus de tot şi încălzea de acolo cu razele lui locul de 
pe băncuţa unde şedeau citeşitrei călătorii noştri. Cuprins de căldura soarelui, 
Impestriţatu simţi că nu este chiar atit de rău să trăieşti pe lume. Atunci el zimbi fără 
voie şi-i spuse lui Habarnam. 

— Lasă, Habarnam, de ce să te necăjeşti atît? Încă nu-i totul pierdut. La urma 
urmelor putem minca şi la restaurant. 

— Nu, Împestriţatule, răspunse Habarnam. Cu toate astea e nedrept să mi se 
întîimple aşa ceva. Spune şi tu la ce am mai făcut atunci fapte bune? Fiindcă trei am 
făcut băgă de seamă! Toate la rind ! Fără nici un fel de interes! 

Cum vorbeau ei aşa, departe, pe cărare, se ivi un drumeţ bătrin.. Moşul purta o 
mantie de un albastru închis, presărată cu steluțe aurii strălucind în soare şi cu semilune 
de argint. În picioare avea imineii roşii cu virfurile lungi ridicate mult în sus. Păşea 
neobişnuit de repede şi de uşor, încît nimeni nu băgă de seamă cînd ajunse lingă băncuţă 
şi cînd se aşeză lingă Habarnam. Un timp stătu aşa tăcut, Sprijinindu-se cu o mină în 
baston şi privind pieziş spre Habarnam, care îşi urma discuţia lui cu Împestriţatu. 

Deodată, Habarnam simţi că mai este cineva lîngă el. Întorcînd încet capul văzu că 
alături şade un bătrinel scund cu mustăţi lungi, cărunte şi cu barba lungă, lungă şi albă 


ca a lui Moş Gerilă. Chipul lui îi păru cunoscut. Privind în jos zări în picioarele 
moşneagului imineii roşii cu catarame aurii în formă de semilună şi cu virfurile lungi 
ridicate în sus. 

— A! Dar matale eşti vrăjitorul! zise el deodată, recuncscindu-l pe bătriîn şi sclipind 
de bucurie. Bună ziua! 

— Bună ziua! Bună ziua, prietene! răspunse vrăjitorul cu un zîmbet pe buze. Uite că 
ne-am întîlnit. Ei, hai, spune, de ce voiai să mă vezi atit de mult? 

— Am zis eu asta? întrebă Habarnam. 

— Sigur! rosti vrăjitorul. Ai spus aşa: „Tare aş vrea să-l întilnesc pe vrăjitorul acela. 
I-aş arăta eu lui...” Ei, ce mi-ai arăta? 

Lui Habarnam i se făcu grozav de ruşine; îşi lăsă capul în jos şi nici nu îndrăzni să 
se uite în ochii vrăjitorului. 

— Bagheta magică! Asta am vrut să-ţi arăt, biigui el în cele din urmă. Nu ştiu din ce 
pricină s-a stricat şi nu mai vrea să îndeplinească nici o dorinţă. 

— Ah! făcu bătrînul luînd bagheta din mîna lui Habarnam. Despre ea este vorba! Da, 
da, văd că s-a stricat. S-a stricat de tot, prietene! 

Pentru totdeauna! Ilac-aşa! Ţi-am spus doar că îndată ce faci trei fapte rele, bagheta 
magică îşi pierde toată puterea. 

— Cind mi-ai zis asta? se miră Habarnam. A, da, acum îmi amintesc! Uitasem cu 
totul! Dar ce, eu am făcut trei fapte rele? 

— N-ai făcut trei, ai făcut treizeci şi trei, spuse Bumbiţa supărată. 

— Cum de nu mai ţin minte nici una din ele? întrebă Habarnam. 

— Se cuvine atunci să ţi le amintesc eu, rosti vrăjitorul. L-ai prefăcut ori nu pe 
Foicel în măgar? Sau asta tu crezi că e faptă bună? 

— Nu, dar m-am necăjit destul pentru ea, zise Habarnam. 

— Te-ai necăjit sau nu, n-are importanţă. Totul este că ai greşit. Pe urmă i-ai 
prefăcut pe cei trei măgari în pitici. 

— De unde să ştiu eu ce are să iasă din asta? spuse Habarnam. 

— Dacă n-ai ştiut, nu trebuia s-o faci, spuse vrăjitorul. Nimic nu este bine să facem 
pe negindite. Din pricina nechibzuinţei tale au suferit mulţi. 

Ei, şi în al treilea rind ai supărat maimuța din cuşcă. Nici asta nu-i o faptă bună. 

— Adevărat, recunoscu Habarnam cu amărăciune, dînd din mină a plictiseală. Uite- 
aşa păţesc eu întotdeauna. E de ajuns să calc o dată greşit, că pe urmă totul îmi merge 
anapoda. 

De necaz, lui Habarnam îi venea să izbucnească în plins. 

— Nu plînge, Habarnam, spuse atunci Împestriţatu. Şi fără bagheta magică se poate 
trăi de minune. Ce nevoie avem de ea? Soarele să lumineze! 

— Ah! Ce frumos ai vorbit acum, dragul meu! îi zise vrăjitorul rizînd din toată inima 
şi mîngiindu-l pe creştet. Ai dreptate. Soarele ne dă lumină, şi căldură, şi bucurie. Fără 
razele lui n-ar fi nici flori, nici copaci, nici albastrul cerului, nici iarba înverzită şi nici noi 
n-am exista. Orice creşte pe pămîntul ăsta îşi trage seva,Se coace ori se usucă la lumina 
Soarelui. Către soare se îndreaptă fiecare firicel de iarbă. El dă viaţă oricui. 

Şi atunci de ce am fi trişti? Soarele să lumineze! Nu-i aşa? 

— Sigur că da! rostiră Împestriţatu şi Bunibiţa într-un glas. 

— Aşa e! zise şi Habarnam. 


Capitolul treizeci şi doi 


Ziua mănuşilor 


Şedeau cu toţii de multă vreme pe bancă, se încălzeau la soare şi se bucurau că le 
era bine; nici unuia nu-i mai păsa de baghetă, cînd deodată Habarnam tresări. 

— Dar nu s-ar putea oare - întrebă el - ca dorinţa cuiva să se împlinească şi fără 
bagheta magică? 

— De ce nu? răspunse văjitorul. Ba se poate dacă acea dorinţă este puternică şi 
frumoasă. 

— A mea este foarte puternică, zise Habarnam. Doresc ca în Oraşul Soarelui toate 
să fie aşa cum au fost la sosirea noastră. Foicel să devină iarăşi pitic, şi măgarii măgari, 
iar miliţianul Fluieraş să iasă din spital. 

— Ei, nu văd ce ar fi rău în toate astea, zise vrăjitorul. Dorinţa ta este într-adevăr 
frumoasă şi ţi se va împlini. Dar tu, Bumbiţo , ce-ţi doreşti? 

— Eu - răspunse Bumbiţa - am aceeaşi dorinţă ca şi Habarnam. Dacă s-ar putea 
însă să mai am vreo dorinţă în plus, atunci aş vrea ne întoarcem cit mai repede în Oraşul 
Florilor. N-aş putea să spun de ce, dar mi s-a făcut tare dor de acasă. 

— Şi dorinţa ta va fi împlinită! spuse vrăjitorul. Tu, Împestriţatule, ce doreşti? 

— Eu am multe dorinţe, zise Împestriţatu. Trei dintr-o dată. 

— O! se minună vrăjitorul. Hai spune-le! 

— Mai întîi - începu Împestriţatu - aş vrea tare mult să aflu unde este acum leul 
căruia Habarnam i-a dat drumul din cuşcă şi dacă n-are să ne mănince cumva. 

— Nu e greu să-ţi împlinesc dorinţa asta, răspunse vrăjitorul. Leul şade mai departe 
în cuşca lui. Ieri seară, după ce aţi fugit voi, paznicul l-a încuiat la loc. Nici n-a apucat 
măcar să păşească afară. Poţi fi liniştit. N-are să mănince pe nimeni. 

— Asta-i,bine, spuse Împestriţatu. Pe urmă sînt foarte curios să ştiu ce-au păţit 
Doagă şi Cubuleţ la miliţie. Noi am fost de faţă cînd i-a luat miliţianul. 

— Şi la asta e uşor să-ţi răspund, zise vrăjitorul. Doagă a fost ajutat de miliţian să- 
şi repare maşina şi pe urmă i s-a dat drumul şi lui, şi lui Cubuleţ, fiindcă nici unul dintre 
ei n-a făcut nimic rău. 

— Mai am o dorinţă, rosti Împestriţatu. Aş vrea să nu mă spăl niciodată şi totuşi să 
fiu întotdeauna curat. 

— Hm! făcu vrăjitorul buimăcit. Aşa dorinţă, dragul meu, e greu de împlinit. Cel 
puţin, eu n-aş fi în stare. Dar dacăvrei pot să fac altceva! Să te fac să te simţi foarte bine 
cînd eşti curat. Ce-ai zice dacă de fiecare dată cînd ai uita să te speli, murdăria de pe 
faţă ti-ar pişca fălcile, te-ar înţepa ca nişte ace, pînă ai da-ojos, aşa încît de la o vreme 
nu te-ai mai suferi nici o clipă murdar,ai ajunge chiar să te speli din plăcere. Ţi-ar 
conveni? 

— De minune! spuse Împestriţatu. 

— Atunci, totul e în regulă. 

Între timp, departe, pe cărare, se iviră trei măgari, adică mai bine zis doi, fiindcă al 
treilea nu era măgar, ci catir. Toti trei păşeau unul după altul, lovind uşor din copite. 
Cozile lor se mişcau sprintene într-o parte şi-ntr-alta, iar urechile şi le legănau blajin. In 
urma lor venea îngrijitoarea, cu o nuia în mînă. 

— Ah, fugarilor, nesăbuiţilor, vagabonzilor, bombănea ea agitind nuiaua în toate 
părţile. Unde mi-aţi fost? Prin ce locuri aţi rătăcit atita? Unde naiba aţi tot hoinărit? 
numai Pistrui e vinovat de toate astea! Lasă că te cun.osc eu, banditule! Ce te uiţi la 
mine aşa smerit! Parcă eu nu ştiu cine e capul răutăţilor! Cu siguranţă că tu ai plecat 
primul, iar Bălţatu şi Zvăpăiatu ţi-au urmat pilda. Fără tine nu le-ar fi trecut prin cap 
trăsnaia asta, sînt sigură. 

Mergind în urma celorlalţi doi măgari, Pistrui parcă pricepea că despre el este vorba. 
Poate de aceea lăsase capul în jos şi clipea într-una cu un aer nevinovat. 

— Nu mai tot clipi aşa, hoţule, îl certă îngrijitoarea. Te prefaci că n-ai habar de 
nimic, dar tu le pricepi pe toate, lasă că ştiu eu!... Ei, drăguţilor, v-aţi plimbat de ajuns, 
acum gata! Ce, credeaţi că o să vi se piardă urma? Degeaba! Prea departe nu puteţi fugi, 
oricit aţi încerca. 


Ajungiînd în dreptul ţarcului, îngrijitoarea deschise încetişor portita şi duse măgarii 
dincolo de gard. 

— Vezi, Habarnam? Dorinţa ta s-a împlinit. Cei trei măgari s-au întors la locul lor, 
spuse vrăjitorul. Şi acum să mergem mai departe, poate mai vedem cite ceva. 

Cu aceste cuvinte, vrăjitorul se ridică de pe bancă şi păşi spre poarta grădinii 
zoologice. Habarnam, Bumbiţa şi Impestriţatu se ridicară de asemenea şi se grăbiră să-l 
urmeze. Cum ieşiră din grădină văzură că pe stradă se adunase multă lume. Ai fi zis că 
în acea zi, toţi prichindeii din oraş s-au încăpăţinat să iasă în stradă şi că nici un pitic nu 
a mai rămas acasă. Din toate colţurile se auzea muzică, cintece, peste tot răsunau 
glasuri vesele şi hohote de ris. 

Cînd ajunseră la răscruce, drumeţii noştri dădură peste o mulţime de pitici strînşi 
grămadă în faţa unei case din colţul străzii. Sus, pe acoperiş, stăteau cîțiva prichindei şi 
prichinduţe, fiecare dintre ei ţinind în mînă un coş destul de măricel, din care scoteau 
nişte obiecte şi le aruncau pe rînd peste mulţimea adunată. De-abia cînd se apropiară 
băgară de seamă că prichindeii aceia trimit în jos o ploaie de mănuşi. Ici cădea o mănuşă 
albastră, dincolo una albă,roşie, verde sau trandafirie. Piticii adunaţi în stradă prindeau 
mănuşile din zbor ori le ridicau de pe jos, apoi le îmbrăcau pe mină şi se apucau să le 
schimbe între ei, încercînd să capete două de aceeaşi culoare. 

— Ce-i asta? întrebă Bumbiţa. De ce îşi aruncă unul altuia mănuşile? 

— Astăzi e o zi deosebită, spuse vrăjitorul. Sărbătoarea mănuşilor sau ziua fraţilor 
de soare, cum i se mai spune. Astăzi se împart în tot oraşul mănuşi. Fiecare pitic prinde 
cite două. Dar fiindcă de obicei nu i se nimeresc amindouă de aceeaşi culoare, caută 
vreun pitic la care să vadă o mănuşă de culoarea uneia din mănuşile lui şi face schimb. 
Cei care ajung să schimbe între ei devin fraţi de soare. 

— De ce fraţi? întrebă Habarnam mirat. 

— Ei, aşa-i obiceiul. Ziua mănuşilor e sărbătorită în fiecare an si, cu fiecare dată, 
numărul fraţilor de soare creşte. Curînd, toţi piticii din Oraşul Soarelui or să fie fraţi de 
soare între ei. 

La următorul colţ de stradă, vrăjitorul se opri pe neaşteptate din vorbă. 

— Priviţi, şopti el apoi. 

Habarnam, Bumbiţa şi Împestriţatu rămaseră pe loc. Drept în faţa lor, în mijlocul 
trotuarului, se aflau un prichindel şi o prichinduţă. 

Amiîndoi se ţineau strîns de mină şi, fără să bage în seamă pe nimeni şi nimic din 
jurul lor, nu-şi mai puteau lua ochii unul de la altul. 

— Cine sînt? întrebă Bumbiţa. 

— Nu cumva ţi-e greu să ghiceşti? Sint Foicel şi Buchiţa, răspunse vrăjitorul. 

— Ah, acesta-i Foicel, strigă Habarnam. Va să zică e din nou pitic! Da, într-adevăr, 
îmi amintesc chipul lui! 

— Foicel, rosti tocmai atunci Buchiţa. Dragul meu! Sînt foarte bucuroasă că te-ai 
întors. Mi-a fost tare dor de tine, am şi plins. 

— Lasă, Buchiţa, o linişti Foicel. Gindeşte-te că de acum încolo o să fim mereu 
împreună şi n-o să ne mai despărţim niciodată. 

— Dar pe unde ai rătăcit pînă acum? Ce-a fost cu tine? Povesteşte-mi! ceru Buchiţa. 

— Eu, draga mea, am stat la circ, mărturisi Foicel. Nici nu-ţi închipui ce vesel era 
acolo, ce interesant! Ziua - repetiţii, antrenamente, seara - reprezentații. Şi asta în 
fiecare zi, chiar duminica. 

— În schimb, eu am fost aşa de mîhnită, că numai de circ nu-mi ardea. De ce n-ai 
dat nici un semn de viaţă? întrebă Buchiţa. Dacă aş fi ştiut că eşti acolo, aş fi alergat 
numaidecit să te văd. 

— Iartă-mă, Buchiţa, dar nu se pu.tea, spuse Foicel. Amf fost măgar, ce să mai 
lungim vorba. 

Între timp, de sus, de pe acoperiş, începură să cadă neîncetat mănuşi, iar piticii 
grămădiţi în stradă fugeau care mai de care să le ridice. Luaţi de mulţime, Habarnam, 


Bumbiţa şi Împestriţatu fură cît pe aci să se răstoarne în înghesuială. Cu mare greutate 
izbutiră să scape nevătămaţi, ba pe deasupra se şi aleseseră cu cite două mănuşi. Atunci 
se dădură de o parte, ca să se uite bine la prada lor. Habarnam căpătase o mănuşă 
cafenie şi una portocalie. Bumbiţa, una galbenă şi alta trandafirie, iar Impestriţatu, una 
albastră şi alta albă. 

— Uite ce prost a ieşit - spuse Bumbiţa - nici măcar între noi nu putem schimba. 
Toate culorile Sînt diferite. Chiar în clipa aceea veniră spre ei în fugă cîțiva pitici şi, rizînd 
zgomotos, se apucară să schimbe mănuşile. Primul luă de la Habarnam mănuşa 
portocalie şi îi dădu alta verde, al doilea i-o smulse pe cea cafenie şi îi strecură în loc una 
albastră, care la rîndul ei fu luată de o prichinduţă în schimbul alteia roşii. 

— A! se bucură Habarnam. Mi-am făcut dintr-o dată doi fraţi de soare şi o surioară. 

Nici Bumbiţa nu rămase mai prejos. Cu ea schimbară doi prichindei, aşa se făcu că 
în locul mănuşii galbene şi a celei trandafirii rămase cu una verde şi cu alta albastră. 
Împestriţatu însă era tare mîhnit fiindcă nimeni nu se arăta dornic să schimbe mănuşa cu 
el. 

Pe neaşteptate, Habarnam zări venind spre colţul acela un miliţian cu chipiul nou, 
strălucitor. Se uită la el cu atenţie şi văzu că miliţianul nu era altul decit preacunoscutul 
Fluieraş. Atunci deschise gura şi rămase cu ea căscată pînă cînd Fluieraş, care se 
apropiase de el, prinse a-l măsura din creştet pînă-n tălpi. Deodată i se păru că, mai 
mult decit la orice, Fluieraş se uită la pantalonii lui galbeni şi, în culmea groazei, fu cit 
pe-aci s-o ia la goană. Dar în clipa aceea, miliţianul se uită la mîinile sale, în care purta o 
mănuşă roşie şi alta albă; se apropie apoi de Impestriţatu, îi scoase acestuia mănuşa 
albă şi îi dădu în schimb pe cea roşie. Fluieraş avea acum ambele mănuşi albe. 

Le îmbrăcă încet, fără grabă, le întinse cum trebuie pe fiecare deget, duse mina la 
cozoroc şi, zimbind larg spre Impestriţatu, îşi văzu de drum. 

— Ei, veoleţi,acum v-aţi încredinţat singuri că toate dorinţele voastre s-au împlinit, 
spuse vrăjitorul mîngiindu-şi barba lungă. Măgarii s-au întors în grădina zoologică, Foicel 
a revenit la Buchiţa şi Fluieraş a ieşit din spital. Mai trebuie doar s-o porniţi spre casă. 

— Dar cu vînturaticii cum rămîne? întrebă Habarnam. Poate că şi împotriva lor ar 
trebui să se facă ceva, ca să nu mai necăjească atita piticii din oraş. 

— De asta n-avea grijă, răspunse vrăjitorul. Am scris eu o carte fermecată în care 
am povestit toate păţaniile voastre. Este o poveste cu mult tilc. Cum or s-o citească 
vînturaticii, vor afla că au luat pildă de la nişte măgari ca toţi măgarii Şi or să se 
ruşineze. Pe urmă să vedeţi cum le piere pofta să se mai schimonosească după nişte 
măgari. 

— Dar dacă se găseşte vreunul care nu învaţă nimic din cartea matale? întrebă 
Împestriţatu. 

— Aşa ceva nu se poate, răspunse vrăjitorul. Piticii învaţă întotdeauna din cărţi, 
numai nişte măgari ca toţi măgarii n-au ce să înveţe. 

Cu aceste cuvinte, discuţia luă sfirşit şi drumeţii noştri se treziră în piaţa unde se 
afla staţia de automobile anume făcute pentru cursele afară din oraş. 

— Începînd de astăzi, în Oraşul Soarelui a început să funcţioneze o staţie de 
automobile pentru curse lungi, spuse vrăjitorul. Pînă acum, maşinile circulau numai prin 
oraş: dar astea de aici te duc oriunde ai poftă. 

Vorbind astfel, vrăjitorul se apropie de un taxi, viri mina în crestătura din spatele 
radiatorului şi scoase o tăbliță de carton pe care era desenată harta ţării piticilor. După 
ce găsi pe ea Oraşul Florilor, însemnă cu creionul calea de la Oraşul Soarelui la cel al 
Florilor, apoi puse harta la loc. 

— Pofţiţi înăuntru! Acum puteţi apăsa pe buton si gata, spuse el. Maşina are să vă 
ducă la ţintă. Dacă vreţi cumva să vă opriţi în drum, apăsaţi pe acelaşi buton. Dacă doriţi 
să porniţi din nou iarăşi apăsaţi. 

Asta-i tot ce vă rămîne de făcut. Nimic mai simplu. 

— E o maşină fermecată, nu-i aşa? întrebă Împestriţatu. 


— De loc, răspunse vrăjitorul. Nu-i decit un taxi obişnuit pentru curse lungi. Aţi 
văzut că am însemnat pe hartă drumul pe care îl aveţi de parcurs. Ei bine, instalaţia 
electronică care se află în maşină duce exact pe acest drum şi tot ea aduce maşina 
înapoi după ce vă lasă acasă. 

Peste citeva clipe, Habarnam, Bumbiţa şi Împestriţatu intrară în automobil şi se 
aşezară unul lingă altul pe banca moale. Luîndu-şi rămas bun de la ei, vrăjitorul închise 
uşa maşinii. Apoi Habarnam apăsă pe buton şi automobilul porni. Cei trei întoarseră 
capul spre vrăjitor. Barba cea lungă a moşului se legăna atit de tare în bătaia vintului, 
încît Împestriţatu crezu că se mişcă singură. 

— Ia uitaţi-vă, ne face semne cu barba, zise el rizind. 

— Nu ţi-e ruşine să rizi de vrăjitor? îl certă Bumbiţa cu asprime unde ai mai pomenit 
să facă cineva semne cu barba? 

Pe urmă, maşina ieşi din piaţa rotundă pe o altă stradă şi vrăjitorul nu se mai zări. 


Capitolul treizeci şi trei 


Habarnam, Bumbiţa şi Împestriţatu ajung fraţi de soare 


Nici nu se dezmeticiră bine, cînd maşina părăsi oraşul şi prinse a goni printre 
cîmpuri. Călătorii noştri erau trişti că se despart de Oraşul Soarelui. Intoarseră capul 
pentru cea din urmă dată. Uriaş şi roşu, soarele se ascunsese pe jumătate înapoia 
orizontului. Totuşi, oraşul se mai vedea încă. Siluetele întunecate ale ciădirilor păreau 
imprimate pe discul strălucitor al soarelui. Aşa le rămase lor în minte oraşul de care se 
despărţeau. 

Pe urmă, soarele Se stinse dincolo de orizont şi oraşul se topi în ceața depărtării. 

Cei trei drumeţi se instalară pe banca lor cît putură mai bine prinseră a depăna firul 
întîmplărilor din ziua aceea. 

— E de mirare că s-a nimerit să-i întîlnim în aceeaşi zi şi pe cei trei măgari, şi pe 
Foicel, şi pe miliţianul Fluieraş. Acuma nu mai am nici o grijă cu ei, spuse Habarnam. 

— Ai şi găsit de ce să te miri, rîse Împestriţatu. Înţeleg să te fi mirat dacă nu i-am fi 
întîlnit. Ş-tii doar bine că la mijloc a fost o vrăjitorie. 

— Păcat că nu l-am întîlnit şi pe Cubuleţ, ca să ne arate casele lui Pepenaş, spuse 
Bumbiţa. 

— Tare păcat! încuviinţă Habarnam. Dar mie şi mai rău îmi pare că nu ne-am dus 
împreună cu inginerul Doagă la Cerceluşa şi la Scrumbiuţa în orăşelul descoperirilor 
ştiinţifice. Cred că am fi văzut multe lucruri interesante acolo. 

— Ce să-i faci, zise Bumbiţa. Păcat că n-am apucat să vedem tot ce am fi dorit, dar 
şi mai păcat ar fi fost dacă am fi părăsit oraşul ăsta fără nici o părere de rău. Fiindcă de 
ce ţi-e drag, întotdeauna ţi-e greu să te desparti. Să fim mulţumiţi că cel puţin avem fraţi 
de soare printre piticii de acolo. 

— Ei, da - spuse Împestriţatu - eu pot să fiu mulţumit fiindcă am un frate miliţian, 
dar tu şi cu Habarnam nici măcar nu ştiţi cine sînt fraţii voştri de soare. 

— Şi ce-i dacă nu-i cunoaştem ? răspunse Bumbiţa. Eu, una, sint bucuroasă să-i 
ştiu pe undeva şi-o să-i iubesc întotdeauna. Parcă trebuie să te porţi bine numai cu cei 
pe care, -i cunoşti? Sînt sigură că fraţii mei de soare nu-s pitici răi şi asta mi-e de ajuns. 

Cum pomeni Bumbiţa despre fraţii ei de soare, toţi trei se uitară la mănuşile cu care 
rămăseseră. Văzură atunci că fiecare are cite o mănuşă la fel cu a celuilalt. Habarnam şi 
Bumbiţa aveau cite una verde. Împestriţatu şi Habarnam cite una roşie, iar Bumbiţa şi 
Impestriţatu cite una albastră. 

— Priviţi - spuse iute Bumbiţa - putem să schimbăm între noi. Tu, Împestriţatule, 
dă-i mănu.şa roşie lui Habarnam, ca să aibă două roşii: el are să mi-c dea mie pe cea 


verde, ca să am două verzi, iar eu am să ţi-o dau ţie pe asta albastră şi ai să capeţi două 
albastre. 

Fără să mai stea mult pe ginduri, schimbară mănuşile între ei şi chiar izbucniră în ris 
de bucurie că lucrurile s- au potrivit cum nu se poate mai bine. Parcă niciodată pină în 
clipele acelea nu le fusese atit de plăcut şi de vesel. Se lipiră strîns unul de celălalt şi 
rămaseră aşa multă vreme, fără să rostească vreun cuvînt. 

— Ştiţi ce? zise în cele din urmă Bumbiţa. După ce ajungem acasă, să facem multe 
mănuşi şi să le aruncăm prin tot Oraşul Florilor, ca să se răspindească şi pe la noi 
obiceiul cu fraţii de soare. E-aşa de bine să fii frate de soare cu cineva! 

Între timp, lumina zilei se stinse. Picla purpurie scăldată în lumina soarelui care 
apunea pieri cu desăvirşire. Una cite una prinseră a străluci pe bolta cerului stelele. Lui 
Împestriţatu i se făcu somn. Capul îi alunecă puţin cîte puţin în jos şi corpul într-o parte. 
Din cînd în cînd, pierzîndu-şi echilibrul, aluneca peste Habarnam, de-ai fi zis că vrea să-l 
ciupească cu nasul, dar de fiecare dată se trezea şi-şi trăgea capul mult spre spate. 

— Ce-i cu tine? întrebă Habarnam. Te lupti cu somnul? 

— Aş - îngînă Împestriţatu cu limba împleticită - mă zoc. 

— De ce „mă zoc” nu „mă joc”, rise Bumbiţa. 

Joaca sfirşi prin aceea că Împestriţatu se rostogoli pe o parte şi adormi de-a 
binelea. Bumbiţa şi Habarnam îl întinseră pe canapeaua moale, aşa ca să-i fie cît mai 
comod. 

— N-are decit să doarmă, îşi spuseră. Încetul cu încetul, fără să-şi dea scama, 
adormiră si ei. Cînd se treziră, maşina era oprită în mijlocul unei străzi, iar pe feţele lor 
juca lumina soarelui, care-i privea de sus, de pe cer, de dincolo de pădure. 

— Ei comedie ca asta, zise Habarnam deschizind portiera şi coboborind. Ne-am oprit 
undeva! 

— E limpede unde, spuse Bumbiţa coboriînd şi ea şi privind în jur. Tocmai în Oraşul 
Florilor! 

— Da, exact! rosti Habarnam. chiar în locul din care am plecat. Hei, Împestriţatule! 
Scoală-te! Sîntem acasă! 

Împestriţatu se trezi şi sări din maşină. 

— Uiinitor cît de repede am ajuns, zise el, căscînd cu gura pînă la urechi şi frecîndu- 
şi ochii cu miinile. 

— Repede, n-am ce zice, îi răspunse Habarnam. Află că e dimineaţă. Ai dormit toată 
nopticica! 

— A! făcu Împestriţatu. Atunci, sigur, nu-i nici o minune. Ei, la revedere, am plecat 
acasă! 

Şi punîndu-şi la spate mîinile cu mănuşile albastre, o apucă spre casă. Rămas numai 
cu Bumbiţa, Habarnam închise pe dinafară portiera automobilului, care se întoarse singur 
şi porni înapoitot pe unde venise. 

Cei doi îl urmăriră un timp cu privirea, apoi porniră încetişor de-a lungul trotuarului. 
Erau foarte bucuroşi că s-au întors la ei acasă, în Oraşul Florilor. Ar fi avut poftă să 
colinde toate străzile, ca să revadă fiecare colţişor. Tot mergind ei aşa, ajunseră pe malul 
rîului Castraveţilor. De cînd nu mai fuseseră pe acolo, curpenii de castraveți crescuseră 
atit de înalţi, încit printre ei te puteai rătăci întocmai ca într-o pădure. 

Habarnam şi Bumbiţa se opriră pe malul abrupt, de unde se vedea minunat şi riul, 
şi podul peste rîu, şi pădurea, şi tot Oraşul Florilor. Învăluite în aurul soarelui de 
dimineaţă, acoperişurile caselor păreau toate colorate în portocaliu. 

— Ce frumos e orăşelul nostru! rosti Habarnam admirînd întregul peisaj. Ar fi fost 
însă mai frumos dacă am fi construit şi noi clădiri înalte ca cele din Oraşul Soarelui. 

— Ia te uită ce-şi doreşte dumnealui! rise Bumbiţa. 

— Bine ar fi fost - continuă să viseze Habarnam - dacă am fi avut şi noi parcuri, 
teatre şi locuri de distracţie, dacă străzile noastre ar fi fost străbătute de autobuze, de 
taxiuri şi de scăunele atomice. 


— Dar piticii din Oraşul Soarelui au muncit ca să-şi facă toate astea. Fără muncă, 
aşa, de la sine, nu se face nimic. 

— Ei - zise Habarnam - parcă noi nu putem munci. Dacă ne-am apuca să muncim 
cu toţii laolaltă, să vezi cite am fi în stare să facem. Uite, podul peste rîu am izbutit să-l 
construim dacă ne-am strîns mai mulţi; dar ia să fi încercat un singur pitic să-l facă, ce 
ieşea? N-ar fi stricat, bineînţeles, să fi avut bagheta magică. Puteam s-o agităm puţin şi 
gata: răsărea pe dată un oraş ca cel al Soarelui. 

— Vezi, Habarnam, degeaba ai tot umblat, că nici un dram de minte n-ai căpătat. 
Tu ai să visezi întotdeauna bagheta magică, ca să poţi trăi cumva fără să mişti un deget 
şi să se facă totul ca prin minune. 

În schimb mie mi-a trecut pofta de asemenea vise. La urina urmelor, bagheta 
magică este o putere uriaşă. Dacă puterea asta cade din întîmplare în mîinile unui pitic 
nu prea înţelept, ca tine de pildă, toată lumea se alege numai cu pagube. În locul tău mi- 
aş dori mai curînd, în loc de bagheta magică, oleacă de minte. Cine are destulă 
înţelepciune n-are nevoie de nici o baghetă magică. 

— Dar, Bumbiţa - rosti Habarnam - eu nu mă mai gindesc la bagheta magică. 
Credeam că ţie îţi pare rău după ea. De ce mă cerţi? 

— Fiindcă vreau să fii bun, răspunse Bumbiţa. 

— Cum, şi tu vrei să fiu bun? întrebă Habarnam mirat. 

— Sigur, spuse Bumbiţa. Dar cine mai vrea? 

— Ei, mai am eu o prietenă, mărturisi Habarnam şi îşi scutură mîna în semn de 
nepăsare. 

— Da? făcu Bumbiţa. Ce prietenă mai ai tu? 

— Uite, aşa cam ca tine, explică Habarnam. Şi ea mă ceartă într-una. Zice că ar 
vrea să mă fac mai bun. 

— De mult eşti prieten cu ea? 

— De mult. 

La acest răspuns, Bumbiţa se bosumflă şi întoarse capul în altă parte. 

— Ce rău eşti tu, Habarnam, spuse ea apoi. Ce ascuns! Sintem prieteni de atita 
vreme şi niciodată nu mi-ai vorbit despre o altă prietenă. 

N-ai decit să te împrieteneşti cu cine vrei! Am zis eu că sînt împotrivă? Dar de ce 
nu-mi spui şi mie! 

— Ce să-ţi spun? se apără Habarnam. La drept vorbind, mie nu-mi prea convine 
prietena asta. Ea se ţine de mine. 

— Habarnam, nu minţi! îl certă Bumbiţa ameninţindu-l cu degetul. Spune mai bine 
cum o cheamă? 

— Pe cine? 

— Ei, pe prietena ta, se înţelege. 

— Aha! Asta vrei să ştii, spuse Habarnam. Află că o cheamă: Conştiinţa. 

— Care Congştiinţă? A, conştiinţa ta! Am înţeles, zisei Bumbiţa înveselită şi, punîndu- 
şi mîinile pe umării lui Habarnam, îl privi drept în ochi. 

— Ce caraghios eşti! rosti ea. Caraghios şi bun în acelaşi timp. Tu nici nu-ţi dai 
seama cit eşti de bun! 

— Te înşeli, răspunse Habarnam. Aşa ţi se pare ţie! 

— De ce să mi se pară? întrebă Bumbiţa. 

— Ei - zise Habarnam stinjenit - se vede că ai prins drag de mine! 

— Cum? Eu am prins drag de tine? izbucni Bumbiţa. 

— Sigur, şi ce vezi deosebit în asta? spuse Habarnam desfăcindu-şi larg mîinile. 

— Cum ce văd deosebit? Cred că eşti... Dar de atita revoltă, Bumbiţa nu-şi mai găsi 
cuvintele şi se mărgini doar să-l amenințe cu pumnul. 

— Între noi, totul s-a terminat! Absolut totul! Aşa să ştii! 


Zicind asta, ea îi întoarse spatele şi o porni în direcţie opusă. De-abia după ciţiva 
paşi se opri puţin, ca să-l privească încă o dată sfidător. 

— Nici nu pot să mă uit la tine! mai zise, apoi se făcu nevăzută. 

— Poftim de vezi ce-a ieşit! mormăi Habarnam stingherit. De ce s-o fi supărat aşa? 

Şi fiindcă oricum n-ar mai fi putut să dreagă lucrurile, se duse la el acasă. 

Aşa s-a terminat călătoria lui Habarnam în Oraşul Soarelui. 


